
NOTĂ ASUPRA EDIŢIEI 


Primele patru capitole ale lucrării de faţă reiau textul 
primei jumătăți a tezei mele doctorale, coordonată de pro- 
fesorul Stefan Afloroaei şi susţinută public în decembrie 
2003, cu titlul De la metafizică la hermeneutică. Friedrich 
Nietzsche. Al cincilea capitol dezvoltă însemnările unor 
cursuri pe care le-am susţinut în ultimii ani, la discipline pre- 
cum Filosofie contemporană, Fenomenologie, Fenomeno- 
logie aplicată şi filosofie practică, Exegeză şi argumentare în 
filosofie, Cercetări hermeneutice actuale. 

Cu excepţia subcapitolului dedicat lui Hegel, care a 
fost deja publicat în Analele de Filosofie ale Universităţii 
din Craiova, şi a altor mici fragmente pe care le-am folosit 
în unele texte apărute în reviste şi volume colective, toate 
celelalte apar aici pentru prima dată. 


CUVÎNT ÎNAINTE 


Lucrarea de faţă reia, după multi ani, prima parte a 
tezei mele doctorale, susținută public în decembrie 2003, cu 
titlul De la metafizică la hermeneutică. Friedrich Nietzsche. 
Acea parte poate fi privită ca o reconstrucţie istorică a con- 
ceptului de metafizică, de la filosofii greci pînă la şcoala lui 
Wolff, cînd el devine complet din punct de vedere formal. 
Gînditorii care fac apoi o radicală critică a metafizicii, 
începînd cu Kant şi Hegel, se raportează exact la acest 
concept. Am pus la lucru acea reconstrucţie în a doua parte 
a tezei doctorale, în care am urmărit critica metafizicii în 
scrierile lui Nietzsche, încercînd să arăt că, fără să fie 
conştient de acest lucru, filosoful german face o complexă 
critică a metafizicii, cu mult mai amplă decît a crezut chiar 
el atunci cînd a echivalat metafizica cu platonismul. Am 
dezvoltat a doua parte a tezei doctorale într-o lucrare de 
exegeză mai elaborată decît paginile iniţiale. Ea a apărut în 
2008 la Editura Humanitas, cu titlul Dansul măştilor. 
Nietzsche şi filozofia interpretării. 

Impulsul initial al tezei de doctorat a fost însă acela de 
a configura o hartă a criticilor aduse metafizicii în filosofia 
continentală, cu intenţia de a demonstra că metafizica iese 
extrem de cîştigată din întîlnirea cu aceste scenarii critice. 
În definitiv, odată cu instalarea neîncrederii în sistemele 
metafizice atotcuprinzătoare, metafizica intră într-o nouă 
etapă, descoperind noi moduri de expresie. Aproape toate au 
în comun dimensiunea critică. Acel impuls inițial din teza 
doctorală a stat la baza unora dintre cursurile susţinute de 
mine în ultimii ani, în care am avut în atenţie diverse 
aspecte ale criticii metafizicii în ultimele două secole. 


Dosare metafizice 


Dacă primele patru capitole analizează principalele 
presupoziţii si obisnuinte de gîndire care constituie „logica” 
internă a metafizicii, ultimul capitol se opreşte asupra 
cîtorva proiecte de critică a metafizicii în cadrul moder- 
nitätii târzii. Cele supuse criticii sunt pozitivitätile, iden- 
titätile şi opozitiile, logica fundamentului şi cea a repre- 
zentării, obsesia sistemului şi a metanaratiunilor, nihilismul 
şi falsele certitudini ale subiectului. 

În filosofia secolului XX, în special în urma reluării 
unor teme prezente în textele lui Kant şi Nietzsche, asistăm la 
un fenomen extrem de spectaculos. Critica modernităţii şi a 
metafizicii pe care ei o realizează au deschis calea unei noi 
modalităţi de a face metafizică: un mod de gîndire şi de 
cercetare mult mai atent la finitudinea radicală a omului şi la 
istoricitatea originară a oricărei instanţe metafizice, aşa cum 
aflăm la Heidegger, Derrida şi cei care îl urmează. La aceşti 
autori critica metafizicii devine explicitare a istoriei 
metafizicii, adică hermeneutică. Sau, cînd pretenţiile sunt mai 
reduse, metafizica este restrînsă la o riguroasă cercetare a 
presupoziţiilor cunoaşterii omeneşti (Collingwood, Suppes). 
Autorii care au discutat despre posibilitatea depäsirii 
metafizicii au mizat mult şi pe depăşirea critică a moder- 
nității, configurînd prin aceasta, în diferite feluri, cîte o 
hermeneutică. 

Putem observa că metafizica a fost pusă în discuţie cu 
precădere în două situaţii. În primul rînd, în acele momente 
cînd asumarea deplină a unor presupoziţii ale ei a fost 
percepută ca imposibilă sau, în orice caz, lipsită de 
eficienţă. În al doilea rînd, s-a întîmplat aşa ceva atunci cînd 
supoziţiile ei şi-au găsit împlinirea, fiind dezvoltate pînă la 
ultimele lor consecinţe. Bineînţeles, nu ştim niciodată cu 
certitudine cînd anume se întîmplă efectiv acest fapt sau 
dacă el chiar se petrece ca atare. În discuţie nu este însă 
efectivitatea unei asemenea situaţii privitoare la supozitiile 

metafizice, ci percepţia pe care o au asupra lor gînditorii 
dintr-o anumită perioadă sau dintr-o tradiţie filosofică. 

anumite supoziti deja fixate ale metafizicii, se referă la 
schimbările de paradigmă, adică la apariţia unor presupoziţii 
noi în discursul filosofic. Acest fapt aduce cu sine o anumită 
îndoială asupra vechilor fundamente, acestea fiind per- 
cepute, la rigoare, ca fiind străine ori sortite uitării. Este 
vorba despre formele prin care o „epocă”, un mod de a gîndi 
îşi anunţă sfîrşitul, precum şi despre semnele unui nou 
început. Întrucît atît unele cît şi celelalte vin cu pretenţia de 
a fi decriptate, filosofia proprie acestor intervale de criză a 
principiilor dobîndeşte adesea o puternică dimensiune her- 
meneutică. O sensibilitate de acest tip a fost deseori do- 
minantă în filosofie. Un exemplu elocvent îl constituie gîn- 
direa alexandrină, în care devenise imperativă concilierea a 
două tradiţii total diferite, cea greacă şi cea testamentară, 
dintre care ultima cîştigase teren asupra celei dintîi. De 
asemenea, filosofia modernă oferă exemple edificatoare în 
acest sens. Kant, Hegel, Nietzsche şi alți autori au mani- 
festat o predispozitie aparte pentru descifrarea semnelor 
sfirşitului unei epoci şi începutul alteia noi. Felul în care 
Hegel vorbea despre sfîrşitul istoriei nu ne poate rămîne 
indiferent în legătură cu această situaţie teoretică. Mai tîrziu 
s-a avut în atenţie un alt înţeles al sfirşitului istoriei, cel de 
încheiere a conflictului ideologiilor (Francis Fukuyama). 
Totodată, s-a mai vorbit despre sfîrşitul omului (Michel 
Foucault), al naturii (Basarab Nicolescu), al sensului (Jean- 
Luc Nancy), al modernităţii (Gianni Vattimo), al metafizicii 
ori al filosofiei în general (Heidegger). Putem aşadar spune 
că în diferite momente de criză a principiilor proliferează o 

stranie retorică a sfîrşitului!, cînd tot ceea ce avusese pe 
deplin sens devine dintr-odată suspect şi trebuie urgent 
înlocuit cu un element nou. 

A doua situaţie amintită, privitoare la perceperea unor 
supoziţii ca deja împlinite întrucît şi-au epuizat posi- 
bilitätile, este ceva mai specială. Ea apare la acei autori care 
şi-au asumat explicit supoziţia întregului. Această situaţie 
poate fi ilustrată cu precădere prin textele romanticilor. 
Asumarea în plan hermeneutic a supozitiei întregului, 
decisivă pentru discursul metafizic al vremii, a condus la 
două dintre marile proiecte hermeneutice pe care le 
cunoaştem, cel al reconstrucției sensului (Schleiermacher, 
Fr. Schlegel, apoi Dilthey) şi cel integrator (Hegel). Despre 
metafizică în întregul ei, ca logică definitiv constituită şi 
avînd toate posibilităţile esenţiale deja epuizate, sau ca 
istorie încheiată, completă, au discutat mai întîi Hegel, care 
rămîne însă un ultim metafizician, apoi Nietzsche, 
Heidegger, Derrida şi alţii. Cu toţii au încercat să privească 
metafizica însăşi ca şi cum ar fi contemplat-o din afara lo- 
gicii şi a istoriei ei. Au văzut-o ca istorie a unei instanţe de 
ordin metafizic, cum ar fi Spiritul, Europa, fiinţa, logos-ul şi 
au reconstruit-o astfel ca un întreg cu sens. Un autor precum 
Rorty îi consideră pe toţi aceştia ironisti teoreticieni: ironisti 
prin aceea că asumă cerințele auto-creării, teoreticieni 
tocmai în măsura în care sunt tentaţi să actualizeze o ultimă 
posibilitate teoretică a istoriei unei vaste instanţe, rezultat al 
unei operaţii de recontextualizare. 

De ce Dosare metafizice? Mai întîi, pentru că lu- 
crarea cuprinde o colecție de fişiere de lucru, privitoare la 
diverse situaţii din istoria metafizicii, la momente ale criticii 
acesteia, la tematizări ale presupozitiilor, ale credințelor de 


1 . . . egs E 
Toma Pavel, Mirajul lingvistic. Eseu asupra modernizării 


intelectuale, Bucureşti, Editura Univers, 1993, pp. 17-25. 

tip metafizic şi ale formelor de înţelegere şi interpretare pe 
care le-a pus şi le pune la lucru. Caracterul provizoriu al 
acestor fişiere reflectă întru totul modul în care ne putem 
raporta astăzi la istoria metafizicii. lar acesta este al doilea 
motiv pentru care am ales titlul de față. Istoria metafizicii 
poate fi ordonată și prinsă în dosare diverse, în funcție de 
tradiţii de gîndire, de şcoli filosofice, sau de interesele de 
cunoaştere ale fiecărui cercetător. În istoria metafizicii pot fi 
făcute tăieturi multiple şi pot fi puse în evidență perspective 
plurale. Unele dintre ele au putut deveni canonice, altele 
rămîn periferice. Unele văd peste tot continuitatea, altele 
identifică discontinuitätile, epocile, epistemele, diferenţele. 
Titlul ales are însă si o a treia justificare. Dacă observăm 
situaţiile de criză a metafizicii din ultimele cîteva secole, 
constatăm că metafizica este adesea chestionată în scopul de 
a o face să spună mai mult despre om, despre sensul 
acestuia şi despre aşezarea sa în lume. Alteori, însă, este 
supusă unei critici oarbe, fiind repudiată şi considerată 
vinovată pentru tot felul de maladii culturale şi chiar social- 
politice. Pe numele metafizicii au fost deschise mai multe 
dosare de urmărire penală. Verdictele au fost şi ele variate — 
de la muncă în folosul comunităţii pînă la pedeapsa cu 
moartea. Supravietuirea ei pare pur si simplu un miracol. 

CAPITOLUL 1 


METAFIZICA, MEREU PROBLEMATICĂ 


Precaritäti ale metafizicii tradiţionale 


Privitor la metafizică întîlnim mai multe prejudecăţi 
decît judecăţi. Unii susțin că este o eroare a spiritului 
omenesc, care trebuie demascată şi eliminată. Alţii, un pic 
mai moderați, cred că e pur şi simplu inutilă, motiv pentru 
care poate fi abandonată, ca o unealtă uzată. Judecată 
sumar, metafizica a fost plasată în cîteva posibile scenarii. 
La o extremă se situează cei care afirmă că fiecare are meta- 
fizica lui, ca şi cum ea ar fi exclusiv produsul minţii ome- 
neşti, într-un ales moment de grație. La polul opus se află 
cei care o privesc ca şi cum ar fi primită pe calea revelaţiei. 
Aceştia sunt dispuşi să creadă că toţi filosofii gîndesc, fără 
excepţie, asupra aceluiaşi lucru, iar metafizica lor exprimă, 
în esenţă, acelaşi-ul. lar dacă nu îl exprimă, trebuie să fie în 
joc un fel de uitare. Primii întîlnesc pericolul privatizării 
extreme a exerciţiului filosofic, ceilalți cad deseori în 
eroarea transformării filosofilor în „mari eroi ai spiritului”. 
Cei dintîi spun prea mult despre biografia filosofilor şi prea 
puţin despre contextul ideatic în care se originează gîndirea 
lor. Cei din a doua categorie spun prea mult despre ceea ce 
îi leagă pe filosofi şi prea puţin despre jocul diferenţelor 
dintre ei. Primii rezumă totul la mari decizii individuale, 
exagerînd însemnătatea „spaţiului privat” al filosofiei. 
Ceilalți pariază exclusiv pe „spaţiul public” al filosofiei, 
considerînd că filosofii sunt simpli pioni ai unei structuri, ai 

unui cadru mental, simbolic sau conceptual, ori exponenti ai 
unui „spirit obiectiv”, dacă nu de-a dreptul „secretari ai 
absolutului”. 

Asemenea poziţii radicale conservă, chiar fără voia lor, 
ceva din caracterul abrupt şi radical pe care metafizica l-a 
avut mereu. Dar, întrucît ea a constituit, vreme de două 
milenii şi jumătate, cercetarea care i-a călăuzit pe filosofi 
către opţiuni teoretice şi practice, nu sunt puţini autorii care 
au continuat să se întrebe ce anume a însemnat ea cu ade- 
vărat, în ce fel a reuşit să fie o asemenea călăuză şi, nu în 
ultimul rînd, ce anume din practica filosofică actuală are 
aceeaşi putere călăuzitoare precum a avut-o cîndva. Răs- 
punsurile la aceste întrebări ar fi trebuit să conducă la o 
privire echilibrată asupra metafizicii clasice, dincolo de 
etichete pripite şi verdicte zgomotoase. Totodată, ar trebui 
reflectat asupra Justificării prezenţei ei în lumea de astăzi, 
pentru a înţelege mai bine locul pe care ea îl ocupă printre 
practicile semnificante ale omului contemporan. 

Prejudecätile amintite mai sus pot fi întîlnite şi în unele 
proiecte contemporane. Ele nu se regăsesc doar la autorii 
care pun explicit în chestiune limbajul metafizicii şi justetea 
problemelor sale, ci şi la aceia care practică în mod in- 
conştient limbajul filosofiei continentale, uzînd de concepte, 
idei, credinţe ori argumente filosofice cu o lungă istorie, pe 
care ei cred însă că au lăsat-o în urmă. Mulţi dintre aceştia 
au impresia că ne aflăm, la propriu, într-o epocă postmeta- 
fizică, ceea ce îi conduce către teza inutilitätii metafizicii. 
Astăzi mai mult decît oricînd, date fiind diversitatea 
deconcertantă a opţiunilor filosofice şi absenţa marilor 
sisteme integratoare care să orienteze într-un mod unitar 
gîndirea filosofică, este necesar un serios efort de gîndire 
care să suplinească această lipsă. Or, metafizica a fost în 
trecut o astfel de cercetare, una care a avut scopul de a 
conduce către opţiuni teoretice şi practice. De aceea este 

necesar să înțelegem ce anume a definit-o odinioară, în ce 
modalităţi a putut ea să fie o astfel de călăuză, pentru a 
încerca apoi să vedem ce aspecte prezente în exerciţiul de 
astăzi al filosofiei îndeplinesc funcţii similare. 

Una dintre marile slăbiciuni ale metafizicii constă în 
pluralitatea istorică a înţelesurilor ei. Ea a fost diferit de- 
finită de către cei mai importanţi reprezentanţi, iar atunci 
cînd a fost configurată o doctrină „de şcoală” a metafizicii, 
ea nu a fost altceva decît o bună ordonare a unor concepte şi 
idei devenite locuri comune. Astfel s-a întîmplat în cadrul 
aşa-numitei Schulmetaphysik din secolele XVII-XVIII, 
populară în special datorită lui Christian Wolff. Însă o dată 
intrată în manuale, această metafizică a şi fost demontată 
din temelii de Kant, pentru a fi apoi reconstruită. Acesta 
este un simplu exemplu. Sunt numeroase momentele din 
istoria filosofiei cînd metafizica este pusă în chestiune şi 
apoi reconstruită, modificîndu-şi deseori datele care o 
făceau recognoscibilă. S-a vorbit mult despre eliminarea 
metafizicii de către Kant, pentru a se observa, în cele din 
urmă, că există înţelesuri ale metafizicii pe care acesta le 
acceptă, ba chiar că scrierile sale conţin o metafizică, şi 
aceasta chiar în Critica rațiunii pure. Apoi, acelaşi lucru s-a 
petrecut în legătură cu filosofia lui Hegel, care s-a dorit o 
critică radicală a metafizicii anterioare, înţeleasă drept o 
filosofie a intelectului finit, dar care s-a dovedit, prin ceea 
ce Hegel numea filosofie speculativă, o veritabilă meta- 
fizică. Exact aceasta a fost apoi suspectată, pentru a fi con- 
siderată ultima metanaratiune metafizică. Exemplele pot 
continua. Istoria se repetă cu Nietzsche, Husserl, Heidegger 
şi multi alţii. Cu fiecare dintre marii filosofi se impune, în 
fapt, un înţeles particular al metafizicii, dar fără ca dialogul 
dintre ei să devină astfel imposibil. Mai mult decît în 
vremea lui Kant, metafizica ni se prezintă acum drept 
„arena unor certuri fără sfîrşit”. 

Care ar putea fi cauzele permanentelor bătălii duse în 
jurul metafizicii, în numele sau împotriva ei? Din ce 
rezervor secret au putut izvori atîtea neînţelegeri? 

1. O cauză a acestor dispute a constituit-o definirea 
diferită a obiectelor de studiu ale metafizicii şi, astfel, a 
problemelor asupra cărora ea se apleacă. Fiinţa ca ființă, sau 
fiintarea ca fiintare, lumea ca întreg, Dumnezeu, sufletul, 
raportul minte-corp, ordinea din univers, cauzalitatea şi 
legitatea naturii, binele, adevărul, frumosul şi multe altele — 
toate au fost obiecte ale metafizicii, însă denumirile pe care 
le-au primit au diferit adesea, fapt care a condus la tot felul 
de neînţelegeri. De pildă, sufletul, raţiunea, intelectul, cuge- 
tarea, mintea, relația corp-suflet sau corp-minte, ego-ul, 
conştiinţa, spiritul, existența umană, condiţia umană — 
enumerate într-o ordine întîmplătoare — pot fi recunoscute 
ca referindu-se, măcar cu aproximaţie, la aceeaşi realitate? 
Putem spune că prin toate aceste determinatii obiectul uneia 
dintre metafizicile speciale, anume egologia, sau pneuma- 
tologia, a fost acelaşi? E dificil să răspundem afirmativ. Cu 
fiecare dintre ele au apărut probleme noi, sau este vorba 
despre aceleaşi probleme reformulate? Greu de hotărît. La 
acestea se poate adăuga şi altă dilemă: oare problemele me- 
tafizice sunt solubile, sau metafizica are o anumită con- 
sistență tocmai ca perenitate a unor probleme specifice? 
Aşa-numita „metafizică a problemelor”, a lui Nicolai 
Hartmann, ar putea fi un bun cadru de discuţie a acestei 
dileme. 

2. A doua cauză a indeciziei privitoare la metafizică o 
reprezintă absența unor convenţii acceptate asupra enun- 
urilor metafizice. Cînd anume un enunţ este metafizic? 
Sunt metafizice doar enunturile a priori (Kant), sau poate 
mai curînd tocmai cele a posteriori (cum lasă de înţeles 
metafizica inductivă a lui O. Kiilpe, ori cea bazată pe 
experienţă a lui Mircea Florian etc.). Sunt oare metafizice 

enunturile analitice (Leibniz), sau cele sintetice (Kant)? Sau 
poate ambele tipuri? Au sens enunturile metafizice? Dar 
eficienţă istorică? 

3. A treia cauză constă în faptul că metafizica, în multe 
din momentele ei importante, a fost strîns legată de alte 
discipline, mai ales de ştiinţele exacte ale naturii. Progresele 
acestora au condus la acapararea unor probleme care 
aparţineau metafizicii, şi care au devenit solubile tocmai pe 
tărîmul ştiinţelor. Alteori, sub influenţa acestor ştiinţe s-au 
produs modificări în privința conceptelor, a cadrelor 
generale de discuţie şi chiar a celor mai intime credinţe filo- 
sofice. Cu toate aceste progrese, este mult mai uşor să găsim 
în ştiinţe enunturi exacte, neschimbate, decît în metafizică. 
În cazul celei din urmă, mulţi au ajuns la concluzia că 
putem vorbi despre evoluţie, dar nu şi despre progrese reale. 
Ştim că orice concepţie fizică presupune sau implică o 
metafizică, însă nu orice metafizică are la bază o concepţie 
fizică. De pildă, metafizicile romantice şi cele existentialiste 
explorează zone ale realului care nu necesită, în viziunea 
autorilor în cauză, un punct de plecare în teoriile fizice 
acceptate la un moment dat. Avînd mereu pretenţii foarte 
mari (căutarea sensului ultim al lucrurilor, a principiului, a 
absolutului, a unităţii lucrurilor), metafizica depăşeşte 
pretenţiile şi instrumentele fizicii, mult mai bine precizate 
(măsurare, calcul matematic, verificare empirică etc.). Cu 
toate acestea, nu sunt puţine cazurile cînd o teorie fizică se 
sprijină pe o presupozitie neverificabilă empiric sau 
matematic, deci metafizică!. Nici termenii generici cu care 


! Cf. Miguel Espinoza, „Science et métaphysique: le Démon de 
Laplace”, in: La métaphysique, ouvrage dirigé par Renée 
Bouveresse, Paris, Ellipses Éditions, 1999, pp. 191-204. 
Exemplul dat aici este elocvent: autorul argumenteazä cä, în 
absenţa metafizicii, Laplace nu şi-ar fi putut imagina 
„Demonul” său, iar ştiinţa nu ar fi fost, pentru el, o cercetare a 

denumim teoriile fizice, cosmologia şi metafizica nu au 
rămas cu înțelesurile lor inițiale. Pierre Duhem atrage 
atenţia asupra faptului că ceea ce numim astăzi teorie fizică 
se numea, din Antichitate pînă în epoca modernă, 
astronomie, în vreme ce chestiuni pe care acum le punem 
sub numele de metafizică aparțineau altădată fizicii. Aşa 
încît, conchide Duhem, cînd ne interogăm acum asupra 
relaţiei dintre teoria fizică şi metafizică trebuie să formulăm 
întrebarea diferit dacă ne referim la istoria îndepărtată a 
acestei probleme: „care sunt relaţiile dintre astronomie şi 
fizică”. Metafizica premodernă a coabitat foarte uşor cu 
ştiinţele vremii, întrucît, pe de o parte, ele erau ordonate şi 
întemeiate de către metafizică, iar pe de altă parte limbajul 
lor era chiar cel al ontologiei. Ontologia, teologia, cosmo- 
logia şi cercetarea naturii se articulau într-un sistem coerent, 
ierarhizat, sistem care a început să fie pus în discuţie şi re- 
construit o dată cu progresele ştiinţelor moderne. Aici 
trebuie să diferentiem între diverse discipline metafizice. 
Modificările cele mai rapide apărute sub influenţa ştiinţelor 
moderne ale naturii le-a cunoscut cosmologia, în vreme ce 
ontologia şi teologia s-au dovedit mult mai conservatoare. 
De pildă, ontologia fixată în manualele şcolare de către 


legilor deterministe. Alte discuţii despre relaţia dintre 
metafizică şi ştiinţe: Reinhard Kamitz, Ein Beitrag zum 
Problem der Metaphysik, Meisenheim am Glan, Verlag Anton 
Hein, 1964, (secţiunea III: Zur Definition von „Metaphysik”), 
în special pp. 50-51. 

? Pierre Duhem, XOZEIN TA DAINOMENA. Essai sur la notion 
de théorie physique de Platon à Galilée, Paris, Librairie 
philosophique J. Vrin, 1990, pp. 1-2. 

* Hubert Faes, „Sciences et «fonction méta»”, în Philippe Capelle 
(éd.), Le statut contemporain de la philosophie première, 
Centenaire de la Faculté de Philosophie, Paris, Ed. Beauchesne, 
1996, p. 172. 

Wolff nu diferă substanţial de cea a scolasticii târzii şi de 
cea a lui Suárez. Totodată, punerea în discuţie a acestui 
sistem al cunoaşterii, cuprinzînd disciplinele metafizice şi 
ştiinţele naturii — datorată în special lui Kant —, a condus la 
concentrarea asupra altei zone privilegiate de metafizica 
modernă, anume cea a eului. Pe acest model, metafizica s-a 
reconstruit în secolul XX în relaţie nu doar cu ştiinţele 
naturii, ci şi cu cele umane. Nu în ultimul rînd, inegalitatea 
dintre metafizică şi ştiinţele exacte apare atunci cînd 
observăm rezultatele acestora. Ştiinţele au rezultate 
obiective, recunoscute de majoritatea specialiştilor, în 
vreme ce metafizica începe exact prin refuzul parţial ori 
total al soluţiilor propuse de ceilalți. 

4. A patra cauză a indeterminării metafizicii o re- 
prezintă pluralitatea metodelor. Mulţi filosofi moderni au 
încercat să adopte metodelor ştiinţelor naturii, care îşi do- 
vediseră deja eficacitatea în cadrul acestor ştiinţe. Alţii, 
dimpotrivă, au crezut că metafizica trebuie să utilizeze 
metode specifice (intuiţia intelectuală, dialectica, intuiţia 
esentelor etc.). Unii concep metafizica prin metoda in- 
ductivă, alţii o construiesc ca un sistem deductiv. Nu există 
nici o posibilitate de a opta definitiv pentru una dintre 
acestea în detrimentul celorlalte, încît pluralitatea metodelor 
conduce la multiplicitatea sensurilor metafizicii. 

Obiectele, problemele, soluţiile, enunturile, relația cu 
ştiinţele, metodele — pluralitatea tuturor acestora face din 
metafizică, aşa cum spunea Kant, arena unor confruntări 
fără sfîrşit. În aceste condiţii, cum este posibil să vorbim 
despre metafizică pur şi simplu, şi nu doar despre multiple 
concepţii metafizice? Întrebarea aceasta se referă la 
argumentele care s-au formulat pentru a susține unitatea 
metafizicii, în contextul pluralităţii ei tematice şi doctrinare. 
Există în istoria metafizicii schimbări semnificative, cu 
efecte asupra înţelegerii ei, dar şi mici modificări, desigur 

importante pentru istoricul filosofiei, dar care au apărut pe 
fondul continuității ei de principiu. Chiar şi marile 
schimbări din istoria metafizicii ascund anumite recurente 
ce apar în definirea acesteia. 


Despre unitatea metafizicii tradiţionale 


Metafizica a fost şi este încă adesea identificată, în 
mod naiv, cu o simplă parte a filosofiei, preluînd astfel 
pluralitatea dezarmantă pe care aceasta din urmă o prezintă. 
Chiar dacă am accepta această situaţie teoretică, ar trebui să 
recunoaştem că demersul metafizic este radical diferit de 
alte „componente” sau ,,pärti” ale filosofiei. Pentru a orga- 
niza această plajă eterogenă, unii autori au încercat să 
înţeleagă dacă există un specific al gîndirii, al enunturilor, al 
argumentaţiei ori al discursului de tip metafizic. Indiferent 
dacă au vrut să îi diminueze sau să-i amplifice importanţa, 
să o elimine sau să o apere, exegetii au discutat în dese 
rînduri despre atitudinile şi obisnuintele teoretice ale meta- 
fizicienilor, despre felul aparte în care elaborează con- 
ceptele şi argumentele cu care lucrează. Identificarea unor 
habitudini mentale şi discursive ar putea constitui un prim 
argument pentru unitatea metafizicii, dincolo de pluralitatea 
sistemelor şi abordărilor. Recurente precum cele amintite 
mai sus au fost deseori considerate un temei suficient pentru 
a dovedi unitatea metafizicii. lată cîteva exemple: meta- 
fizica întemeiază scheme de gîndire care asigură dezvol- 
tarea altor dimensiuni ale cunoaşterii; ea prezintă un tip 
particular de discurs (rational-demonstrativ); se carac- 
terizeazä prin preocuparea actorilor ei pentru scopurile 
ultime; conceptele metafizice provin dintr-o traditie a meta- 
fizicii şi astfel preexistă deciziilor autorilor; ea elaborează 

instrumente intelectuale proprii, legate îndeosebi de credinţa 
în existenţa unei relaţii speciale între realitate şi gîndire”. 

Trebuie însă pusă o întrebare extrem de simplă, 
aproape naivă: cum e posibil să discutăm despre metafizica 
însăşi, şi nu doar despre diverse concepţii de acest tip, fără 
să o deducem dintr-un „acelaşi” presupus de la bun început? 
Ce anume a consacrat metafizica însăşi drept obiect al 
cercetării? Sau, pentru a formula filosofic problema: cum 
poate fi gîndită unitatea ei internă, dincolo de simpla obser- 
vare, exterioară şi fără metodă, a unor recurenţe? 

Un argument de acest tip, ce poate fi adus tezei unităţii 
interne a metafizicii, se referă la constituirea corpus-ului ei. 
Ştim că metafizica s-a articulat conform distinctiei dintre 
metaphysica generalis şi metaphysica specialis, cea din 
urmă, la rîndul ei, prezentînd trei componente: psihologia 
raţională (pneumatologia, sau egologia), cosmologia ra- 
tionalä şi teologia naturală. Această structură a metafizicii, 
care poate fi regăsită încă de la începuturile ei istorice, în 
Grecia antică, s-a definitivat în cadrul filosofiei de şcoală a 
secolului al XVIII-lea, anume şcoala lui Wolff. Dintre cele 
patru discipline metafizice, ontologia (metafizica generală) 
şi teologia distribuie spaţiul de joc al acestei discipline încă 
de la Platon şi Aristotel, celelalte metafizici speciale, fără a 
absenta, fiind oarecum secundare în gîndirea antică. Ele au 
cîştigat mult în importanţă abia o dată cu filosofia modernă, 
atunci cînd eul devine un veritabil principiu al filosofiei, iar 
egologia ajunge să regizeze, mai întîi împreună cu şi apoi în 
locul teologiei, ansamblul cercetărilor metafizice. Ca 
urmare a acestui fapt, cosmologia raţională ajunge şi ea o 
cercetare de sine stătătoare, în măsura în care întregul lumii 


* Roger Payot, „Fin de la métaphysique et mort de Dieu”, în La 
métaphysique, ouvrage dirigé par Renée Bouveresse, ed. cit., 
pp. 132-134. 

este asigurat, în privinţa cognoscibilitätii şi a certitudinii, ca 
un corelat al eului care se autoîntemeiază, care se pune pe 
sine ca fundament cert al întregului ființării. 

Să convenim, aşadar, că metafizica trebuie înţeleasă 
îndeosebi ca ontoteologie. Termenul a fost folosit mai întîi 
de Kant, în Critica rațiunii pure, cu un sens peiorativ legat 
de pretenţiile teologiei raţionale. Cu înţelesul său curent 
astăzi, el a fost impus de Heidegger pentru a desemna 
dedublarea originară a metafizicii, prezentă deja în indecizia 
lui Aristotel privitoare la cercetările pe care le configurează 
în Metafizica sa, cea despre fiinţa ca fiinţă şi cea care 
vizează ființa divină. Însă această indecizie aristotelică, 
argumentează Heidegger, nu trebuie văzută ca o slăbiciune 
teoretică sau ca o eroare logică a inventatorului logicii, ci ea 
îi este constitutivă metafizicii. 

Din corpus-ul metafizicii face însă parte şi henologia, 
acea cercetare metafizică care îşi are originea în spusa lui 
Platon conform căreia Ideea Binelui este „mai presus decît 
fiinţa” (Republica, VI, 509 b). După ce afirmă că Binele 
conferă tuturor lucrurilor nu doar capacitatea de a fi 
cunoscute, ci şi fiinţa lor, Platon spune că Binele este 
dincolo de esenţă si de fiinţă (enekeiva tng ovoiag). Desigur 
că multi exegeti au văzut în acest fragment o simplă discuţie 
despre principiu. Se poate însă susţine, cu argumente solide, 
că asistăm aici la o transgresare a discursului ontologic şi a 
celui teologic. Dincolo de esenţă şi de fiinţă, Binele nu se 
prezintă ca un dat, ca o prezenţă pură şi simplă, şi nici ca o 
fintare supremă. După cum ştim, reflectia platoniciană a 
fost continuată prin doctrina Unului a lui Plotin şi prin alți 
neoplatonicieni, care au considerat că Unul este dincolo de 
fiinţă, este transcendent în mod absolut”. Henologia a fost 


5 Jean Greisch, „La «fonction méta» dans l’espace contemporain 
du pensable”, în Philippe Capelle (6d.), Le statut contemporain 

preluată apoi în cadrul aşa-numitei teologii apofatice a lui 
Dionisie Pseudo-Areopagitul şi în mistica speculativă a lui 
Meister Eckhart şi Jacob Böhme. Probabil că, din punct de 
vedere strict filosofic, o sursă a henologiei este şi reflectia 
asupra unului desfăşurată în dialogul Parmenide al lui 
Platon. Henologia a mai fost numită „teologie negativă” şi 
„meontologie”. Ea este în continuare de neocolit atunci cînd 
încercăm să delimităm exhaustiv corpus-ul metafizicii, 
întrucît descrie prin excelenţă posibilitatea de a configura o 
metafizică  dezontologizată”. Franz Rosenzweig şi 
Emmanuel Lévinas o vedeau la lucru în măsura în care ea 
descrie poate cel mai bine faptul că principiul totalităţii este 
superfluu. La fel ca Lévinas, Jean-Luc Marion o recon- 
figurează plecînd de la exigenţele fenomenologiei. Am 
putea considera henologia drept partea recesivă a meta- 
fizicii, întrucît ea indică o direcţie a gîndirii de tip metafizic 
ireductibilă la articulaţia ontoteologică. Tocmai de aceea, 
atunci cînd metafizica a fost concepută ca onto-teologie, 
henologia a putut fi invocată ca modalitatea privilegiată prin 
care se poate reuşi o depăşire a metafizicii. În afară de 
autorii deja menţionaţi, cîteva aspecte izolate ale ei au fost 
cuprinse în scenariul depăşirii metafizicii sau în cel 
deconstructivist, de către Heidegger, Derrida şi alţii. Alţi 
autori au considerat că henologia se află chiar la originea 
proiectului ontoteologic, de sorginte aristotelică. Este vorba 
despre reprezentanţii şcolii de la Tiibingen, cum ar fi Hans 


de la philosophie première, Centenaire de la Faculté de 
Philosophie, ed. cit., p. 9; Dominique Janicaud, „Phenomenologie 
et métaphysique”, în Jean-Marc Narbonne et Luc Langlois (éds.), 
La métaphysique. Son histoire, sa critique, ses enjeux, ed. cit., 
p. 122. 

é Lambros Couloubaritsis, „La métaphysique s’identifie-t-elle à 
l’ontologie?”, în Herméneutique et ontologie. Hommage à 
Pierre Aubenque, Paris, PUF, 1990, pp. 297-322. 

Krämer. Konrad Gaiser, Thomas A. Szlezäk, care aflau în 
spusa lui Platon amintită o „metafizică a spiritului”, 
aparţinînd doctrinei secrete a filosofului grec. Rezumînd, 
henologia apare ca un proiect de dezontologizare, ca o me- 
tafizică lipsită de ontologie. 

Ne-am mai putea întreba, în finalul acestor con- 
sideratii, dacă nu cumva este cazul să luăm în seamă, ca o 
cercetare oarecum distinctă, conceptul modern al filosofiei 
prime, de provenienţă cartesiană, după care metafizica este 
o cercetare a principiilor cunoaşterii. Mulţi comentatori 
procedează astfel. 


Cîteva cercetări actuale 


Cercetările asupra specificului metafizicii clasice au 
fost decisiv impulsionate de studiile lui Heidegger, care a 
aplicat fericit abordarea de tip fenomenologic la faptele de 
ordin istoric. În felul acesta, fenomenologia a dobîndit o fo- 
losintä extrem de concretă, iar dezbaterile asupra metafizicii 
clasice şi-au aflat un limbaj şi o metodologie mult mai ri- 
guroase decît cele anterioare, dependente de marile sisteme 
filosofice. Cu toate aspectele particulare, care pot să fie sau 
să nu fie asumate, trebuie să recunoaştem cîteva merite 
incontestabile ale demersului heideggerian: mai întîi, acela 
de a fi recuperat sistematizarea metafizicii prin corpus-ul 
acesteia; apoi, acela de a fi teoretizat constituţia ei onto- 
teologică (conform căreia unitatea metafizicii s-ar datora 
instituirii unice a figurii metafizice a fundamentului, care 
impregnează deopotrivă, dar sub moduri diferite — principiu 
şi cauză — ontologia şi teologia); în sfîrşit, un alt aspect 
pozitiv îl constituie orientarea cercetărilor dedicate me- 
tafizicii clasice către discutarea istoriei acesteia. Nu voi de- 
talia deocamdată aceste aspecte, îndeajuns de cunoscute. Voi 
schița doar cîteva dintre urmările analizelor heideggeriene în 

cele două spaţii de gîndire reprezentative pentru filosofia 
continentală, german şi francez. 

Una dintre criticile metafizicii, apărută în spaţiul 
cultural german, cu semnificative consecințe pentru 
determinarea locului metafizicii şi înţelegerea „logicii” 
acesteia, poate fi regăsită în studiile lui Jürgen Habermas 
cuprinse în lucrarea Nachmetaphysisches Denken (1988). 
Autorul continuă critica făcută metafizicii în cadrul şcolii de 
la Frankfurt şi consideră metafizica o formă de gîndire care 
nu mai răspunde problemelor timpului prezent, fiind lipsită 
de relevanță”. După Habermas, acest fapt este dovedit prin 
simpla delimitare a caracteristicilor metafizicii: ea este o 
gîndire a identității (raportul unu-multiplu, sau cel dintre 
identitate şi diferență sunt esenţiale metafizicii, multiplul 
este totodată întemeiat şi produs de către unul), ea se 
constituie ca o încercare de cuprindere a întregii existente, 
pe baza ideii de identitate între fiinţă şi gîndire (teoria 
Ideilor ca punct de plecare al metafizicii, idealismul ca 
formă elaborată); este o filosofie primă sub forma unei 
filosofii a conştiinţei (în filosofia modernă a subiectului, eul 
este reflecţie de sine şi în acelaşi timp reflecţie totalizatoare, 
presupozitie care conduce la prevalența identităţii faţă de 
diferenţă şi a ideii faţă de materie), filosofia este înţeleasă 
ca theoria (de aici, prevalența teoriei în raport cu praxisul). 
După Habermas, epoca noastră se caracterizează prin urmă- 
toarele dispoziţii“: o raționalitate de tip procedural, care 
pune în discuţie pretenţia gîndirii totalizatoare (apare 
necesitatea unui nou tip de întemeiere şi este zdruncinată 
supremaţia teoriei cunoaşterii), detranscendentalizarea 
conceptelor fundamentale ale tradiţiei filosofice, urmare a 


7 Jürgen Habermas, Nachmetaphysisches Denken. Philosophische 
Aufsätze, zweite Auflage, Frankfurt am Main, Suhrkamp 
Verlag, 1988, îndeosebi pp. 35-42. 

5 Ibidem, pp. 41-42. 

dobîndirii dimensiunii finite a omului prin ştiinţele istorico- 
hermeneutice ale secolului al XIX-lea; schimbarea de 
paradigmă, de la filosofia conştiinţei (care a avut ca efect 
faptul de a explica totul prin relația subiect-obiect) la 
filosofia limbajului; încetarea prevalentei teoriei asupra 
praxisului şi înţelegerea relevantei contextelor cotidiene ale 
acţiunii şi comunicării. 

Textul lui Habermas nu avea cum să rămînă fără 
urmări. El fusese chiar scris în manieră polemică, repre- 
zentînd în fond un atac la adresa încercărilor de a revitaliza 
metafizica ale lui Dieter Henrich (Fluchtlinien, 1982, şi 
Selbstverhăltnisse, 1982) şi R. Spaemann (Philosophische 
Essays, 1983). O replică a venit chiar din partea unuia dintre 
cei vizati: Dieter Henrich, „Was ist Metaphysik — was 
Moderne? Zwölf Thesen gegen Jürgen Habermas”, studiu 
publicat în volumul Konzepte. Essays zur Philosophie in der 
Zeit (1987). Alte cîteva reacţii au condus, în mediul german, 
la dezbateri serioase asupra statutului, locului şi întelesurilor 
metafizicii, precum şi la noi studii de istoria filosofiei axate 
pe probleme metafizice. Dintre autorii importanţi se evi- 
dentiazä: C. Cramer H.-F. Fulda, RP Horstmann, U. 
Pothast (realizatori ai volumului Theorie der Subjektivităt, 
1987), W. Oelmiiller, W. Kraus, H. Lübbe, Odo Marquard, 
H. Poser, Th. Rentsch, W.Ch. Zimmerli, R.St. Zons (cu 
contribuții la volumul colectiv Metaphysik heute?, 1987), 
Manfred Riedel, V. Gerhardt, T. Kobusch, Manfred Frank, 
G. Figal, cu diverse studii şi volume individuale, Emerich 
Coreth, H.-P. Balmer, J. Reiter, J. Möller (participanţi la 
volumul colectiv Metaphysik in un-metaphysischer Zeit, 
1989) etc. Această listă, desigur incompletă, dovedeşte 

amploarea pe care a dobîndit-o problema metafizicii şi a 
criticii ei în Germania”. 

Nu sunt mai puţini autorii care au dezbătut această 
problemă în spaţiul cultural francez: Pierre Aubenque, Rémi 
Brague, Jean-Luc Marion, Jean-Frangois Courtine, Jean- 
Louis Chrétien, Françoise Dastur, Didier Franck, Jean-Yves 
Lacoste, Marc Richir etc. Acestia au plecat de la observatia 
lui Heidegger conform cäreia doar în mod retrospectiv 
putem considera că metafizica este structurată onto-teo- 
logic, aşadar că această elaborare sistematică este în fond o 
construcție deopotrivă istorică şi conceptuală. Istoricä, 
întrucît se desfăşoară pe terenul istoriei filosofiei, inter- 
pretînd datele acesteia pînă într-acolo încît se configurează ea 
însăşi ca un model de scriere a istoriei filosofiei. Con- 
ceptuală, deoarece se formează, ca orice concept, prin abs- 
tractizare plecînd de la un divers fenomenal, unul al ideilor şi 
argumentelor filosofice. Conceptul astfel construit ajunge să 
funcţioneze ca o veritabilă categorie, într-un sens analog cate- 
goriilor kantiene: o mulţime de idei, schiţe, fragmente, argu- 
mente de ordin metafizic considerate anterior întru totul 
eterogene devin apte să fie subsumate acestui concept, do- 
vedind o unitate altminteri de negîndit. Filosofii francezi 
amintiţi mai sus refuză, bineînţeles, reconstrucția istoriei 
metafizicii în maniera unei Geistesgeschichte, oprindu-se la 
perioade bine determinate, sau chiar la cîte un autor, 
preferînd adesea o scurtă istorie „înainte şi înapoi”, pentru a 
descoperi contextul în care a apărut o problemă şi o soluţie 


° În spaţiul cultural românesc, o excelentă analiză a situaţiei 
metafizicii, a deschiderilor şi a şanselor ei actuale o găsim la 
Stefan Afloroaei, Metafizica noastră de toate zilele. Despre 
dispoziția speculativă a gîndirii şi prezența ei firească astăzi, 
Bucureşti, Humanitas, 2008. 

anume, ca şi consecințele imediate ale acestora”. Ei 
practică reconstrucţii istorice plecînd de la unele aspecte ale 
modelului heideggerian al metafizicii!!. Astfel, am putea 
spune că, dacă lui Heidegger i s-a putut reproşa că s-a 
împotmolit într-o Geistesgeschichte dificil de argumentat 
raţional şi imposibil de acceptat (aşa cum scrie Rorty despre 
demersul heideggerian), autorii francezi amintiţi mai sus 
realizează reconstructii istorice pe baza unor reconstructii 
raționale schitate în prealabil. Ei sunt interesaţi atît de a-i 
înţelege pe Aristotel, Suârez, Descartes, Kant, Nietzsche, 
Husserl în limbajul filosofiei continentale din a doua ju- 
mătate a secolului XX, cît şi de a face exerciţiul înţelegerii 
acestora în limbajul care le-a fost propriu, atât cît acest lucru 
este posibil. De aceea, aceşti autori practică un constant 
efort de traducere a problemelor şi a soluţiilor dintr-un joc 
de limbaj în altul. Lucrările lor pot fi considerate modele 
pentru o manieră proaspătă de a scrie istoria filosofiei, 
evitînd inactualele istorii atotcuprinzătoare ce pornesc de la 
filosofii greci şi merg pînă la Derrida. 

Demersul istoric care va fi schiţat mai jos, şi care vrea 
să se constituie într-un argument în favoarea tezei unităţii 
interne a metafizicii, datorează mult acestei orientări. El 
vizează identificarea unei „logici” a metafizicii în urma unui 
excurs istoric, de analiză a principalelor momente prin care 
metafizica s-a constituit în calitate de cercetare filosofică 
distinctă. Un astfel de sistem cu logică bine definită nu 
poate fi însă presupus în mod dogmatic. Dimpotrivă, 


10 Un exemplu în acest sens este cartea lui Jean-François Courtine, 
Suarez et le système de la métaphysique, Paris, PUF, 1990. 
Pentru termenii de reconstrucţie istorică şi reconstrucţie 
raţională, a se vedea Richard Rorty, „Istoriografia filosofiei: 
patru genuri”, în Eseuri filosofice, vol. 3 (Adevăr şi progres), 
traducere de Mihaela Căbulea, Bucureşti, Editura Univers, 
2003, pp. 185-216. 

important este să îl scoatem la iveală pornind de la 
mulțimea situaţiilor în care metafizica a fost definită şi 
redefinită, a suportat schimbări şi chiar deturnări de sens, 
răsturnări şi simplificări. Exact astfel este procesul de cons- 
tituire a metafizicii, sinuos şi supus contingentelor de tot 
felul. El a fost pentru multe secole strîns legat de istoria re- 
ceptării problematicilor şi tensiunilor prezente în Metafizica 
lui Aristotel, istorie din care, paradoxal, textul aristotelic a 
fost mai multă vreme absent decît prezent. Şi s-a încheiat o 
dată cu definitivarea corpus-ului metafizicii în cadrul 
filosofiei de şcoală a secolului al XVIII-lea, patronată de 
Christian Wolff, cînd sistematizarea ei cvadruplă (ontologie, 
teologie, cosmologie şi psihologie raţională) nu a mai lăsat 
loc unor înnoiri de ordin disciplinar. Caracterul ei încheiat, 
complet, este probat de apariţia celei dintîi chestionări 
radicale a metafizicii, apartinîndu-i lui Kant, care a bene- 
ficiat de respectiva sistematizare. Doar după aceasta a de- 
venit posibil ca metafizica să fie obiect de cercetare. 
Întrebîndu-se „cum este posibilă metafizica drept stiintä?”, 
Kant nu pune în discuţie un aspect particular, un concept 
sau o idee metafizică, ci metafizica însăşi. La fel vor 
proceda Hegel, Nietzsche, Heidegger şi multi alții, indi- 
ferent de intenţiile lor particulare. Cu alte cuvinte, într-un 
anumit moment, sistematizarea disciplinelor metafizice şi a 
definiţiilor lor a favorizat apariţia demersurilor meta-teo- 
retice, conducînd la o „metafizică a metafizicii”, pentru a 
folosi o expresie heideggeriană. 

Metoda excursului istoric de mai jos, pe care îl concep 
acum mai curînd ca un simplu exerciţiu, este una genea- 
logică, într-un sens al termenului apropiat de cel folosit de 
Nietzsche. Este vorba despre (re)construirea istoriei 
întîmplărilor teoretice care au concurat la apariţia sistemului 
încheiat al metafizicii (a istoriei originilor sale, în limbaj 
nietzscheean). Pentru aceasta, ar trebui surprins modul în 

care respectivele întîmplări au disimulat, sau poate au 
favorizat, prin contrast, cristalizarea anumitor recurente: a 
unor probleme, obiecte de cercetare, concepte, idei direc- 
toare, argumente specifice, habitudini mentale şi discursive 
etc. Unele dintre ele s-au întărit, devenind credinţe, presu- 
poziţii, constante ale demersului metafizic, altele dimpo- 
trivă, s-au relativizat, au devenit strict personale ori chiar au 
dispărut. Printr-un astfel de demers istoric, care aici nu 
poate fi decît schiţat, am putea obţine o soluţie la problema 
unității metafizicii ca unitate internă, şi nu o banală 
juxtapunere a unor etichete primite de-a gata. Putem intui că 
acest demers reprezintă o cale de a regîndi problema scrierii 
istoriei filosofiei, o problemă urgentă întrucît de ea depind 
reconfigurările canonice. 

DESPRE CORPUS-ULUI METAFIZICII. 
SCHIȚĂ GENEALOGICĂ 


Aristotel: ontologie, filosofie primă, teologie 


După cum ştim, cuvîntul „metafizică” nu a fost 
întrebuințat de Aristotel. El a apărut întîmplător, ca o 
necesitate de ordin editorial, datorită lui Andronicos din 
Rhodos, în secolul I î.Chr., iar prima menţiune cunoscută 
nouă a denumirii tá uerg tá (pvoikă este cea a peripate- 
ticului Nicolaos din Damasc, în secolul I d.Chr. Alegerea 
editorului a fost deosebit de inspirată, cuvîntul „metafizică” 
potrivindu-se exact cu cercetarea inițiată de Aristotel şi cu 
ceea ce va urma după el, după cum afirma însuşi Kant. Dar 
care este acea cercetare? Există o asemenea cercetare aristo- 
telică pe care să o putem denumi fără retineri „metafizică”? 
Nu, există de fapt trei astfel de cercetări diferit definite: 
cercetarea fiinţei ca ființă, filosofia primă şi teologia. 

„Există o ştiinţă care examinează ceea-ce-este ca fiind, 
cît şi tot ceea ce aparține de acesta în mod intrinsec. Ea nu 
este identică cu nici una dintre ştiinţele zise particulare. 
Căci nici una dintre aceste ştiinţe nu priveşte ceea-ce-este 
ca fiind. Ea nu se confundă cu nici o ştiinţă specială, căci 
nici una din acestea nu consideră ființa ca atare în general, 
ci fiecare din ele îşi asumă o parte din ea şi examinează 

însuşirile ei [...]” (Metafizica, T, 1, 1003 a 21-22)'. Ar trebui 
să înțelegem de aici faptul că, cercetînd ceea ce este în 
măsura în care este, ca este”, această ştiinţă nu se 
mulţumeşte cu a avea în vedere o proprietate sau alta a 
faptului de a fi, pentru a folosi un termen mai cunoscut 
nouă. Căci proprietăţile, adică însuşirile, ies la iveală atunci 
cînd supunem cercetării doar „părţi” ale acesteia, şi nu ceea 
ce constituie propriul ei. Ea este deosebită de toate celelalte 
ştiinţe prin aceea că nu se ocupă cu un anumit gen al 
fiinţării, ci cu universalul (T, 3, 1005 a 27). Dar întrebîndu- 
ne ce anume este ceea-ce-este, ce înseamnă „a fi”, suntem 
nevoiţi să cercetăm modurile în care vorbim despre „a fi”, 
adică modurile în care vorbim despre orice lucru. Orientarea 
analizei către semnificaţiile lui „a fi” este de maximă 
importanță. Această cercetare a fost ulterior numită onto- 
logie. Însă ea este o onto-logie în sensul prim al terme- 
nului’, şi aceasta întrucît ființa este „orizontul obiectiv al 
comunicării”, adică temeiul comprehensiunii oricărui 
discurs despre lucruri’. 

Problema semnificatiilor lui „a fi” este expusă sintetic 
într-un paragraf bine cunoscut: „ceea-ce-este conceput ca 
fiind pur şi simplu este conceput în mai multe sensuri, dintre 
care unul ar fi ceea-ce-este contextual, altul — ceea-ce-este 
luat ca adevărat şi ceea-ce-nu-este luat ca fals; în afara 
acestora există figurile categoriilor (de pildă, ce este, cum 
este, cit este, unde este, cînd este, şi dacă mai semnifică şi 


| Aristotel, Metafizica, traducere, comentariu şi note de Andrei 
Cornea, ediţia a II-a revăzută şi adăugită, Bucureşti, Humanitas, 
2007, p. 146. 

? Pierre Aubenque, Problema fiinţei la Aristotel, traducere de 
Daniela Gheorghe, Bucureşti, Editura Teora, 1998, p. 105. 

* Ibid., p. 116. 

altceva în acelaşi mod); în plus, ceea-ce-este luat ca 
virtualitate, cît si ca actualizare” (E, 2, 1026 a 33)”. 

1. Mai întîi, Aristotel distinge între ceea-ce-este prin 
sine, în mod intrinsec (Dep ourol şi ceea-ce-este doar prin 
accident, în mod contextual (katé ovußeßnkóc) (A, 7, 1017 
a 7; K, 8, 1064 b). Astfel, multiplicitatea este introdusă în 
interiorul lui „a fi”, în vreme ce Platon justifica existenţa 
multiplului recurgînd la neființă. 

2. Problema unității multiplului este discutată tot 
plecîndu-se de la sensurile multiple ale lui „a fi”, căci unul 
(sau „a fi”, conform unei identificări la care recurge 
Aristotel la un moment dat) este atît ca virtualitate (ca po- 
tentä), cît şi ca actualizare (sau act), deci unul poate fi atît 
unu, cât şi multiplu”. 

3. Aristotel menţionează şi „ceea-ce-este ca adevăr”, 
avînd în vedere prezenţa lui „a fi” (a categoriilor) în gîn- 
direa noastră. Adevărul şi falsul nu sunt în lucruri, ci în gîn- 
direa noastră (Merafizica E, 4, 1027 by). Mai precis, 
adevărul (ceea-ce-este ca adevăr) dublează pentru gîndire 
„celălalt gen al realităţii” (E, 4, 1028 a 1-3), anume cate- 
goriile”, motiv pentru care ea devine neinteresantă ca 
semnificaţie aparte a lui „a fi” şi este lăsată deoparte. 


4 Aristotel, Metafizica, ed. cit., p. 245. 

` Aristotel, Fizica, traducere de N.I. Barbu, Iaşi, Editura Moldova, 
1995, p. 9 (|, 3, 186 a). 

6 Într-un alt loc (Metafizica, O, 10, 1051 b 2), adevărul şi falsul 
sunt plasate în dependență de însuşirea lucrurilor de a se 
prezenta drept unite sau despărțite, ceea ce i-a condus pe unii 
comentatori la ideea că putem regăsi la Aristotel şi o concepţie 
ontologică a adevărului (adevărul situat la nivelul lucrurilor, 
antepredicativ, pentru a folosi un termen al limbajului 
fenomenologic). 

7 Pierre Aubenque, op. cit., p. 139. 

4. Ceea-ce-este se spune conform modurilor posibile 
de atribuire. Exact acestea sunt categoriile (Kkatnyopeiv = a 
atribui), anume semnificaţiile posibile ale lui „a fi” 
(Metafizica E, 2, 1026 a 33). Categoriile sunt semnificaţiile 
lui „a fi” alături de celelalte deja menţionate, dar mai 
importante decît toate. Nu întîmplător, în Metafizica Z, 1, 
1028 a 10 doar categoriile apar menţionate ca semnificaţii 
ale lui „a fi”. Prima dintre acestea, ovoia (termen tradus 
adesea prin „substanţă”, uneori prin „esenţă”, mai nou prin 
„Fiinţă”), este subiectul oricărei atribuiri” şi desemnează 
substratul (vrokeiuevov) lucrurilor (A, 11, 1019 a), sau chiar 
ceea ce constituie specificul „separat”, autonom, subzistent, 
adică forma lor (A, 8, 1017 b), ceea ce îi asigură lucrului un 
caracter individual şi determinat (Z, 4, 1030 a 3). Aşadar, 
ovoia este semnificația primă a lui „a fi”. Ea asigură 
unitatea semnificatiilor cuvintelor, care au un înţeles întrucît 
lucrurile pe care le desemnează au un ce determinat (T, 4, 
1006 a-b). Doar astfel este posibilă şi gîndirea noastră 
despre lucruri. 
despre „a fi”, ontologia aristotelică va cuprinde şi cercetarea 
principiilor. În Metafizica T, 3, 1005 a 22 sunt menţionate 
principiile logice, deci legile silogismului, despre care 
înţelegem însă că sunt totodată legi ale realului, motiv 
pentru acre aparţin şi ele cercetării strict filosofice. Un astfel 
de principiu este cel al contradictiei, care fundamentează 
discursul despre lucruri. Pentru a vorbi despre un lucru, 
despre o fiintare, este necesar ca aceasta să se prezinte în 


8 Categoriile sunt totodată acceptiuni ale fiinţei în sine. Despre 
relaţia dintre categorii şi fiinţa în sine şi fiinţa prin accident, 
respectiv fiinţa ca act şi ca potentä, cf. Metafizica, A, 7, 1017 a 
8 sq. 

” Ea poate fi atribuită în mod secundar siesi, în baza faptului că 
există esențe prime şi esențe secunde (Z, 4, 1030 a 18). 

aşa fel încît niciodată să nu poată să fie şi să nu fie în acelaşi 
timp!%. Doar în felul acesta ceva poate funcţiona drept un ce 
determinat, adică „a fi” în sensul prim al acestui termen (K, 
5, 1061 b 36). 

6. Filosofia se ocupă, după Aristotel, cu principiile şi 
cu primele cauze, deci cu ratiunile de a fi ale lucrurilor. În 
Fizica (II, 3, 194 b 16 - 195 a) cercetarea cauzelor este în 
legătură cu generarea şi distrugerea, cu orice schimbare 
fizică, în vreme ce Metafizica se ocupă cu cauzele prime ale 
lui „a fi” (T, 1, 1003 a; E, 1, 1025 b)'!, cu ratiunile supreme, 
iar din acest motiv avem aici de-a face cu o cercetare onto- 
logicä. Aristotel a fost interesat de enumerarea completä a 
cauzelor, ajungînd la concluzia că sunt în număr de patru: 
forma sau quidditatea, materia sau substratul, cauza motrice 
(sau originea mişcării) şi cauza finală, adică scopul (A, 3, 
983 a)”. Ultima dintre acestea (scopul) este considerată cea 


10 Asupra importanţei principiului contradictiei în metafizica 
aristotelică insistă Renée  Bouveresse, „Introduction: la 
métaphysique, son évolution et son âge d’or”, în La 
métaphysique, ouvrage dirigé par Renée Bouveresse, Paris, 
Ellipses Éditions, 1999, p. 9, care aratä cä stiinta acestei prime 
axiome este identică stiinteidespre faptul de a fi, sau ontologiei, 
cum se va numi mai tîrziu. 
Despre relaţia dintre ştiinţele teoretice şi tipurile de cauze 
despre care ele tratează, precum şi dintre acestea din urmă şi 
tipurile de fiinţe la care se referă, cf. Annick Jaulin, „La 
philosophie première d’Aristote”, în La métaphysique, „Dioti” 
6 (Capes et Agrégation), CRDP Midi-Pyrénées, Ellipses, 1999, 
pp. 15-16, unde întîlnim şi teza conform căreia dezbaterea 
aristotelică se concentrează, în Metafizica, doar asupra 
principiilor şi cauzelor substanţei, teză pe care o consider prea 
radicală. 
În Fizica, Il, 3 şi 7, Aristotel recurge la o grupare a cauzelor în 
două cupluri, forma şi materia pe de o parte, cauza motrice şi 
scopul pe de altă parte. O discuţie asupra interpretărilor date 

mai importantă, întrucît scopul unui lucru este „binele său”, 
iar natura în întregul ei tinde către binele absolut. Cu toate 
acestea, este dificilă identificarea ştiinţei care cercetează ce 
sunt lucrurile cu cea a scopului, însuşi Aristotel deosebindu- 
le de cele mai multe ori. Întrucît scopul ultim va fi 
identificat cu divinitatea, ştiinţa scopului ultim nu este alta 
decît teologia. Ea nu va deveni însă sinonimă cu ontologia, 
nu va lua locul acesteia, ci va reprezenta doar încoronarea 
ei. Cît priveşte „principiile prime”, menţionate în definiţia 
aristotelică, trebuie remarcată pluralitatea semnificaţiilor 
termenului „principiu”, sintetizate însă într-o definiţie: 
„primul termen de unde fie este, fie se naşte, fie este 
cunoscut ceva” (A, 1, 1012 b - 1013 a)'5. Aşadar, principiul 
poate fi al faptului însuşi de ai fi, al mişcării ori al 
cunoaşterii. Primul motor, adică divinitatea sau binele 
absolut, este principiul mişcării tuturor lucrurilor, în cali- 
tatea sa de scop al acestora. Comentatorii medievali îl vor 
considera şi principiu al cunoaşterii şi al fiinţei, căci el este 
fiinţă în sensul cel mai deplin al termenului. 

În afară de cercetarea a ceea-ce-este ca fiind (pe care 
din motive de simplificare a expunerii o putem denumi 
ontologie, chiar dacă termenul s-a impus mult mai târziu) 
există o expresie pe care Aristotel o utilizează în mai multe 
rînduri, anume filosofie primă, denumire pe care mulţi 
dintre urmaşii filosofului grec au crezut de cuviinţă să o 
identifice cu metafizica. Filosofia primă apare menţionată în 
clasificarea ştiinţelor particulare, realizată în funcţie de 


acestei distribuții găsim la Jean-François Mattéi, „Le 
quadrupule fondement de la métaphysique”, în Jean-Marc 
Narbonne et Luc Langlois (6ds.), La métaphysique. Son 
histoire, sa critique, ses enjeux, Paris & Laval, Librairie 
philosophique J. Vrin & Les Presses de l’Université Laval, 
1999, pp. 213-215. 

15 Aristotel, Mefafizica, ed. cit., p. 188. 

domeniile fiintärii pe care acestea le cercetează (E, 1, 1026 
a). Este vorba despre ştiinţele teoretice, care se alătură 
ştiinţelor practice şi celor poetice. Fizica studiază fiinţele 
separate şi situate în mişcare, matematica fiinţele neseparate 
de materie şi nemişcate, iar teologia cercetează fiinţele care 
sunt în acelaşi timp separate şi nemişcate. Fiinţa divină are 
aceste caracteristici, de a fi separată complet de materie 
(formă pură) şi imobilă (primul motor care, nemişcat, este 
cauza mişcării tuturor lucrurilor). Teologia este astfel filo- 
sofie primă întrucît esenţa divină, pe care o studiază, este 
primă, căci e anterioară esentelor de natură fizică, şi astfel 
este şi universală. Se pun cîteva întrebări: a) ce înseamnă 
„prim”, altfel spus ce înseamnă „anterior”?; b) ce înseamnă 
universal”? 

a) În cartea À (11, 1018 b - 1019 a), anterioritatea este 
definită după trei criterii: în funcţie de apropierea de un 
principiu, determinat fie în mod absolut, prin natură, fie prin 
relaţie cu altceva (loc, timp, mişcare, potentialitate, 
orînduire); apoi, în privinţa cunoaşterii, anterior din punct 
de vedere logic este universalul, iar din perspectiva 
cunoaşterii sensibile anterior este individualul; în sfîrşit, în 
raport cu natura şi cu Fiinţa, este anterior lucrul care poate 
exista independent de alte lucruri, acel ceva care este doar 
subiect. Din acest ultim punct de vedere, nu trebuie uitat 
faptul că ideea separaţiei presupune nu doar separatia de 
materie, ci şi existenţa în sine şi pentru sine, deci substratul. 
Însă această caracteristică nu aparţine doar ființei divine, 
Fiinţă prin excelență şi în modul cel mai propriu al 
termenului (întrucît divinului nu îi putem atribui discursiv 
nici una dintre celelalte nouă categorii), ci oricărei fiinţe din 
lumea fizică în măsura în care o privim ca un ce determinat. 
Aşadar filosofia primă şi-ar putea asuma nu doar sarcina de 
a studia fiintarea divină, cercetare încheiată înainte de a 
începe (din motivul exprimat mai sus), ci şi de a studia 

Fiintele (esentele substanţiale) din lumea fizicä . Orice 
ousia (cele fizice şi cea divină) ar putea fi cercetată de 
filosofia primă, în vreme ce teologia se ocupă doar de ousia 
ființării divine, ambele fiind prime în felul lor: în cazul 
lucrurilor fizice, ousia este primă în comparaţie cu cate- 
goriile şi cu accidentele, în vreme ce ousia divinului este 
primă în raport cu orice altceva. Aşadar filosofia primă 
ontologică şi filosofia primă teologică sunt prime conform 
anteriorităţii prin natură", dar sunt prime şi în ordinea 
cunoaşterii. Divinitatea este astfel întrucît este cea mai uşor 
cognoscibilă, iar Funtele (esentele substanțiale) ale 
lucrurilor fizice sunt astfel întrucît doar cu ele pot începe 
cunoaşterea şi discursul. Pentru a susţine o astfel de idee, 
„Aristotel este obligat să transpună în lucruri un fel de 
cunoaştere în sine, de cunoaştere obiectivă, care asigură 
coincidenta perfectă dintre ratio cognoscendi şi ratio 
essendi”. Aşadar tot ce are valoare de principiu trebuie să 
fie cel mai uşor de cunoscut. 

b) Ontologia aristotelicä pretinde universalitatea 
obiectului ei întrucît știința lui „a fi” se ocupă cu modurile 


14 Pierre Aubenque, op. cit., p. 51. 

15 Putem explica astfel neconcordantele între diferitele fragmente 
aristotelice, unele dintre ele separînd net filosofia primă de 
ştiinţa ființei ca fiinţă şi identificînd-o cu teologia, altele 
punîndu-le pe toate trei în raport de sinonimie. Dificultatea 
dispare dacă vom considera filosofia primă o cercetare 
nedefinită asupra a ceea ce este prim, ea putînd fi identificată 
atît cu ontologia, cît şi cu teologia, în funcţie de context, dar 
nefiind nimic dincolo de acestea două. 

Pierre Aubenque, op. cit., pp. 55-57. Aubenque ajunge la 
concluzia că ar trebui să distingem între o cunoaştere de drept 
(în cazul teologiei aceasta ar putea să aparțină mai degrabă 
chiar divinității decît oamenilor) şi o cunoaştere de fapt, 
omenească (p. 66). 

de a fi ale tuturor lucrurilor (,este”-le comun tuturor 
lucrurilor), şi nu cu un gen particular al fimtärii. Cel care 
cunoaşte universalul va cunoaşte tot ceea ce e subsumat 
acestuia (A, 2, 982 a). Orice ştiinţă, ne asigură Aristotel, 
este a universalului. Cunoaşterea principiilor este suficientă 
pentru cunoaşterea întregului. Dar extensiunea nu conferă 
obligatoriu universalitate, căci există şi universalul gol al 
retoricii". Universalitatea ontologiei se justifică, deci, mai 
degrabă prin aceea că ea cercetează „principiile prime” decît 
prin extensiunea maximă a obiectului ei de studiu. În 
termenii pe care i-am folosit mai sus, asumarea ontologiei şi 
ca filosofie primă satisface pretenţia ei la universalitate. Ce 
se întîmplă însă cu aspiraţia la universalitate a teologiei? Ea 
este, în fond, mult mai neaşteptată, deoarece teologia cer- 
cetează un gen anume al fiintäru. Aristotel crede că rezolvă 
dificultatea spunînd că teologia, în calitate de filosofie 
primă, este universală tocmai întrucît este primă (E, 1, 1026 
a 30; K, 7, 1064 b). În ambele locuri menţionate apare 
identificarea dintre teologie, filosofie primă şi cercetarea 
despre „a fi ca fiind”. Cu toate acestea, este puţin plauzibil 
ca intenţia lui Aristotel să fi fost aceea de a le considera pe 
toate trei sinonime. Fiinţa divină (obiect al teologiei) este 
principiu (aspect al filosofiei prime) şi model pentru tot ce 
poate fi numit „a fi” (cercetare ontologică). Fiinţa divină 
chiar este ceea-ce-este ca fiind, fiinţa pură, dar aceasta din 
urmă nu se referă exclusiv la ființa divină. Filosofia primă 
(identificată aici cu teologia) este doar o parte a cercetării 
despre ceea-ce-este ca fiind, alături de filosofia secundă (I, 
2, 1004 a 2). Deşi logică, această relaţie între ştiinţe nu este 
urmată pînă la capăt de Aristotel, căci o astfel de consecinţă 
ar fi diminuat considerabil importanţa teologiei. Ar fi deci 
preferabil să considerăm, precum W. Jaeger şi P. Aubenque, 


17 Cf. Pierre Aubenque, op. cit., pp. 170-175. 

că ştiinţa despre „a fi” este restrînsă la cercetarea faptului şi 
a modului de a fi al lumii sensibile, ceea ce ar însemna că 
„proiectul ontologic lasă domeniul fiinţei divine în afara 
investigaţiei sale”, 

Urmînd interpretarea lui Pierre Aubenque, am putea 
susţine că ontologia caută unitatea celor sensibile fără a o 
găsi”, în vreme ce teologia se instalează de la început în 
unitate, ratînd astfel întîlnirea cu multiplul. Teologia 
satisface criteriul autonomiei (sau al separaţiei, cum s-ar mai 
putea traduce acest termen), în timp ce ontologia face acest 
lucru doar pe jumătate (autonomia doar ca substantialitate, nu 
şi ca imaterialitate). Tensiunea dintre cele două cercetări 
rămîne insolubilă în textul aristotelic, dar va fi piatra de 
încercare a comentatorilor. Din ecuaţia disciplinelor ce aspiră 
la numele de „metafizică” nu trebuie să uităm filosofia primă, 
aparent puţin spectaculoasă întrucît Aristotel o identifică de 
cele mai multe ori cu teologia. Ea se dovedeşte însă extrem 
de eficientă, deoarece în numele ei apar cele mai importante 
precizări ale metafizicii aristotelice şi, totodată, întrucît ea 


'5 Jbid., pp. 289-293. 

ic Ontologia aristotelică rămîne una a diversităţii, a diferenţelor, a 
pluralitätii, ireductibilă la unicitatea unui principiu. În afară de 
Aubenque, la această teză ajung şi Franco Volpi, „Wittgenstein 
et Heidegger: le «dépassement» de la métaphysique entre 
philosophie analytique et philosophie continentale”, în Jean- 
Marc Narbonne et Luc Langlois (éds.), La métaphysique. Son 
histoire, sa critique, ses enjeux, ed. cit., p. 70; Jean Frère, 
„Aristote fondateur de la métaphysique”, în La métaphysique, 
ouvrage dirigé par Renée Bouveresse, ed. cit., pp. 39-47. O altä 
poziţie întîlnim la Luc Brisson, „Un si long anonymat”, în 
Jean-Marc Narbonne et Luc Langlois (éds.), La métaphysique. 
Son histoire, sa critique, ses enjeux, ed. cit., pp. 45-52. Brisson 
argumentează că definiţia aristotelică a metafizicii, realizată cu 
ajutorul ideii de separație, conduce la sinonimia între 
metafizică, filosofie primă şi teologie. 

mediază între cele două discipline concurente, conferindu-le 
o minimă sistematicitate. În fond, ideea ei directoare, anume 
caracterul prim al Fiinţei (sau al esenței substanţiale, de 
orice tip ar fi ea), reprezintă principala trăsătură a 
metafizicii aristotelice”. 


Există o metafizică prearistotelică? 


Dacă luăm ca reper la înțelesurile aristotelice ale 
metafizicii, atunci trebuie să susţinem că unele aspecte ale 
filosofiei presocratice pot fi considerate metafizice numai 
dacă folosim un sens foarte larg al cuvîntului „metafizică”. 
În mod cert, fragmentele lor nu exprimă o cercetare de tip 
ontologic, dacă prin aceasta înţelegem cercetarea despre 
ceea ce este ca fiind, aşa cum o defineşte Aristotel. În 
definitiv, o astfel de cercetare nu apare înainte de o reflecţie 
serioasă privitoare la limbaj. Altfel spus, abia o dată cu de- 
mersul aristotelic asupra semnificaţiilor lui „a fi” putem 
spune că avem de a face cu cercetări de tip ontologic. Chiar 
şi fragmentele în care Parmenide vorbeşte despre Fiinţă — 
cum ar fi celebrul fragment comentat de Heidegger: „Fiinţa 
pură şi gîndirea pură sunt unul şi acelaşi lucru.” — trebuie 
privite cu maximă circumspectie. În fond, la Parmenide 
găsim o concepţie încă insuficient eliberată de miturile gre- 
ceşti: ființa este concepută drept sferică, nemişcată, ne- 
supusă devenirii, aşadar nenăscută şi nemuritoare. Folosind 
cuvîntul „fiinţă” ca sinonim pentru întregul lumii, vorbind 
deci despre toate lucrurile, Parmenide ocoleşte în fapt o 


% O altă ipoteză întîlnim la Jean-François Mattéi, „Le quadrupule 
fondement de la métaphysique”, în Jean-Marc Narbonne et Luc 
Langlois (éds.), La métaphysique. Son histoire, sa critique, ses 
enjeux, ed. cit., pp. 211-216. Acesta consideră că specificul 
metafizicii aristotelice îl constituie teoria cauzelor, căci pentru 
Aristotel cauzele ar fi adevăratele principii metafizice. 

veritabilă discuţie despre fiinţa fiecărui lucru al lumii, ceea 
ce va constitui, odată cu Aristotel, specificul demersului 
ontologic. Desigur că Parmenide are locul său în istoria 
unor idei şi chiar în istoria ontologiei. Ar fi însă prea mult 
să spunem că discursul său a fost unul propriu-zis 
ontologic”. Enunturile sale despre întregul lumii ar putea fi 
însă acceptate ca enunturi ce aparţin cosmologiei. 

Aristotel a împărţit filosofii presocratici în physiologoi 
şi theologoi, în funcţie de natura principiului pe care ei îl 
postulau. Cu toate acestea, mai important decît faptul că 
enunţau un principiu de natură spirituală sau materială este 
mecanismul lor de gîndire. Or, din această perspectivă, deo- 
sebirile dintre ei există, dar ele nu sunt cu adevărat radicale. 
Atât unii, cît şi ceilalți încercau să justifice multiplicitatea 
lucrurilor printr-un principiu, avînd însă mereu în intenţie 
justificarea întregului lucrurilor. Aristotel a recunoscut că 
predecesorii săi au preocupări de filosofie primă întrucît 
cercetează cauzele prime şi principiile (Metafizica, A, 10, 
993 a), deşi într-o manieră total haotică. Putem considera că 
nu s-a înşelat. Doar că, aşa cum am încercat să argumentăm 
tratîndu-l pe Aristotel, cercetarea numită filosofie primă are 
doar un caracter formal, ea dobîndind conţinut numai cînd 
se intersectează cu cercetări sistematice ca ontologia sau 
teologia. Din filosofii presocratici putem deci reține doar 
acest mod formal de a pune o problemă metafizică 
inexistentă pînă la ei. 


?l Un alt argument pentru inexistența unei metafizici 
parmenidiene furnizează Luc Brisson: metafizica apare abia o 
dată cu ideea separaţiei nivelurilor de realitate. Astfel, Brisson 
acceptă că Parmenide „este primul care dezvoltă o ontologie, 
dar al cărei obiect este fiinţa sensibilă, adică universul”. Cf. 
Luc Brisson, art. cit., p. 50. 


44 


Despre corpus-ului metafizicii 


Deşi nu foloseşte nici unul dintre termenii prin care 
Aristotel şi comentatorii săi au desemnat cercetările meta- 
fizice, Platon este primul filosof la care întîlnim preocupări 
clare de metafizică. lată care ar fi cele mai importante dintre 
acestea. 

1. Filosoful grec discută despre esentele lucrurilor 
multiple, fără a mai căuta un principiu care să justifice toate 
lucrurile. După el, fiecărei categorii de lucruri îi corespunde 
o esenţă (o formă, o Idee). Astfel, putem spune că Platon 
schiteazä o metafizică a esentelor. 

2. Pentru Platon, esentele lucrurilor sunt transcendente 
acestora, fiind autonome în raport cu ele. Esenţa unei cate- 
gorii de lucruri este în mod necesar diferită de acestea, chiar 
separată de ele, transcendentä lor, situată deci pe un alt nivel 
de realitate. Esenţele sunt imuabile, în vreme ce lucrurile 
sensibile pe care ele le justifică sunt supuse devenirii. Cînd 
spunem că avem de a face cu niveluri de realitate diferite nu 
trebuie să imaginăm, în mod mitic, o „lume” a Ideilor, 
filosoful grec neargumentînd nicăieri o astfel de teză”. 
Apare acum o constantă a discursului metafizic ulterior: 
diferenţa între esențe şi lucruri”. 


* Evident, fac excepţie menţiunea din Phaidros, în contextul 
mitului central al dialogului (247 c), privitoare la un „loc 
supraceresc” (wnepovpăviog T6n0G), ca şi fragmentele din 
Republica unde se vorbeşte despre un vont6s ronog (508 c, 517 
b). Cf. Platon, Phaidros, traducere de Gabriel Liiceanu, 
Bucureşti, Humanitas, 1993, p. 86. 

O idee interesantă întîlnim la Luc Brisson, care consideră că 
definirea metafizicii prin ideea de separație este dependentă de 
o nouă concepere a divinului, care prezintă aceleaşi aspecte ca 
principiile şi cauzele prime situate dincolo de natură (p6o1). 
Abia o dată cu Platon şi Aristotel, crede Brisson, divinitätile 

3. O dată afirmatä separatia (sau autonomia), Platon va 
încerca, în majoritatea dialogurilor sale, să „umple” acest 
interval dintre esențe şi lucruri. Participatia, actele 
sufletului, reminiscenta, erosul, limbajul etc. trebuie înţelese 
drept strategii de mediatie între cele două registre ale 
existenţei. 

4. Cunoaşterea este dependentă de obiectul ei, iar gra- 
dul ei de certitudine depinde de eminenta obiectului supus 
cunoaşterii. Astfel, ca şi pentru Aristotel, ceea ce este 
separat (lipsit de materie şi existent în sine) este cognoscibil 
în cel mai înalt grad. Esenţele imuabile (Ideile, formele) 
sunt deci cele mai uşor de cunoscut. Mai mult decît atît, ele 
trebuie să fie deja cunoscute, altfel nu le-am putea cunoaşte 
deloc. O trăsătură de ordin metafizic a discursului 
platonician este deci actul de transcendere a sensibilului, pe 
care sufletul îl realizează pentru a accede la inteligibil 
(supra-sensibil)”. 


grecilor sunt înţelese drept separate, în ambele sensuri ale 
cuvîntului (lipsite de materie şi subzistînd în sine). Ideea 
aceasta îi serveşte interpretului francez pentru a susţine că 
metafizica platoniciană şi cea aristotelică sunt sinonime cu 
filosofia primă şi cu teologia. Cf. Luc Brisson, art. cit., pp. 47- 
49. 

# Exceptind mitul peşterii, fragmentul cel mai expresiv privitor la 
transcenderea sensibilului către inteligibil se află în dialogul 
Banchetul, 211 c: „Pornind de la frumuseţile din lumea noastră 
pieritoare şi vrînd să ajungem la Frumuseţe, urcăm necontenit, 
treaptă cu treaptă, de la un trup frumos la două, de la două la 
toate; şi de la trupurile frumoase la faptele frumoase, apoi, de 
la acestea, la învăţăturile frumoase, pînă cînd, de la acestea din 
urmă, ajungem în sfîrşit la acea învăţătură care este nimic 
altceva decît tocmai învăţătura despre Frumuseţe, la al cărei 
capăt aflăm ce este Frumuseţea cu adevărat”. Cf. Platon, 
Banchetul, traducere de Petru Creţia, Bucureşti, Humanitas, 
1995, p. 138. 

5. Cunoaşterea esentelor este proprie ştiinţei care 
poartă numele de dialectică. Dincolo de înţelesul banal al 
termenului, cel de artă a dialogului, de artă a întrebărilor şi a 
răspunsurilor, dialectica platonicianä este identificată 
cunoaşterii a ceea ce sunt lucrurile, adică a esentelor 
acestora. Așadar ea va avea ca obiect Ideile şi „va tinde tot 
mai mult să dispară în metafizică, într-atît e de adevărat că 
nu se poate constitui în metodă independentă de principii 
care o depăşesc”?5 „lată ce scrie Platon în acest sens: „La fel, 
atunci cînd cineva, cu ajutorul dialecticii, s-ar îndrepta, în 
afara oricăror senzaţii şi doar cu ajutorul rațiunii, să cer- 
ceteze ce anume este fiecare lucru şi n-ar da înapoi pînă ce 
n-ar înţelege Binele însuşi prin intelectul pur, doar atunci va 
ajunge el la capătul cercetării domeniului inteligibil, aşa 
cum omul acela ajunsese la capătul domeniului vizibil”*. 
Astfel, cunoaşterea Ideilor este un act de contemplatie 
(enonteia) care presupune o iniţiere”. Metafizica (dialec- 
tica) platoniciană poate fi deci înţeleasă ca epopticä, aşa 
cum s-a şi întîmplat în posteritatea filosofului. 

6. Întrucît cunoaşterea (ca şi gîndirea şi limbajul) este 
în funcție de obiectul ei, dar se realizează în mod relational, 
este o necesitate de ordin logic să existe relaţii şi între 
esentele inteligibile, ceea ce Platon imaginează în dialogul 
Sofistul: „A cunoaşte înseamnă a transpune în suflet relaţiile 
existente în Fiinţă”, „Cunoaşterea se bazează şi depinde de 
Fiinţă, iar dacă este adevărat că Fiinţa e alcătuită din relaţii, 


# Brice Parain, Logosul platonician, traducere de Monica Jitäreanu, 
Bucuresti, Editura Univers Enciclopedic, 1998, p. 79. 

* Platon, Republica, în Opere, vol. V, traducere de Andrei 
Cornea, Bucureşti, Editura Ştiinţifică şi Enciclopedică, 1986, p. 
335 (532 a). 

” Platon, Phaidros, 250 b-c, ed. cit., p. 92; Banchetul, 210 a, ed. 
cit., p. 136. Probabil Platon se referă la o iniţiere specifică 
misterelor de la Eleusis. 

atunci ea reprezintă imaginea fidelă a acestor relaţii”. 


Dacă în Republica dialectica era definită cel mult ca ridicare 
pînă la principiul neipotetic al Ideilor (511 a-c), Binele, în 
Sofistul ca va deveni cunoaştere a modalităţii în care 
genurile supreme se combină între ele (participă unele la 
altele), fapt care face posibile cunoaşterea şi limbajul. Acest 
aspect al dialecticii platoniciene l-a impresionat destul de 
mult pe Hegel, care vedea în el introducerea devenirii în 
cadrul fiinţei. 

7. Cele menţionate pînă acum îndreptăţesc plasarea 
metafizicii platoniciene sub eticheta de ontoteologie”, care 
va constitui proiectul major al metafizicii occidentale. Însă 
alături de acesta exegetii au descoperit în textele filosofului 
grec un alt proiect, nedezvoltat, incipient, fără mulţi 
continuatori imediati, dar care a dat naştere unei tradiţii 
oarecum ascunse, recesive, care a intersectat şi a îmbogăţit 
în unele momente ale istoriei gîndirii proiectul major al 
metafizicii, cel ontoteologic. Pentru a susţine acest proiect 
este invocat constant un fragment din Republica (VI, 509 
b). După ce afirmă că Binele conferă tuturor lucrurilor nu 
doar capacitatea de a fi cunoscute, ci şi fiinţa lor, Platon 
spune că Binele este dincolo de esenţă şi de ființă (erekeiva 
me ovoiac). Desigur că multi exegeti au văzut în acest 
fragment o simplă discuţie despre principiu. Este însă clară 


% Léon Robin, Platon, traducere de Lucia Magdalena Dumitru, 
Bucureşti, Editura Teora, 1996, pp. 64-66. 

” Tot sub această denumire ar putea intra şi alte aspecte 
metafizice ale filosofiei lui Platon, precum: explicaţia 
metafizică a cosmosului prin opoziţia cauze necesare — cauze 
divine (Timaios), teoria celor patru cauze din Philebos; 
doctrina despre suflet; teoria numerelor ideale. Inventarierea 
lor se găseşte la Jean Frere, „Platon precurseur de la 
métaphysique”, în La métaphysique, ouvrage dirigé par Renée 
Bouveresse, ed. cit., pp. 31-38. 

strădania filosofului grec de a scoate Ideea de Bine din 
spaţiul discursului filosofic obişnuit. Dincolo de esenţă şi de 
fiinţă, Binele nu mai poate fi înţeles drept ceva dat, prezenţă 
pură şi simplă, şi nici ca fiintare supremă. Această structură 
recesivă a metafizicii occidentale a fost numită henologie, 
întrucît pe urmele lui Platon filosofii neoplatonicieni au 
considerat că Unul este dincolo de fiinţă, este transcendent 
în mod absolut“. În secolul XX, acest proiect a fost urmat 
explicit de metafizicieni precum Emmanuel Levinas, Jean- 
Luc Marion şi alţii. El a fost chiar considerat ca fiind la 
originea proiectului ontoteologic, de sorginte aristotelică, 
aşa cum arată reprezentanţii şcolii de la Tübingen, cum ar fi 
Hans Krămer, Konrad Gaiser, Thomas A. Szlezâk, care 
descoperă în afirmaţia lui Platon o „metafizică a spiritului” 
aparţinînd doctrinei secrete a filosofului grec. Rezumînd, 
henologia apare ca un proiect de dezontologizare, ca o 
metafizică lipsită de ontologie. 


Înţelesul platonizant al metafizicii 


Filosofii care i-au succedat lui Platon în Academie 
(începînd cu Speusip şi continuînd cu Xenocrate, Polemon, 
Arcesilaos, care a introdus orientarea critică în cadrul plato- 
nismului, apoi Carneade, pînă la Theomnest, ultimul „aca- 
demician” din Atena) nu au folosit cuvîntul „metafizică” 
pentru a desemna dialectica, sau ştiinţa Ideilor. Acest cuvînt 
este utilizat de platonicieni la începutul secolului al II-lea 
d.Chr., cînd devine importantă corespondența dintre 


* Jean Greisch, „La «fonction méta» dans l’espace contemporain du 
pensable”, în Philippe Capelle (éd.), Le statut contemporain de la 
philosophie première, Centenaire de la Faculté de Philosophie, ed. 
cit, p. 9; Dominique Janicaud, ,Phénoménologie et 
métaphysique”, în Jean-Marc Narbonne et Luc Langlois (6ds.), La 
métaphysique. Son histoire, sa critique, ses enjeux, ed. cit., p. 122. 

doctrinele platonică şi aristotelică, din ce în ce mai mult 
chemate să servească teoretizării creştinismului. În această 
perioadă filosofia „a fost concepută ca un itinerar spiritual 
ascendent, ce corespunde unei ierarhii a părţilor filo- 
sofiei””!. Pentru Plutarh, de pildă, prima în această ordine 
este etica, aceasta fiind datoare să realizeze purificarea 
iniţială a sufletului; urmează fizica, ştiinţă care îl determină 
pe om să conştientizeze faptul că lumea are o cauză trans- 
cendentă şi să cerceteze realitățile imateriale; în sfîrşit, me- 
tafizica (teologia, sau epoptica) este momentul ultim al 
inițierii, realizînd contemplarea lui Dumnezeu, adică, în 
termeni apropiaţi de filosofia platonică, viziunea nemijlocită 
a ceea ce este prim, simplu, imaterial. Metafizica dobîndeşte 
astfel un caracter esoteric”. În secolul al III-lea, în 
Alexandria este continuată şi dezvoltată operaţiunea de 
transformare a creştinismului în filosofie, bineînţeles că prin 
utilizarea unui vocabular platonico-aristotelic. Revine acum 
în actualitate, datorită lui Clement, dar probabil sub 
influenţa lui Hermes Trismegistul”, o idee a lui Platon si 
Philon, formulată însă în alți termeni, conform căreia 
Dumnezeu este deasupra ființei, ba chiar înaintea şi 
deasupra Unului. Acest înţeles henologic al metafizicii lui 
Platon va fi des întîlnit la teologii greci, care păstrează 
ierarhia părţilor filosofiei întîlnită la Plutarh. După Clement, 
etica şi fizica sunt urmate de teologie, el subliniind că 
aceasta este sinonimă cu ceea ce Platon numea „epoptică” şi 


3l Pierre Hadot, Ce este filosofia antică?, traducere de George 
Bondor şi Claudiu Tipuritä, Iaşi, Editura Polirom, 1997, p. 180. 

"7 Th. Kobusch, art. „Metaphysik”, în Historisches Wörterbuch 
der Philosophie, Basel, Schwabe, Bd. 5, p. 1197. 

3 Cf. Étienne Gilson, Filozofia în Evul Mediu. De la începuturile 
patristice pînă la sfirsitul secolului al XIV-lea, traducere de 
Ileana Stănescu, Bucureşti, Humanitas, 1995, p. 48. 

Aristotel „metafizică” (Stromate, I, 28)”. Şi pentru Origen 
ordinea disciplinelor filosofice este identică acestei teorii 
platonice a progresului spiritual, care reprezintă „armătura 
însăşi a formării şi învăţăturii creştine”. El crede că 
metafizica („mistica” sau enoptica) nu apare o dată cu 
filosofii greci, ci o putem regăsi în „Cîntarea Cîntărilor” din 
Vechiul Testament, în care este descrisă posibilitatea 
comuniunii cu Dumnezeu, aşa cum prima etică se află în 
Proverbe”, iar prima fizică este schitatä în .Ecleziast”*, O 
împărțire a filosofiei diferită de cele amintite întîlnim la 
Eusebiu din Cezareea. Sub influenţa clasificării stoice a 
filosofiei în etică, logică şi fizică, Eusebiu consideră că 
teologia (epoptica) este una dintre părțile fizicii, alături de 
fiziologie. Metafizica, în sensul de teologie, nu îşi pierde 
însă astfel specificul, iar clasificarea lui Eusebiu nu are prea 
mari efecte în rîndurile filosofilor neoplatonicieni şi ale 
teologilor creştini. 

Neoplatonismul păstrează clasificarea platonicienilor. 
Este emblematic în acest sens faptul că Porfir ordonează 
tematic tratatele lui Plotin conform celor trei etape ale 
progresului spiritual. După Plotin, acestea sunt în 
concordanță cu ipostazele care există în acelaşi timp în 
natura lucrurilor şi în noi: mai presus de toate este Unul, iar 
în continuarea lui vin Fiinţa şi Intelectul, iar în al treilea rînd 
Sufletului (Enneade, V, 1, 10)”. Progresul spiritual, deşi 
util, nu conduce însă în mod necesar către Unul. Ipostazele 
nu trebuie considerate stadii intermediare, întrucît, din punct 
de vedere metafizic, Unul este, ca şi Ideea Binelui la Platon, 
„mai presus decît ființa”, iar din punctul de vedere al 


%4 Cf. Th. Kobusch, art. „Metaphysik”, op. cit., p. 1198. 

35 Pierre Hadot, op. cit., p. 261. 

* Cf. Th. Kobusch, art. „Metaphysik”, op. cit., p. 1198. 

37 Plotin, Opere, vol. I, traducere, lämuriri preliminare si note de 
Andrei Cornea, Bucuresti, Humanitas, 2003, p. 332. 

cunoaşterii parcurgerea etapelor intermediare“ reprezintă 
doar o pregătire în vederea contemplării Unului şi a uniunii 
cu El (Enneade, VI, 9, 11)”. „Prin urmare, dacă cineva 
trece dincolo de această Fiinţă şi gîndire, nu va ajunge nici 
la Fiinţă, nici la gîndire, ci va ajunge «mai presus de Fiinţă» 
şi de gîndire, la ceva minunat, care nici nu posedă în Sine 
nici Fiinţă, nici gîndire, ci este singur El cu Sine, neavînd 
nevoie de nici una dintre existentele provenite din EI" 
(Enneade, VI, 7, 40)*°. Urcusul sufletului descris de Plotin 
presupune deci un veritabil salt, o rupturä de nivel 
ontologic, o experienţă non-discursivä, un alt mod de a 
„vedea”“!. Avem de a face nu cu un progres continuu, ci 
mai degrabă cu o „discontinuitate continuă”, descrisă 
totuşi în termenii ascensiunii întrucît aceasta din urmă 
reface în sens invers traiectul descendent al procesiunii 
Unului”. Neoplatonismul de după Plotin încearcă o nouă 
conciliere a platonismului cu aristotelismul, operaţiune care 
merge pînă acolo încît comentarea tratatelor lui Aristotel şi 
a dialogurilor lui Platon devin parte integrantă a etapelor 
progresului spiritual. 


38 Acestea sunt: analogiile, negatiile şi cunoaşterea fiinţelor 
emanate din Unul, ca şi situarea lor într-o ierarhie ascendentă. 
Cf. Jean Brun, Neoplatonismul, traducere de Cătălin 
Anghelina, Bucuresti, Editura Teora, 2000, p. 51. 

* Plotin, Opere, vol. I, op. cit., p. 311. 

“ Plotin, Opere, vol. III, traducere, lămuriri preliminare, studiu şi 
note de Andrei Cornea, Bucureşti, Humanitas, 2009, p. 90. 

4l „Experienţa plotinianä se traduce permanent în termeni ca 
lumină, strălucire, transparenţă, seninătate, iluminare”. Cf. 
Pierre Hadot, Plotin sau simplitatea privirii, traducere de 
Laurenţiu Zoicaş, laşi, Editura Polirom, 1998, p. 120. 

"7 Jean Brun, op. cit., p. 50. 

7 Este evidentă aici reluarea discuţiei platoniciene privitoare la 
dialectica ascendentă şi dialectica descendentă. 

Problema pe care o pune proiectul henologic al 
metafizicii este următoarea: care anume este statutul ideii de 
separație? Ştim că această idee a apărut în miezul 
metafizicii lui Platon, desemnînd atît caracterul imaterial cît 
şi cel substanţial al Ideilor, şi a condus la diferenţierea celor 
două registre ale realului, sensibilul şi inteligibilul. Deşi 
foloseşte şi el ambele înţelesuri ale separaţiei, Aristotel nu 
consimte la distantarea celor două niveluri ale realului decît 
referitor la divinitate. În platonism şi neoplatonism, dar pe 
urmele henologiei schitate de Platon în cunoscutul fragment 
din Republica, problema separaţiei cunoaşte conotaţii greu 
de imaginat raţional. Astfel, separatia dintre sensibil şi 
inteligibil este resimţită drept insuficientă, fiind dublată de o 
separație mai adîncă, între Unul şi inteligibil“. De exemplu, 
neoplatonicianul Proclus scria în comentariul său la 
Republica: „Adevăratul filosof urcă de la lucrurile sensibile 
la idei şi nu se opreşte aici; el trebuie să ajungă la cauzele 
inteligibile care sunt separate de idei”. Un alt filosof 
neoplatonician care se înscrie perfect în continuitatea lui 
Proclus este Damascius, la care întîlnim cele mai clare re- 
ferinte la teoria platonică a Binelui aflat dincolo de esenţă. 
Comentatorii neoplatonismului îl consideră de obicei pe 
Damascius cel mai aproape de acea via negativa, pe care o 
vom întîlni la Dionisie Pseudo-Areopagitul, şi de „ignoranţa 
doctă”, despre care va vorbi Nicolaus Cusanus. 

Neoplatonismul se dovedeşte util şi părinţilor Bisericii 
din secolul al III-lea şi următoarele, care, urmînd linia lui 
Clement si Origene si sintetizînd platonismul cu 
aristotelismul, folosesc ideile şi limbajul neoplatonice pentru 


4 Despre henologia lui Plotin ca depăşire a metafizicii aristotelice 
care se opreşte la pluralitatea esentelor, cf. Émile Bréhier, 
Filosofia lui Plotin, traducere de Dan Ungureanu, Timişoara, 
Editura Amarcord, 2000, pp. 122-123, cu referire la Enneade, V. 

45 Cf. Jean Brun, op. cit., p. 106. 

a dezvolta teze cu caracter teologic. Eusebiu din Cezareea, 
Vasile cel Mare, Grigorie din Nyssa, Grigorie din Nazianz, 
Evagrie Ponticul, Hilarius, Ambrozie au în comun faptul că 
aderă la platonism şi la neoplatonism. Cei mai mulţi dintre ei 
identifică metafizica epopticii. Vasile cel Mare, de pildă, în 
Comentariul la Isaia, numeşte metafizică acea cercetare a 
domeniului situat mai presus decît natura şi care este posibilă 
datorită contemplatiei (enonteia)"*. Deosebirile care apar 
între cei menţionaţi se referă la aceea că se sprijină pe aspecte 
diferite ale metafizicii lui Platon. Unii dintre ei recurg la 
aşa-numitul  „platonism al esenței”, definindu-l pe 
Dumnezeu ca ființă sau ca esenţă (Vasile cel Mare, Grigorie 
din Nyssa, Grigorie din Nazianz, Hilarius, Ambrozie). 
Direcţia e continuată de Augustin, Anselm, Alexander din 
Hales, Bonaventura, dar şi de Thoma. Alţii, precum 
Dionisie Pseudo-Areopagitul, loan Damaschin etc., con- 
sideră că Dumnezeu este ,hiperfiintä”, „hiperesenţă” şi 
dincolo de cunoaştere, întru totul asemenea Unului 
plotinian. 


Dificultăţile aristotelismului 


Un alt efect al platonismului îl constituie interpretările 
Metafizicii lui Aristotel realizate sub inspiraţia lui Platon. 
Proiectul ontologic (ştiinţa despre ceea ce este ca fiind), 
care constituia noutatea demersului Stagiritului, este pur şi 
simplu uitat, iar acest fapt se petrece chiar în interiorul 
şcolii peripatetice. Pînă şi Teofrast, urmaşul lui Aristotel la 
conducerea Lyceului, deşi cunoştea problemele ontologice 
tratate de magistrul său, consideră că cercetarea primelor 
principii este totuna cu teologia. Odată cu Straton, care îi 
succedă lui Teofrast ca scolarh al şcolii peripatetice, 


#6 Pentru traducerea capitolului V, secţiunea 162 din acest text, a 
se vedea Luc Brisson, art. cit., p. 55. 

problemele ontologiei aristotelice cad ţi ele în uitare, preo- 
cupările centrale ale şcolii devenind cele de fizică, morală şi 
logică. Astfel, „ştiinţa fiinţei ca ființă, abia născută, va 
recădea în uitare timp de secole”. O explicaţie care s-a dat 
acestui fenomen constă în necunoaşterea scrierilor meta- 
fizice ale lui Aristotel, ajunse pe mîna unui discipol care nu 
le înţelegea importanţa. Altă explicație, probabil mai 
pertinentă, este „blocajul mental” al discipolilor filosofului 
în faţa unei cercetări foarte abstracte, una care nu îşi găsea 
un loc firesc printre celelalte discipline filosofice. În sfîrşit, 
a treia explicaţie se referă la faptul că preocupările meta- 
fizice, mai accentuate în prima perioadă a gîndirii filoso- 
fului, spre sfîrşitul vieţii au fost abandonate de acesta ca 
materie de studiu şi cercetare în cadrul şcolii, insuccesul lor 
în faţa discipolilor fiind cauzat tocmai de caracterul lor 
abstract şi, totodată, de noutatea lor absolută. Indiferent de 
cauza ori cauzele acestui fenomen, este cert faptul că ştiinţa 
despre „a fi” ca fiind nu a fost nici măcar menţionată ca 
disciplină distinctă pînă în secolul I î.Chr., o dată cu apariţia 
ediţiei lui Andronicos din Rhodos, care a repus în circulație 
scrierile metafizice ale Stagiritului. Din aceste motive, cei 
mai mulți comentatori au pus semnul egalităţii între 
metafizică şi teologie, fapt uşor de înţeles şi prin aceea că ei 
erau mult mai atraşi de ideile lui Platon şi, mai târziu, de 
cele ale lui Plotin. Sirianus, Hermias, Ammonius, 
Asklepios, Simplicius, în comentariile lor la Mezafizica lui 
Aristotel, identifică metafizica, filosofia primă şi teologia: 
„Ceea ce tratează despre lucrurile în întregime separate de 
materie şi despre pura activitate a intelectului activ..., ei 
[aristotelicienii] o numesc teologie, filosofie primă şi meta- 
fizică, dat fiind că ea îşi are locul dincolo de lucrurile 


41 Pierre Aubenque, op. cit., pp. 34-35. 

fizice”. Astfel, pentru Simplicius, prefixul „meta” din 


cuvîntul ,metafizicä” şi adjectivul „primă” din expresia 
„filosofie primă” înseamnă acelaşi lucru, anume „imaterial”, 
adică transcendent lucrurilor fizice”. La rîndul său, 
Ammonius concepe metafizica drept ştiinţă a celor 
imateriale, atît a celor existente extramental, cît şi a celor 
din gîndirea noastră (adică esenţa divină). Metafizica se 
identifică astfel pur şi simplu cu teologia”. 

Proiectul ontologic aristotelic este redescoperit de 
Alexandru din Aphrodisia, care reabilitează ştiinţa generală 
despre ființă. El crede că metafizica se compune atît din 
cercetarea fiinţei ca atare (nu ca fiinţă determinată), cît şi 
din cercetarea primelor cauze şi principii ale fiinţei, 
necesară pentru a nu cădea într-o regresie la infinit în 
studierea acesteia. Prin urmare, pentru a vorbi în limbajul de 
mai tîrziu, metafizica este atît ontologie, cît şi teologie. 
După Alexandru, conceptul de „ființă” trebuie înţeles ca 
existenţă actuală a oricărui lucru exterior gîndirii. „Fiinţa, în 
sensul ei propriu, este substanţa”, în vreme ce determinatiile 
categoriale pot fi numite Din" doar în mod derivat”. 
Acestea aparțin însă metafizicii, alături de cercetarea relaţiei 
dintre fiinţă şi unul, cea mai apropiată dintre determinatiile 
sale. Ceea ce trebuie să reținem este faptul că reabilitarea 
ontologiei aristotelice se datorează limitării cercetării 
metafizice la fiinţa lucrurilor naturii, la „existenţa actuală a 
oricărui lucru”, deci excluderii din domeniul metafizicii a 
fiinţei de ordin mental (doar gîndite sau cunoscute)”, dar nu 


48 Simplicius, In Phys., 1, 17-21 Diels; apud Pierre Aubenque, op. 
cit., p. 40. 

* Pierre Aubenque, op. cit., p. 410, nota 1. 

5 Th. Kobusch, art. cit., p. 1208. 

`l Jbid., p. 1203. 

5 Alexandru distinge între formele „inteligibile în sine” (după 
modelul intelectului prim aristotelic, nu după cel al Ideilor 

şi a fiinţei divine. Pentru Alexandru, ca şi pentru Asclepios, 
metafizica este o disciplină filosofică alături de logică, etică 
şi fizică (se observă influenţa stoicilor în această cla- 
sificare), numele ei datorîndu-se distinctiei aristotelice între 
cunoaşterea de drept (anterioritate „în sine”, conform 
naturii lucrurilor) şi cunoaşterea de fapt (anterioritate 
„pentru noi”). Astfel se justifică faptul că tratatul aristotelic 
s-ar fi putut numi şi metafizică, şi teologie, şi filosofie 
primă. Spre deosebire de alţi comentatori, Alexandru este 
conştient de specificul fiecăreia dintre cercetările metafizice 
ale lui Aristotel, alăturarea lor datorîndu-se ambiguitätii 
chiar a scrierii aristotelice, în special echivocitätii ideii de 
anterioritate, precum şi regimului special al conceptului de 
ousia, care denumeşte atît ființa divină, cît şi ființa 
lucrurilor sensibile. 

Există două vîrste ale aristotelismului medieval. Prima 
dintre acestea i se datorează lui Boetius (aristotelismul 
greco-latin) şi durează pînă în secolul al XII-lea, în vreme 
ce a doua este urmarea receptării lui Aristotel prin tradu- 
cerile din filosofii arabi (aristotelismul arabo-latin)”. 


platoniciene) şi formele „inteligibile prin abstracţie” (nu doar 
formele matematice, ci şi esentele formale ale lucrurilor naturii, 
genurile şi speciile), care sunt deci separate de materie nu în 
sine, ci datorită operaţiei intelectuale de abstragere. Deşi 
Alexandru exclude din sfera metafizicii inteligibilele abstrase, 
distincţia sa va deveni importantă, fiind reluată atît de Boetius, 
în clasificarea ştiinţelor pe care o realizează, cît şi de unii dintre 
filosofii arabi. Cf. Alain de Libera, „Genèse et structure des 
métaphysiques médiévales”, în Jean-Marc Narbonne et Luc 
Langlois (éds.), La métaphysique. Son histoire, sa critique, ses 
enjeux, ed. cit., în special pp. 170-174. 

Ibid., p. 161; cf. şi Alain de Libera, Cearta universaliilor. De la 
Platon la sfirsitul Evului Mediu, traducere de Ilie Gyurcsik şi 
Margareta Gyurcsik, Timisoara, Editura Amarcord, 1998, p. 67. 

Meritul cel mai important al lui Boetius în privința 
clarificării obiectului metafizicii este unul indirect, căci 
Boetius nu cunoştea Metafizica lui Aristotel, din care s-a 
tradus pentru prima dată în latină — şi doar o mică parte — 
abia în secolul al XII-lea. Boetius nu comentează decît 
Categoriile şi Isagoga lui Porfir, avînd ca model 
comentariul lui Alexandru din Afrodisia”. Putem deci 
spune că, dacă aduce clarificări limbajului ontologiei, mai 
precis chestiunii categoriilor, Boetius o face fără a fi 
conştient de miza metafizică a problemei. El percepe textul 
Categoriilor şi lämuririle lui Porfir fără să cunoască 
Metafizica aristotelicä, singurul text în care problema 
categoriilor apare drept una metafizică”. Cu toate acestea, 
Boetius este conştient că realizează o translație atunci cînd 
discută despre cele zece categorii aristotelice în legătură cu 
Dumnezeu. Principiul pe care se bazează este: categoriile 
sunt ceea ce substratul lor (adică subiectul la care sunt 
aplicate) le permite să fie”. 

A doua vîrstă a aristotelismului medieval începe cu 
secolul al XII-lea, o dată cu traducerea în latină a Mefafizicii 


# Cf. Alain de Libera, „Genèse et structure des métaphysiques 
médiévales”, ed. cit., pp. 161-162. 

Alain de Libera ne convinge că atît textul Categoriilor, cît şi 
Isagoga lui Porfir nu pot fi receptate ca fiind metafizice 
(ontologice), întrucît pun problema omonimiei ființei în 
absenţa oricărei idei directoare a univocitätii, singura care 
poate da naştere unei reflecţii ontologice. Cf. Alain de Libera, 
art. cit., p. 162, nota 1. 

Boetius, De trinitate, capitolul IV, în Boetius şi Salvianus, 
Scrieri, Bucureşti, Editura I.B.M.B.O.R., 1992, p. 20. Alte 
aspecte ale metafizicii lui Boetius se găsesc la Christian 
Trottmann, „Questions de métaphysique au Moyen Âge et à la 
Renaissance”, în La métaphysique, ouvrage dirigé par Renée 
Bouveresse, ed. cit., pp. 50-52. 


55 


56 


58 


Despre corpus-ului metafizicii 


lui Avicenna. Aceasta se întîmplă înainte ca Metafizica lui 
Aristotel să reintre în circuitul filosofiei, la jumătatea 
secolului al XIII-lea. Meritul aristotelismului latino-arab 
este acela de a fi recuperat tradiţia ontologică inaugurată de 
Aristotel, pierdută în mare măsură din cauza necunoaşterii 
tuturor textelor sale. Pentru Avicenna, metafizica poate fi 
numită filosofie primă, întrucît ea vine după fizică în 
ordinea cunoaşterii, dar este anterioară fizicii în privinţa 
obiectului ei de studiu. După el, metafizica nu poate avea ca 
obiect ființa divină, întrucît existenţa oricărei ştiinţe este 
dependentă de siguranţa existenţei obiectului ei, ceea ce 
revine însă unei alte ştiinţe. Astfel, în cadrul metafizicii 
existenţa lui Dumnezeu este doar o „problemă” ce urmează 
a fi cercetată şi tematizatä””. Adevăratul obiect al metafizicii 
nu este o ființă particulară şi determinată, ci fiinţa ca atare, 
şi aceasta întrucît doar fiinţa este evidentă prin ea însăşi, 
nefiind necesară fixarea ei în cadrul altei ştiinţe“. Un alt 
argument este următorul: fiinţa este singurul concept care 
nu revine doar unei categorii anume de lucruri, ci tuturor 
lucrurilor în comun, şi nici nu este considerat printre 
accidentele vreunui lucru. Obiectul prim al metafizicii este 
ființa ca atare (fiinţa comună), problemele cercetate în 
cadrul ei fiind cele care revin fiinţei ca atare, în măsura în 
care este doar ființă, „fără nici un fel de condiţie 
limitativă”®. Dar metafizicii îi revine şi cercetarea 
determinatiilor (numite şi „accidente originare”) ale fiinţei, 


7 Avicenna, Das Buch der Genesung der Seele. Eine 


philosophische  Enziklopädie  Avicennas, IL Serie: Die 
Philosophie, Vierte Summa (Die Metaphysik Avicennas 
enthaltend die Metaphysik, Theologie, Kosmologie und Ethik), 
übersetzt und erläutert von M. Horten, Verlag von Rudolf 
Haupt, Halle und New York, 1907, pp. 7-9. 

58 Ibid., p. 20. 

"7 Ibidem. 

precum: unul şi multiplul, potenta şi actul, întregul şi partea, 
posibilul şi necesarul. Conform lui Avicenna, metafizica are 
patru părţi. Prima cercetează „cauzele cele mai îndepărtate 
(adică primele şi ultimele cauze, cauza primă activă şi 
ultima cauză finală), deoarece acestea sunt cauzele oricărei 
fiinţe cauzate, în măsura în care aceasta există”. Ea cer- 
cetează şi cauza primă a fiecărei fiinţe cauzate. Apoi, meta- 
fizica se ocupă de accidentele fiinţei (substanţă, necesitate şi 
posibilitate etc.). O parte a ei se ocupă cu primele principii 
ale ştiinţelor particulare, care sunt astfel principii ale unor 
fiinţe determinate“. Deşi obiectul metafizicii este unul 
singur (fiinţa ca atare, fiinţa comună), acesta este cercetat în 
funcţie de diferitele moduri ale sale, delimitate prin raportul 
lui față de materie. Avem aşadar: fiinţa divină şi a inte- 
ligentelor, care este imaterială; apoi, cauzele ultime ale 
fiinţei ca atare sunt acelaşi lucru cu formele, fiind deci 
imateriale prin natura lor, deşi le întîlnim în compus cu 
materia; accidentele (unul şi multiplul etc.) pot fi atât ima- 
teriale, cît şi materiale; principiile ştiinţelor (mişcarea şi re- 
pausul, de pildă) sunt materiale, dar metafizica le cercetează 
nu în materialitatea lor, ci în ele însele. Aşadar, metafizica 
poate fi definită drept o cercetare a celor imateriale, şi 
aceasta întrucît ființa comună şi „accidentele” ei sunt se- 
parate de materie. 

Un enorm avantaj al lui Avicenna l-a constituit 
cunoaşterea întregului corpus aristotelic, inclusă fiind aici 
Metafizica. Observînd pluralitatea obiectelor de studiu 
cuprinse în scrierea Stagiritului, filosoful arab a fost practic 
nevoit să gîndească ordinea cercetărilor cuprinse sub această 
denumire: cercetarea ființei ca fiinţă, filosofia primă (cer- 
cetarea primelor cauze şi principii), teologia. Altfel spus, spre 
deosebire de comentatorii lui Aristotel care i-au precedat, şi 


© Jbid., pp. 224-225. 

care încercau să dovedească într-un mod oarecum exterior 
coerenţa fragmentelor magistrului, Avicenna s-a străduit să 
arate cum anume diferitele obiecte de studiu ale metafizicii 
prezentau o unitate internă. Această reflecţie s-a dovedit 
hotărîtoare pentru constituirea metafizicii ca sistem unitar şi 
complet. Definind metafizica drept ştiinţă, care este obliga- 
toriu una a universalului, aşa cum ne învaţă Aristotel, filo- 
soful arab este nevoit să stabilească drept obiect al acestei 
„Ştiinţe divine” (numită şi „înţelepciune”, sapientia) fiinţa 
ca ființă, deci ființa comună, şi nu o ființă particulară. 
Acesta este obiectul principal al metafizicii. Dar, întrucît ea 
se ocupă şi de cauzele fiinţei cauzate, aşadar de cauzele 
anumitor fiinţe (nu ale fiinţei ca atare, care nu are o cauză), 
acestea trebuie considerate „accidente” ale fiinţei ca fiinţă, 
constituind obiectul secund al metafizicii. La fel se întîmplă 
cu principiile ştiinţelor particulare, fiinţa ca atare neavînd 
un principiu. Lucrurile se complică atunci cînd Avicenna 
menţionează ca obiect al metafizicii „cauza primă a fiinţei 
cauzate în măsura în care este cauzată”“!. Aceasta este însă, 
fără îndoială, Dumnezeu. În felul acesta, excluderea lui 
Dumnezeu din metafizică (am discutat mai sus această teză 
a lui Avicenna) devine problematică. Ideea aceasta va avea 
însă efecte semnificative în rîndurile filosofilor medievali, 
fiind nuanţată de către Thoma, Duns Scotus şi alţii. 

Pe lîngă reluarea cercetării ontologice, filosofii arabi 
mai aduc o noutate în cadrul filosofiilor medievale. Pe 
urmele distinctiei lui Alexandru din Afrodisia dintre inteli- 
gibilele în sine (realităţi separate prin ele însele) şi 
inteligibilele prin abstracţie (separate prin operaţiunea de 
abstragere), Al-Farabi, Averroes şi, într-o mai mică măsură, 


6l Jbid., pp. 22-23. 

Avicenna au descoperit relaţia dintre metafizică şi noetică”. 
Acest tip de „metafizică noetică”® a avut o posteritate deloc 
de neglijat: Albertus Magnus, Robert Kilwardby, Dietrich 
de Freiburg etc. Influenţa ei crescîndă poate deveni mani- 
festă atunci cînd urmărim istoria teoriei intenţiilor de la 
Avicenna pînă la sfîrşitul scolasticii. Observăm atunci că 
intentio, înţeleasă iniţial drept certitudo rei pornind de la 
care este posibilă prezenţa lucrului în intelectul omenesc, 
este cu timpul concepută ca fiind independentă de adevărul 
ontic, devenind astfel un simplu act al intelectului. Am 
putea deci considera că istoria conceptului de intentio, doar 
unul dintre semnele avîntului metafizicilor noetice, repre- 
zintă una dintre posibilele origini ale modernității. 


Momentul Thoma d’Aquino: consolidarea 
ontoteologiei 


Odată cu Thoma d’Aquino intrăm într-un nou proiect 
al metafizicii, diferit de cel aristotelic şi de cel avicennian, 
deşi el uzează de limbajul acestora. Thoma a comentat 
aproape toate textele de metafizică importante de pînă 


€ Filosofia arabă a fost diferit înţeleasă, fie ca o sinteză între filo- 
sofia greacă veche şi cea neoplatonică a şcolii lui Ammonius 
(Th. Kobusch, art. cit., p. 1209), fie ca o filosofie pur şi simplu 
peripatetică (Alain de Libera, art. cit., p. 169), fie ca o filosofie 
care, datorînd mult lui Aristotel şi neoplatonismului, nu poate 
fi înţeleasă decît pe baza textelor tradiţiei arabe (demonstraţie 
făcută pe textul lui Avicenna de către Jean Jolivet, „Aux 
origines de ontologie d'Ibn Sină”, în Etudes sur Avicennes, 
dirigées par Jean Jolivet et Roshdi Rashed, Paris, Société 
d’Édition Les Belles Lettres, 1984, pp. 11-28). 

Această expresie este folosită de Alain de Libera, art. cit., p. 
172, care vorbeşte despre o „metafizică farabiană” care 
prefateazä, prin obiectul ei, aşa-numita „pneumatologie” a 
filosofiei ulterioare. 

atunci: cele ale lui Aristotel, Boetius, Avicenna, Dionisie 
Pseudo-Areopagitul, ca şi controversatul Liber de causis. La 
fel precum Avicenna, Thoma a ordonat cercetările cu 
caracter metafizic pe baza unităţii subiectului metafizicii. 
Identificată cu  „înţelepciunea” şi cu „ştiinţa sacră”, 
metafizica trebuie să fie cea mai raţională dintre ştiinţe, deci 
cea care posedă cel mai mare grad de certitudine. Aceasta 
înseamnă“: 1) Metafizica se ocupă de primele cauze. 2) Ea 
trebuie să se refere la ceea ce este „cel mai universal” (la 
„principiile cele mai universale”), anume fiintarea (ens) şi 
determinatiile care îi urmează, precum unul şi multiplul, 
potenta şi actul. 3) Pentru a fi întru totul certă şi rațională, 
metafizica trebuie să se ocupe cu ceea ce este inteligibil în 
mod deplin, anume cu ceea ce este separat de materie. Însă 
ceva este imaterial fie conform fiinţei (Dumnezeu şi 
inteligentele, adică îngerii), fie conform raţiunii, adică în 
urma operaţiei de abstragere (substanţa, fiinţa, calitatea, 
potenta şi actul, unul şi multiplul etc.). Cu privire la 
subiectul metafizicii, Thoma se confruntă cu problema 
unităţii cercetărilor cu caracter metafizic menţionate. Cum 
este aşadar posibil ca metafizica să cerceteze în acelaşi timp 
fiinţarea comună (ens commune), cauzele prime şi fiinţa 
divină, imaterială în mod eminent? Soluţia lui Thoma s-a 
dovedit decisivă în constituirea metafizicii ca o cercetare 
unitară: Dumnezeu este cauza primă şi universală a fiinţei. 
Această soluţie, care poate părea banală, diferă în mod 
radical de proiectul aristotelic al metafizicii, care nu reuşea 
să decidă şi nici să împace cercetarea fiinţei ca fiinţă cu 


6t Ideile de aici se întîlnesc în Introducerea (Prooemium) scrisă de 
Thoma la Comentariul său asupra Metafizicii aristotelice. 
Folosesc expunerea lui Th. Kobusch, art. cit., pp. 1217 sq. şi 
cea a lui Jean-François Courtine, Suarez et le système de la 
métaphysique, Paris, Presses Universitaires de France, 1990, 
pp. 31-74. 

teologia“. Noutatea lui Thoma derivă din supoziţia conform 
căreia Dumnezeu este cauza primă a întregii fiinţări, care 
este astfel înţeleasă ca fiintare creată. 

Thoma întîlneşte însă o dificultate moştenită de la 
Avicenna. Întrucît crede, ca şi filosoful arab, că fixarea 
subiectului unei ştiinţe se realizează de către o altă ştiinţă, 
este nevoit să se întrebe dacă Dumnezeu este sau nu subiect 
al teologiei. În această privință, soluţia sa poate fi con- 
siderată una dintre deciziile determinante pentru dezbaterile 
filosofico-teologice medievale şi moderne. Thoma a deo- 
sebit pur şi simplu între două tipuri de teologie: cea a filo- 
sofilor (care rămîne o parte a filosofiei) şi cea revelată“. 
Prima se referă la Dumnezeu ca principiu al fiintärilor în 
măsura în care acestea sunt fiintäri determinate prin acest 
principiu, la Dumnezeu drept cauză primă comună tuturor 
fiinţărilor în măsura în care sunt fiintäri create (cauzate), 
adică îşi primesc ființa de la Dumnezeu. A doua îl concepe 
pe Dumnezeu în el însuşi, ca act de a fi, ca esse tantum”, 
esse purum, ipsum esse per se subsistens, ca principiu care 
este totodată subzistent şi autonom, care nu necesită deci o 


6 Jean-François Courtine, op. cit., pp. 41-42. 

& Cf, de exemplu, Thoma de Aquino, Summa theologiae, L 
traducere de Gheorghe Sterpu şi Paul Găleşanu, Bucureşti, 
Editura Ştiinţifică, 1997, p. 41. De asemenea, In librum Boethii 
De trinitate expositio, q. V, a. 4, cf. Thomas von Aquin, Über 
die Trinität. Eine Auslegung der gleichnisnamigen Schrift des 
Boethius, Übersetzung und Erläuterungen von Hans Lenz, 
Stuttgart, Verlag Freies Geistesleben, 1988, p. 227. Cf. şi 
Philippe Capelle, „La question philosophique de Dieu en 
théologie chrétienne”, în Philippe Capelle (éd.), Le statut 
contemporain de la philosophie première, ed. cit., p. 138. 

S Thomas de Aquino, De ente et essentia (Despre fiind şi esență), 
traducere de Eugen Munteanu, laşi, Editura Polirom, 1998, 
cap. IV, pp. 68-79. Pentru celelalte expresii, a se vedea 
trimiterile făcute de Jean-François Courtine, op. cit., pp. 47 sq. 

tratare în raport cu cele pe care le întemeiază. Doar prima 
dintre ele poate fi numită metafizică şi, astfel, doar ea 
trebuie considerată o parte a filosofiei, Dumnezeu fiind 
principiu al subiectului ei, şi nu obiect de studiu. 

În ce sens Dumnezeu este cauza primă a fiinţei? Cum 
putem înţelege această soluţie a lui Thoma, despre care am 
spus că este decisivă, în contextul relaţiei dintre ens 
commune, esse, ens qua ens (sau esse qua esse) şi Primum 
ens (Deus)? Fiinţarea comună, şi astfel universală, poate fi 
de predicatie (se spune despre mai multi, la limită despre 
toţi) sau de cauzalitate (este cauză sau principiu pentru toți). 
Conform atribuirii (predicabilitätii), fiinţa este comună, iar 
în virtutea acestui fapt ea este deja prezentă intelectului, 
anterior oricărei alte operaţii“. Însă comunitatea de atribuire 
este insuficientă, pentru că ea nu poate justifica pînă la 
capăt relaţia dintre ens commune şi maxime ens. Acesta este 
motivul pentru care devine absolut necesară punerea la 
lucru a comunităţii de tip cauzal. Conform acesteia, 
Dumnezeu este cauza primă a tuturor fiinţărilor. El conferă 
ființă tuturor acestora, fiind singurul care nu-şi primeşte 
fiinţa de la altceva, ci o posedă prin el însuşi. Dumnezeu 
este cauza lui ens commune“, care trebuie prin urmare să 


68 Ibid., pp. 32-33; cf. şi Summa theologiae, ed. cit., p. 91. Pe 
cunoaşterea primă a ființei de către intelecul nostru se 
întemeiază şi cunoaşterea principiilor prime, cum ar fi cel al 
noncontradictiei. Cf. Summa contra gentiles, Il, cap. 83. Cf. şi 
Michel Nodé-Langlois, ,L’existentialisme métaphysique de 
Thomas d’Aquin”, în La métaphysique, „Dioti” 6 (Capes et 
Agrégation), ed. cit., p. 54, nota 6. 

Saint Thomas Aquinas, Summa contra Gentiles, Book One: 
God, Translated, with an Introduction and Notes, by Anton C. 
Pegis, London, University of Notre Dame Press, 1975, pp. 129- 
130 (cap. 26, [5]), unde se arată că Dumnezeu nu trebuie 
confundat cu fiinţa comună tuturor lucrurilor, întrucît El există 


69 


65 


Dosare metafizice 


numească exclusiv fiintarea creată”. Fiinţa (esse) se spune 
diferit cu privire la fiintarea creată (comună) si la fiintarea 
supremă: fiecare fiintare creată îşi dobîndeste ființa în 
măsura în care participă la ființa luată în sens absolut, 
singura care este ipsum esse”. lar ens inquantum ens (sau 
esse inquantum esse) nu poate fi identificată nici cu divinul, 
nici cu ens commune, ca şi cum am vorbi despre unul şi 
acelaşi lucru. Ens inquantum ens rămîne o cerință de tip 
metafizic, şi nu un obiect. Ea desemnează, în definitiv, 
pretenția de a privi ceva în deplina puritate a esenței sale, în 
„propriul” său. Aşadar, divinul reprezintă modelul cel mai 
adecvat după care putem gîndi pe ens inquantum ens, 
această din urmă expresie putîndu-se referi şi la ființa 
lucrurilor create, dacă le privim în aspectul lor pur, ima- 
terial. Ens inguantum ens este în sens propriu Dumnezeu, şi 
doar în sens derivat fiinţa lucrurilor create. Această teorie 


în mod real, nu doar în intelect; cf şi p. 220 (cap. 66, [9]), loc 
din care aflăm că fiinţa pe care o posedă în el însuşi fiecare 
lucru provine de la esenţa divină, ca de la sursa ei exemplară: 
„Ens commune est proprius effectus causae altissimae, scilicet 
Dei”. De asemenea, a se vedea Saint Thomas Aquinas, Summa 
contra Gentiles, Book Two: Creation, Translated, with an 
Introduction and Notes, by James F. Anderson, London, 
University of Notre Dame Press, 1975, p. 48 (cap. 15, [$]): 
Dumnezeu este cauza fiintei tuturor celorlalte lucruri deoarece 
doar el este ființă prin propria sa esenţă; or, numai cauza 
tuturor lucrurilor dintr-un gen este ceea ce este prin esenţa ei. 
Aşa cum observă Courtine, aceasta nu înseamnă că ens 
commune este un sinonim pentru fiinţarea în întregul ei, şi nici 
cu un obiect al intelectului omenesc (quidditate). Universali- 
tatea pe care o caută metafizica prin reflectia asupra lui ens 
commune apare doar în mod negativ în cadrul metafizicii. Cf. 
Jean-François Courtine, op. cit., p. 61. 

71 Thoma de Aquino, Summa theologiae, ed. cit., pp. 72-73. 

este cunoscută sub denumirea de analogia entis şi în ea 
constă specificul metafizicii tomiste. 

Prin clarificările aduse limbajului metafizicii şi prin re- 
flectia asupra unității sistematice a cercetărilor metafizice, 
Thoma stabilizează înţelesul onto-teologic al metafizicii. Nu 
este exagerat să afirmăm că odată cu scrierile sale se 
impune o constantă a gîndirii de tip metafizic, care s-a 
numit mai tîrziu diferenţă ontologică (diferenţa dintre ființă 
si fiinţare/ființări). Din acest punct de vedere, metafizica lui 
Thoma păstrează supoziţia aristotelicä a prevalentei esen- 
telor, prin care este desemnată în continuare ființa fiintärilor, 
modul lor pur de a fi, dar renunţă la definirea lor neutră prin 
adăugarea unei noi presupoziţii, cea referitoare la cauze. 
Astfel, putem spune că la Thoma avem atît o cauzalitate 
ontică (Dumnezeu este cauza ființărilor create), cît şi o 
cauzalitate ontologică (Dumnezeu cauzează ființa ființă- 
rilor)”. Făcînd însă din Dumnezeu ființă în sens deplin şi 
totodată cauză a fiinţei tuturor lucrurilor, Thoma gîndeşte 
deja diferenţa ontologică drept diferenţă teologică”, mutație 
pe care o putem recunoaşte probabil încă din neoplatonism 


7 Jean-Luc Marion, ,L’autre philosophie première et la question 
de la donation”, în Philippe Capelle (éd), Le statut 
contemporain de la philosophie première, Centenaire de la 
Faculté de Philosophie, ed. cit., p. 33. Marion avertizează 
asupra limitelor metafizicii cauzelor a lui Thoma, care refuză 
ideea că Dumnezeu ar fi causa sui, concepîndu-l drept 
incausatum. Nu cred că putem reduce cauzalitatea ontică şi cea 
ontologică la una singură, identificînd fiinţa cu existenţa, cum 
procedează Étienne Gilson, Le thomisme. Introduction au 
système de Saint Thomas d'Aquin, 2-e édition, Paris, Librairie 
philosophique J. Vrin, 1922, pp. 229 sq., precum si Michel 
Nodé-Langlois, art. cit., pp. 50-64, în special p. 56. 

Expresia îi aparţine lui Eugen Fink, Nietzsches Philosophie, 
Stuttgart, W. Kohlhammer Verlag, 1960, p. 145. 

şi din scrierile lui Augustin, dar care ajunge abia acum la o 
deplină claritate. Thoma respinge însă teza platonică a lui 
Dionisie Pseudo-Areopagitul, conform căreia Dumnezeu 
este „dincolo de ființă”. Înţelesul henologic şi cel onto-teo- 
logic aparţin deja unor tradiţii diferite ale metafizicii. 


* 


Proiectul onto-teologic se consolideazä deci datoritä 
lui Thoma, care formulează teza unei cauze a întregii 
ființări, a unui Grund, exact prin dedublarea teologiei, cea 
sacră, nefilosofică, preluînd multe din caracteristicile 
metafizice ale teologiei anterioare şi lăsînd astfel un spațiu 
de joc mult mai mare ontologiei. Deosebirea celor două 
proiecte teologice, deja prezentă la Albertus Magnus, este 
preluată de Henri de Gand şi alţii, după care ea apare 
aproape ca un loc comun, de pildă la Duns Scotus. Fără a 
diminua noutatea proiectului metafizic scotist, ceea ce inte- 
resează aici este faptul că Scotus continuă procesul de onto- 
logizare a metafizicii. Pentru a fi ştiinţa cea mai universală, 
metafizica trebuie să se ocupe cu fiinţa în sensul ei cel mai 
general (ens communissime sumptum), cu fiinţa ca atare. 
Doar aceasta se spune univoc despre toate lucrurile şi, 
totodată, este obiectul prim al intelectului omenesc”. Ştiinţa 
despre Dumnezeu trebuie să se bazeze pe o ştiinţă despre 
ceea ce, dintr-un anumit punct de vedere, este anterior lui 
Dumnezeu, anume „ştiinţa fiinţei ca atare”. Altfel spus, 
teologia este dependentă de o cunoaştere a priori a acelui 


74 John Duns Scotus, Questions on the Metaphysics of Aristotle, 
Books One-Five, translated by Girard J. Etzkorn and Allan B. 
Wolter, New York, Franciscan Institute Publications St. 
Bonaventure University, 1997, pp. 256, 260-1 (Questiones 
super libros Metaphysicorum Aristotelis, IV, q. 1); cf. şi Th. 
Kobusch, art. cit., p. 1226. 

concept care este comun fiintärii divine şi fiintärii create şi 
care este univoc cu referire la ambele. Scotus formulează 
ipoteza unei alte metafizici, anterioară — logic şi noetic — 
acelei metafizici pe care predecesorii săi o considerau ştiinţa 
despre Dumnezeu. Este privilegiată astfel o prioritate logică 
şi noetică (epistemologică), aşadar o anterioritate „pentru 
noi”, un traseu care merge de la efecte către cauză. Deşi 
Dumnezeu este primum ens, cunoaşterea sa vine după 
cunoaşterea fiinţei ca atare. În aceste condiţii, devine po- 
sibilă cunoaşterea fiintärilor şi a fiinţei lor independent de 
cunoaşterea cauzei lor, Dumnezeu, deci independent de o 
teologie”. Ştiinţa particularului este dependentă de ştiinţa 
universalului. Univocitatea ființei, prealabilă diferenţelor 
act-potentä, cauzat-necauzat etc., reprezintă replica lui 
Scotus la teoria thomistă despre analogia entis. 


Suárez şi sistemul metafizicii 


Pînă la sfîrşitul secolului al XVI-lea, clarificările aduse 
subiectului si obiectelor de cercetare ale metafizicii au fost 
legate de comentarea Metafizicii aristotelice. Primul care 
renunţă la titlul de comentator este Suârez, care scrie în 
1597 una dintre cele mai importante lucrări pentru con- 
figurarea metafizicii ca sistem, cu titlul Disputationes 
Metaphysicae. Aceasta este prima carte de metafizică inde- 
pendentă de comentarea textului aristotelic, ea tratînd 
despre scopul metafizicii şi despre ordinea cercetărilor 
metafizice. Pentru Suárez, obiectul metafizicii îl constituie 
fiintarea ca atare, ens inquantum ens reale, în care sunt 
cuprinse şi fiintarea divină şi substanţele imateriale (I, 1, 
26)". În acest sens, el susține că „Dumnezeu cade sub 


7 Jean-François Courtine, op. cit., pp. 137-154, în special p. 147. 
76 E Suárez, Disputes métaphysiques, texte intégral présenté, traduit 
et annoté par Jean-Paul Coujou, Paris, Vrin, 1998, pp. 70-71. 

obiectul acestei ştiinţe” (Ergo absolute Deus cadit sub 
objectum hujus scientiae: I, 1, 19) nu în virtutea eminentei 
sale, sau în calitate de cauză primă a întregii fiinţări, cum 
considera Thoma d’Aquino, ci prin chiar caracterul său de 
fintare, sub ratione entis”. Avem astfel de a face cu o 
veritabilă inversare a statutului celor două discipline care 
compuneau metafizica mai veche: teologia şi ontologia (aşa 
cum am numit, anticipînd, cercetarea fiinţei comune). Prio- 
ritatea teologiei datorită superiorității obiectului ei nu mai 
este de interes pentru Suárez. Chiar dacă Dumnezeu rămîne 
obiectul principal al metafizicii, deoarece este obiectul ei 
eminent, el nu mai este şi obiectul adecvat al acesteia. 
Astfel, Suărez preferă să invoce prioritatea reală a meta- 
fizicii (cercetarea fiintäri ca fiintare). Teologia revelată nu 
mai funcţionează ca model al metafizicii, ci dimpotrivă, 
Dumnezeu rămîne a fi înţeles după puterea intelectului 
omenesc, aşadar sub o ratio communis'5. Nu este vorba 
despre vreo prioritate onticä a ființei ca atare faţă de 
obiectele metafizicii, ci despre o simplă prioritate con- 
ceptuală, care priveşte doar posibilitatea predicatiei uni- 
versale. 

Interesul mare pe care l-a stîrnit lucrarea lui Suárez 
printre filosofii moderni, influenţa pe care a avut-o asupra 
acestora — atît privitor la constituirea metafizicii ca sistem, 
cît şi la configurarea paradigmei moderne” — se datorează 
în foarte mare măsură perspectivei istorice pe care a 
adoptat-o în lucrarea menţionată. El a sistematizat 
principalele poziții medievale legate de obiectele si 
subiectul metafizicii, precizîndu-şi propria poziţie în relaţie 
cu acestea. Interesul său principal a fost de a găsi o bună 


7 Ibidem, pp. 65-66. 

78 Ibidem, p. 216. 

” Heidegger se exprimă în acest sens, în paragraful 6 din Fiinţă şi 
timp. 

ordine a cercetărilor care fuseseră deja aşezate sub denu- 
mirea de „metafizică”, „filosofie primă”, „teologie”, cer- 
cetare a ființei comune, sau a fiinţei ca ființă. Acestea ar 
trebui să fie nu doar enumerate, ci integrate şi chiar deduse 
dintr-un aspect definitoriu al disciplinei în chestiune: pe 
scurt, ele se întemeiază în subiect-obiectul metafizicii“”. 
Astfel, Suárez a introdus ideea de sistem al metafizicii 
asumînd o perspectivă istorică!. În acest scop, acesta 
enumeră şase înţelesuri ale metafizicii prezente în filosofia 
medievală şi caută să găsească unitatea lor logică, acea ratio 
entis care se impune tuturor ființărilor, indiferent dacă sunt 
fintäri create sau non-create. Unele teze medievale i se par 
prea largi, altele prea restrînse, însă corectiile pe care le 
aduce îl conduc, pe de o parte, către o clarificare a obiec- 
tului adecvat al metafizicii, dar şi, pe de altă parte, lucru 
deloc de neglijat, către enumerarea completă a părților 
acestei ştiinţe. După cum vedem, apare astfel tot mai 
pregnantă distincția — banală astăzi — între metaphysica 
generalis şi metaphysica specialis. 

După Suârez, obiectul adecvat al metafizicii este ens 
inquantum ens reale: nici fiinţarea într-un sens abstract, nici 
fiintarea în întregul ei, ci „conceptul obiectiv al ființării”, 
elementul cel mai general care poate fi gîndit ca fiind în 
lucruri, caracterul obiectual al acestora, „obiectitatea” 
lucrurilor. „Conceptul obiectiv” nu este pentru Suärez, aşa 
cum nu este nici pentru scolastici, esse subiective, dar nu 
este nici lucrul ca atare, individual şi concret, căci nu trimite 
cu necesitate către ceva exterior. Conceptul obiectiv face 


80 F. Suárez, op. cit., pp. 49-50. Cf. si Jean-François Courtine, op. 
cit., pp. 203-204. 

Cf. şi Jean-Paul Coujou, „Suârez et la renaissance de la 
métaphysique”, în F. Suárez, Disputes métaphysiques, texte 
intégral présenté, traduit et annoté par Jean-Paul Coujou, Paris, 
Vrin, 1998, pp. 7-45. 

însă posibil ca ceva să fie obiectivat de gîndire. Suârez preia 
din scolastică distincţia între concept formal şi concept 
obiectiv. Primul este actul intentional prin care intelectul 
concepe un lucru, în vreme ce al doilea desemnează lucrul 
care este obiect al actului intentional, obiectul în măsura în 
care acesta este cunoscut şi conceput prin conceptul 
formal®. Conceptul obiectiv nu trebuie confundat cu con- 
ceptul formal. Metafizica nu devine, la Suárez, o filosofie 
logică, a conceptului în sensul de concept formal, cu alte 
cuvinte o metafizică noetică. E. Gilson şi G. Siewerth cred 
că astfel trebuie înţeles Suârez, ca un precursor al 
metafizicilor noetice moderne, reproşîndu-i acestuia faptul 
că pierde din vedere lucrurile ca atare”. Pe baza distinctiei 
amintite, Suárez vorbeşte şi despre conceptul formal al 
ființării (întrebîndu-se dacă există un act prin care toate 
lucrurile pot fi numite „fiinţare”), precum şi despre con- 
ceptul obiectiv al fiinţării, adevăratul obiect al metafizicii. 
Comentînd aceeaşi distincţie, Jean-Luc Marion consideră 
conceptul fiintärii ca fiind prim în măsura în care fiintarea 
ca atare este subsumată conceptului. Afirmația este corectă, 
însă continuarea interpretării lui Marion spune parcă prea 
mult în raport cu textul lui Suárez. Pe scurt, Marion crede că 
conceptul fiinţării ar fi totuna cu reprezentarea fintärii, sau 
conceptul formal al acesteia, imaginea formală, comună, şi 
nu o determinatie ontică oarecare a fiintärii. Astfel, ens nu 
denumeşte o determinatie sau alta, un aspect sau altul, o 
fiintare sau alta, ci „un mod al percepţiei sale, al 
reprezentării sale şi al conceptului său”. La rîndul său, 


8&2 O bună clarificare a acestei distincţii se găseşte la Hans 
Seigfried, Wahrheit und Metaphysik bei Suarez, Bonn, H. 
Bouvier u. Co. Verlag, 1967, pp. 94-117. 

$ Hans Seigfried, op. cit., pp. 97-98. 

84 Cf. Jean-Luc Marion, „La science toujours recherchée et 
toujours manquante”, în Jean-Marc Narbonne & Luc Langlois 

Jean-François Courtine scrie despre această temă în 
următorii termeni: „conceptul obiectiv nu este doar ceea ce 
ține locul lucrurilor individuale si concrete, ci ceea ce 
constituie însăşi fiinţa lor”. Chestiunea poate fi regăsită şi 
în Meditatiile metafizice ale lui Descartes. 

Metafizicii îi revine însă şi studiul proprietăţilor ființă- 
rii (Unum, Verum, Bonum), al cauzelor, al substanţelor ima- 
teriale (cercetare care va fi denumită ulterior pneumato- 
logie), şi chiar al accidentelor reale, al părţilor ființării 
(species entis, anume infinitum ens şi finitum ens, aceasta 
din urmă avînd drept atribute cantitatea, calitatea etc.)*. 
Entia rationes sunt singurele excluse dintre obiectele 
metafizicii, căci nu sunt prin ele însele ființări, dar simpla 


(éds.), La métaphysique. Son histoire, sa critique, ses enjeux, 
ed. cit., pp. 21-23. 

Jean-François Courtine, op. cit., pp. 170, 182, 193. Discuțiile 
medievale despre triada concept formal, concept obiectiv şi 
lucru sunt expuse de Alain de Libera, Cearta universaliilor. De 
la Platon la sfirşitul Evului Mediu, traducere de Ilie Gyurcsik 
şi Margareta Gyurcsik, Timişoara, Editura Amarcord, 1998. 
Includerea acestora ca obiecte ale metafizicii nu îndreptäteste, 
în opinia mea, conceperea metafizicii lui Suárez drept 
„universale und regionale Ontologie”, aşa cum consideră Hans 
Seigfried, op. cit., p. 88. Metaphysica specialis nu poate fi 
considerată ontologie regională, căci o astfel de etichetă este 
prematură. O dată cu Suarez abia se cristalizează proiectul 
ontologic al metafizicii şi ar fi absurd să credem că el deja se 
regionalizează. Capitolul IV al cărţii lui Seigfried, dedicat 
obiectului metafizicii, este totuşi util, autorul diferentiind între 
două proiecte metafizice ale lui Suărez, expuse în fiecare parte 
a lucrării acestuia: cercetarea fiinţei ca atare este o explicare 
transcendentală a fiintärii, în vreme ce cercetarea lui 
Dumnezeu, a substanţelor şi a accidentelor, a fiintärii finite şi 
infinite este o explicare categorială (în sens propriu şi în sens 
analog) a fiintärii (p. 93). 

lor menționare, cel mai probabil din motive de comple- 
titudine, nu va rămîne fără urmări. 

Suârez are meritul de a fi făcut din ontologie o cer- 
cetare independentă de presupoziţii teologice. Diferenţa 
dintre ens creatum şi ens increatum nu mai este punctul de 
plecare al metafizicii, aşa încît nu mai putem vorbi propriu- 
zis despre „diferenţă teologică”, folosind expresia lui Eugen 
Fink. Diferenţa dintre ens creatum şi ens increatum nu mai 
este punctul de plecare al metafizicii, ci ea rămîne secundă, 
urmînd in-diferentei logice a lui ens. Nu trebuie să credem 
însă că ea este de neglijat. O întîlnim la începutul celei de a 
doua părţi a lucrării lui Suárez (De prima divisione entis in 
finitum et infinitum), ea fiind cea care face posibilă privirea 
globală asupra ființării în întregul ei, distribuind-o în două 
mari regiuni, fără ca astfel să fie pusă în pericol unitatea 
acesteia“, datorată lui ens reale ac per se communissime 
sumptum. 

Teologia nu este însă exclusă, căci Dumnezeu rămîne 
obiect al metafizicii în baza eminentei sale. Doar că el nu 
mai este de cunoscut în el însuşi, conform propriei sale 
măsuri, ci potrivit puterii intelectului nostru. Aşa se face că 
apare pentru prima dată ideea conform căreia Dumnezeu 
trebuie conceput plecînd de la conceptul prim al 
intelectului, cel al fiintärii comune. Pe aceste coordonate, 
conceptul cel mai potrivit sub care noi îl putem înţelege pe 
Dumnezeu este cel de ens infinitum. Teologia devine deci 
posibilă plecînd de la ontologie. 


“7 Jean-François Courtine, op. cit., pp. 394-401. După Courtine, 
datorită lui Duns Scotus, Henri de Gand şi Suârez suntem în 
prezenţa primei delimitări pozitive a lui ens infinitum. 

Schulmetaphysik în secolul al XVII-lea 


Mai radical decît Suárez în privinţa separării ştiinţei 
universale a fiinţei de teologie este un contemporan al său, 
Benedictus Pererius (Benedito Pereyra), care a publicat în 
1562 o lucrare poate la fel de importantă precum cea a lui 
Suârez, cu titlul De communibus omnium rerum naturalium 
principiis et affectionibus. Distincția pe care el o face, între 
filosofie primă şi metafizică, a bulversat într-o anumită 
măsură vocabularul metafizicii. Pererius identifică în mod 
voit metafizica teologiei, împotriva unei tradiţii a comentării 
textului aristotelic care recunoştea legitimitatea prezenţei 
unei ştiinţe universale, chiar dacă doar „căutată” şi 
subordonată teologiei. Neavînd încă la dispoziţie termenul 
de „ontologie” pentru a desemna ştiinţa universală a fiinţei, 
scientia generalis de transcendentibus et praedicamentis, 
Pererius foloseşte expresia „filosofie primă”, care însemna 
cu totul altceva atît la Aristotel, cît şi la comentatorii 
Metafizicii. În afară de această ştiinţă generală există, după 
el, patru ştiinţe speciale: metafizica propriu-zisă (teologia), 
ştiinţa inteligentelor finite (pneumatologia), matematicile şi 
scientia naturalis (fizica), ultimele ocupîndu-se cu substan- 
tele corporale. Chiar dacă terminologia aleasă de Pererius 
nu s-a impus, poate şi din cauza concurenţei pe care i-a 
făcut-o vocabularul lui Suârez, care era mult mai atent la 
nuanțele tradiţiei de comentare a operei aristotelice, ea a 
avut marele merit de a elibera spaţiul de joc al ontologiei, 
cum se va numi aceasta în viitor, şi de a sublinia criza în 
care ajunsese nu doar terminologia metafizică moştenită de 
la Aristotel, ci chiar proiectul metafizic al acestuia, indecis 
între ştiinţa generală şi cea specială. De asemenea, clasi- 
ficarea ştiinţelor realizată de Pererius impune, ca o disci- 
plină filosofică distinctă, ştiinţa inteligentelor finite, numită 
şi pneumatologie, care va fi uşor de încadrat în sistemul 
metafizicii sub numele de psihologie raţională sau egologie. 

Pererius şi Suârez au declanşat ceea ce s-a numit 
filosofia de şcoală din secolul al XVII-lea, continuată în se- 
colul al XVIII-lea. Termenul care îi lipsea lui Pererius (ca şi 
comentatorilor aristotelici şi lui Suârez) este găsit, cel mai 
probabil, de Rodolphus Goclenius (Göckel). Este vorba 
despre termenul de ontologie, pe care acesta îl foloseşte în 
forma greacă ovtoàoyia în cunoscutul său Lexicon 
philosophicum quo tanquam clave philosophiae fores 
aperiuntur, informatum opera et studion Rodolphi Goclenii 
(1613). Termenul grecesc este menționat de Goclenius în 
articolul abstractio, unde acesta distinge trei tipuri de 
abstracție: fizică (abstractia materiei singulare şi sensibile), 
matematică şi ovtoñoykń, abstractio transnaturalis 
(proprie teologiei). Al doilea mod de abstracție interesează 
aici. Este vorba despre abstractia care lasă deoparte atît 
materia sensibilă singulară, cît şi cea universală, dar mereu 
secundum rationem tantum. Adjectivul ovrohoyui este 
folosit într-un sens bine precizat, ne spune Goclenius 
completînd înţelesul acestui nivel al abstractiei, id est 
philosophia de ente seu de transcendentibus, iar 
substantivul ovroioyia apare într-o notă marginală şi 
numeşte philosophia de ente. 

Termenul inventat de Göckel devine curînd foarte 
cunoscut. Este preluat de Johann Heinrich Alsted, care 
recunoaşte paternitatea autorului Lexiconului, în Cursus 
philosophici Encyclopaedia (1620). Alsted publică în 1613 
o carte cu titlul Metaphysica tribus libris pertractata, în 
care defineşte obiectul metafizicii ca fiind dublu şi vorbeşte 
despre părțile metafizicii: generalis et specialis, sive 
universalis et particularis, comunis et propria, syncretica et 


88 Cf. Jean-François Courtine, op. cit., pp. 408-412, 449. 

diacritica“”. Partea generală tratează despre transcendentalii, 
cea specială despre predicamente şi despre Dumnezeu, în 
virtutea faptului că acesta este substanță. Mult mai radical 
se dovedeşte Alsted în Cursus philosophici Encyclopaedia, 
unde exclude din cuprinsul metafizicii cercetarea despre 
Dumnezeu, îngeri şi sufletele separate. Teologia şi pneuma- 
tologia devin ştiinţe de sine stătătoare şi sunt excluse din 
metafizică, identificată acum cu ontologia. lată argumentul 
său: „Metafizica este o disciplină generală de ente, deci ea 
nu poate trata despre o fiintare determinată, de exemplu 
Dumnezeu, îngerii sau sufletele separate. Astfel, nu este 
posibil ca o disciplină avînd unitatea sa specifică să trateze 
despre două obiecte specific distincte: unul cel mai general, 
anume fintarea luată în întreaga ei extensiune, celălalt cel 
mai singular, precum Dumnezeu, la care s-ar alătura alte 
două realităţi specificate, ca îngerul sau sufletul separat”. 
Astfel de cercetări vor fi luate în considerare, de acum 
înainte, doar ca discipline speciale. Ideea aristotelicä 
conform căreia teologia este universală întrucît obiectul ei 
este prim nu mai este de actualitate. După cum am arătat 
deja, Alsted consideră că partea generală a acestei ştiinţe 
(metafizica propriu-zisă) tratează despre transcendentalii. 
Ideea era deja destul de răspîndită, apărînd chiar expresia de 
„teorie transcendentală””! (filosofie transcendentală, ceva 
mai tîrziu) în titlul unei lucrări ce aparţine lui Johannes 


TT Metaphysica tribus libris pertractata, Herborn, 1613. Apud 
Jean-Frangois Courtine, op. cit., pp. 447-448. 

TT Cursus philosophici Encyclopaedia, Herborn, 1620, cartea a V-a, 
capitolul 1 (ens), p. 149. Apud Jean-François Courtine, op. cit., 
pp. 447-448. 

° Va apărea chiar, alături de theoria transcendentalis, o theoria 
supertranscendentalis, pentru a denumi cercetarea despre 
cogitabili in universum, cel care o va propune fiind chiar 
Leibniz. Cf. Jean-François Courtine, p. 267. 

Scharf. Theoria transcendentalis primae philosophiae, 
quam vocant Metaphysicam (1620). Deşi Alsted scotea 
pneumatica şi prima parte a acesteia, teologia, în afara do- 
meniului metafizicii, aceasta nu înseamnă că metafizica nu 
rămînea dedublată. Partea ei specială nu va mai cerceta 
anumite ființări singulare, ci pur şi simplu raportul 
substantä-accident. Se pare că primul care a tratat despre 
substanțe într-un capitol aparte al metafizicii fără să privile- 
gieze substanțele imateriale, ba chiar fără să le includă aici 
deloc, a fost acelaşi Goclenius. La Alsted, teologia devine 
parte a pneumaticii, curînd cele două separîndu-se. O 
lucrare cu titlul Pneumatica seu Pneumatologia apare în 
anul 1629 şi îi aparține lui Scharf, iar ea reprezintă gestul 
datorită căruia această cercetare specială este oficializată. 

Altă contribuţie importantă este cea a lui Christoph 
Scheibler, care publică un Opus metaphysicum (1617), în 
care păstrează diviziunea metafizicii realizată de Suárez, dar 
lărgeşte foarte mult sfera cercetării ontologice prin faptul că 
îi integrează studiul despre transcendentaliile disjunctive, 
despre existentia, ba chiar şi despre ente rationis, neaccepta- 
te de Suarez în spațiul metafizicii. Scheibler expune partea 
specială a metafizicii plecînd de la categorii, substanţa 
avînd locul prim”. 

Odată cu Alsted, Scharf şi Ch. Scheibler are loc identi- 
ficarea terminologică dintre filosofie primă, ontologie şi 
teorie transcendentalä. Ontologia trebuie să fie trans- 
cendentală întrucît ea este o cercetare universală a fiintäri 
în ceea ce are aceasta comun, aşadar nu o cercetare a unei 
fintäri sau a alteia, determinate categorial, ci a caracterului 
comun al ființării, care într-un fel depăşeşte (transcende) 
fiinţarea”?. 


"7 Cf. Jean-François Courtine, pp. 416-417. 
% Cf. Jean-François Courtine, p. 433. 

Tot sub forma greacă, termenul „ontologie” se întîlneşte 
la Abraham Calov, care publică în 1636 prima parte din 
lucrarea sa Metaphysica divina. El îşi începe cartea cu men- 
tionarea acelor cunoştinţe prealabile care sunt necesare unei 
chestionări metafizice serioase, printre care menţionează 
ontologia, care se ocupă cu esse scilicet generalissimum, 
natura  abstractissima, atributa  communissima şi 
distinctiones altissimae ejus. 

Termenul de „ontologie” apare în variantă latinizată la 
Johannes Clauberg, care publică în 1647 cartea intitulată 
Elementa philosophiae sive  Ontosophia, pe care o 
reeditează în 1660 cu titlul Ontosophia nova, quae vulgo 
metaphysica, a treia ediție apărînd în anul 1664 şi avînd 
titlul Metaphysica de ente, quae rectius ontosophia. 
Cuvîntul „ontologie” apare ca explicație a termenului 
ontosophia, pe care probabil tot el l-a inventat, şi care este o 
scientia catholica. După el, fiintarea, obiect al ontologiei, 
are trei semnificații, pe care autorul le expune în mod 
progresiv. 1) În primul rînd, fiintarea înseamnă tot ceea ce 
poate fi gîndit, inteligibilul. În acest sens, fiintärii nu i se 
opune nimic. Conform acestei semnificaţii, care este cea 
mai generală posibil, fiintarea poate fi ceva sau nimic, ea 
este pur şi simplu „tematică”, „o teză prealabilă oricărei 
decizii privitoare la fiinţă şi neființă”. 2) A doua 
semnificaţie este: id quod revera est aliquid, nemine etiam 
cogitante, adică fiintarea în sensul de ceva (aliquid), care 
este cu siguranță altceva decît nimic. Fiintarea rămîne o 
cogitabile, dar nu se reduce la ens rationis, căci prezintă o 
consistență independent de faptul că este gîndită. 3) 
Fiinţarea este şi lucrul care există prin sine, aşadar 
substanţa. După Clauberg, ontologia are în vedere fiintarea 
în acest din urmă sens, dar pentru a ajunge la el este 


% Thid., p. 260. 

necesară o tratare despre fiintare în primele două sensuri. 
Aşadar, este necesar să se plece de la fiintare în sensul ei cel 
mai general, ca fiintare ce poate fi gîndită. Recunoaştem în 
mentiunile lui Clauberg influenţa lui Descartes, ale cărui 
idei le preia în registrul terminologic şi disciplinar al 
Schulmetaphysik, dar şi influenţa lui Clemens Timpler, cu 
lucrarea sa Metaphysicae systema methodicum (1604). 
Înaintea lui Clauberg, acesta defineste ontologia ca o cer- 
cetare nu doar despre ens inquantum ens, ci si despre inte- 
ligibil, aşadar despre orice fiintare în măsura în care este 
gîndită, neutră deci faţă de opoziţia ceva-nimic: „Extindem 
obiectul metafizicii atît de mult, încît prin el trebuie să 
înțelegem nav vontóv, adică tot ceea ce poate fi 
cunoscut”. 

Cunoscînd, se pare, lucrarea lui Clauberg, Johannes 
Micraelius scrie, ca şi predecesorul său Goclenius, un 
Lexicon philosophicum (1653), în care găsim, în articolul 
dedicat metafizicii, o foarte explicită delimitare între 
metaphysica generalis şi metaphysica specialis. lată acest 
pasaj: „Obiectul metafizicii este fiintarea ca fiintare. Din 
acest motiv ea este numită de către unii ovroioyia. Meta- 
fizica se divide în generală, în cadrul căreia fiintarea este 
considerată în sensul ei cel mai abstract şi întru totul 
indiferent, şi specială, în care fiintarea este considerată prin 
speciile substanţei care sunt separate de orice materie, cum 
sunt Dumnezeu, îngerii şi sufletele separate”. Aceste din 
urmă cercetări sunt numite teologie, angelografie şi 
psihologie. Modul în care Micraelius defineşte obiectul 
metafizicii este cel mai aproape de dezvoltarea ulterioară, şi 


% Clemens Timpler, Metaphysicae systema methodicum Libri 
quinque, Steinfurt, 1604, p. 7. Apud Th. Kobusch, art. cit., 
p. 1236. 

% Johannes Micraelius, Lexicon philosophicum, lena, 1653, p. 654; 
apud Th. Kobusch, art. cit., p. 1236. 

totodată ultimă, definitivă, a sistemului metafizicii, în cadrul 
metafizicii de şcoală din secolul al XVIII-lea, prin Chr. 
Wolff şi Baumgarten, 


Descartes şi proiectul modern al metafizicii 


Pînă a ajunge la această sistematizare definitivă a 
metafizicii, datorate metafizicii de şcoală din secolul al 
XVIII-lea, sunt necesare cîteva precizări despre „momentul 
Descartes”, de neocolit pentru conturarea unui tablou 
complet al cercetărilor metafizice. Motivul este evident: 
odată cu Descartes, aspectul noetic al filosofiei, prefigurat 
de Averroes în gîndirea arabă, apoi de Duns Scotus, Petrus 
Aureolus şi Occam, trecînd prin discuţiile privitoare la con- 
ceptul obiectiv şi conceptul formal, indiferent dacă în cadrul 
lor a precumpănit aspectul logic sau cel psihologic, pînă la 
Clemens Timpler şi alți filosofi de şcoală din secolul al 
XVII-lea, a devenit definitoriu pentru înţelegerea obiectelor 
specifice metafizicii. În gîndirea lui Descartes, elementul 
noetic, marginal pînă în acel moment, cîştigă prim-planul 
datorită faptului că eul este înţeles ca principiu al 
cunoaşterii şi al existenţei. În fapt, Descartes chiar defineşte 
metafizica drept cercetare a principiilor cunoaşterii. Două 
sunt principiile cu caracter metafizic: „(...) am considerat 
faptul de a fi, sau existenţa acestei gîndiri, drept prim 
principiu, din care am dedus foarte clar următoarele: că 
există un Dumnezeu care este autorul a tot ce e pe lume şi 
că, fiind sursa întregului adevăr, nu a creat intelectul nostru 
cu o asemenea natură încît să se poată înşela în judecata ce 
o face asupra lucrurilor despre care are o percepere foarte 
clară şi foarte distinctă. Acestea sunt toate principiile de 
care mă folosesc în privința lucrurilor imateriale sau 
metafizice, din care deduc cu multă claritate [principiile] 

lucrurilor corporale sau fizice”. Să notăm în treacăt că în 
acest loc „principiul” este sinonim cu „cauza”. Cei doi 
termeni mai apar ca sinonimi într-un alt context, în Discurs 
despre metodă (VI)*, cu referire la Dioptrica şi Meteorii, 
numai că acolo este vorba despre principii „ştiinţifice”, care 
sunt supoziţii. Să mai observăm că în Meditationes se 
vorbeşte despre „cauză” îndeosebi cu privire la Dumnezeu. 
Cu toate acestea, este clar că ordo cognoscendi devine mai 
importantă nu doar decît ordinea esentelor, ci şi decît cea a 
cauzelor, care era definitorie în thomism. 

După cum se observă din fragmentul citat mai sus, ego 
cogito este primul principiu al filosofiei, lui adăugîndu-i-se, 
în calitate de principiu, Dumnezeu. Bineînţeles, Dumnezeu 
rămîne şi pentru Descartes creator al lumii. De asemenea, 
prioritatea sa din punctul de vedere al esenței (al substanţei) 
rămîne neatinsă. În $ 51 din Principiile filosofiei, Descartes 
susţine că termenul de „substanţă” nu se poate atribui univoc 
lui Dumnezeu si lucrurilor create, substanţă însemnînd „a nu 
avea nevoie decît de sine însuşi”, „căci, la drept vorbind, nu 
există decît Dumnezeu care să fie aşa, şi nu este nici un lucru 
creat care să poată exista un singur moment fără a fi 
menţinut şi conservat de puterea sa. (...) însă, pentru că 
printre lucrurile create cîteva sunt de aşa natură că nu pot 
exista fără altele, le deosebim de cele care n-au nevoie decît 
de concursul firesc al lui Dumnezeu, numindu-le pe acestea 
din urmă substanţe, iar pe celelalte calităţi, sau atribute ale 


” René Descartes, „Scrisoare către abatele Picot”, publicată ca 
Introducere la Principiile filosofiei, traducere de loan Deac, 
Bucureşti, Editura IRI, 2000, p. 70. 

”% René Descartes, Discurs despre metoda de a ne conduce bine 
rațiunea şi a căuta adevărul în ştiinţe, traducere de Daniela 
Roventa-Frumusani şi Alexandru Boboc, Bucureşti, Editura 
Academiei Române, 1990, p. 154. 

99 : = 
acestor substanţe” `. Ideea care se desprinde este aceea că 


teologia nu este nicidecum refuzată în filosofia cartesiană. 
Dumnezeu primeşte, în plus, şi atributul de garant al 
adevărului. Astfel, mai importantă decît funcția sa ontică 
devine funcţia gnoseologicä, noetică. Deşi Dumnezeu este 
prim faţă de ego din punct de vedere ontic, totuşi în ordinea 
cunoaşterii, cea care importă acum mai mult decît oricare 
alta, dacă nu este secund, cel puţin nu descrie singur spaţiul 
de joc al cunoaşterii. Însăși existenţa sa este probată plecînd 
de la ideea de Dumnezeu, prezentă în eul care cugetă. Totul 
este întemeiat în acest spaţiu al cunoaşterii prin cele două 
principii metafizice: eul şi Dumnezeu. Acestor principii le 
este dedicată lucrarea din 1641, Meditationes de prima 
philosophia, in qua Dei existentia et Animae immortalitas 
demonstrantur, sau, cu titlul pe are îl primeşte în 1642, 
Meditationes de prima philosophia, in quibus Dei existentia 
et animae humanae a corpore distinctio demonstrantur. Aşa 
cum reiese chiar din titlurile lucrărilor, precum şi din frag- 
mentul adresat abatelui Picot, eul (sufletul) şi Dumnezeu 
sunt obiectele de cercetare ale metafizicii din două motive: 
sunt imateriale şi sunt principii. Trebuie amintită, în acest 
sens, imaginea arborelui filosofiei, expusă în Scrisoarea 
către Picot!%, unde metafizicii, asemănată cu rădăcinile 
arborelui, îi revine cercetarea principiilor cunoaşterii, „între 
care explicarea principalelor atribute ale lui Dumnezeu, 
imaterialitatea sufletelor noastre şi toate noţiunile simple şi 
clare ce sunt în noi”. 

Concură la o asemenea înţelegere atît un motiv 
metafizic (i.e. teologic), anume caracterul imaterial, separat, 
al celor două naturi simple, cît şi unul de ordin gnoseologic. 
Termenul de „principiu” ar putea funcţiona perfect atît în 


” René Descartes, Principiile filosofiei, ed. cit., pp. 102-103. 
1% René Descartes, Scrisoare către abatele Picot, op. cit., p. 72. 

ordo essendi, cît şi în ordo cognoscendi numai dacă am pre- 
supune, la fel ca Aristotel, un fel de cunoaştere imanentă 
lucrurilor, prin care cele două ordini ar coincide. O astfel de 
presupozitie a fost însă abandonată odată cu deosebirea 
făcută între cele două teologii, cea revelată şi cea ome- 
nească. Această situaţie teoretică a condus la imposibilitatea 
de a mai identifica ordo essendi şi ordo cognoscendi în 
cadrul teoretic descris de creştinism. Din acest motiv, şi 
totodată în contextul multiplicării filosofiilor noetice, 
ordinea cunoaşterii devine mai importantă decît ordinea 
esenței. Să vedem dacă acest fapt este evident în definiţia pe 
care Descartes o dă principiului: „(...) şi aceste principii 
trebuie să îndeplinească două condiţii: prima, să fie atît de 
clare şi atît de evidente încît spiritul omenesc să nu se poată 
îndoi de adevărul lor cînd îşi dă osteneala a le privi 
îndeaproape şi cu luare-aminte; cealaltă, să fie din cele de 
care depinde cunoaşterea altor lucruri, aşa încît [principiile] 
să poată fi cunoscute fără ele, şi nu invers, [lucrurile] fără 
[principii]”!%!. A doua condiţie exprimă faptul că ordinea 
cunoaşterii este mai importantă decît cea a esenței, fapt care 
este în deplină concordanță cu definiţia aristotelică a 
anterioritätii „pentru noi”. Însă prima condiţie, care se referă 
la criteriul evidenţei, repune în joc posibilitatea identificării 
celor două ordini'%. Avem de a face cu un principiu atunci 
cînd noi recunoaştem evidenţa acestuia, iar aşa ceva se 
întîmplă doar dacă în el însuşi acesta este evident. Cu 
privire la celelalte lucruri, ele îşi probează ființa doar în 
măsura în care sunt deductibile din primele principii, aşadar 
dacă sunt luate în considerare doar ca lucruri cunoscute. 
Este ceea ce Descartes încearcă uneori să pună în evidenţă, 


191 René Descartes, Scrisoare către abatele Picot, op. cit., p. 66. 
102 Asupra acestui aspect atrage atenţia Pierre Aubenque, 
Problema fiinţei la Aristotel, ed. cit., p. 54. 

vorbind despre lume ca o fabulă'%. Ea este înţeleasă nu ca o 


lume în sine, pur şi simplu existentă, ci ca un fenomen, ca o 
pretenţie la existenţă revendicată de eul cugetător, aşa cum 
va arăta Husserl în paginile în care va vorbi despre 
însemnătatea scrierilor lui Descartes. În fapt, despre acest 
lucru este vorba în textul Meditatiilor metafizice, unde este 
propusă o veritabilă cosmologie filosofică în discuţia despre 
res materialis, permanent în legătură cu principiile deja re- 
cunoscute: ego cogito şi Dumnezeu. Astfel, întîlnim în 
Meditaţii toate cele trei metafizici speciale: egologia (psiho- 
logia raţională, sau pneumatica), teologia, cosmologia. 
Ordinea lor este însă diferită de ceea ce cunoscusem pînă la 
Descartes. Putem susţine că egologia pur şi simplu 
controlează şi descrie spaţiul acestor cercetări metafizice 
speciale. Aceasta se întîmplă întrucît textul Meditatiilor 
operează un veritabil salt de la eul empiric, „biografic”, la 
ego cogito, principiu care prefigurează eul transcendental 
kantian. Eul empiric este prim doar ca eu care cercetează, 
sau meditează, fiind însă contingent prin chiar facticitatea 
sa. Conform libertăţii sale (sau voinţei sale de a nu 
încuviinţa, cum spune Descartes, adică puterii sale de a se 
îndoi de toate cunoştinţele dobîndite), acest prim eu se 
descoperă ca eu necesar, mai adînc decît simplul eu 
individual, ca eu identic în pluralitatea actelor sale (îndoială, 


103 Chestiunea este amintită în treacăt de Jean Beaufret, „La fable 
du monde”, în Dialogue avec Heidegger, tome 2, Paris, Les 
Editions de Minuit, 1973, p. 66 şi este comentată pe larg de 
Ştefan Afloroaei, Ipostaze ale rațiunii negative. Scenarii 
istorico-simbolice, Bucureşti, Editura Ştiinţifică, 1991, pp. 29- 
95; cf. şi Ştefan Afloroaei, „Descartes. Înțelegerea lumii ca 
fabulă”, în Mircea Flonta (ed.), Descartes-Leibniz. Ascensiunea 
şi posteritatea raționalismului clasic, Bucureşti, Editura 
Universal Dalsi, 1998, pp. 30-40. 

înţelegere, afirmaţie, negatie, voință, imaginaţie, simţire)'%. 


Acest eu este considerat substanță, sau res, fapt care 
dovedeşte înrădăcinarea gîndirii lui Descartes în proble- 
matica filosofiei anterioare!%5. 

Întrucît descriu trei substanţe, două finite (spiritul şi 
corpul, altfel spus substanța cugetătoare şi cea întinsă) şi 
una infinită (Dumnezeu), Meditaţiile sunt „filosofie primă” 
în sensul metafizicilor speciale. După cum am văzut, egolo- 
gia, teologia şi cosmologia sunt prime atît datorită emi- 
nentei obiectelor lor (Dumnezeu şi ego sunt imateriale, iar 
lumea, desigur materială, este tratată mai degrabă ca un 
corelat al eului gînditor şi cunoscător), cît şi în virtutea 
faptului că sunt principii (prin intermediul lor sunt cunos- 
cute toate celelalte lucruri). 

Dacă ne punem însă problema completitudinii cunoaş- 
terii, trebuie să ne întrebăm care este situaţia ştiinţei generale 
despre fiintare, a ontologiei, cum era ea deja denumită de 
predecesorii lui Descartes. Este ea pur şi simplu absentă din 
vederile filosofului? Într-o scrisoare adresată lui Mersenne în 
11 noiembrie 1640, Descartes îi spune, referindu-se la 
Meditaţii: „nu tratez în particular despre Dumnezeu şi despre 
suflet, ci în general despre toate lucrurile prime pe care le 
putem cunoaşte filosofind”, şi anume „filosofind conform 
ordinii”!%. Tot din corespondenţa filosofului aflăm că, 
referindu-se la Discurs de această dată, el vorbea despre 


104 Rene Descartes, Meditaţii despre filozofia primă, | şi II, 
traducere de Constantin Noica, în Două tratate filozofice, 
Bucureşti, Editura Humanitas, 1992. 

IT Despre trei euri prezente în ego cogito cartesian vorbeşte si 
Jean Beaufret, „Remarques sur Descartes”, în Dialogue avec 
Heidegger, tome 2, ed. cit., pp. 44 sq. 

106 René Descartes, Oeuvres, publiées par Charles Adam et Paul 
Tannery, ed. 2, Paris, 1964-1974, tome III, pp. 235 şi 239. 

Së CEE Le E 35107 Pi 
„Ştiinţă universală” şi despre „metodă generală” "` lar în 


cunoscuta Scrisoare către Picot filosofia, numită şi 
înţelepciune, era definită drept „o bună cunoaştere a tuturor 
lucrurilor pe care omul le poate st". Ideea apare şi mai 
clar în Regulae: „Căci toate ştiinţele nu înseamnă nimic 
altceva decît înţelepciunea omului, care înţelepciune rămîne 
una şi aceeaşi întotdeauna, oricît de deosebite ar fi lucrurile 
pe care ea le ia în cercetare, după cum lumina soarelui 
aceeaşi e, deşi cade peste tot felul de lucruri”. Sapientia 
nu desemnează nici scientia divina, şi nici vreo altă ştiinţă 
particulară. Unitatea înţelepciunii omeneşti este indepen- 
dentă de tipul de obiect pe care îl cercetează vreo ştiinţă 
particulară şi, putem spune, prealabilă oricărei ştiinţe 
speciale. Pe firul acestei idei este de căutat ontologia lui 
Descartes! !°. Această ştiinţă universală este numită mathesis 
universalis şi ea nu trebuie confundată cu matematica, o 
simplă ştiinţă particulară. Jean-Luc Marion, a cărui inter- 
pretare o urmez aici, atrage atenţia asupra faptului că 
„ordinea? şi „măsura”, prin care se anunță mathesis 
universalis (Regula IV), nu sunt concepte pur matematice, 
ci metodice sau ontologice. Ordinea lucrurilor este cea care 
contează, ea fiind, pentru Descartes, ordine a seriei: „(...) 
toate lucrurile pot fi orînduite în serii anumite, nu desigur în 
măsura în care sunt raportate la vreun fel oarecare de 
existență, precum au făcut filosofii împărțindu-le în 


19 Ibidem, tome I, pp. 339 si 370. 

1% René Descartes, Scrisoare către abatele Picot, op. cit., p. 65. 

1% René Descartes, Reguli de îndrumare a minţii, traducere de 
Constantin Noica, în Două tratate filozofice, ed. cit., pp. 137-138 
(Regula I). 

110 Ideea de a căuta ontologia cartesiană plecînd de la Regulae îi 
aparţine lui Jean-Luc Marion, Sur l'ontologie grise de 
Descartes. Science cartésienne et savoir aristotélicien dans les 
Regulae, Paris, Librairie philosophique J. Vrin, 1975. 

categoriile acelea ale lor, ci în măsura în care pot fi 
cunoscute unele prin altele (...)”!!|. Această ordine a seriei 
este de natură ontologică întrucît primul termen al seriei, în 
funcţie de care trebuie să se ordoneze toate lucrurile, şi care 
trebuie să fie astfel absolut, este chiar marhesis!!?. Aşadar, 
punerea ordinii (ceea ce numim mathesis) este cea care face 
posibil ca fiintarea să fie ceea ce este, anume fiintare 
măsurată şi ordonată. Împreună cu Marion, putem afirma că 
nu o fiintare oarecare (fie ea şi cea divină) este termen prim 
al unei serii şi ordonează termenii acesteia, ci ordinea unei 
serii apare datorită raportării la unitatea (primă) a unei 
dispuneri, a unui act de poziţionare, de punere în ordine. 
Punerea în ordine este însăşi metoda: „Întreaga metodă 
constă în rînduirea şi aşezarea chibzuită a acelor lucruri 
asupra cărora trebuie îndreptată (...)”"!5. Toate lucrurile îşi 
dobîndesc modul lor de a fi prin referinţa universală la 
metoda însăşi, la mathesis. Aceasta devine astfel un fel de 
element (sau de dispozitiv) transcendental, conform unei 
terminologii care se va impune mai tîrziu. Ea este o ştiinţă 
universală, şi astfel primă în raport cu ştiinţele particulare, 
chiar dacă acestea sunt „ceva mai înalte”!!*. Ea este o ştiinţă 
universală deoarece, înainte de orice altceva, ea trebuie să 
cerceteze pînă unde se poate întinde cunoaşterea noastră!15. 
Aşadar, ea este chiar cunoaşterea sufletului în toată întin- 


1 René Descartes, Reguli de îndrumare a minții, VI, ed. cit. p. 155. 

112 Urmez şi în continuare interpretarea lui Jean-Luc Marion, op. 
cit., pp. 72 sq. 

113 René Descartes, Reguli de îndrumare a minții, V, ed. cit. p. 154. 

14 Thid., p. 153 (Regula IV): „De aceea m-am silit pînă acum să 
cultiv această știință universală, pe cît a fost în mine, aşa încît 
să spun că pot să mă îndeletnicesc de aci înainte şi cu ştiinţe 
ceva mai înalte, fără să fac aceasta prea de timpuriu”. Probabil 
Descartes se referă aici la teologie. 

115 Jbid., p. 169 (Regula VIII). 

derea lui. Acest fapt ne permite să ne întrebăm dacă este sau 
nu cazul să căutăm a întemeia ontologia într-o egologie. 
Indiferent cum am rezolva problema raportului acestor 
discipline în corpus-ul cartesian, ontologia pe care o putem 
regăsi în Regulae nu poate fi justificată decît prin supoziţia 
conform căreia ego cogito este principiu al întregii 
cunoaşteri şi totodată al existenţei. 


Urmaşii lui Descartes 


Scenariul cartesian al metafizicii este asumat de conti- 
nuatorii filosofului. Dincolo de diferențele dintre ei, 
Geulinx şi Malebranche împărtăşesc opinia lui Descartes 
conform căreia metafizica este ştiinţa principiilor 
cunoaşterii omeneşti şi, prin aceasta, este prima dintre 
ştiinţe. Desigur că obiectele privilegiate ale metafizicii, care 
pot fi în acelaşi timp primele principii pe care ea le cer- 
cetează, rămîn Dumnezeu şi eul, la care se poate adăuga na- 
tura corporală, considerată şi de către Descartes principiu al 
cunoaşterii, chiar dacă unul derivabil din celelalte două. 
Însă este totodată semnificativă strădania lor de a generaliza 
ideea filosofului conform căreia metafizica ar trebui să se 
ocupe de roate principiile cunoaşterii, mai precis de prin- 
cipiile ştiinţelor particulare. „Înţeleg prin această ştiinţă 
adevărurile generale care pot servi drept principii ştiinţelor 
particulare”, spune Malebranche în Entretiens sur la 
métaphysique et sur la religion. 

Desi nu utilizeazä termenul de metafizicä pentru a-si 
expune filosofia, Spinoza nu se situează în afara preo- 
cupărilor de tip metafizic, iar prin cîteva idei ale sale şi mai 
ales prin efectele acestora este practic de neocolit. Am putea 
crede că teoria prezentată în Etica este un posibil moment al 
„intrării lui Dumnezeu în filosofie”, pentru a folosi o 
expresie pe care Heidegger a formulat-o ca întrebare. Nimic 
mai putin adevărat, iar în aceasta constă importanţa ,,mo- 

mentului Spinoza”. Introducînd ideea cauzalitätii imanente, 
cu alte cuvinte ideea că Dumnezeu este causa sui şi cauza 
lucrurilor create într-un sens univoc, filosoful transformă o 
aparentă teologie într-un proiect mai degrabă ontologic. 
Exact această înţelegere a lui Dumnezeu ca totalitate 
imanentă şi activă impune o distanţă faţă de teologia re- 
velată fără a conduce spre o teologie naturală, încît punctul 
de vedere al lui Dumnezeu şi cel propriu omului (în aşa- 
numitul amor Dei intellectualis) devin unul şi acelaşi. 
Astfel, filosofia lui Spinoza nu numai că nu îl introduce pe 
Dumnezeu în filosofie, ci mai curînd pregăteşte o ontologie 
fără teologie, un discurs despre întregul fiintärii care se 
poate foarte bine desfăşura în manieră imanentistă!!€. 

Nu vom putea măsura niciodată enorma influenţă a lui 
Leibniz asupra filosofiei ulterioare, poate nu atât la nivelul 
tezelor sale, cît în special la nivelul presupoziţiilor. El nu 
aduce modificări considerabile în privinţa înţelegerii spe- 
cificului metafizicii, preluînd într-o mare măsură definiţia 
cartesiană a obiectelor de cercetare ale metafizicii. Acestea 
din urmă rămîn Dumnezeu şi sufletul, adică naturile ne- 
corporale. Leibniz revine la cunoscuta distincţie între 
teologia revelată şi cea naturală, făcînd de cele mai multe 
ori din ultima un sinonim al metafizicii, cu precizarea că 
acestei părţi teoretice a metafizicii i se alătură o parte 
practică, morala!!. Sunt invocate adevărurile metafizice, 


116 S-a vorbit, în acest sens, despre teologia lui Spinoza ca „anti- 
teologie” sau „teologie subversivă” (Robert Misrahi, „La 
métaphysique de Spinoza”, în La métaphysique, ouvrage dirigé 
par Renée Bouveresse, ed. cit., pp. 85-97), dar şi despre 
„ontologie fără teologie”. Cf. Jean-Marie Vaysse, „Spinoza et 
le problème de la métaphysique”, în La métaphysique, „Dioti” 
6 (Capes et Agrégation), ed. cit., pp. 65-87. 

117 G.W. Leibniz, Disertatie metafizică, traducere de Constantin 
Floru, Bucureşti, Humanitas, 1996, p. 83 ($ XXXV). 

care se referă nu în mod special la Dumnezeu, pe care însă 
nu îl neglijează (Disertatie metafizică, $ XXVII), dar a 
cărui prezenţă nu diminuează cu nimic imanenta suficientă a 
eului. Astfel se face că adevărurile metafizice privesc 
îndeosebi „independenţa sufletului nostru” ($ XXVII, $ 
XXIX), cunoaşterea de sine a sufletelor, a ceea ce ele sunt 
ca euri subzistente ($ XXXIV). Leibniz este convins de 
obligaţia recunoaşterii formelor substanţiale, poate inutile 
pentru explicaţiile din cadrul fizicii, dar absolut necesare în 
metafizică: „Această greşeală însă şi reaua întrebuințare a 
formelor nu trebuie să ne facă să lepădăm un lucru a cărui 
cunoaştere este atît de necesară în metafizică încît fără ea 
sunt convins că nu putem cunoaşte bine primele principii, 
nici înălța îndeajuns spiritul la cunoaşterea naturilor incor- 
porale şi a minunilor lui Dumnezeu”"'5. În calitate de 
cunoaştere a primelor principii, metafizica poate fi numită 
filosofie primă, aşa cum filosoful anunţă chiar în titlul unei 
scrieri: De Primae Philosophiae Emendatione et de Notione 
Substantiae (1694), unde precizează pentru prima dată că 
natura substanţelor este forţa lor interioară. În felul acesta, 
putem spune că Leibniz reabilitează teza despre caracterul 
individual al substanţelor, o idee de origine aristotelică, pe 
fondul presupozitiei forţei, a activităţii, care se va dovedi 
extrem de prezentă în filosofia germană de după Leibniz. 
Introducerea tezei compunerii realului din substanţe sau 


"15 Jbid., pp. 26-27 ($ X). Leibniz se exprimă într-un mod ase- 
mănător şi în legătură cu conceptul de forță, încercînd să 
dovedească necesitatea prezenţei lui în metafizică, alături de a 
formelor, şi definind metafizica drept cunoaştere a 
principiilor: „(...) principiile generale ale naturii corporale şi 
ale mecanicii înseşi sunt mai degrabă metafizice decît 
geometrice, şi aparțin mai degrabă unor forme sau naturi 
indivizibile, ca fiind cauzele aparentelor, decît masei 
corporale sau întinse” (ibidem, p. 47, $ XVIII). 

naturi simple spirituale, numite monade, înțelese ca puncte 
de vedere ori perspective asupra întregii lumi, acomodate 
între ele în mod ideal şi doar datorită ordinii (armoniei) 
prestabilite''%, are serioase consecinţe atît asupra destinului 
metafizicii moderne, cît şi, deloc de neglijat, asupra diso- 
lutiei din interior a acesteia. Printre aceste consecinţe se 
numără: fragmentarea realului prin recunoaşterea dife- 
rentelor ireconciliabile dintre monade; spiritualizarea 
acestuia şi definirea lui în mod activ, prin ideea de forţă 
internă”; asumarea finitudinii eului!?!, gîndit ca repre- 
zentare ”; de aici, perspectivismul, adoptat fără mari 
rezerve de către Nietzsche; complementară perspectivis- 
mului datorat fragmentării realului apare, probabil pentru 
prima dată în mod serios, ideea de sistem, adică de 


perspectivă care cuprinde toate perspectivele posibile!%; 


119 Aceste teze sunt ilustrate îndeosebi în Monadologia. Cf. G.W. 
Leibniz,  Monadologia, traducere de Constantin Floru, 
Bucureşti, Editura Humanitas, 1994. 

120 Detalierea acestor teze poate fi găsită la Alain Renaut, Era 
individului. Contribuţie la o istorie a subiectivităţii, traducere 
de Codrin Ciubotaru, Iaşi, Editura Institutul European, 1998. 

121 Cf. Luc Ferry, Homo aestheticus. Inventarea gustului în epoca 
democratică, traducere de Cristina şi Costin Popescu, 
Bucureşti, Editura Meridiane, 1997, pp. 79-93. 

122 Nu mai este nevoie să amintesc interpretarea lui Heidegger, 
poate uşor prea radicală, care vede în această idee debutul 
efectiv al metafizicii moderne a subiectului, care se traduce şi 
prin conceperea lumii ca reprezentare. 

123 Bineînţeles, o astfel de perspectivă absolută îi aparţine doar lui 
Dumnezeu. Teza aceasta trebuie pusă în legătură cu definiția 
conceptului de lume. Dincolo de pluralitatea perspectivelor, 
deci a lumilor, există o lume, sau un univers, care cuprinde în 
sine toate lumile posibile. Cf. G.W. Leibniz, Eseuri de 
teodicee. Asupra bunătăţii lui Dumnezeu, a libertăţii omului şi 

reducerea realului la raţional, urmare a enunţării principiului 
raţiunii. 

Nu este inutil să amintim, în acest cadru, că Leibniz 
foloseşte într-un loc cuvîntul ontologie pentru a denumi 
acea „ştiinţă generală” care nu este alta decît „scientia de 
Cogitabili in universum quatenus tale est”. Mai departe, 
ontologia e definită ca „scientia de Aliquo et Nihilo, Ente et 
Non Ente, Re et modo rei, Substantia et Accidente”. În felul 
acesta, Leibniz conservă proiectul noetic al metafizicii, pe 
care Alsted, Scharf, Clauberg şi, nu în ultimul rînd, 
Descartes l-au impus definitiv. Ens trebuie considerat, 
aşadar, numai în calitate de cogitabile. Or, ceva poate fi 
gîndit ca real doar în măsura în care este necontradictoriu, 
adică în măsura în care este posibil. Prin urmare, ontologia 
are ca obiect posibilul. În acest sens trebuie înţeleasă spusa 
filosofului: ,j’ay reconnu que la vray Métaphysique n'est 
guères differente de la vraye Logique, c’est à dire de l’art 
d'inventer en general”. 

Spuneam că realul este redus la raţional, ca urmare a 
formulării principiului raţiunii. Acest din urmă fapt a suportat 
două registre interpretative. El a putut conduce, pe de o parte, 
la căutarea ordinii raţionale a realului în această lume, dînd 
astfel naştere ştiinţelor particulare şi spiritului estetic, iar pe 
de altă parte a condus la ideea regăsirii ordinii ca ordine inte- 


a originii răului, traducere de Diana Murăraşu şi Ingrid Ilinca, 
Iaşi, Editura Polirom, 1997, p. 93 ($ 8). 

124 G.W. Leibniz, Opuscules et fragments inédits, Extraits des 
manuscrits de la Bibliothèque royale de Hanovre, éd. L. 
Couturat, Paris, Félix Alcan, 1903, pp. 511-512. Cf. si Jean- 
François Courtine, op. cit., p. 267. 

125 Fragmentul este din corespondenţa lui Leibniz, mai precis 
dintr-o scrisoare adresatä reginei Sophie; apud T. Borsche, art. 
„Metaphysik” (VI: Neuzeit), în Historisches Worterbuch der 
Philosophie, p. 1246. 

ligibilă, în măsura în care singura perspectivă valabilă îi 
aparţine lui Dumnezeu, deoarece doar aceasta este completă 
şi infinită. Înainte ca această interpretare, conformă în fond 
cu Teodiceea leibniziană, să fie reluată în filosofia lui Hegel, 
ea se regăseşte la Christian Wolff şi la ceilalţi filosofi din 
şcoala aal". 


Schulmetaphysik în secolul al XVIII-lea 


Metafizica de şcoală a secolului al XVIII-lea este 
continuarea firească a metafizicii şcolare din secolul pre- 
cedent, îmbogăţită însă de rezultatele reflectiei unor filosofi 
mult mai cunoscuţi, precum Descartes, Spinoza şi Leibniz. 
Idei filosofice ale acestora s-au dezvoltat, fireşte, pe su- 
portul filosofiei de şcoală a vremii, dar schimbările pro- 
funde pe care ele le-au produs în gîndirea filosofică îi deter- 
mină pe istoricii filosofiei să nu înregimenteze aceşti gîn- 
ditori în „filosofia normală” a epocii lor. Adesea unii istorici 
ai filosofiei neglijează pur şi simplu cadrele generale de 
discuţie şi fenomenul cristalizării unor vocabulare, preferînd 
să schiteze istorii diforme ale filosofiei (moderne, în cazul 
de faţă), în care tratează doar despre marii autori, ca şi cum 
ar exista o cale regală care conduce de la Descartes, Spinoza 
şi Leibniz, prin intermediul confruntării cu gîndirea insulară 
empiristă, către Kant, Fichte, Schelling şi Hegel. 

Wolff publică în 1728, în limba latină, Philosophia 
rationalis sive Logica, deschisă printr-o introducere cu titlul 
Discursus praeliminaris de philosophia in genere. La fel ca 
majoritatea lucrărilor pe care le scrie în latină, Logica este 
precedată de o variantă sintetică în limba germană, 
Vernünftige Gedanken von den Kräften des menschlichen 
Verstandes und ihrem richtigen Gebrauche in Erkenntnis 


126 Despre aceste două interpretări pe care le-a primit ideea lui 
Leibniz discută Luc Ferry, op. cit., p. 83. 

der Wahrheit, publicată la Halle în anul 1713, şi ea 
beneficiind de o introducere, intitulată Vorbericht von der 
Weltweisheit. Aceste două introduceri sunt importante 
pentru clarificarea situaţiei disciplinelor metafizice. Cele 
două introduceri prezintă mai întîi o definiţie a filosofiei 
(Weltweisheit, în varianta germană) care, punînd accentul pe 
problema posibilului, îşi etalează ascendenta leibniziană în 
principiul raţiunii suficiente: „Filosofia este o ştiinţă a 
tuturor lucrurilor posibile, aşa cum sunt ele şi întrucît 
sunt” 7”. Acestea din urmă sunt de trei tipuri (Vorbericht, $ 
1): o ființă necesară şi autonomă; apoi, avîndu-şi temeiul în 
această ființă necesară şi în funcţie de tipul de activitate 
proprie, distingem corpurile si spiritele (inteligentele). 
Există cîte o ştiinţă pentru fiecare: teologia naturală (Gottes- 
Gelehrtheit), pneumatologia (Geister-Lehre) a fizica 
(Natur-Wissenschafi, sau  Natur-Lehre). În pasajul 
corespunzător din Discursus există aceeaşi împărțire a 
ființărilor şi a ştiinţelor, fără ca acestea din urmă să fie 
numite, dar cu precizarea importantă că această clasificare 
ar fi una exhaustivä #. În afară de cele trei ştiinţe speciale 
mai există o ştiinţă generală, care cercetează toate lucrurile 
în ceea ce au ele comun: „Întrucît toate lucrurile, fie că sunt 


127 Discursus, § 31; Vorbericht, $ 1, în Christian Wolff, 
Gesammelte Werke, |. Abteilung (Deutsche Schriften), Band I: 
Verniinfiige Gedanken von den Kräften des menschlichen 
Verstandes und ihrem richtigen Gebrauche in Erkenntnis der 
Wahrheit, herausgegeben und bearbeitet von Hans Werner 
Arndt, Georg Olms Verlag, Hildesheim & New York, 1965, p. 
115. Cf. si Jean-François Courtine, op. cit., p. 439. 

128 Discursus, § 55: „quoniam enim praeter Deum, animas 
humanas ac corpora, entia alia non cognoscimus, nec plus 
possunt constitui partes philosophiae ab eo que non nisi ad 
haec tria entium genera attendit”. Cf. Jean-François Courtine, 
op. cit., p. 440. 

corpuri, fie spirite sau suflete, sunt asemănătoare în anumite 
privinţe, trebuie să examinăm şi ceea ce revine tuturor 
lucrurilor în genere, şi în ce anume constă diferenţa generală 
dintre ele; numim partea filosofiei (Welt-weisheit) care tra- 
tează despre cunoaşterea generală a lucrurilor ontologie sau 
ştiinţă fundamentală (Grund-wissenschaft). Ştiinţa funda- 
mentală, pneumatologia (Geister-lehre) şi teologia naturală 
(natürliche Gottes-Gelehrtheit) alcătuiesc metafizica sau 
ştiinţa supremă (Metaphysik oder Hauptwissenschafb”*. 
Ontologia este definită astfel în varianta latină: „Există un 
anumit număr de proprietăți comune (communia) tuturor 
füntärilor, atît sufletelor cît şi lucrurilor corporale, indi- 
ferent dacă sunt predicate natural sau artificial. Partea filo- 
sofiei care tratează despre fiintare în general şi despre 
afecțiunile generale ale fiintärilor este numită ontologie, sau 
chiar filosofie primă. Ontologia, sau filosofia primă este 
definită ca ştiinţă a fiintärii în genere, întrucît este fiintare 
(scientia entis in genere, seu quatenus ens est)”. În § 78 
din Discursus este amintită şi cosmologia generală, o altă 
denumire pentru fizică, fiind integrată în corpusul 


12 Vorbericht, $ 14, în Christian Wolff, op. cit., p. 119: „Weil alle 
Dinge, sie mögen Côrper oder Geister und Seelen betreffen, in 
einigen Stiicken ähnlich sind; so hat man auch zu erwägen, was 
allen Dingen überhaupt zukommet, und worinnen der 
allgemeine Unterschied derselben anzutreffen, und nennt man 
den Theil des Welt-weisheit, darinnen die allgemeine 
Erkäntniss der Dinge abgehandelt wird, die Ontologie oder 
Grund-wissenschaft. Grund-wissenschaft, Geister-lehre und 
natürliche Gottes-Gelehrtheit mache die Metaphysik oder 
Hauptwissenschaft aus”. Trebuie remarcat faptul cä folosirea 
verbului „ausmachen” pentru „a alcătui, a constitui” nu este 
întîmplătoare, Wolff încercînd să sublinieze caracterul 
exhaustiv al clasificării propuse. 

150 Discursus, $ 73; apud Jean-François Courtine, op. cit., p. 441. 


96 


Despre corpus-ului metafizicii 


metafizicii. Cosmologia generalis vel transcendentalis este 
definită aici ca scientia generalis mundi in genere, sau 
generalis mundi contemplatio!!. Putem spune, împreună cu 
Jean-François Courtine, că devine impropriu numele de 
fizică pentru a desemna cosmologia, care vizează tot ceea ce 
este comun în lumea actuală şi chiar în orice lume posibilă, 
precizare care face din cosmologie o disciplină propriu-zis 
transcendentală!*?. 

Acesta este parcursul lui Wolff pînă la a formula cu 
claritate bine cunoscuta împărțire a metafizicii în patru 
ramuri, în lucrarea Philosophia prima sive Ontologia, 
foarte influentă în epocă, constituind un veritabil manual de 
metafizică. Sunt precizate aici cele patru ramuri ale meta- 
fizicii: ontologia (definită în $ 1 al lucrării ca „ştiinţă a 
fiintärii în genere, adică întrucît este fiintare”), cosmologia 
generală, psihologia şi teologia naturală. Împărţirea aceasta 
devine efectiv şcolară, fiind percepută ca dincolo de orice 
dubiu. O dovadă este, printre altele, lucrarea Metaphysica a 
lui Alexander G. Baumgarten, publicată în 1739, care începe 
cu precizarea: „Metafizica este alcătuită din ontologie, cosmo- 
logie, psihologie şi teologie naturală”. lar ontologia este 
definită drept scientia praedicatorum entis generaliorum, fiind 
amintite sinonimele ei, mai curînd cu intenţia de a face ordine 
printre denumirile pe care le primise deja începînd cu secolul 


1al Jean-François Courtine, op. cit., p. 441; de asemenea, T. 
Borsche, art. cit., p. 1250. 

132 Jean-François Courtine, op. cit., p. 441. Courtine consideră că 
generalitatea cosmologiei este de acelaşi tip precum cea 
invocată de către Descartes în scrisoarea adresată lui Mersenne 
în 1640 (citată supra), şi în acelaşi fel ea se opune 
particularității. Astfel, avem de a face cu o disciplină propriu- 
zis specială, dar care pretinde totodată generalitate, şi sub acest 
titlu ea a putut fi numită „transcendentală”. Cf. ibid., p. 486. 

precedent: Grund-wissenschaft, ontosophia, metaphysica, 
metaphysica generalis. Această Metaphysica a lui Baumgarten 
a fost lucrarea prin care Kant s-a familiarizat cu specificul cer- 
cetărilor metafizice şi pe care filosoful a adnotat-o în mod 
riguros. Clarificările prezente în acest manual, nu foarte 
diferite de cele ale magistrului Wolff, vor fi repetate de alţi 
discipoli, precum Baumeister (Institutiones metaphysicae, 
1778, pentru care sarcina ontologiei constă în explicarea 
celor mai comune şi generale noțiuni”, § 19), dar vor fi 
preluate, în diverse forme, de Kant şi Fichte. 

În continuarea cercetărilor lui Suarez, autori precum 
Wolff şi discipolii săi pleacă de la distincția dintre aliquid 
(ceva, etwas) şi nihil, o distincție care este secundă față de 
un termen mai general care se bifurcă în aceşti opuși. Pentru 
Wolff, esse şi ens sunt termeni derivați, introduşi tîrziu în 
expunerea metafizicii, ceea ce face ca trecerea de la aliquid 
(res) la ens să fie secundară. Discuţia despre cuplurile de 
opuşi posibil-imposibil şi aliquid-nihil îl conduce pe Wolff 
la deosebirea dintre nihil şi non-ens şi la ideea că ens este 
ceea ce poate exista. Atît pentru Wolff, cît şi pentru 
Baumgarten, trebuie să existe un nihil (negativum) pe 
fondul căruia distingem între aliquid şi nihil (privativum), 
acest nihil negativum fiind repugnans şi necorespunzîndu-i 
nici un concept”. Ens şi non-ens sunt termeni opuși şi este 


5 Baumgarten, Metaphysica, § 7: „Nihil negativum, 


irrepraesentabile, impossibile, repugnans (absurdum), 
contradictionem involvens, implicans, contradictorium, est 
A et non-A, seu praedicatorum contradictorium nullum est 
subjectum, seu nihil est et non est. 0 = A + non-A. Haec 
propositio dicitur principium contradictionis, et absolute 
primum.”; cf. ibid., pp. 250 sq. În trecere fie spus, pentru 
Baumgarten principium contradictionis se separă în principium 
positionis şi principium identitas şi, fapt deloc de neglijat, ceea 
ce înseamnă pentru el positio este recogniscibil în acel Setzen 

necesar să existe un termen mai general (aliquid), anterior 
disjunctiei sale în ens şi non-ens. Acest aliquid este res, 
obiect (Objekt), non-nihil. Acesta poate fi ceva sau nimic, 
determinat sau indeterminat, actual sau posibil. Luat drept 
ceva determinat, acest „obiect în general” este ens, iar în 
indeterminarea sa el este non-ens, nihil privativum. Astfel, 
obiectul prim al metafizicii este ceva în genere (Etwas, 
corespunzător grecescului tt), obiectul ca Objekt, ca 
„obiectitate”, nu ca Gegenstand, obiectul ca „lucru”, res, 
dincoace de diferenţierea între ceva si nimic!**. 

Întâlnim aceste precizări şi în notițele pe care Kant le-a 
făcut la lectura Metafizicii lui Baumgarten. Dar nu este 
vorba despre simple însemnări pasagere, ci despre idei pe 
care filosoful german le preia efectiv. Vorbind despre 
opoziţia posibil-imposibil, la modă în metafizica de şcoală, 
el afirmă că „aşa cum orice diviziune presupune un concept 
divizat, este necesar să fie dat încă un concept mai elevat, 
iar acest concept este cel al unui obiect în general 
(Gegenstand überhaupt) luat într-o manieră problematică, 
fără a determina dacă el este ceva sau nimic (Etwas oder 
Nichts)”. Conceptul de „obiect în genere” devine conceptul 
prim: „Conceptul suprem al oricărei cunoaşteri omeneşti 
este conceptul unui obiect în general (Object überhaupt), nu 
al unui res (Ding) sau al unui fictum (Un-Ding), sau chiar al 
unui posibil sau imposibil, căci este vorba acolo despre 
opposita. Or, un concept care încă are un oppositum 
necesită întotdeauna un concept mai înalt care cuprinde 
această diviziune. Doi opuşi (opposita) sunt diviziuni ale 


al lui Fichte. Datorez această clarificare lui Claudio Cesa, 
„Metaphysische Themen bei Fichte”, în Dieter Henrich u. Rolf- 
Peter Horstmann (Hrsg.), Metaphysik nach Kant?, Stuttgarter 
Hegel-Kongref 1987, Stuttgart, Klett-Cotta, 1988, p. 169. 

134 Am utilizat aici prezentarea lui Jean-François Courtine, op. 
cit., pp. 252-254. 

: H IER 
unui concept superior” `. Este ceea ce Baumgarten numea 


nihil negativum. Jean-François Courtine atrage atenţia şi 
asupra unui pasaj din Critica rațiunii pure (A 291; B 348), 
în care întîlnim o clară referinţă la acel nihil negativum al 
lui Baumgarten: „Obiectul unui concept care se contrazice 
pe sine nu este nimic, pentru că acest concept este: nimic, 
imposibilul”. Bineînţeles, tot în acest cadru se găseşte 
originea cunoscutei discuţii kantiene asupra înţelesurilor 
nimicului, de la sfîrşitul „Analiticii principiilor”: „această 
obiectitate în general se divide conform sistematicitätii 
categoriale în patru figuri: ens rationis — nihil privativum — 
ens imaginarium — nihil negativum”"**. 

Începînd cu Suárez şi datorită autorilor pe care i-am 
amintit s-a dezvoltat o direcție pe care o putem numi meta- 
fizică a obiectității. Conform acesteia, răspunsul la pro- 
blema privitoare la subiectul metafizicii îşi găseşte un 
răspuns aparent paradoxal: subiectul metafizicii este 
objectum. Mai precis, „obiectitatea este cea care determină 


: o fi EL z S 
fiecare ființare în ființa ei” ~. După cum arată Jean- 


35 I, Kant, Vorlesungen über die Metaphysik, Erfurt, Keyser, 
1821, p. 21; apud ibidem, pp. 249-250. Acelaşi Courtine atrage 
atenția asupra unui pasaj din Critica rațiunii pure (A 291; B 
348) în care întîlnim o clară referință la acel nihil negativum al 
lui Baumgarten: „Obiectul unui concept care se contrazice pe 
sine nu este nimic, pentru că acest concept este: nimic, 
imposibilul”. Bineînțeles, tot în acest cadru se găseşte originea 
cunoscutei discuții kantiene asupra înțelesurilor nimicului, de 
la sfîrşitul Analiticii principiilor: „această obiectitate în general 
se divide conform sistematicitätii categoriale în patru figuri: 
ens rationis — nihil privativum — ens imaginarium — nihil 
negativum”. 

56 Cf. Jean-François Courtine, op. cit., p. 425. Într-un alt loc, 
Kant notează: „Orice obiect al gîndirii este fie ceva, fie 
nimic...” (Akademie Ausgabe, XVIII, Refl. 5726). 

137 Ibidem. 

François Courtine, urmarea acestui fapt este acela că 
metafizica a încetat să-şi mai pună problema privitoare la 
subjectum al ei, cel puţin pînă la reconstrucţia ei kantiană. 


* 


Aşa-numita Schulmetaphysik a secolelor XVII-XVIII 
s-a evidenţiat prin expansiunea ontologiei (a metafizicii 
generale) în detrimentul metafizicilor speciale, îndeosebi al 
teologiei naturale, în măsura în care ontologia este con- 
cepută acum ca filosofie primă. Pentru aceşti filosofi, 
ontologia descrie ansamblul disciplinelor metafizice, 
întrucît caracterul prim al universalitätii căutate (ce a con- 
dus la ideea indeterminării „obiectului” care se divide în 
mod secund în momente opuse) a fost considerat mai 
important decît caracterul prim al obiectului eminent al 
metafizicii anterioare, anume Dumnezeu. S-a întîmplat 
astfel pe fondul ascensiunii proiectului noetic al filosofiei. 
Această situație teoretică este motivul pentru care abia acum 
se definitivează acea schemă şcolară, de manual, a 
metafizicii, cu cele patru ramuri ale sale. Din acest moment, 
şi indiferent care dintre aceste ramuri va precumpăni asupra 
celorlalte la un filosof sau altul, schema cvadruplă a 
metafizicii va fi explicit recunoscută şi la ea se va raporta 
orice autor care va încerca să pună în discuție un aspect sau 
altul al metafizicii sau chiar metafizica în întregul ei. Mai 
mult decît atît, abia prin configurarea acestei scheme 
definitive devine posibil faptul de a discuta despre meta- 
fizică în calitate de sistem nu doar unitar, ceea ce se 
întîmpla deja de multă vreme datorită reflecțiilor asupra 
subiectului metafizicii, ci şi ca un sistem complet. Abia 
începînd cu metafizica de şcoală a secolului al XVIII-lea 
este posibil, din punct de vedere teoretic, să intrăm într-o 
vîrstă critică a metafizicii. În felul acesta, demersul critic la 

adresa metafizicii, cu totul întîmplător în trecut, devine cu 
adevărat posibil în calitate de critică conştientă de sine, 
sistematică şi nu doar rapsodică, aşadar în calitate de critică 
imanentă. 


102 


CAPITOLUL 3 


ARGUMENTE PENTRU UNITATEA 
METAFIZICII 


Subjectum metaphysicae 


Ce am cîştigat în urma acestei schiţe genealogice? A 
devenit evident faptul că istoria metafizicii este alcătuită din 
momente în care a aceasta a primit definiţii şi reformulări, 
iar nu de puţine ori a avut parte de translatii ale sensului, de 
simplificări vulgare şi chiar de veritabile neînţelegeri. Aceste 
întîmplări teoretice fie au trecut sub tăcere anumite recurente, 
fie au contribuit, dimpotrivă, la stabilizarea şi solidificarea 
acestora. Probleme, obiecte de cercetare, concepte, pre- 
supoziţii, idei directoare, argumente, habitudini mentale şi 
discursive au fost regîndire şi reinterpretate. Unele au devenit 
convingeri ferme şi constante ale demersului metafizic, în 
vreme ce altele au ajuns să fie periferice, recesive, fiind chiar 
pe punctul de a dispărea. Procesul constituirii metafizicii 
este, după cum am putut vedea, unul sinuos, doar pe alocuri 
linear. Continuitatea datorată comentării Metafizicii lui 
Aristotel se împleteşte cu vaste zone de discontinuitate. 

Genealogia schitatä a scos în evidență, în afara 
modului de naştere a corpus-ului (a sistemului) metafizicii, 
şi altă soluţie oferită problemei unităţii acesteia, în condiţia 
pluralitätii disciplinelor şi obiectelor ei de cercetare. Este 
vorba mai curînd despre o întrebare fericit formulată, care 

ghidează gîndirea metafizică spre unitatea ei dorită, decît 
despre un răspuns propriu-zis. Problema subiectului meta- 
fizicii a apărut odată cu traducerile latinesti ale Merafizicii 
lui Avicenna. Dacă Aristotel considera că unitatea oricărei 
ştiinţe este dependentă de unitatea genului realitätilor 
cercetate, gîndirea medievală care porneşte de la Avicenna 
caută unitatea unei ştiinţe în aşa-numitul subjectum al 
acesteia, în acel positum, adică ceea ce este pus ori presupus 
ca prealabil deschiderii cîmpului respectivei stiinte!. 
Subiectul ştiinţei nu este reprezentat de ansamblul obiecte- 
lor de cercetare, deci nici de mulţimea întrebărilor la care 
acea ştiinţă caută să răspundă, ci se referă la ceea ce 
circumscrie domeniul ştiinţei, asigurîndu-i unitatea. Altfel 
spus, şi trimitem prin aceasta din nou la excelenta expunere 
a lui Courtine, subiectul ştiinţei este condiţia de posibilitate 
a cercetării obiectelor ei, obiectele trebuind să se raporteze 
la acest primum subjectum. Subiectul unei ştiinţe este presu- 
poziţia ei, „datul” de la care ea pleacă. Filosofii medievali si 
unii dintre moderni pun problema unității metafizicii 
întrebîndu-se care este subiectul ei, în funcţie de care se 
justifică întreaga pluralitate a obiectelor tematizate. Răs- 
punsul la această chestiune a fost, aproape fără excepţie, 
unul singur: ens commune, sau, ceea ce era acelaşi lucru, 
ens qua ens. Prin acest subjectum al metafizicii s-a obţinut o 
prealabilă asigurare a unităţii ca universalitate, deosebită de 
cea datorată eminente fintärii supreme. Astfel, deşi 
obiectul ei prim a rămas Dumnezeu, acesta nu a mai fost de- 
semnat ca subiect al ei. Putem deci spune că întrebarea 
privitoare la „subiectul acestei ştiinţe” a contribuit decisiv la 
conservarea şi chiar la extinderea ontologiei. Totodată, ea a 


! Jean-François Courtine, Suarez et le système de la métaphysique, 
ed. cit., pp. 9 sq. 

fost hotärîtoare pentru păstrarea unui aspect originar, 
aristotelic, al metafizicii generale, cel de „ştiinţă căutată”. 

Alte cîteva repere istorice sunt necesare înţelegerii 
problemei în discuţie. Urmîndu-l pe Avicenna, Thoma 
d'Aquino a fost interesat de ordonarea cercetărilor meta- 
fizice, prilej care l-a conduse către problema subiectului 
metafizicii. Suárez a întîlnit aceeaşi problemă, iar abordarea 
sa istorică l-a condus către configurarea, pentru întîia oară, a 
sistemului  metafizicii. Ordinea întelesurilor metafizicii 
trebuia găsită avînd drept criteriu subiectul acesteia. Pornind 
de la scrierea lui Suârez, autori precum Wolff şi discipolii 
săi consideră că distincţia între aliquid (ceva, etwas) şi nihil 
este secundă în raport cu un concept mai general, care se 
bifurcă în aceşti termeni opuşi. În acelaşi fel, Baumgarten 
arată că termenii opuşi de ens şi non-ens sunt determinări 
ale unui termen mai general (aliquid), anterior disjunctiei 
sale în ens şi non-ens. Acest aliquid este res, obiect 
(Objekt), non-nihil. După cum am arătat deja în paginile 
dedicate metafizicii de şcoală a secolului al XVIII-lea, 
obiectul prim al metafizicii este „ceva-ul în genere” (Etwas, 
traducerea germană a grecescului tt), obiectul în sensul de 
Objekt, „obiectitate”, altfel spus obiectul ca „lucru”, res, 
dincoace de diferenţierea între ceva şi nimic. Să nu uităm 
nici cît de importante au fost aceste clarificări pentru 
demersul lui Kant. 

Problema subiectului metafizicii este discutată de 
Heidegger în conferinţa Fenomenologie şi teologie (1927). 
Retinem mai întîi ideea că ştiinţele, inclusiv teologia, sunt 
pozitive întrucît au ca positum, adică drept dat obiectual, un 
domeniu al fiintärii. 


„Fiecare domeniu de obiecte dispune — în conformitate cu 
conţinutul şi felul de a fi al obiectelor sale — de o modalitate 
proprie de dezvăluire posibilă, de legitimare, de întemeiere 
justificativä şi de modelare conceptuală a cunoaşterii care se 

configurează astfel. (...) Ştiinţele ontice îşi iau fiecare drept 
temă ceva de ordinul fiintärii nemijlocit existente, ceva ce 
este deja dezvăluit într-un anume fel, înainte de a se fi produs 
dezvăluirea ştiinţifică. Numim ştiinţele despre domeniile 
ființării existente în mod nemijlocit, despre un «positum», 
ştiinţe pozitive”. 


Heidegger analizează în mod exemplar în ce constă 
pozitivitatea unei ştiinţe. Pe scurt, trebuie să existe un dat 
prealabil, un positum deja dezvăluit înaintea oricărei sesizări 
ştiinţifice, iar această raportare preştiințifică să fie deja 
îndrumată de o înţelegere a fiintei. Spre deosebire de 
ştiinţe, filosofia nu dispune de un astfel de „dat”. Ea nu 
operează o „obiectualizare” a fiinţării, ci una a fiinţei înseşi, 
motiv pentru care îi revine sarcina întemeierii ştiinţelor 
pozitive. 


„În schimb, ştiinţa despre fiinţă, ontologia, necesită din 
principiu o mutare a privirii orientate către fiintare: o mutare 
de la fiinţare la ființă, rămînînd totuşi ca fiintarea să De 
păstrată în raza privirii, neîndoielnic, însă, în vederea unei 


atitudini modificate”?. 


Analiza lui Heidegger confirmă concluzia de mai sus: 
metafizica nu a transformat subiectul ei în obiect propriu- 
zis, în ființare determinată, întrucît s-a raportat la acest 
subjectum mai degrabă în mod interogativ, iar răspunsul a 
fost permanent de o abstracţie cu totul uluitoare: ens 


Martin Heidegger, „Phänomenologie und Theologie”, în 
Gesamtausgabe, Band 9 (Wegmarken), Frankfurt am Main, 
Vittorio Klostermann, 1976, p. 48; trad. rom. „Fenomenologie 
şi teologie”, în Repere pe drumul gîndirii, traducere de Thomas 
Kleininger şi Gabriel Liiceanu, Bucureşti, Editura Politică, 
1988, p. 406. 

* Ibidem, p. 50; trad. rom. pp. 407-408. 

4 Ibidem, p. 48; trad. rom. p. 406. 

commune (sau ens qua ens, ens inquantum ens) şi, mai 
tîrziu, „ceva-ul în genere”. 

Virajul transcendental al metafizicii moderne, 
prefigurat prin textele lui Descartes, nu modificä problema 
„subiectului acestei ştiinţe”, în continuare căutat în cadrele 
ontologiei şi înţeles ca o certificare a universalitätii lui ens, 
dar întemeiază această căutare pe un model noetic, al 
cognoscibilităţii, pornind aşadar de la fiintarea umană. 
Astfel, egologia nu ajunge să întemeieze ontologia prin 
caracterul ei de metafizică specială, ci datorită aspectului 
său transcendental. Din acest motiv am afirmat deja, în pa- 
ginile despre Descartes şi filosofii moderni care îi urmează, 
că aşa-numitul subjectum al metafizicii încetează să cons- 
tituie o problemă propriu-zisă în momentul în care asi- 
gurarea unităţii, universalitäti şi certitudinii cercetării rea- 
lului îi revine unui nou subiect metafizic, ego cogito. Ne 
putem întreba dacă nu cumva există o chestiune care o înlo- 
cuieşte parţial. O dată cu filosofii moderni, mai important 
decît fixarea acelui positum al metafizicii devine faptul de a 
şti cine produce efectiv metafizică, altfel spus care este 
instanţa ce structurează în jurul ei cercetarea şi discursul de 
acest fel. Marile naratiuni ale filosofiei moderne iau naştere 
prin abandonarea întrebării despre positum şi asumarea 
radicalitätii demersului transcendental, care conduce ne- 
greşit la explicitarea modului de a fi al noului subiect meta- 
fizic, eul, prealabilă oricărei cercetări asupra universalitätii 
fiintärii sau a unor sfere privilegiate ale acesteia. Ego 
cogito, eul transcendental, eul absolut, voinţa — acestea sunt 
numele pe care le-a primit instanţa metafizică a eului, a 
acelui eu care face din lume una a obiectelor, a fiintärilor 
puse în faţa sa şi asigurate astfel, prin actul său de repre- 
zentare?. Prin fiecare dintre aceste instanţe a fost chestionată 


" Rămînem aici în proximitatea reflectiilor lui Heidegger, care 
discută chestiunea în mai multe texte ale sale. 

radical metafizica şi totodată s-a produs metafizică. Dacă 
exprimăm într-o manieră ceva mai directă această idee, 
putem spune că eul transcendental este cel care „face 
metafizica posibilă”, în limbajul lui Kant, sau că absolutul, 
conceput de Hegel după modelul eului, exprimă o 
metafizică prin aceea că reflectă în el însuşi determinatiile 
pe care singur le desfăşoară din sine însuşi. 


Constituţia onto-teologică a metafizicii 


Dedublarea originară, aristotelică, a „ştiinţei căutate” 
în metaphysica generalis (ontologia, cu termenul ei modern) 
si metaphysica specialis (teologia, în cazul lui Aristotel) nu 
este nici întîmplătoare, şi nici nu reprezintă vreo incon- 
sistentä logică în definirea specificului acestei discipline. 
Heidegger este deosebit de atent la acest aspect, arătînd că 
ea, dedublarea în discuţie, este esenţială metafizicii, că ţine 
de aşa-numita „constituţie onto-teologică a metafizicii”. 
Este interesat, încă de timpuriu, să descopere modul de 
lucru al metafizicii, „logica” ei, iar această preocupare 
urmăreşte fiecare „noutate? pe care o introduce într-o 
perioadă sau alta a operei sale. Două locuri sunt relevante 
pentru discuţia noastră. 

În 1949, în incisiva Introducere la „Ce este meta- 
fizica? ”, unde invocă posibilitatea depăşirii metafizicii prin 
coborîrea în temeiul negîndit al acesteia, se opreşte la un 
moment dat la distincţia dintre metafizica generală şi 
metafizica specială. 


„Însă metafizica îşi reprezintă natura-de-fiintä a fiintärii în 
două chipuri: pe de o parte întregul fiintärii ca atare în sensul 
trăsăturilor sale cele mai generale (óv Ka86Aov, Kowov); 
totodată, însă, întregul fiintärii ca atare în sensul ființării 
supreme si, de aceea, divine (óv kaðóñov, akpôtatov, Berov). 
(...) Metafizica este în sine — şi anume tocmai pentru că aduce 
ființarea ca fiintare la nivelul reprezentării — în dubla ei 

direcţie şi totodată unitar, adevărul fintärii în ipostaza ei 
generală şi, deopotrivă, supremă. Ea este, potrivit esenței ei, 
ontologie în sens mai restrîns, dar şi teologie. Această esenţă 
onto-teologicä a filosofiei propriu-zise (rporn paocopia) 
trebuie să fie întemeiată, desigur, în felul în care acel óv i se 
oferă în deschis — în speţă ca óv. Caracterul teologic al 
ontologiei nu rezidă deci în faptul că metafizica greacă a fost 
mai tîrziu preluată şi transformată de teologia eclesiastă a 
creştinismului. Dimpotrivă, el rezidă în felul în care, de 
timpuriu, fiintarea ca fiinţare a ieşit din ascundere”. 

Afirmînd că metafizica nu gîndeşte fiinţa însăşi, ci doar 
îşi reprezintă fiintarea, Heidegger nu vizează eliminarea 
metafizicii, ca şi cum aceasta ar fi o eroare umană, ci doar 
constată că ea nu ajunge la elementul prim al gîndirii, ființa, 
element care este, totuşi, temeiul metafizicii. Aşadar, rămîn 
de căutat temeiul şi originea metafizicii, altfel spus temeiul şi 
originea dedublării ei. 


„În calitate de adevăr al ființării ca atare, metafizica apare, 
deci, într-o dublă ipostază. Însă temeiul acestei duble ipostaze 
şi, cu atît mai mult, originea lui rămîn inaccesibile metafizicii, 
dar nu întîmplător sau ca urmare a unei uşuratice scăpări. 
Metafizica acceptă această dublă ipostază prin faptul că este 
ceea ce este: reprezentare a fiintärii ca fiintare. Metafizica nu 
are altă posibilitate. În calitate de metafizică, ea este exclusă, 
prin propria ei esenţă, de la cunoaşterea ființei; căci ea îşi 
reprezintă fiinţarea (óv) întotdeauna în acel ceva care s-a 
arătat deja ca fiintare (n óv), pornind chiar de la aceasta. 
Metafizica nu ia însă niciodată seama la ceea ce tocmai s-a 


ascuns în acest óv, în măsura în care el a devenit neascuns””. 


é Martin Heidegger, „Einleitung zu «Was ist Metaphysik?»”, în 
Gesamtausgabe, Band 9 (Wegmarken), ed. cit., pp. 378-9; trad. 
rom. „Introducere la «Ce este metafizica?»”, în Repere pe 
drumul gîndirii, ed. cit., pp. 360-361. 

7 Ibid., pp. 379-380; trad. rom. pp. 361-362. 

În acest text, Heidegger înclină să nu ofere propriu-zis 
un răspuns la chestiunea pusă, ci, aşa cum procedează 
adesea, să expedieze problema către o chestiune preli- 
minară, pe care o consideră originară. Astfel, întrebarea re- 
feritoare la dedublarea metafizicii nu este considerată inso- 
lubilă, ci i se caută o bună întemeiere. Ea nu trebuie rezol- 
vată, ci gîndită. Şi este gîndită numai prin apelul la acel 
ceva care provoacă gîndirea, anume fiinţa însăşi. 

Al doilea loc hotărîtor pentru problema în discuţie este 
secţiunea a doua a textului Identität und Differenz (1957), 
intitulată Constituţia onto-teologică a metafizicii (Die onto- 
theologische Verfassung der Metaphysik). Chestiunea 
unității metafizicii este formulată astfel: cum e posibil ca 
una şi aceeaşi ştiinţă să cerceteze în acelaşi timp fiintarea 
comună şi fiintarea prin excelenţă, divinul, adică o fiintare 
particulară? Să ne oprim la partea directă a răspunsului, 
importantă în acest context. Mai întîi, în ambele cazuri (cînd 
avem în atenţie fiintarea comună şi cea divină) avem de a 
face cu abstracții: în primul caz cu o abstractiune a raţiunii, 
o abstractiune în raport cu orice fiintare reală, care nu poate 
fi decît particulară; în al doilea caz, avem o abstractiune 
reală, prin care ajungem la o fiinţare concretă prin chiar 
faptul că nu este atinsă de materialitate. Însă Heidegger face 
un pas mai departe, considerînd că în cele două cazuri avem 
de a face cu două tipuri de întemeiere „încrucişate şi 
reciproce”. Pe scurt: ființa în genere întemeiază fiintärile, 
chiar şi pe aceea eminentă, divinul, „după multiplele moduri 
ale producerii şi ale deducerii”, aşadar în calitate de prin- 
cipiu; la rîndul ei, fiintarea prin excelenţă întemeiază toate 
fiintärile în sensul că le cauzează. „Concilierea dintre ceea 
ce întemeiază şi ceea ce este întemeiat (von Griindendem 
und Gegriindetem) ca atare nu îi ţine pe aceştia unul în afara 

celuilalt, ci unul pentru celälalt’*. Astfel, unitatea meta- 


fizicii dedublate se datorează instituirii unice a funda- 
mentului, după cele două moduri de întemeiere încrucişate, 
conciliate şi reciproce. Una şi aceeaşi „logică” face posibil 
ca fundamentul, în fapt un aspect al acestei logici, să 
impregneze atît ontologia, cît şi teologia, asigurînd unitatea 
lor. După Heidegger, putem înţelege unitatea metafizicii 
doar asumînd constituţia ei onto-teologică. Nu e cazul să 
insistăm asupra consideratiilor deja cunoscute ale filo- 
sofului, asemănătoare celor din textul discutat anterior: 
conform „logicii” sale, metafizica reprezintă fiintarea, care 
devine dominantă în raport cu ceea ce nu este de ordinul re- 
prezentării, anume ființa; în acest mod, metafizica se 
opreşte la fiintare, fără a gîndi ființa însăşi. Analiza lui 
Heidegger privitoare la unitatea metafizicii datorată 
constituţiei ei onto-teologice rămîne încă cea mai 
importantă soluţie oferită acestei probleme, dincolo de 
reluările acestei idei de către Derrida şi şcoala deconstruc- 
tivistă, sau de către Aubenque, Marion, Courtine şi ceilalți 
reprezentanţi ai şcolii de istorie a filosofiei inaugurate de 
primul dintre aceştia. 


O altă abordare a problemei unităţii metafizicii, 
aparţinîndu-i tot lui Heidegger, poate fi formulată astfel: 
unitatea celor patru ramuri ale metafizicii (metafizica 
generală şi cele trei metafizici speciale) este asigurată de 
una şi aceeaşi problemă majoră a acestor discipline. O astfel 
de problema ar fi cea a ființei. În interpretarea lui 


8 Martin Heidegger, Identität und Differenz, Pfullingen, Neske, 
1957, pp. 60-61. „Fiinţa întemeiază (gründet) fiintarea, ființa- 
rea întemeiază (begründet) ființa” (p. 62). 

Heidegger, metafizica dobîndeşte un caracter cvadruplu nu 
datorită abordărilor ei diferite, ci prin prisma îngrădirilor 
originare ale ființei înseşi. În Introducere în metafizică 
(1935), fără a pomeni explicit cele patru cercetări care 
alcătuiesc metafizica, sunt numite patru direcţii corelate în 
care ființa este delimitată, acestea dînd naştere tot atîtor 
opoziții, deloc întîmplătoare şi departe de a fi simple idei 
ocazionale, ci ţinînd oarecum chiar de configuraţia fiinţei. 
Ele sunt ordonate în relaţia lor şi înläntuite din punct de 
vedere istoric: ființă şi devenire, fiinţă şi aparenţă, fiinţă şi 
gîndire, fiinţă şi obligativitate”. Primele două apar încă de la 
începutul filosofiei în Grecia antică, a treia este tot de ori- 
gine greacă, dar ajunge la forma ei deplină o dată cu debutul 
filosofiei moderne, în vreme ce a patra aparţine epocii 
moderne. Scopul textului, prezentat drept curs în semestrul 
de vară al anului 1935, este de a pune din nou întrebarea 
privitoare la fiinţă prin confruntarea cu „forţele ascunse în 
aceste distincţii în vederea unei decizii” şi avînd sarcina „să 
le readucă la propriul lor adevăr”. 

Ideea este reluată de Eugen Fink, care stabileşte o 
relaţie reciprocă între opozitiile originare, născute din îngră- 
dirile fiinţei, şi cele patru discipline metafizice. Le numeşte 
„orizonturi ale ființei”, le identifică transcendentaliilor 
filosofiei antice, medievale şi moderne (on, hen, agathon, 
alethes, respectiv ens, unum, bonum, verum), dar le putem 
considera pur şi simplu ca fiind patru probleme, sau mai 
degrabă ca o problemă cvadruplă: a fiintärii ca atare (fiinţă 


Martin Heidegger, „Einführung in die Metaphysik”, în 
Gesamtausgabe, Band 40, Frankfurt am Main, Vittorio 
Klostermann, 1983, pp. 100 sq. (trad. rom. Introducere în 
metafizică, traducere de Gabriel Liiceanu şi Thomas 
Kleininger, Bucureşti, Editura Humanitas, 1999, pp. 129 sq.). 

10 Ibidem, p. 102; trad. rom. p. 132. 


112 


Argumente pentru unitatea metafizicii 


si nimic); a structurii totale a fiintärii (fiinţă şi devenire), a 
ființării supreme (fiinţă şi aparenţă) şi a nedisimulării 
fintärii (ființă si gîndire)!!. Cu noua configuraţie astfel 
decriptată, nu este greu să stabilim o strictă corespondenţă 
între cele patru cercetări clasice şi respectivele probleme. 
Iar în acest mod suntem în posesia unei soluţii la problema 
unității metafizicii, mizînd tot pe logica internă a acesteia şi 
reflectînd asupra originii ei. 


Constituţia istorică a metafizicii 


În urma reflectiilor lui Nietzsche şi Heidegger, 
înţelegerii sistematice a metafizicii, pe linia structurii şi a 
constituţiei ei onto-teologice, trebuie să îi alăturăm un alt 
înţeles, cel de istorie. După Heidegger, întreaga evoluţie a 
metafizicii este consubstantialä gîndirii occidentale şi indică 
orientarea acesteia către stăpînirea lumii prin intermediul 
tehnicii. Or, condiţia logică a acestei idei, extrem de impor- 
tantă pentru filosof în scrierile din a doua perioadă, este 
stabilirea unei relaţii între metafizică şi istorie. Din acest 
punct de vedere, istoria metafizicii nu mai este exterioară 
metafizicii. Dimpotrivă, conţinutul acesteia este esential- 
mente istoric, pentru că este văzută ca istorie a fiinţei. 

Un exemplu al modului în care Heidegger judecă 
relaţia metafizicii cu istoria este textul Die Zeit des 
Weltbildes, din 1938. Aici, el observă că epocii greceşti, în 
care fiinţa fiintärilor a fost gîndită ca prezenţă, şi epocii 
medievale, care s-a raportat la fiintare ca la o existenţă 


l Eugen Fink, Nietzsches Philosophie, ed. cit., pp. 182-183. Alt 
autor care consideră că unitatea metafizicii este asigurată de 
lista  transcendentaliilor este Jean-Claude  Dumoncel, 
„Comment s’orienter dans la métaphysique? Ontologie et 
système de l’existence”, în La métaphysique, ouvrage dirigé 
par Renée Bouveresse, ed. cit., pp. 67-84. 

creată (ens creatum) apartinînd ierarhiei creaţiei, le succedă, 
în epoca modernă, determinarea ființei ca reprezentare. 
Cunoaşterea presupune o anumită obiectivare a fiintärilor, o 
punere-în-faţă (Vor-stellung) a acesteia, adică o repre- 
zentare (Vorstellung). Doar astfel subiectul ar putea fi sigur 
de fiintare, iar aceasta din urmă ar deveni obiect. În cadrul 
metafizicii lui Descartes, adevărul a fost definit drept 
certitudine a reprezentării. În acest fel, acea fiintare care, 
fiind sigură cu privire la sine, dobîndeşte certitudine asupra 
obiectului, este însuşi subiectul, eul. Acesta este vro- 
Keiuevov (sub-jectum), substrat, prin urmare temei”. În 
interpretarea lui Heidegger, această instanţă este, în cadrul 
modernităţii, centrul la care e raportată întreaga existenţă, 
întrucît lumea însăşi devine imagine (ROUT. În gîndirea 
modernă, subiectul este scena pe care fiintarea trebuie să se 
reprezinte, adică să devină imagine. lar „omul devine re- 
prezentantul fiintärii în sensul obiectului” *. Gîndirea mo- 
dernă se dovedeşte a fi, aşadar, o filosofie a reprezentării. 

În textele heideggeriene din această perioadă, meta- 
fizica este înţeleasă ca istorie a fiinţei, mai precis ca istoria 
modurilor în care ființa se oferă gîndirii. Presupozitia 
acestei înţelegeri este credinţa conform căreia metafizica are 
un sfîrşit, în care ea se împlineşte, epuizîndu-şi complet po- 
Despre acestea tratează Heidegger în textul Sfirsitul 
filosofiei şi sarcina gîndirii (publicat în 1968, dar redactat 
probabil în 1964). Hegel şi, într-o anumită măsură, 
Nietzsche au asumat şi ei această idee a sfirsitului istoriei 


12 Martin Heidegger, „Die Zeit des Weltbildes“, în Holzwege, 6., 
durchgesehene Auflage, Frankfurt am Main, Vittorio 
Klostermann, 1980, p. 104. 

5 Ibidem, p. 88. 

14 Ibidem, p. 89. 

metafizicii. La rîndul său, Heidegger crede că este posibilă 
o nouă directionare a gîndirii filosofice, a gîndirii fiinţei, 
care să scape din scenariul metafizicii. El aplică schema 
istorico-destinală a metafizicii întregii istorii a acesteia, atît 
trecutului cît şi viitorului ei, şi din acest motiv imaginează o 
gîndire nonmetafizică. Dacă vom considera, însă, viitorul 
metafizicii ca fiind deschis, aplicînd astfel schema onto-teo- 
logică doar istoriei trecute a metafizicii, nimic nu ne va 
împiedica să întrezărim noi posibilităţi ale acesteia'?. 

Unitatea „istorică” este o soluţie spectaculoasă şi, 
totodată, specială. Dependentă de surprinderea logicii meta- 
fizicii, a structurii ei, a sistemului ce lucrează în imanenta 
istoriei sale, înţelegerea istorico-destinală deschide acele 
posibilităţi critice pe care metafizica le dezvoltă din ea 
însăşi. 


Conceptul formal al „metafizicii clasice” 


Privind în istoria sinuoasă a constituirii metafizicii, iar 
astfel interogînd-o în privinţa dispunerii în vederea unităţii, 
care a condus-o către acel punct în care a primit forma unui 
sistem, am dobîndit nu doar soluţii la problema unităţii 
interne a metafizicii, ci însuşi conceptul ei formal şi 
complet. Este exact acela pe seama căruia a devenit posibilă 
tematizarea ei ca un întreg, ca un sistem cu logică riguros 
articulată. În mod firesc, completitudinea în chestiune este 
doar formală, minimalistă în privinţa conţinutului, căci doar 
astfel conceptul identificat reuşeşte să cuprindă pluralitatea 
ideilor, obisnuintelor şi a obiectelor de cercetare care-i sunt 


15 Această idee este formulată, ca replică adresată lui Heidegger, de 
Dominique Janicaud, „Phenomenologie et métaphysique”, în 
Jean-Marc Narbonne et Luc Langlois (6ds.), La métaphysique. 
Son histoire, sa critique, ses enjeux, ed. cit., pp. 124-126. 

proprii. În fond, tocmai acesta a fost scopul exerciţiului 
genealogic: să surprindă istoria momentelor datorită cărora 
metafizica — în datele ei clasice — a devenit completă din 
punct de vedere formal. 

Identificînd constituţia ei onto-teologică, Heidegger 
atrăgea atenţia asupra aspectului retrospectiv al conceptului 
astfel construit. Natura lui este mai curînd istorică decît 
logico-abstractivă. Este format a posteriori, cînd sistemul 
metafizicii era deja cristalizat, cînd devenise o „realitate” de 
ordinul gîndirii, prezentînd chiar tendinţa de a se „realiza” şi 
sub forma unei ideologii. 

Argumentele ce susțin unitatea metafizicii ar trebui 
privite ca „ansambluri sistematice”, menite să descrie con- 
ceptul acesteia. Astfel, putem vorbi despre conceptul meta- 
fizicii clasice ca fiind alcătuit din patru importante aspecte: 
1. corpus-ul (dedublarea originară în metafizică generală, 
sau ontologie, şi metafizică specială, care cuprinde ego- 
logia, cosmologia şi teologia), 2. subiectul metafizicii (con- 
ditia de posibilitate a cercetării metafizice, presupozitia, 
aşa-numitul positum, care circumscrie domeniul ei şi îl 
oferă spre cercetare, acel ceva care asigură unitate meta- 
fizicii şi la care se raportează toate obiectele ei); 3. Consti- 
tutia onto-teologică (unitatea metafizicii dedublate este asi- 
gurată de „logica” ei: instituirea unică a fundamentului după 
două moduri de întemeiere încrucişate şi conciliate, prin- 
cipiu şi cauză, care impregnează în egală măsură ontologia 
şi teologia); 4. constituţia istorică (chiar istoricitatea meta- 
fizicii garantează unitatea ei). 

Cum ne apare metafizica, văzută prin conceptul ei 
astfel (re)construit? Mai întîi, este alcătuită plural, datorită 
disciplinelor sale, care primesc însă ordinea unui corpus. 
Apoi, este constituită extensional, printr-un positum care îi 
oferă conţinutul pe care îl are de cercetat, în toată exten- 

siunea lui. Mai departe, este constituită şi intensional, fiind 
deplin impregnată de o „logică a fundamentului”. În sfârşit, 
nu mai poate fi înţeleasă abstract, în afara caracterului ei 
istoric. Principala virtute a acestui concept formal al 
metafizicii rezidă în „travaliul” critic pe care l-a făcut 
posibil. 

METAFIZICA SUB ZODIA CRITICII 


Scenarii ale criticii metafizicii 


Dintr-un anumit punct de vedere, metafizica prezintă 
de timpuriu o dimensiune critică. Atunci cînd încerca să 
configureze teoretic cele două discipline care vor fi numite 
mai tîrziu „metafizică”, anume ştiinţa ființei ca fiinţă şi 
teologia, Aristotel avea permanent în atenţie felul în care 
predecesorii săi au prefigurat aceste cercetări. În unele 
privinţe găsea astfel de tematizări prealabile, pe care le 
supunea discuţiei pentru a accentua propria sa poziţie, în 
altele cazuri contribuţiile predecesorilor îi păreau a fi cu 
totul irelevante. În ambele cazuri, dorea să desluşească 
situaţia cercetărilor în care se angaja, şi făcea lucrul acesta 
în chip minuţios, oprindu-se nu doar la enumerarea unor 
idei şi argumente, ci observînd procedurile, modul de lucru, 
„logica” respectivelor cercetări, pentru a le supune discuţiei 
atunci cînd credea că este necesar. Mai mult, aşa cum arată 
Metafizica sa, ne putem da seama că nu şi-a propus să 
expună rezultate definitive, ci doar cîteva repere provizorii, 
asupra cărora este necesar să revină nu dintr-o slăbiciune 
teoretică, ci întrucît specificul cercetărilor în cauză 
pretindeau aşa ceva. Scrierea lui Aristotel este una mai 
degrabă indecisă, deşi cuprinde cîteva decizii filosofice care 
au marcat profund întreaga istorie a filosofiei. Este mai 
curînd „critică” decît dogmatică. În chiar momentul naşterii 
ei, metafizica îşi conţine indeciziile şi negativitatea. Lucrul 

acesta s-a perpetuat pînă tîrziu. Nu e de mirare, căci ea s-a 
dezvoltat — în calitate de sistem sau structură — nu atît prin 
ideile particulare ale unor filosofi, cît în cadrul istoriei 
întortocheate a comentariilor în marginea Metafizicii 
aristotelice. Astfel, dimensiunea critică a făcut parte din 
istoria constituirii ei ca un sistem încheiat din punct de 
vedere formal. 

Acesta este însă doar un mod impropriu de a vorbi 
despre critica metafizicii. Căci critica propriu-zisă apare 
abia în momentul constituirii metafizicii ca sistem, atunci 
cînd ajunge să se manifeste unitar. Se întîmplă acest lucru în 
filosofia lui Kant, care beneficiază de sistematizarea deja 
realizată în vremea sa. Chestionînd-o în privinţa posibilităţii 
ei, acesta nu se mai află în situaţia de a pune în discuţie un 
aspect sau altul al metafizicii, o poziţie particulară ori o idee 
oarecare. Ci, putem spune, el interoghează metafizica însăşi, 
un sistem complet, încheiat, care nu mai poate primi mo- 
dificări din punctul de vedere al extensiunii, dar care stă pe 
nişte baze insuficient elaborate. Metafizica devine aşadar o 
problemă filosofică, sau chiar o problemă metafizică, o 
meta-metafizică, datorită faptului că ea era deja configurată 
ca un sistem, prezenta o istorie şi chiar, ajungînd o materie 
de studiu fixată în manualele şcolare, era pe punctul de a 
deveni o ideologie. 

Dacă unele scenarii critice vizează eliminarea meta- 
fizicii, altele îşi înţeleg misiunea mai curînd ca dezvăluire a 
unui anumit sens al ei, adînc ascuns în spatele obisnuintelor 
de gîndire şi exprimare ale filosofilor dintotdeauna. Radica- 
litatea acestor din urmă proiecte este una cu totul specială. 
Ele vizează, uneori chiar în mod explicit, eliberarea 
metafizicii către o nouă formă de întemeiere, prin care se 
încearcă a fi deschisă o altă posibilitate a gîndirii. Implicit, o 
altă posibilitate a metafizicii înseşi. Astfel de scenarii ale 
de-pozitivării exerciţiului filosofic şi-au înfipt profund 

rădăcinile în diverse terenuri teoretice: filosofia speculativă, 
apofatismul, fenomenologia, deconstructia. Nu în ultimul 
rînd, în cel al hermeneuticii, care, trecută prin filtrul 
fenomenologiei, şi-a cucerit un statut mult diferit de cel 
elaborat în toată istoria sa anterioară. Astfel revigorată, ea a 
devenit pur şi simplu „ontologie hermeneutică”, dar o 
ontologie profund critică la adresa metafizicii anterioare. 

În istoria filosofiei, contextele în care metafizica a fost 
supusă criticii nu sunt deloc puţine. Gradul de înţelegere pe 
care acestea îl manifestă faţă de specificul obiectului criticii 
lor variază destul de mult. Momentele care vor fi schitate în 
cele ce urmează reprezintă critici ale metafizicii fie în 
privinţa imposibilității de a cunoaşte obiectele cu care ea se 
ocupă (sau chiar critici legate de inexistența acestor 
obiecte), fie în privinţa limbajului ei oarecum nefiresc. Din 
prima categorie fac parte critica empiristă, cea naturalistă şi 
cea pozitivistă, din cea de-a doua critica logico-nominalistă, 
cea lingvistică şi critica analitică a metafizicii. 


1. Critica naturalistă 


La începutul secolului al XVII-lea, Francis Bacon 
distingea între filosofie primă, care trebuia să adune 
adevărurile general-valabile în toate ştiinţele, şi metafizică, 
acea disciplină care se ocupă cu cercetarea cauzelor formală 
şi finală ale lucrurilor naturale. Aceasta din urmă se deose- 
beşte de fizică, adică de cercetarea cauzelor materială şi 
eficientă ale lucrurilor, precum şi de magie!. Metafizica are 
deci în vedere doar ceea ce aparține naturii şi trebuie să 
rămînă strîns legată de fizică datorită metodei inductive, 
preferate de Bacon. Critica sa este continuată cu folos în 
cadrul empirismului. 


! Francis Bacon, Noul Organon, traducere de N. Petrescu si M. 
Florian, Bucureşti, Editura Academiei, 1957, p. 112. 

O nouă cerinţă de stintificitate, datorată dezvoltării 
fizicii, atinge în cele din urmă şi metafizica, şi aceasta nu 
doar la nivelul metodei. Principiile ei trebuie să fie aceleaşi 
ca principiile cu care începe orice ştiinţă, anume sau 
concepte simple (ideile înnăscute, în varianta rationalistä), 
sau impresiile simple ale simţurilor. Se distinge tot mai des 
între o metafizică veritabilă, care cercetează lucrurile aşa 
cum sunt ele, şi una eronată, adică cea de tip aristotelic, care 
ar cerceta lucrurile prin determinatiile gîndirii. Geulincx 
face o asemenea deosebire, semnificativ fiind faptul că o 
realizează ca urmare a unei distincţii ce aparține fizicii, cea 
dintre considerarea lumii aşa cum este ea cu adevărat şi 
cercetarea ei aşa cum ne apare nouă’. 


2. Critica empiristă 


Metafizica nu ocupă nici un loc în clasificarea 
ştiinţelor realizată de John Locke, iar Dumnezeu, îngerii sau 
spiritele, obiecte tradiţionale ale metafizicii, devin obiecte 
de studiu ale filosofiei naturale. Ideile complexe, printre 
care se numără şi ideile metafizice, rezultă ca urmare a 
reflectiei asupra ideilor simple, care, la rîndul lor, exprimă 
impresiile simţurilor noastre la contactul cu calităţile 
primare ale lucrurilor. Pentru David Hume, care face 
distincţia între impresii şi idei, „toate ideile noastre sau 
trăirile mai slabe sunt reproduceri ale impresiilor noastre 
sau ale trăirilor noastre mai vii”. În legătură cu orice idee, 
de pildă ideea de Dumnezeu, este necesar să ne întrebăm 
din ce impresie sau trăire vie provine aceasta. În acest mod, 
Hume distinge între „adevărata metafizică” şi „cea falsă sau 


? Th. Kobusch, art. „Metaphysik”, op. cit, p. 1244. 

* David Hume, Cercetare asupra intelectului omenesc, traducere de 
Mircea Flonta, Adrian-Paul Iliescu, Constanţa Niţă, Bucureşti, 
Editura Ştiinţifică şi Enciclopedică, 1987, p. 100. 

contrafăcută”, ultima ocupîndu-se cu chestiuni obscure, 
îndepărtate şi greu de înţeles, pe care intelectul omenesc nu 
este în stare să le desluşească. De aceea, „adevărata meta- 
fizică”, anume cercetarea naturii intelectului, a puterilor şi a 
capacităţilor ei, va trebui să distrugă partea obscură a meta- 
fizicii. „Judecata exactă şi dreaptă este singurul remediu 
universal, potrivit pentru toţi şi în oricare stare de spirit; ea 
singură este în stare să distrugă acea filosofie obscură şi acel 
jargon metafizic care, amestecate cu superstiții populare, le 
fac într-un fel de nepătruns pentru gînditorii neglijenti, 
dîndu-le aparenţa ştiinţei şi înţelepciunii”. Critica empiristă 
are marele merit de a fi orientat demersul metafizic către 
teoria cunoaşterii şi de a fi pregătit drumul lui Kant, prin 
care s-a realizat virajul transcendental al metafizicii. 

În calitate de critică genetică a metafizicii, critica 
empiristă prezintă anumite similitudini cu materialismul 
timpuriu al unor filosofi ca Du Marsais, Boulainvilliers, 
Meslier, Helvetius, D'Holbach. Teoriile mediului (a climei, 
geologică, botanică etc.) radicalizează teoriile senzualiste 
ale cunoaşterii şi au ca efect relativizarea demersului 
metafizic. Pe un alt plan, ele sunt tot un fel de critică 
genetică a metafizicii, originea ideilor nemaifiind găsită în 
natura facultăţii de cunoaştere, ci în mediul în care aceasta 
ia naştere şi se desfăşoară. 


3. Critica pozitivistă 


În esenţă, atitudinea pozitivistă respinge metafizica în 
baza ideii conform căreia domeniul cognoscibilului este 
limitat la ceea ce este dat în mod pozitiv. Cunoaşterea 
omenească este astfel identificată cunoaşterii ştiinţifice, 
fiind acceptate doar enunturile care aparţin ştiinţelor naturii, 
aşadar cele care pot fi probate în mod empiric. Din punctul 


4 Ibidem, p. 95. 

de vedere al metodei, întrucît enunturile metafizice nu pot 
îndeplini această exigentä, ele sunt considerate nu doar 
nefolositoare, ci de-a dreptul periculoase. Metafizica este o 
piedică în calea cunoaşterii pozitive, iar eliminarea ei şi, în 
general, renunţarea la prejudecăţi, o condiţie necesară a 
cunoaşterii veritabile”. 

Conform acestui scenariu, pretenţiile metafizicii de a 
cerceta lucruri care depăşesc experienţa este vană, la fel ca 
aceea de a produce cunoştinţe cu un caracter absolut. 
Rămîne totuşi posibilă concilierea metafizicii cu atitudinea 
pozitivă, însă numai dacă metafizicii i se rezervă statutul de 
cunoaştere a principiilor ştiinţelor particulare“. 

Pentru Auguste Comte, metafizica este un stadiu al 
dezvoltării spiritului omenesc, intermediar între stadiul teo- 
logic şi cel ştiinţific, sau pozitiv. Este etapa abstractă a 
cunoaşterii, o perioadă de mijloc, instabilă, una de tensiune 
manifestă între atitudinea teologică, de la care împrumută 
ambiția cunoaşterii naturii intime a tuturor lucrurilor, a 
originii, cauzelor finale şi producerii tuturor fenomenelor, şi 
atitudinea pozitivă, pe care o prefateazä prin intermediul 
caracterului abstract al ontologiei, prin care se renunţă la 
cauzele supranaturale în favoarea entităţilor sau a 
abstractiilor personificate”. Comte este anti-metafizician în 
măsura în care limitează cunoaşterea la fenomene şi la 
relaţiile legice, regulate, dintre acestea. Pentru el, metafizica 
nu este altceva decît „un fel de maladie cronică în mod 


"HL Cloeren, art. „Metaphysikkritik”, în Historisches Wörterbuch 
der Philosophie, p. 1291. 
Joseph  Vidal-Rosset, „La critique positiviste de la 
métaphysique”, în La métaphysique, ouvrage dirigé par Renée 
Bouveresse, ed. cit., p. 145. 

7 Despre toate acestea, a se vedea Auguste Comte, Discours sur 
l’esprit positive (1844), Paris, Vrin, 1983, pp. 12-13. 

natural inerentă evoluţiei noastre mentale, individuale şi 


colective, între copilărie şi maturitate”. 


4. Critica logico-nominalistă 


Probabil că prima punere în discuţie mai serioasă a 
metafizicii se datorează nominalismului scolastic. Occam 
este acela care pune metafizica, pînă atunci unanim 
recunoscută ca ştiinţa primă şi universală, în concurenţă cu 
logica, cea din urmă putînd foarte bine să satisfacă cerința 
unităţii şi cea a universalităţii. Metafizicii îi este retrasă 
pretenţia unităţii datorată subiectului ei. Ea pur şi simplu nu 
are un astfel de subiect, ci doar multiple obiecte care co- 
respund părţilor sale. Mai mult, fiecare ştiinţă are ca obiect 
enunturi, şi nu realităţi substanţiale. 

Fragmentarea metafizicii în baza exigenţelor logice nu 
a împiedicat însă constituirea metafizicii ca sistem unitar. 
Ea a dat însă naştere uneia dintre cele mai triviale 
relativizări ale metafizicii. Plecînd de la Occam, Buridan 
considera conceptul de fiintare, care este obiectul adecvat al 
metafizicii, ca putînd fi determinat doar în funcţie de 
terminus mentalis, ceea ce l-a condus spre o consecinţă întru 
totul vulgară: „tu ai metafizica ta în spiritul tău, eu o am pe 
a mea în spiritul mew”. 

Cel care a pus capăt disputei scolastice privitoare la 
competența metafizicii şi a logicii a fost Johannes Gerson, 
care a scris lucrarea De modis significandi, a cărei a doua 
parte este intitulată „De concordia metaphysicae cum logica”, 
arătînd că ambele ştiinţe pot fi considerate universale ca 
urmare a distinctiei dintre fiinţa reală a unui lucru şi fiinţa lui 


8 Ibid., p. 16. 
” In Met. Arist., 1518, q. 4, f. 15 v a., apud Th. Kobusch, art 
„Metaphysik”, ed. cit., p. 1230. 

cognoscibilă (esse objectale şi esse repraesentativum)". 
Numeroase variante ale aceleiaşi distincţii au condus la 
soluţii întru cîtva diferite ale problemei. Ca şi în celelalte 
scenarii critice, putem observa, şi în acest caz, resursele 
constructive ale criticii adresate metafizicii, conducînd la 
noi configurări ale acesteia. 


5. Critica lingvistică 


Sub acest titlu putem aduna laolaltă numeroasele critici 
nesistematice care au fost aduse limbajului metafizicii. 
Unele dintre ele sunt avizate şi se doresc a fi nu doar 
clarificări asupra unor termeni, ci încercări de eliberare a 
spiritului omenesc de sub vraja limbajului, îndeosebi a celui 
metafizic. Multe altele sunt pur şi simplu polemice din 
cauza neîntelegerii sau a inapetentei pentru discursul 
filosofic, iar autorii lor se dovedesc a fi metafizicieni 
împotriva propriei lor voințe. 

În Renastere, Lorenzo Valla pune în chestiune 
utilizarea aristotelică a lui 6v şi reduce teoria categoriilor la 
cîteva distincții de natură lingvistică. O critică a limbajului 
realizează, în manieră ironistă, umaniştii, dintre care se 
evidenţiază Erasmus din Rotterdam, dar o astfel de critică 
(adresată în special terminologiei scolastice) întreprind şi 
teologii Reformei, ca Luther, Karlstadt, Johannes Agricola, 
Andreas Flacius Illyricus, W. Schilling etc. 

În a doua jumătate a secolului al XVII-lea, Thomas 
Hobbes acceptă metafizica în calitate de explicaţie a celor 
mai generale concepte, precum corp, timp, loc, materie, 
formă, esenţă şi altele. În capitolul 46 din Leviathan 
întîlnim următoarea explicaţie: conceptele metafizice (cum 
ar fi „entitate? sau „esenţă”) au luat naştere prin 
substantivizarea lui „este”, iar astfel ele au primit aparenţa 


10 Th. Kobusch, art. cit., p. 1231. 

de „nume ale lucrurilor”. Aşadar, critica limbajului poate 
lua forma unei critici genetice. Aşa se întîmplă atât la John 
Locke, în Eseu asupra intelectului omenesc, cît şi la David 
Hume. Acesta din urmă încearcă să limpezească idei 
obscure precum „putere”, „forță”, „conexiune necesară”, 
energie”, idei necesare limbajului filosofic, dar cele mai 
obscure şi mai nesigure dintre toate ideile metafizice". 
Clarificarea lor se realizează pornind de la premisele 
empiriste ale filosofului, pe baza cărora se desfăşoară, la 
Hume, critica limbajului metafizicii. 

Iluminismul german cunoaşte şi el asemenea critici. 
Excelează în această privinţă Christian Thomasius, Walch, 
Gundling, Crousaz, Buddeus, Crusius, E. Stahl şi Darjes. 
Important este mai ales J.-H. Zedler, care a scris un 
Universal-Lexikon între anii 1732 şi 1750, unde rezumă 
criticile iluministilor germani la adresa limbajului 
metafizicii: „Această metafizică scolastică este un lexicon 
filosofic al cuvintelor de specialitate obscure, în special al 
acelora care trebuie înţelese mai degrabă drept obscure decît 


clare”!?. 


6. Critica analitică 


Fără îndoială, cel mai radical exerciţiu critic adresat 
metafizicii se întîlneşte în cadrul pozitivismului logic al 
Cercului de la Viena şi este reprezentat de articolul lui 
Rudolf Carnap Depăşirea metafizicii prin analiza logică a 
limbajului (1931). În opinia sa, metafizica trebuie pur şi 
simplu eliminată din cauza lipsei ei de semnificaţie, adică 
de conţinut cognitiv. Enunturile metafizice au doar un 
conţinut expresiv, emoţional şi nu exprimă cunoştinţe 


IT David Hume, op. cit., p. 136. 
12 Apud Th. Rentsch, art. „Metaphysikkritik”, în Historisches 
Wörterbuch der Philosophie, p. 1285. 

despre lucruri. Ele sunt pseudo-propoziţii, care pot fi de 
două feluri: „sau cele în care figurează cuvinte despre care 
s-a admis prin eroare că ar avea semnificaţie; sau cele în 
care cuvintele componente au în mod individual sens, dar 
sunt asamblate contrar sintaxei, astfel încît nu pot da o 
propoziţie cu sens". Verdictul lui Carnap este drastic: 
„întreaga metafizică constă din astfel de propoziţii”. Un 
enunţ are valoare cognitivă (deci semnificaţie) doar dacă 
putem determina criteriul său de adevăr fie prin observaţie 
directă, atunci cînd avem de a face cu aşa-numitele enunturi 
protocolare, care se raportează nemijlocit la „dat”, fie prin 
reducerea enunturilor la cele protocolare. Carnap vorbeşte 
aici despre semnificaţia cuvintelor, stabilind următoarea 
regulă: „Fiecare cuvînt al limbajului este raportat astfel la 
alte cuvinte, iar finalmente la cuvintele ce survin în aşa- 
numitele «enunturi de observaţie» sau «enunturi proto- 
colare». Cuvîntul îşi dobîndeşte semnificaţia tocmai prin 
această raportare”!*. Cei mai multi termeni ai metafizicii 
sunt lipsiți de semnificație: principiu, Dumnezeu, Idee, 
Absolut, Neconditionat, Infinit etc. Nu se pot furniza con- 
ditii empirice de adevăr pentru aceste cuvinte, ele exprimînd 
simple reprezentări şi sentimente. Enunţurile metafizice, 
care cuprind astfel de cuvinte, sunt şi ele pseudo-propoziţii. 
Cît priveşte al doilea tip de pseudo-propoziţii, cele care 
rezultă din combinarea contrară sintaxei logice a unor 
cuvinte care au semnificație dacă le luăm individual, Carnap 
consideră că ar trebui să avem în atenţie categoria sintactică 
din care fac parte cuvintele: lucrul, proprietatea lucrului, 


5 Rudolf Carnap, Depăşirea metafizicii prin analiza logică a 
limbajului, traducere de Alexandru Boboc, în Filosofie con- 
temporană, texte alese, traduse şi comentate de Alexandru 
Boboc şi Ioan N. Roşca, Bucureşti, Editura Garamond, f. a., 
p. 191. 

14 Ibid., p. 195. 

relaţia lucrului, numărul etc. Metafizica se dovedeşte de 
neformulat într-o limbă construită corect din punct de 
vedere logic". Filosofia este restrînsă la statutul de metodă, 
anume analiza logică a limbajului, fiind astfel ferită de 
pretenţiile vane la stintificitate ale metafizicii. Filosofia 
ştiinţifică este anti-metafizică. După Carnap, metafizica nu 
are conţinut cognitiv, fiind un „basm” care contrazice 
experienţa. Ea este unul dintre numeroasele mijloace de 
exprimare a sentimentului vieţii, dar nicidecum cel mai 
potrivit. 

Ca şi în celelalte situaţii ale criticii metafizicii, şi în 
cazul filosofiei analitice asistăm la transformări ale de- 
mersului critic în unul constructiv. Exemple în acest sens 
sunt Peter Strawson, Quine, Stephan Körner şi multi alţii, 
care, dincolo de diferenţele dintre ei, cred într-o recons- 
tructie analitică a metafizicii. Criticile radicale ale începu- 
turilor devin cu timpul moderate şi, oricum, comprehensive, 
iar verdictele ceva mai temperate. Cel mai cunoscut este cel 
exprimat de A.J. Ayer: „The metaphysician is treated no 
longer as a criminal but as a patient: there may be good 
reasons why he says the strange things that he does”. 


* 


O sistematizare a filosofilor care, într-un fel sau altul, 
au asumat proiectul de depăşire a metafizicii realizează 
Walter Schweidler, în lucrarea Die Überwindung der 
Metaphysik: Zu einem Ende der neuzeitlichen Philosophie 
(1987)%. Autor adună numeroşi filosofi sub respectivul 
imperativ al gîndirii, filosofi dintre cei mai diverşi prin 


15 bid., p. 200. 

16 Walter Schweidler, Die Überwindung der Metaphysik: Zu 
einem Ende der neuzeitlichen Philosophie, Stuttgart, Klett- 
Cotta, 1987, îndeosebi pp. 13-22. 

orientările lor. Ordonarea acestora este făcută după două 
mari idei. Pe de o parte, prin depăşirea metafizicii trebuie să 
înțelegem depăşirea de sine a filosofiei. Întrucît conform 
acestui scenariu metafizica se identifică filosofiei (o dovadă 
marginală în acest sens fiind faptul că numeroşi filosofi 
contemporani nu se declară doar anti-metafizicieni, ci pur şi 
simplu non-filosofi), depăşirea metafizicii echivalează cu 
descrierea de sine a filosofiei: descriere a scopului şi presu- 
poziţiilor filosofiei (Descartes, Fichte, Schelling, 
Nietzsche), descriere logică a locului metafizicii în cadrul 
filosofiei (Carnap), descriere istorică — a contextului istoric 
şi cultural de care aparține filosoful (Spengler), descriere 
personală — cînd filosoful se interoghează asupra actului 
filosofării (Wittgenstein), descriere de sine a metafizicii — 
sau descriere a originii metafizicii pornind de la explicitarea 
de sine a subiectului care filosofează (Heidegger). Pe de altă 
parte, deoarece metafizica trebuie înțeleasă ca forță 
spirituală, alături de religie, ştiinţă, politică, artă, altfel spus 
ca forță rezultînd printr-o decizie”, depăşirea metafizicii ar 
fi posibilă şi prin relativizarea acelei decizii prin care 
metafizica a fost instaurată ca forță fundamentală. Acest 
fapt se petrece ori de cîte ori este luată o decizie în favoarea 
altei forte spirituale, deci cînd metafizica este obligată să se 
supună religiei, ştiinţei, politicii sau artei. Sunt invocate aici 
teoria jocurilor de limbaj (Wittgenstein), principiul 
tolerantei (Carnap) şi reflectiile lui Heidegger din Originea 
operei de artă. 


17 Schweidler trimite în privinţa chestiunii deciziei la textul lui 
Martin Heidegger Originea operei de artă. Cf. Martin 
Heidegger, Originea operei de artă, traducere şi note de 
Thomas Kleininger şi Gabriel Liiceanu, Bucureşti, Editura 
Univers, 1982, în special pp. 77-78. 

Kant: metafizică şi critică 


Relaţia internă între metafizică şi critica ei este 
manifestă la Kant, care gîndeşte critica atât ca o chestionare 
radicală a sistemului deja constituit al metafizicii, cît şi ca 
reîntemeiere a acestuia în urma unei propedeutici. Filosofia 
sa deschide practic şirul raportărilor critice serioase, i.e. 
imanente cu privire la metafizică. Kant este perfect 
conştient de faptul că filosofia sa critică, în calitatea ei de 
critică (analiză) a întinderii facultăţii noastre de cunoaştere, 
adică o determinare a limitelor acesteia, este în acelaşi timp 
o critică a metafizicii anterioare ca metafizică definitivă, 
completă, deci ca sistem al metafizicii. Din acest motiv, 
critica sa prezintă nu doar aspectul negativ al limitării 
cunoaşterii noastre (la lucruri care ne sunt date şi aşa cum 
sunt date facultății noastre de cunoaştere), ci în aceeaşi 
măsură aspectul pozitiv al constituirii unui sistem al tuturor 
principiilor metafizice. Filosoful spera la o încheiere a 
metafizicii (şi a disputelor dogmatice din interiorul acesteia) 
asemănătoare completitudinii pe care o are logica. Astfel, 
Kant este probabil primul filosof care pune problema 
metafizicii ca o problemă solubilă!*. Or, un astfel de vis era 
posibil abia atunci cînd exista un teren sistematic deja 
organizat, definitivat, adică o delimitare a ariei posibile a 
conceptelor, obiectelor de cercetare şi a subiectului (a 
unității) metafizicii. Erau deci satisfăcute condiţiile formale 
pentru ca un astfel de proiect să poată fi realizat. Acest teren 
formal îl constituia împărțirea cvadruplă a metafizicii, 
finalizată în cadrul şcolii lui Wolff, şi cu care Kant s-a 
familiarizat în special prin lectura Mefafizicii lui 
Baumgarten. lar condiţia de conţinut o reprezintă, după cum 


15 A se vedea Monique Castillo, „Kant et la métaphysique”, în La 
métaphysique, ouvrage dirigé par Renée Bouveresse, ed. cit., p. 99. 

vom vedea, aşa-numita „metafizică a metafizicii”, accesibilă 
graţie irumperii în adîncurile ființei umane. 

Deloc întîmplător, Dialectica transcendentală pune în 
discuţie realizările teoretice ale celor trei metafizici speciale 
— egologia, cosmologia şi teologia —, în vreme ce Analitica 
transcendentalä este o reflecţie asupra posibilităţii 
ontologiei. Pentru prima oară o asemenea întreprindere 
poate face uz de ideea unităţii acestor discipline, căci ea 
pune în relaţie întrebările clasice ale metafizicii, anume cele 
privitoare la eu, lume, Dumnezeu şi objectum in genere, 
ultima dintre ele fiind în fond o nouă configuraţie a 
cercetării despre fiinţa în genere, aşa cum se întîmplă de la 
Suarez la Wolff şi Baumgarten. O dovadă în acest sens o 
constituie împărţirea cvadruplă a prelegerilor sale de 
metafizică (Vorlesungen über die Metaphysik). Relaţia lor 
este mediată de cercetarea condiţiilor de posibilitate ale 
cunoaşterii omeneşti privitoare la toate obiectele ei. Această 
cercetare este identificată în unele pasaje cu critica raţiunii 
pure, sau filosofia transcendentală, fiind alteori considerată 
o propedeutică a metafizicii: „(...) filosofia transcendentală 
trebuie să întemeieze mai întîi posibilitatea metafizicii şi 
trebuie, prin urmare, să premeargă oricărei metafizici”"”. În 
prelegerea din semestrul de iarnă 1765-1766, încă sub 
influenţa metafizicii de şcoală, Kant plasează critica la 
capătul filosofiei, ea trebuind să dea informaţii despre 
originea judecăților filosofice şi despre erorile ei, dar şi să 
proiecteze schiţa după care un astfel de domeniu al raţiunii 
trebuie să fie configurat în mod durabil. În scrisoarea către 
Lambert din 1770, critica raţiunii (o ştiinţă specială şi 


'9 Immanuel Kant, Prolegomene la orice metafizică viitoare care 
se va putea înfățișa drept ştiinţă, traducere de Mircea Flonta şi 
Thomas  Kleininger, Bucureşti, Editura Ştiinţifică şi 
Enciclopedică, 1987, p. 74 ($ 5). 

negativă) este deja poziționată înaintea metafizicii, 
cercetînd originea, limitele şi întinderea cunoaşterii”. 

Să revenim însă la perioada critică. Filosofia trans- 
cendentală este aşadar o teorie a condiţiilor a priori ale 
experienţei. Ea este transcendentală nu întrucît se referă la 
relaţia cunoașterii noastre cu lucrurile, ci ca relaţie „numai 
cu facultatea noastră de cunoaştere””!, iar din acest motiv ea 
poate fi desemnată ca idealism critic. În Critica raţiunii 
pure, scopul criticii este formulat în termeni asemănători 
celor din 1770: „Dar prin aceasta eu înţeleg nu o critică a 
cărților şi sistemelor, ci a capacităţii raţiunii în genere cu 
privire la toate cunoaşterile la care poate năzui independent 
de orice experienţă, prin urmare rezolvarea problemei po- 
determinarea atît a izvoarelor cît şi a sferei şi limitelor ei, 
toate acestea însă din principii”. Critica raţiunii nu este 
filosofia transcendentală însăşi, căci aceasta din urmă ar 
trebui să se refere la „sistemul tuturor principiilor raţiunii 
pure”, ceea ce este mai mult decît scopul criticii. De aceea, 
Kant crede că este mai potrivit să vorbim despre „critică 


transcendentală”?. 


fizici în genere”, această formulare care se referă, 
bineînţeles, la metafizică în calitate de ştiinţă, cuprinde două 
părți: una care se referă la posibilitatea cunoaşterii noastre 


2 Despre conceptul de metafizică la Kant în fiecare perioadă a filo- 
sofiei sale, a se vedea Eckart Förster, „Kants Metaphysikbegriff: 
vor-kritisch, kritisch, nach-kritisch”, în Dieter Henrich u. Rolf- 
Peter Horstmann (Hrsg.), Metaphysik nach Kant?, ed. cit., 
pp. 123-136. 

”! Immanuel Kant, Prolegomene, p. 90 ($ 13). 

* Immanuel Kant, Critica raţiunii pure, traducere de Nicolae 
Bagdasar şi Elena Moisuc, Bucureşti, Editura IRI, 1994, p. 23. 

% Ibidem, pp. 66-67. 

privitoare la orice lucru ce poate fi dat într-o experienţă, 
aşadar la posibilitatea oricărui fenomen, a oricărui obiect în 
genere, pentru a discuta în termeni care leagă filosofia 
kantianä de cea anterioară; alta care are în vedere limitele 
cunoaşterii noastre, deci şi limitele oricărei cunoaşteri 
metafizice, care nu are dreptul de a se extinde la lucruri ce 
nu pot fi date într-o experienţă, cum ar fi sufletul, lumea în 
întregul ei şi Dumnezeu, la care am putea adăuga orice 
lucru în sine. Prima parte consacră demersul critic ca o 
veritabilă propedeutică a ontologiei, a doua ca o limitare a 
legitimităţii celor trei metafizici speciale: psihologia 
raţională, cosmologia şi teologia naturală. 

Kant respinge vechiul tip de ontologie: „(...) numele 
mîndru al unei ontologii care pretinde să dea într-o doctrină 
sistematică cunoasteri sintetice a priori despre lucruri în 
genere (de exemplu, principiul cauzalităţii) trebuie să facă 
loc titlului modest al unei simple analitici a intelectului 
pur”. Aşadar, prin ontologie ar trebui să înțelegem o 
cercetare care nu poartă asupra caracterului general al 
obiectelor ca obiecte date, ci sistemul conceptelor, al 
condiţiilor de posibilitate ale obiectelor în genere, abstracție 
făcînd de obiectele ca atare care ar fi date. Abia astfel ea ar 
fi identificabilă cu filosofia transcendentală însăşi, ca parte 
a metafizicii naturii: ea „nu consideră decît intelectul şi 
raţiunea însăşi într-un sistem al tuturor conceptelor, care se 
raportează la obiecte în genere, fără a admite obiecte care ar 
fi date (ontologia. Metafizica propriu-zisă, în sensul 
restrîns al termenului, este posterioară criticii şi se divide în 
metafizica naturii (metafizica folosirii speculative a rațiunii) 
şi metafizica moravurilor (metafizica folosirii practice a 
raţiunii). Fiecare dintre acestea este ştiinţă universală, adică 


# Ibidem, p. 244. 
% Ibidem, p. 595. 

sistem al raţiunii pure, „întreaga (atît cea adevărată, cît şi 
cea aparentă) cunoaştere filosofică din rațiune pură în 
înläntuire sistematică”. Metafizica naturii mai cuprinde, în 
afară de filosofia transcendentală, şi fiziologia raţiunii pure, 
care „consideră natura, adică ansamblul obiectelor date (fie 
că sunt date simţurilor, fie, dacă vrem, unei alte specii de 
intuiţie)”. După Kant, considerarea raţională a naturii este 
imanentă (fizică) sau transcendentă (hiperfizică). Fiziologia 
imanentă „consideră natura ca ansamblul tuturor obiectelor 
simţurilor, prin urmare aşa cum ne este dată nouă, dar 
numai după condiţii a priori în care ea ne poate fi dată în 
genere”. Întrucît există doar două feluri de obiecte ale 
simţurilor, obiectele simţurilor externe (natura corporală) şi 
cel al simțului intern (natura gînditoare), fiziologia raţională 
va cuprinde fizica rațională şi psihologia raţională. 
Fiziologia transcendentă se referă „la acea legătură a 
obiectelor experienţei care depăşeşte orice experienţă” şi are 
ca obiect fie o legătură internă (fiziologia întregii naturi, sau 
cosmologia transcendentală), fie una externă („fiziologia 
legăturii întregii naturi cu o fiinţă deasupra naturii”, sau 
teologia transcendentală). În felul acesta, Kant păstrează, în 
mare, împărțirea cvadruplă a metafizicii, la care adaugă o 
propedeutică a metafizicii, care este chiar critica raţiunii. 
Aceasta ar putea fi văzută în sensul în care odinioară 
vorbeam despre filosofia primă, anterioară tuturor ştiinţelor 
în ordinea cunoaşterii. Ea este anterioară acestora, şi 
metafizicii înseşi, chiar în măsura în care dă seama de 
modul în care are loc cunoaşterea. Aşadar, ea ar putea fi 
definită, în primă instanţă, aşa cum definea Descartes 
metafizica, anume drept cercetare a principiilor cunoaşterii. 


2 Ibidem, p. 593. 
” Ibidem, pp. 595-597. Kant dedică metafizicii naturii lucrarea 
Metaphysische Anfangsgründe der Naturwissenschaften (1786). 

Pretentiile metafizicilor speciale de a cunoaşte lucruri 
care depăşesc experienţa sunt vane, însă ele sunt înscrise în 
natura umană. Din acest motiv, metafizica este reală cel 
putin în calitate de dispoziţie naturală a omului. Știm însă 
că, după Kant, ea trebuia să se realizeze nu doar în această 
manieră mai putin pretențioasă, ci în calitate de ştiinţă, adică 
de sistem al principiilor raţiunii pure. Critica rațiunii este 
chiar expunerea capacităţilor (şi a limitelor) ascunse în natura 
umană, o analitică ontologică a naturii umane, o „ontologie 
fundamentală” sau o „analitică a Dasein-ului”, în termenii lui 
Heidegger“, iar astfel o „metafizică a metafizicii”?”. Nu este 
întîmplător faptul că, deşi pentru Kant egologia este una 
dintre metafizicile speciale, iluzorie aşadar, temeiul meta- 
metafizici speciale) se află în natura umană însăşi, în raţiunea 
în genere, fapt care îi permite filosofului să considere că 
antropologia, definită prin întrebarea „ce este omul?”, 
întemeiază celelalte discipline şi întrebări filosofice: „ce pot 
să ştiu?” (metafizica în sens restrîns), „ce trebuie să fac?” 
(morala), „ce mi-e permis să sper?” (religia). Nu este deci 


*% Martin Heidegger, Kant und das Problem der Metaphysik, 
herausgegeben von Friedrich-Wilhelm von Herrmann, 6. 
Auflage, Frankfurt am Main, Vittorio Klostermann, 1998. 
Interesantă este ideea lui Michel Meyer, care consideră că este 
specifică lui Kant operaţia de abandonare a terenului ontologiei 
pentru a ajunge la o nouă ontologie. Pentru Meyer, este mai 
puţin important dacă citim demersul kantian în cheie onto- 
logică sau epistemologică, ambele fiind posibile doar pe 
terenul propozitionalismului. Cf. Michel Meyer, Science et 
métaphysique chez Kant, Paris, PUF, 1988, de ex. pp. 138-139. 
Expresia aceasta, folosită de Heidegger, se găseşte deja într-o 
scrisoare a lui Kant către Markus Herz din 1781. 

Immanuel Kant, Logica generală, traducere de Alexandru 
Surdu, Bucureşti, Editura Trei, 1996, p. 80. 

deplasat să considerăm, în termenii scolasticii, că subiectul 
metafizicii este pentru Kant chiar subiectul, raţiunea în 
genere. Acest aspect este confirmat de alcătuirea logică a 
Criticii. Aperceptia transcendentalä se dovedeşte a fi nu 
doar principiul întregii folosiri a intelectului, ci principiul 
care asigură unirea reprezentărilor sub concepte ale inte- 
lectului prin mijlocirea imaginaţiei, iar astfel raportul repre- 
zentărilor cu un obiect. Nu cu un obiect anume, determinat 
prin materia lui, ci cu orice obiect, cu obiectul în genere, cu 
„obiectitatea” formală care este corelatul lui ego cogito. 
„Obiectul oarecare este corelatul lui Eu gîndesc sau al 
unităţii conştiinţei, este expresia Cogito-ului, obiectivarea sa 
formală. Adevărata formulă (sintetică) a Cogito-ului este: eu 
mă gîndesc şi, gîndind asupra mea, gîndesc obiectul 
oarecare la care raportez o diversitate reprezentată””!. „Eu 
gîndesc” este condiţia logică a întregii Critici, nu doar a 
Analiticii transcendentale, şi face din intelect legislatorul 
naturii sensibile în genere, bineînţeles că din punctul de 
vedere al formei. Aşadar, el este condiția formală a oricărei 
ontologii posibile. 


Hegel: metafizică şi fenomenologie” 


Pentru a discuta problema statutului metafizicii în 
scrierile lui Hegel, este important să răspundem la 
următoarea întrebare: oare filosofia lui Hegel trebuie 
înţeleasă ca o critică a metafizicii, sau mai curînd ca un nou 


3l Gilles Deleuze, La philosophie critique de Kant, 3-e édition, 
Paris, PUF, 1994, p. 25. 

32? Analiza conceptului de metafizică al lui Hegel reprezintă 
prelucrarea unui capitol din lucrarea doctorală şi a apărut, într- 
o formă apropiată de cea de faţă, cu titlul „Metafizică şi 
fenomenologie în gîndirea lui Hegel”, în Analele Universităţii 
din Craiova. Seria Filosofie, nr. 28 (2/2011), pp. 15-31. 

proiect metafizic? În acest sens, ar trebui să asumăm cîteva 
scopuri: (a) de a urmări critica hegeliană a celor patru 
discipline care, în şcoala lui Christian Wolff, au luat forma 
unui corpus complet al metafizicii şi (b) de a gîndi logica 
hegeliană ca o replică directă dată vechii ontologii, dar şi ca 
replică indirectă dată metafizicilor speciale (psihologiei, 
cosmologiei şi teologiei naturale). Problema relaţiei dintre 
logica speculativă şi vechea metafizică trebuie analizată 
pornind de la întrebarea dacă această logică reuşeşte să 
depăşească caracterul onto-teologic al metafizicii tra- 
ditionale. Pentru a răspunde pozitiv la această întrebare, 
vom încerca să înţelegem gîndirea hegeliană ca o feno- 
menologie, orientîndu-ne după interpretările lui Martin 
Heidegger şi Eugen Fink. 


1. Avantajele unei simple sistematizări: împărțirea 
cvadruplă a metafizicii 


Unul din efectele filosofiei transcendentale kantiene 
este acela de a fi modificat radical statutul cercetărilor meta- 
fizice clasice. Critica raţiunii, deşi continuă „programul” 
metafizicilor noetice, care cunoscuseră deja o expansiune 
semnificativă ce a culminat cu filosofia cartesiană, se pre- 
zintă totuşi ca o răsturnare a modului în care era înţeles 
actul cunoaşterii. Această răsturnare nu ar fi fost posibilă, 
desigur, fără introducerea distinctiei dintre lucru în sine şi 
fenomen. Conform acesteia, noi cunoaştem lucrurile aşa 
cum ele apar facultăţii de cunoaştere, şi nu independent de 
aceasta, aşa cum sunt ele „în sine”. În absenţa acestei 
distincţii, nu am putea vorbi despre o nouă dispoziţie meta- 
fizică, apărută o dată cu filosofia kantiană. Răsturnarea 
operată aici este, totodată, o radicală întemeiere a cer- 
cetărilor metafizice. În felul acesta, disciplinele care 
compuneau metafizica, sistematizate complet în cadrul 

şcolii wolffiene, îşi primesc o unitate deplină, de nesperat 
înainte de critica transcendentală. 

Filosofii de după Kant au adîncit, într-o şi mai mare 
măsură, această unitate cîştigată de curînd. Acest fapt s-a 
petrecut datorită strădaniilor lor de a estompa — sau chiar de 
a dizolva — distincţia dintre lucru în sine şi fenomen. După 
obiecțiile lui Reinhold, Jacobi sau Fries, importante în felul 
lor, lucrul în sine kantian ajunge să fie respins, fie în numele 
scepticismului (Gottlob Ernst Schulze-Aenesidem), fie în 
numele unui criticism purificat (Salomon Maimon, 
Sigismund Beck)”. A doua direcţie va deveni extrem de in- 
fluentă prin cîteva continuări spectaculoase, care impun noi 
construcţii metafizice. Fichte, Schelling şi Hegel, bunăoară, 
sunt de acord privitor la respingerea lucrului în sine, a 
acestui negativ exterior intelectului. Acesta va fi tot mai 
mult interiorizat, pînă cînd va ajunge să fie considerat ca 
fiind complet imanent raţiunii pozitive. Cazul exemplar în 
această privinţă este cel al lui Hegel. Filosofii amintiţi con- 
servă însă şi lecţia criticismului, fapt care îi determină să 
creadă că metafizica lor este fundamental diferită de cele 
anterioare, prin excelenţă dogmatice. 

Observăm aceste schimbări — aparent paradoxale, 
oricum imposibil de conceput din unghiul de vedere al 
programului metafizicii precritice — în modul în care, pe 
terenul criticii transcendentale, sunt identificate disciplinele 
cu caracter metafizic. Pentru Fichte, de pildă, metafizica 
rămîne o cercetare a principiilor cunoaşterii, a principiilor 


* Asupra acestei perioade, o lucrare încă utilă este cea a lui 
Mircea Florian, Kant si criticismul pînă la Fichte, Bucureşti, 
Societatea română de filosofie, 1937. Alte studii: Niculae 
Bellu, „Transcendentalul în pasul filosofiei de la Kant la 
Fichte”, Revista de filosofie, tom XXXIX, nr. 5/1992; Claudiu 
Baciu, „Subiectul ca temă a filosofiei transcendentale”, Revista 
de filosofie, tom XLV, nr. 5/1998. 

tuturor ştiinţelor, adică o ştiinţă care întemeiază toate 
ştiinţele particulare (de aici titlul cărţii sale, publicate în 
numeroase versiuni: Doctrina ştiinţei). Proiectul critic este 
bine învăţat, dar în acelaşi timp revine în actualitate 
proiectul ontologic, care nu mai este însă cel prekantian, cu 
toată declarația belicoasă a lui Fichte, exprimată în 
Vorlesungen über Logik und Metaphysik (1797): „Ontologia 
a fost proscrisă de către Kant; noi avem însă consideraţie 
pentru aceasta”. Nu mai apare, astfel, nici o dificultate în a 
vorbi deopotrivă despre principiile eului (gîndurile sau 
ideile), şi despre lucrurile ca atare. Acestea din urmă sunt 
deductibile din eul însuşi, fiind constituite de către acesta nu 
doar din punctul de vedere al formei, ci şi al materiei“. 
Astfel, eul este învestit cu „puteri” mult mai mari, fiind 
înţeles ca act pur care se instituie pe sine în mod liber şi, 
totodată, se intuieşte singur printr-o reîntoarcere asupra sa. 
Ontologia redevine posibilă, în calitate de „ştiinţă a 
trăsăturilor celor mai generale ale lucrurilor”, dar ale 
lucrurilor privite ca acte ale raţiunii“. La Fichte, critica încă 
nu se identifică total cu metafizica, rămînînd o pregătire 
clarificatoare a ei, însă conduce către o metafizică într-o 
manieră mult mai hotärîtä decît la Kant. 


34 Cf. Claudio Cesa, „Metaphysische Themen bei Fichte”, în 
Dieter Henrich u. Rolf-Peter Horstmann (Hrsg.), Metaphysik 
nach Kant?, Klett-Cotta, Stuttgart, 1988, p. 168. 

De exemplu, J.G. Fichte, Doctrina ştiinţei, traducere de Paul 
Blendea şi Radu Gabriel Pîrvu, Bucureşti, Editura Humanitas, 
1995, p. 34. Aceeaşi idee este o veritabilă presupozitie şi la 
Schelling. A se vedea F.W.J. Schelling, Sistemul idealismului 
transcendental, traducere de Radu Gabriel Pîrvu, Bucureşti, 
Editura Humanitas, 1995, p. 48: „lucrurile însele nu trebuie 
înţelese decît ca modificări ale unei activităţi limitate în mod 
diferit”. 

36 Cf. Claudio Cesa, art. cit., p. 168. 

2. Hegel şi critica metafizicii 


Cele mai multe dintre referintele lui Hegel la 
metafizică sunt peiorative. Acest fapt poate fi constatat încă 
din prima prefaţă a Științei logicii: „Ceea ce înainte de 
această perioadă se numea metafizică a fost, ca să zicem 
aşa, radical extirpat şi a dispărut din rîndul ştiinţelor. Unde 
se mai pot auzi sau mai e voie să se audă voci de-ale vechii 
ontologii, de-ale psihologiei raționale, cosmologiei sau chiar 
de-ale vechii teologii naturale? Unde ar mai putea trezi 
vreun interes, de exemplu, cercetări asupra imaterialitäti 
sufletului, asupra cauzelor mecanice si finale? Si argu- 
mentele de odinioară în favoarea existenţei lui Dumnezeu 
sunt citate numai pentru interesul istoric pe care-l prezintă, 
sau în vederea edificării şi înălțării sufletului. E fapt real că 
interesul a dispărut fie pentru conţinutul, fie pentru forma 
vechii metafizici, fie pentru ambele”"”. Observatia lui Hegel 
se justifică prin consecinţele filosofiei kantiene, printre 
efectele ei numărîndu-se, fără voia lui Kant, utilizarea tot 
mai rară a cuvîntului „metafizică” pentru a desemna cer- 
cetările care continuă filosofia transcendentală. Apoi, cele 
trei metafizici speciale deveniseră problematice din cauza 
concluziei Dialecticii transcendentale, conform căreia 
cunoaşterea este posibilă doar în măsura în care se limitează 
la cercetarea obiectelor date într-o experienţă posibilă. 


* Georg Wilhelm Friedrich Hegel, Wissenschaft der Logik, Erster 
Teil: Die objektive Logik, Erster Band: Die Lehre vom Sein 
(1832), hrsg. von Friedrich Hogemann und Walter Jaeschke, in 
Gesammelte Werke, Band 21, in Verbindung mit der Deutschen 
Forschungsgemeinschaft, Hrsg. von der  Rheinisch- 
Westfälischen Akademie der Wissenschaften, Felix Meiner 
Verlag, Hamburg, 1985, p. 5; Cf. G.W.F. Hegel, Știința logicii, 
traducere de D.D. Roşca, Editura Academiei, Bucureşti, 1966, 
p.7. 

Dar, aşa cum rezultă din numeroase consideraţii ale lui 
Hegel, dacă „vechea metafizică” a fost depăşită cu ajutorul 
filosofiei transcendentale, nici aceasta din urmă nu poate 
reprezenta cuvîntul ultim al filosofiei. În Logica, acestea 
două, vechea metafizică şi criticismul kantian, sunt enu- 
merate, alături de scepticismul empiric, ca poziţii ale 
gîndului față de obiectivitate, toate trebuind depăşite, ca 
momente, de către ştiinţa absolută, care este tocmai logica 
hegeliană. Indiferenta faţă de conţinutul metafizicii, despre 
care Hegel vorbeşte în pasajul citat, ar fi nu doar expresia 
ineficientei ei istorice, care ar transforma-o într-un simplu 
moment depăşit. Mai mult decît aceasta, ar fi vorba despre o 
regretabilă indiferenţă faţă de modul de operare al celor 
patru discipline care, conform sistematizării din cadrul 
şcolii wolffiene, constituie corpus-ul metafizicii: ontologia, 
psihologia, cosmologia si teologia naturală". Hegel critică 
„maniera de lucru” a metafizicii, aşa cum o înţelege el, şi 
anume ca „metafizică obiectivistă”. Identifică, înainte de 
toate, o atitudine, un comportament (Verhalten) specific me- 
tafizicii, un mod propriu de a gîndi, şi anume credinţa în exte- 
rioritatea pură şi simplă a obiectelor, care „este felul de a 


vedea obiectele raţiunii de pe simpla poziţie a intelectului””*”?. 


38 Prima parte a Științei logicii, cunoscută ca „Logica obiectivă”, 
ar putea fi considerată o prezentare critică a metafizicii, cel 
puţin pentru această idee pledează Michael Theunissen, Sein 
und Schein. Die kritische Funktion der Hegelschen Logik, 
Suhrkamp, Frankfurt am Main, 1980. Şi mai radical este 
Jacques D’Hondt, „La critique hegelienne et la métaphysique”, 
Revue de Synthese, avril-juin 1993, care este tentat să lectureze 
întreaga filosofie hegeliană ca o radicală critică a metafizicii. 

* Georg Wilhelm Friedrich Hegel, Enzyklopädie der 
philosophischen Wissenschaften im Grundrisse (1830), unter 
Mitarbeit von Udo Rameil, hrsg. von Wolfgang Bonsiepen und 
Hans-Christian Lucas, în Gesammelte Werke, Band 20, in 

După Hegel, „această ştiinţă considera determinatiile 
gîndirii ca determinaţii fundamentale ale lucrurilor.” 
„Obiectele ei erau, ce-i drept, totalitäti, care aparţin în şi 
pentru sine rațiunii, gîndirii universalului concret în sine; — 
suflet, lume, Dumnezeu, — dar metafizica le prelua din 
reprezentare, le punea la bază, ca subiecte date de-a gata, 
ca să le aplice apoi determinatiile intelectului, şi avea numai 
în acea reprezentare criteriul măsurii în care predicatele sunt 
sau nu corespunzătoare şi suficiente””!. „Această metafizică 
a devenit dogmatism, deoarece, conform naturii deter- 
minatiilor finite, ea trebuia să admită că din două asertiuni 
opuse (...) una trebuie să fie adevărată, iar cealaltă falsă””. 
Dogmatismul acestei metafizici, clădită exclusiv după 
măsura intelectului, constă în a privi determinatiile unila- 
terale ale gîndirii, pe care le întîlnim deseori ca opuse, în ele 
însele, ca şi cum ar fi izolate una de cealaltă. Ar exista, după 
Hegel, două importante dificultăţi ale „vechii metafizici”, 
legate, amîndouă, de ipoteza exterioritätii obiectelor faţă de 
gîndire. Una dintre ele se referă la ipoteza fixitätii obiec- 
telor, ale căror determinatii ne sunt date în reprezentare şi 
rămîn, astfel, determinatii ale intelectului. A doua, care o 
radicalizează pe cea dintîi, constă în presupunerea unei alte 
lumi, a unor obiecte transcendente, aşadar nu doar 


Verbindung mit der Deutschen Forschungsgemeinschaft, Hrsg. 
von der Rheinisch-Westfălischen Akademie der 
Wissenschaften, Hamburg, Felix Meiner Verlag, 1992, p. 70; 
Cf. G.W.F. Hegel, Enciclopedia ştiinţelor filozofice, Partea 
întîi: Logica, traducere de D.D. Roşca, Virgil Bogdan, 
Constantin Floru şi Radu Stoichiţă, Bucureşti, Editura 
Humanitas, 1995, p. 81 ($ 27). 

4 G.W.F. Hegel, Enzyklopädie... (GW 20), p. 70; Logica, $ 28. 

4l G.W.F. Hegel, Enzyklopädie... (GW 20), p. 71; Logica, § 30 
[traducere uşor modificată, pentru a aduce textul în acord cu 
ediţia germană]. 

2 G.W.F. Hegel, Enzyklopädie... (GW 20), p. 72; Logica, $ 32. 

exterioare gîndirii, ci transcendente lumii ca atare. Astfel de 
obiecte sunt cele ale disciplinelor metafizice speciale: 
sufletul, lumea, Dumnezeu. Tocmai de aceea metafizicile 
speciale sunt luate, pe rînd, în discuţie. Psihologia raţională 
(pneumatologia) „consideră natura metafizică a sufletului, 
adică a spiritului, ca fiind una a unui lucru”. Cosmologia 
cercetează lumea ca totalitate, adică atît natura exterioară 
nouă, cît şi libertatea umană şi originea răului“. Teologia 
naturală, sau raţională, tratează despre conceptul de 
Dumnezeu, înțelegîndu-l ca abstracţie, ca o simplă repre- 
zentare asupra divinității, „ceea ce rămîne din acest concept 
odată cu raportarea intelectului la el este numai abstractia 
pure, produsul mort al Iluminismului modern”. Ceva mai 
sărace sunt precizările critice la adresa ontologiei, văzută ca 
„teoria determinatiilor abstracte ale fiinţei”. Lipsite de un 
principiu, ele sunt mereu enumerate rapsodic, iar conţinutul 
lor se întemeiază numai pe reprezentare“. 

Aspectele dezvoltate mai sus constituie critici suficient 
de serioase pentru a putea crede că Hegel, alocînd meta- 
fizicii un loc în istoria filosofiei şi totodată în poziţionarea 
gîndirii în genere, ajunge pur şi simplu să o desființeze. Cu 
toate acestea, o altă afirmaţie a sa, de altminteri extrem de 
clară, trebuie luată şi ea în serios: „(...) ştiinţa logicii, care 
constituie metafizica propriu-zisă sau filosofia speculativă 
pură, s-a văzut pînă acum încă cu totul neglijată”. 


4 


? G.W.F. Hegel, Enzyklopädie... (GW 20), p. 73; Logica, § 34 
[traducere modificată]. 

* G.W.F. Hegel, Enzyklopädie... (GW 20), p. 73; Logica, § 35. 

5 G.W.F. Hegel, Enzyklopädie... (GW 20), p. 74; Logica, $ 36 
[traducere modificată]. 

* G.W.F. Hegel, Enzyklopädie... (GW 20), p. 72; Logica, § 33. 

7 G.W.F. Hegel, Wissenschaft der Logik (GW 21), p. 7; Știința 
logicii, ed. cit., p. 9. 

3. Si totuşi, metafizica... 


În ce mod am putea înțelege această răsturnare de 
situaţie în favoarea metafizicii?'5 Ştiinţa logicii, sau logicul 
însuşi, cuprinde doar ca un moment al său gîndirea 
intelectului, acea gîndire a determinatiilor finite, văzute în 
izolarea lor. Pe lîngă acest element, în cuprinsul ei îşi 
găseşte locul şi momentul dialectic, care nu e altceva decît 
„propria autodepăşire a unor atare determinatii finite şi 
trecerea lor în determinatiile opuse”. Alte precizări vin să 
clarifice chestiunea. „Dialectica este acea trecere imanentă 
dincolo, în care unilateralitatea, limitarea determinatiilor 
intelectului, se înfăţişează drept ceea ce ea este, anume ca 
negatie a lor.”; „Dialecticul constituie, de aceea, sufletul 
mişcării, în progresul ştiinţei, şi este principiul prin care, 
singur, se introduce în conţinutul ştiinţei conexiune ima- 
nentă şi necesitate”. Gîndirea intelectului si dialecticul se 
dovedesc a fi, pînă la urmă, momente ale celei de-a treia 
forme a logicului, anume speculativul, sau rationalul 
pozitiv. „Speculativul, sau rafionalul pozitiv prinde unitatea 
determinatiilor în opoziţia lor, afirmativul care este conţinut 
în disoluția şi în trecerea Jor". „În această natură a ceea ce 
este, de a fi în fiinţa sa conceptul său, constă în general ne- 
cesitatea logică. Ea singură este ce e raţional şi ritmul 
întregului organic, ea este tot pe atît cunoaştere a 


48 Jacques D’Hondt, „La critique hegelienne et la métaphysique”, 
deja citat, încearcă să argumenteze că au existat mai curînd 
motive de natură ideologică pentru care Hegel a preferat să 
folosească numele de metafizică pentru propria sa filosofie. 

* G.W.F. Hegel, Enzyklopädie... (GW 20), p. 119; Logica, $ 81, 
p. 148. 

5 G.W.F. Hegel, Enzyklopädie... (GW 20), p. 119; Logica, $ 81, 
pp. 148-149. 

ST G.W.F. Hegel, Enzyklopädie... (GW 20), p. 120; Logica, $ 82, 
p. 152. 

conţinutului pe cît conţinutul este concept şi esenţă, adică ea 
singură este speculativul"?. Necesitatea logică, despre care 
Hegel vorbeşte aici, se referă la elementul universal imanent 
lanţului de determinatii particulare. Astfel, „vechea 
metafizică” este văzută prin prisma elementului speculativ 
pe care ea deja îl conţine, ba chiar prin care ea se justifică, 
şi care îi asigură filosofiei „puritatea” mult dorită. Cate- 
goriile, aceste determinatii ale gîndirii pe care vechea meta- 
fizică le-a luat ca determinatii ale lucrurilor, se dovedesc a 
fi categorii ale absolutului, aşa încît logica speculativă poate 
fi privită, la rigoare, ca o extindere firească a logicii trans- 
cendentale®. O asemenea logică, putem spune împreună cu 
Jean Hyppolite, desfăşoară un nou Logos, diferit de acela al 
logicii naturale şi al metafizicii clasice. Acest Logos este 
absolutul însuşi, în efectivitatea sa. Astfel, logica 
speculativă se constituie în limbaj al fiinţei şi, în această 
măsură, se substituie metafizicii dogmatice“. Ea se do- 
vedeşte a fi o unitate a determinatiilor vechii metafizici (si 
ale filosofiei transcendentale), întrucît le consideră pe toate 


Georg Wilhelm Friedrich Hegel, Phänomenologie des Geistes, 
hrsg. von Wolfgang Bonsiepen und Reinhard Heede, in 
Gesammelte Werke, Band 9, in Verbindung mit der Deutschen 
Forschungsgemeinschaft, Hrsg. von der  Rheinisch- 
Westfälischen Akademie der Wissenschaften, Hamburg, Felix 
Meiner Verlag, 1980, p. 40; Cf. G.W.F. Hegel, Fenomenologia 
spiritului, traducere de Virgil Bogdan, Bucureşti, Editura IRI, 
1995, p. 40. Asupra speculativului la Hegel, a se vedea Jacques 
D’Hondt, Hegel si hegelianismul, traducere de Nicolae Rîmbu, 
Iaşi, Editura Polirom, 1998, îndeosebi pp. 79-86; Dieter 
Henrich, „Grund und Gang spekulativen Denkens”, în Dieter 
Henrich u. Rolf-Peter Horstmann (Hrsg.), Metaphysik nach 
Kant?, ed. cit., pp. 90 sq. 

5 Jean Hyppolite, Logique et existence. Essai sur la Logique de 
Hegel, Paris, Presses Universitaires de France, 1961, p. 70. 

* Ibidem, p. 77. 

ca momente ale unui concept unic, ale absolutului, ale 
universalului care se reflectă imanent pe sine şi care 
dezvăluie, în una şi aceeaşi mişcare, aceste determinatii pe 
care tot el le „desfăşoară”. Cunoaşterea absolută e total 
ferită de mirajul exterioritätii obiectelor, al determinaţiilor, 
nu are nimic care să îi preexiste, nu se bazează pe nimic 
altceva decît pe sine însăşi şi, de aceea, este cu necesitate 
circulară”. Absolutul se exprimă, aşadar, atît ca fiinţă (în 
sensul larg al termenului), cît şi ca reflexie asupra fiinţei. 
Acest discurs, care nu mai este despre absolut, ci chiar al 
absolutului, este Logosul însuşi, sau /ogicul, adică „ştiinţa 
logicii” şi, în această calitate, este „filosofie speculativă 
pură”, sau „metafizica propriu-zisă”. Hegel era conştient de 
faptul că, integrînd „vechea metafizică” în logica spe- 
culativă, nu doar că nu este anti-metafizician, ci dezvăluie, 
dimpotrivă, cea mai întemeiată metafizică de pînă la el şi, 
probabil, dintotdeauna. Şi anume, o metafizică ce „nu mai 
ţine doar de o «posibilitate», ci de o necesitate reală, dacă o 
concepem chiar şi numai ca mişcarea pură prin care apare 
ceea ce apare”. 

Hegel însuşi ne confirmă faptul că logica obiectivă ia 
locul metafizicii, aşa cum era ea configurată la sfirşitul 
secolului al XVIII-lea: „Dacă ţinem seama de ultima formă 
pe care o primise această ştiinţă [metafizica, n.n.], atunci 
avem în primul rînd ontologia, al cărei loc l-a luat logica 
obiectivă, — partea acelei metafizici care trebuia să cerceteze 
natura lui ens în general. (...) Dar logica obiectivă mai 
cuprinde apoi în ea şi cealaltă parte a metafizicii, întrucât 


"7 Ibidem, pp. 69-87 (cap. 1: „La transformation de la métaphysique 
en logique”). 

"P Gwendoline Jarczyk & Pierre-Jean Labarrière, „La «Science 
Logique» comme «Métaphysique proprement dite» ou «Pure 
Philosophie Spéculative»”, în Dieter Henrich u. Rolf-Peter 
Horstmann (Hrsg.), Metaphysik nach Kant?, ed. cit., pp. 494-504. 

aceasta căuta să prindă, o dată cu formele pure ale gîndirii, 
şi substraturile particulare, în primul rînd pe cele luate din 
reprezentare: sufletul, lumea, Dumnezeu, şi întrucît deter- 
minatiile gîndirii constituiau ceea ce era esenţial în modul 
acesta de cercetare. Logica însă consideră aceste forme li- 
berate de amintitele substrate, de subiectele reprezentării, ea 
consideră natura şi valoarea lor în şi pentru sine”. Logica 
speculativă este aşadar, în primul rînd, moştenitoarea de 
drept a ontologiei şi, prin derivație abia, cuprinde, ca 
momente depăşite, şi vechile metafizici speciale. Statutul 
celor din urmă devine totuşi neclar în privinţa ierarhiei lor şi 
a relaţiei cu ontologia, transformată acum în logică 
speculativă. 


4. Metafizică şi onto-teologie 


În urma consideratiilor anterioare se impun cîteva 
precizări, care pot constitui tot atîtea direcţii de interpretare 
a metafizicii hegeliene. 

Mai întîi, să nu uităm că Hegel manifestă încă respect 
faţă de teologia naturală, recurgînd adesea la analogii cu 
aceasta pentru a-şi prezenta ideile. lată un singur exemplu: 
„(...) logica trebuie concepută ca sistem al raţiunii pure, ca 
împărăție a gîndului pur. Această împărăție este adevărul 
aşa cum este el în sine şi pentru sine, fără înveliş. De aceea 
se poate spune că acest conţinut este reprezentarea lui 
Dumnezeu aşa cum e el în esenţa sa veşnică, înainte de a fi 
fost create natura şi spiritele finite”. Dacă nu ţinem foarte 


` G.W.F. Hegel, Wissenschaft der Logik (GW 21), pp. 48-49; 
Ştiinţa logicii, pp. 45-46 [traducere uşor modificată]. 

58 G.W.F. Hegel, Wissenschaft der Logik (GW 21), p. 34; Ştiinţa 
logicii, p. 32. Această „împărăție a gîndului pur”, care este 
logica, a fost comparată cu lumea platoniciană a formelor pure; 


cf. Dieter Henrich, „Warum Metaphysik?”, în Dieter Henrich 

mult la distincţii şi definiţii scolastice, putem observa că, 
într-o foarte mare măsură, logica speculativă, ca prezentare 
de sine a absolutului, este un fel de „teologie speculativă””. 

Această ipoteză interpretativă este plauzibilă numai 
dacă discutăm despre conţinutul ca atare al „teologiei spe- 
culative”, şi anume gîndurile pure, determinatiile con- 
ceptului, ca despre un proiect ontologic, unul care, eventual, 
explicitează conţinutul latent al teologiei“, situaţie teoretică 
pe care am putea-o pune în legătură cu spinozismul inerent 
filosofiei hegeliene. Cu toate acestea, este mai prudent să 


u. Rolf-Peter Horstmann (Hrsg.), Metaphysik nach Kant?, ed. 

cit., pp. 18 sq., în special p. 21. 
* Pentru această interpretare pledează Hans Friedrich Fulda, 
„Ontologie nach Kant und Hegel”, în Dieter Henrich u. Rolf- 
Peter Horstmann (Hrsg.), Metaphysik nach Kant?, ed. cit., p. 
64, care susţine că aceasta este o metafizică fără ontologie (p. 49). 
Pentru Fulda, ştiinţa logicii este deci o metafizică specială întrucît 
ea este o „metafizică a conceptului”, iar Begriff trebuie considerat 
un singulare tantum. Cf. şi Hans Friedrich Fulda, „Hegels 
Dialektik als Begriffsbewegung und Darstellungsweise”, în R.-P. 
Horstmann (Hrsg.), Seminar: Dialektik in der Philosophie 
Hegels, Frankfurt am Main, Suhrkamp, 1978, pp. 129 sq. Despre 
diferenţa dintre „identitatea identităţii şi a diferenţei” şi 
ontologia Leibniz-Wolff, cf. Burkhardt Tuschling, „Fortschritte 
der Metaphysik von Kant zu Hegel?”, în Dieter Henrich u. 
Rolf-Peter Horstmann (Hrsg.), Metaphysik nach Kant?, ed. cit., 
pp. 222 sq., îndeosebi p. 231. Pentru imposibilitatea reducerii 
logicii hegeliene la ontologie (şi la ontoteologie) militează şi 
Jean-Louis Vieillard-Baron, „Hegel, Bergson et le sens de la 
métaphysique”, în La métaphysique, ouvrage dirigé par Renée 
Bouveresse, ed. cit., p. 117. 
Asupra acestei chestiuni atrage atenţia Detlev Pätzold, „Hegels 
Metaphysikbegriff im Lichte seiner Darstellung der 
aristotelischen und der scholastischen Metaphysik”, în Dieter 
Henrich u. Rolf-Peter Horstmann (Hrsg.), Metaphysik nach 
Kant?, ed. cit., pp. 603 sq. 

luăm în consideraţie faptul că Hegel numeşte chiar el 
ontologia ca fiind principalul proiect metafizic care a fost 
revitalizat prin logica speculativă, aşa cum observăm din 
fragmentul citat mai sus. Aşa cum susţine Karl Jaspers, la 
Hegel metafizica este încă şi ontologie, dată fiind credinţa 
sa în existenţa unui limbaj perfect adecvat realului, identic 
cu realul însuşi, ceea ce nu am mai putea susţine o dată cu 
filosofi precum Kierkegaard şi Nietzsche“. 

În al doilea rînd, trebuie să avem în atenţie faptul că, 
luînd absolutul ca obiect, logica speculativă pare să 
funcţioneze după modelul metafizicilor noetice ale mo- 
dernitätii, centrate pe instanţa ego-ului. Aşa cum precizează 
Hegel atunci cînd amendează vechea psihologie raţională, 
eul (spiritul) trebuie înţeles doar ca act pur, o activitate care 
se produce pe sine în mod liber, aşadar o autoreflectie 
totalizatoare. Cu o asemenea presupozitie, pe care o întîlnim 
deja la Fichte şi Schelling, dar pe care Hegel o 
radicalizează, putem înţelege că principalul motiv pentru 
care filosofia a fost concepută ca sistem, în cadrul 
idealismului german, este acela că eul devine în cadrul 
modernităţii principiul cunoaşterii şi, totodată, al întregii 
existente, În această situaţie, filosofia speculativă poate fi 
pusă în legătură cu transformarea radicală a acelei 
metafizici speciale care a fost numită, de către o întreagă 
tradiţie modernă, egologie“. Rămîne de văzut dacă şi în ce 
fel regîndeşte Hegel datele moderne ale acestei discipline. 


él Jeanne Hersch, „Trennung von Metaphysik und Ontologie bei 
Karl Jaspers”, în Dieter Henrich u. Rolf-Peter Horstmann 
(Hrsg.), Metaphysik nach Kant?, ed. cit., pp. 323 sq. Poate că 
Hegel nu e chiar ultimul metafizician, aşa cum crede Jaspers. 

"7 Desigur, trebuie amintit aici faptul că filosofia hegeliană a 
cunoscut două mari direcţii interpretative: una care pune 
accentul pe  istoricitatea momentelor spiritului, oarecum 
independente faţă de unitatea lor, unitate asigurată de raţiunea 

Dacă în expunerea logicii speculative prevalează 
aspectele tematice ale psihologiei raționale sau, din contră, 
cele ale teologiei naturale, e un fapt secundar. Putem spune 
însă cu fermitate — folosind un concept al filosofiei 
medievale — că metafizica lui Hegel are ca subjectum însuşi 
absolutul, în mişcarea sa dialectică de autoreflexie, fără ca 
acesta să poată fi însă luat ca obiect propriu-zis al acestei 
ştiinţe, care nu mai este doar „căutată”, ci întru totul reală. 
Din aceste considerente, filosofia hegeliană împlineşte 
idealul dintotdeauna al metafizicii. Cum aceasta din urmă a 
fost de la început o onto-teologie tocmai întrucît nu a putut 
depăşi stadiul „căutării” unităţii ființei, filosofia hegeliană 
poate fi privită ca o depăşire a proiectului onto-teologic al 


metafizicii. În ea, unitatea nu e doar căutată, ci şi găsită”, 


speculativă (Alexandre Kojève); cealaltă, care pune în evidenţă 
faptul că determinatiile istorice sunt simple momente ale 
speculativului, sau ale „logicului”. O critică a interpretării lui 
Kojève de pe poziţiile interpretării „speculative” sau „logice” 
întîlnim la Otto Pôggeler, „Phenomenologie et métaphysique 
selon Hegel”, în Jean-Luc Marion et Guy Planty-Bonjour 
(éds.), Phenomenologie et métaphysique, Paris, PUF, 1984, pp. 
17-36. O formulare interesantă a concurenţei egologiei cu 
teologia, observabilă în expunerea pe care Hegel o face 
filosofiei speculative, în cadrul căreia face uz de imaginile 
biblice ale arborelui cunoaşterii şi arborelui vieţii, găsim la 
Kurt Hübner, „Die Metaphysik und der Baum der Erkenntnis”, 
în Dieter Henrich u. Rolf-Peter Horstmann (Hrsg.), Metaphysik 
nach Kant?, ed. cit., pp. 33 sq. 

Cu o idee asemănătoare, Jean Greisch argumentează că, 
dimpotrivă, metafizica hegeliană se situează în orizontul onto- 
teologiei. Cf. Jean Greisch, L'âge herméneutique de la raison, 
Paris, Les Editions du Cerf, 1985, p. 209: „Filosofia hegeliană 
a spiritului [...] implică o «onto-teo-logie», întrucît categoriile 
«ontologice» (relative la fiinţă), categoriile «teologice» 
(relative la Dumnezeu, identificat cu Absolutul filosofiei) şi 

Pentru a face încă un pas în înţelegerea mizei acestei 
filosofii, trebuie să accedem la rădăcinile comune ale 
disciplinelor metafizice amintite, acolo unde se află de fapt 
izvorul gîndirii. Astfel vom putea vedea dacă experienţa pe 
care Hegel a făcut-o este cu adevărat radicală. 


5. Ce fel de fenomenologie? 


Metafizica hegeliană este, în al treilea rînd, o 
fenomenologie. Desigur că, înainte de toate, ea este o 
fenomenologie în înţelesul tehnic al termenului, cel utilizat 
în titlul Fenomenologiei spiritului. Privită dinspre acesta, ea 
este o parte a sistemului, una a cărei relaţie cu întregul poate 
fi determinată cu precizie. Însă nu acest sens al cuvîntului 
ne interesează aici. Important ni se pare să precizăm cum 
poate fi privită metafizica lui Hegel în contextul filosofiei 
actuale. Mai precis spus, întrebarea pe care o punem vizează 
locul filosofiei hegeliene printre proiectele fenomenologice 
ale secolului XX. Este această filosofie o fenomenologie 
propriu-zisă, în sensul husserlian şi heideggerian al 
termenului? 

Întrebarea de mai sus trebuie precizată cu mai multă 
claritate. Oare nu cumva filosofia speculativă, adică logica — 
sau „metafizica propriu-zisă” — se face acum exclusiv în 
legătură cu fenomenele, dar într-un sens al cuvîntului 
„fenomen” care nu mai este limitativ, precum în proiectul 
kantian? Găsim oare în această metafizică, aşa cum este ea 
prezentă în Știința logicii şi în Enciclopedie, fenomene într- 
un sens pur fenomenologic, aşa cum le vor concepe, în 


categoriile «logice» (relative la «gîndire») sunt gîndite conform 
aceleiaşi economii care este cea a Conceptului (Begriff), în 
sensul hegelian al termenului. Spiritul apare, astfel, ca 
adevăratul operator al unei gîndiri «onto-teo-logice» extrem de 
structurată.” 

secolul XX, Husserl şi Heidegger? Altfel spus, oare această 
filosofie are acces la vreun „lucru” care se arată pornind de 
la sine însuşi, fără ca în spatele său să rămînă ceva care nu 
se arată el însuşi? Răspunsul ce trebuie dat este unul 
afirmativ. 

Să pornim de la interpretarea pe care Heidegger o dă 
conceptului hegelian de experienţă. În cadrul ei este în joc 
tocmai tipul de fenomenologie practicată de Hegel. Aşa 
cum e definită în Fenomenologia spiritului, fenomenologia 
este „ştiinţa experienţei conştiinţei”. Înţeleasă ca prezentare 
(Darstellung) a conţinutului obiectului ei, experienţa 
satisface, desigur, rigorile fenomenologiei secolului XX. Ea 
este un concept fenomenologic, concede Heidegger. Este ea 
însă pînă la capăt strict fenomenologică, sau în gîndirea ei 
Hegel face un pas înapoi de la rigorile fenomenologiei? 
Heidegger susține teza abaterii de la puritatea feno- 
menologică, arătînd că experienţa este, la Hegel, nu doar 
prezentarea conţinutului absolutului, ci şi „prezentarea 
manifestării cunoaşterii” absolutului, adică o simplă repre- 
zentare (Vorstellung). Ea ar consta, astfel, în prezentarea 
subiectului absolut sub forma unui act de reprezentare“. 
Mai precis, subiectul absolut se prezintă doar într-o repre- 
zentare a noastră. El se arată numai în măsura în care ni-l 
reprezentăm. Acest aspect ar face din fenomenologie — în 
această latură a ei — o metafizică a subiectului, continua- 
toarea proiectelor metafizice ale modernităţii timpurii. 
Verdictul heideggerian este însă, în cele din urmă, destul de 
favorabil lui Hegel: acesta înţelege adecvat conceptul de 
fenomen, dar nu reuşeşte să se menţină la înălțimea acestui 
concept. Motivul e uşor de înţeles: Hegel nu ajunge să 


% Martin Heidegger, „Hegels Begriff der Erfahrung”, în 


Holzwege, 6., durchgesehene Auflage, Frankfurt am Main, 
Vittorio Klostermann, 1980, p. 181. 

gîndească fenomenul ca „scoatere din ascundere” (aletheia), 
ci îl priveşte ca simplă „prezentare a unei fiintäri printr-o 
reprezentare”. În fond, „ştiinţa experienţei conştiinţei”, 
adică fenomenologia propriu-zisă, trimite constant la altă 
„disciplină”, care este „ştiinţa propriu-zisă”$. Or, 
Heidegger accentuează asupra faptului că ştiinţa este întot- 
deauna un act al nostru, şi anume cel de reprezentare a 
lucrului, care ajunge să se arate doar într-un astfel de act. 
Tocmai în această privinţă interpretarea lui Heidegger 
poate fi pusă în discuţie. Este oare ştiinţa, la Hegel, un act 
omenesc de reprezentare? Este ea gîndită exclusiv după mo- 
delul filosofiei moderne a subiectului? Un răspuns negativ 
la această întrebare dă Eugen Fink. Acesta arată că 
subiectul, la Hegel, nu este reductibil la subiectul 
cunoaşterii. Orice fiintare din această lume — şi nu doar 
omul — trebuie gîndită ca subiect. Exact acest lucru e vizat 
prin spusa conform căreia „tot ceea ce este real este 
raţional”. Rațiunea se află nu doar în om, ci în orice 
fintare®. Orice lucru, prin chiar faptul că este un „în-sine”, 
adică o fiintare identică sieşi, simplu prezentă, dată, are 
înscrisă în el, tocmai în virtutea identităţii sale, şi diferenţa 
față de celelalte lucruri, prin care se arată ca un „pentru- 
sine”. El are tendinţa de a se exprima aşa cum este el, altfel 
spus de a-şi arăta adevărul. Fiecare fiintare se află într-o 
stare de neliniște, tinzînd să se arate, adică să devină 
cunoscută”. Altfel spus, substanța este totodată subiect. 
Invers, dacă subiectul e caracterizat prin cunoaştere, cea din 
urmă nu este un act izolat al acestuia, ci însăşi modalitatea 


$ Ibidem, pp. 190-191. 

% Eugen Fink, Hegel. Phänomenologische Interpretationen der 
„Phänomenologie des Geistes “, hrsg. von Jann Holl, Frankfurt 
am Main, Vittorio Kostermann, 1977, p. 28. 

S Ibidem, p. 27. 

ae ; ; 68 
generală în care orice fiintare „este pentru o alta”. Dar „a 


fi pentru un altul” presupune faptul prezentării de sine. O 
fintare se poate prezenta alteia (lăsîndu-se cunoscută de 
către aceasta) numai în măsura în care are caracterul unei 
simple prezentări (Darstellung) pentru sine însăşi. Ceea ce 
înseamnă că ea este „pentru sine” doar întrucît este totodată 
„în sine”. Ea este subiect pentru că este deopotrivă 
substanță. Ce este, în definitiv, cunoaşterea? În chip ori- 
ginar, ea este un fapt ontologic, anume locul în care începe 
trecerea „în-sinelui” în „pentru-sine””. 

În rezumat, miza filosofiei hegeliene ar fi aceea de a 
gîndi nu doar substanța ca subiect (,„în-sinele” ca un 
„pentru-sine”), ci şi subiectul ca substanţă (,,pentru-sinele” 
ca un „în-sine”). Substanţa este totodată subiect, iar 
subiectul este deopotrivă substanţă. După cum observă şi 
Eugen Fink, prin această mişcare Hegel reuşeşte o subtilă 
sinteză între filosofia antică şi cea modernă, depăşind 
caracterul unilateral al fiecăreia. Dacă prima a dat seama 
cum se cuvine de modul în care lucrurile se arată, dar nu a 
ştiut nimic despre faptul că ele se arată unei alte fiintäri 
(actul cunoaşterii), iar cea de-a doua a înţeles adecvat 
cunoaşterea, fără să spună însă cum anume se arată lucrurile 
într-un asemenea act, Hegel ar fi surprins perfect această 
dublă mişcare, a lucrurilor şi a cunoaşterii, ca fiind o 
singură mişcare, una şi aceeaşi. Substanţa şi subiectul 
constituie deci o unitate. Fiinţa şi cunoaşterea (ştiinţa) sunt 
unul şi acelaşi lucru. 

La fel precum Heidegger, Fink discută ideea conform 
căreia fenomenologia se ocupă cu „prezentarea ştiinţei care 
apare” (die Darstellung des erscheinenden Wissens). 


68 Ibidem, p. 25. 
© Ibidem, p. 26. 

Desigur că „prezentarea ştiinţei” este un act de conştiinţă”. 
Aceasta însă, arată Fink, într-un alt sens decît cel propus de 
Heidegger. În fond, această expresie desemnează faptul că 
trăim în interiorul ştiinţei, avînd menirea de a o face să se 
arate”. Însă acest fapt se datorează prezentării de sine a 
„lucrului însuşi” (ştiinţa ca atare, care este substanţă şi 
subiect deopotrivă), şi nu exclusiv omului. Desigur, ştiinţa 
se realizează prin cineva (omul) şi se adresează cuiva (tot 
omului). Dar acesta este, de fapt, un mijlocitor. Prin el, 
Absolutul ia act de sine însuşi. Ştiinţa absolută nu e urmarea 
reprezentării pe care omul, ca subiect, o are asupra 
absolutului, ci este însăşi arătarea de sine a absolutului. Ea 
este ein Sichzeigen. Mai mult, reprezentarea umană este, şi 
ea, un rezultat al acestei ştiinţe. După Fink, fenomenologia 
hegeliană ar fi mai degrabă una a prezentării decît a 
reprezentării, cum credea Heidegger. 

Unde anume este de găsit în chip plenar feno- 
menologia? Tocmai acolo unde întîlnim fenomenul ei, în 
sensul adecvat al acestui termen. Si anume, acolo unde 
lucrul însuşi şi ştiinţa despre el se identifică în chip deplin: 
în ştiinţa absolută. „Dacă în Fenomenologia spiritului 
fiecare moment este diferenţa dintre cunoaştere şi adevăr şi 
mişcarea în care această diferență se depăşeşte, din contră, 
Ştiinţa nu conţine această diferență şi depăşirea ei; ci, 
întrucît momentul are forma conceptului, el uneşte forma 
obiectivă a adevărului şi a Sinelui cunoscător într-o ne- 
mijlocită unitate””?. Fenomenologia spiritului este o feno- 


T° Ibidem, p. 41. 

7! Ibidem. Interpretarea lui Fink poate fi urmărită şi în Eugen 
Fink, Sein und Menschen. Vom Wesen der ontologischen 
Erfahrung, hrsg. von Egon Schiitz und Franz-Anton Schwarz, 
Freiburg/München, Verlag Karl Alber, 1977. 

7 G.W.F. Hegel, Phänomenologie des Geistes (GW 9), p. 432; 
Fenomenologia spiritului, p. 463 [traducere modificată]. 

menologie în sensul de „prezentare a ştiinţei care apare”: o 
prezentare a modului în care ea creşte în conştiinţa umană. 
Aşa cum se arată deplin în ea însăşi — o întîlnim însă în 
Știința logicii. 

Cu privire la raportul dintre logică, metafizică şi feno- 
menologia spiritului (sau „ştiinţa experienţei conştiinţei”, 
cum a intenţionat Hegel să o numească), este relevantă 
însăşi evoluţia concepţiei filosofului. E cunoscut faptul că 
prelegerile sale ţinute la Jena aveau ca titlu general „Logică 
şi metafizică”, Hegel însuşi anuntînd, în 1802-1803, că ele 
vor apărea la editura Cotta din Tiibingen sub titlul Logik 
und Metaphysik oder System reflexionis et rationis. Cartea 
însă nu mai apare, iar în anii următori distincția dintre 
logică şi metafizică e mult atenuată, ele nemaifiind văzute 
ca systema reflexionis şi systema rationis, ci fiind privite în 
unitatea lor şi numite, generic, „idealism transcendental”? 
Astfel apar ele în anunțul cursului din semestrul de iarnă 
1803-1804. În ultimii ani petrecuți la Jena, Hegel nu mai 
atribuie logicii sarcina unei propedeutici, adică aceea de a 
fixa determinatiile finite şi de a urca de la acestea către 
infinit (după cum spune în una dintre prelegerile sale 
timpurii); sarcina purificării spiritului de orice limitare este 
alocată acum „ştiinţei experienței conştiinţei”, adică 
fenomenologiei spiritului, care devine noua propedeutică 
filosofică“. În definitivarea Logicii, atît a celei din 
1812/1816, cît şi a celei din Enciclopedie, Hegel lucrează 
deja cu alt concept al acesteia. Ea este „filosofie speculativă 
pură”, adică adevărata metafizică, pe scurt prezentarea de 
sine a absolutului în propriul său element. În ea, adevărul 


7 Otto Pôggeler, „Fragment aus einer Hegelschen Logik, Mit 
einem Nachwort zur Entwicklungsgeschichte von Hegels 
Logik“, Hegel-Studien, Band 2, Bonn, H. Bouvier u. Co. 
Verlag, 1963, pp. 48-49. 

Ibidem, pp. 51-52. 

obiectual (al lucrurilor) şi sinele cunoscător sunt unul şi 
acelaşi. 

Unitatea celor două momente în ştiinţa absolută reface, 
pe alt plan, unitatea onto-teologică a metafizicii greceşti. 
Sunt aici în joc două aspecte importante ale filosofiei aristo- 
telice, numite de obicei ratio essendi şi ratio cognoscendi”. 
Deşi strict deosebite de către Stagirit, atunci cînd este vorba 
despre filosofia primă ele nu mai pot fi atât de uşor separate. 
Cunoaşterea esenței — această semnificaţie primă a fiinţei — 
presupune un fel de „cunoaştere în sine”, una care nu repetă, 
în sens invers, modul de a fi al lucrurilor, ci este, într-un fel, 
intrinsecă acestora'€. 

Aşa cum spuneam, unitatea cu pricina nu mai este doar 
căutată, precum în filosofia aristotelică, ci este una în act. 
Tocmai pe acest palier, al ştiinţei absolute, cunoaşterea nu 
mai este o simplă reprezentare (Vorstellung), aşa cum 
susține Heidegger, ci o pură prezentare (Darstellung). Mai 
mult, pentru a răspunde obiectiei heideggeriene, putem 
spune că ea — cunoaşterea — devine posibilă tocmai printr-o 
„scoatere din ascundere” a acelui „lucru” care se arată în 
sine însuşi, anume absolutul. Iar scoaterea din ascundere nu 
poate fi, în fond, decît un efort al eului care operează 
această activitate, ceea ce face ca mişcarea lucrului să fie 
totodată şi una a cunoaşterii sale. E drept că eul (subiectul) 
care scoate la iveală lucrul însuşi (absolutul), făcîndu-l să se 
arate fără rest, este, la Hegel, tot absolutul. Iar acesta este un 
eu supradimensionat, încărcat cu un surplus de sens şi 
putere care îi răpeşte trăsătura finitudinii, pe care o con- 


75 Sugestia acestei analogii este datorată lui Christine Weckwerth, 
Metaphysik als Phänomenologie. Eine Studie zur Entstehung 
und Struktur der Hegelschen ,, Phänomenologie des Geistes”, 
Würzburg, Kânighausen & Neumann, 2000, p. 93. 

76 Pentru această chestiune, a se vedea Pierre Aubenque, 
Problema fiinţei la Aristotel, ed. cit., pp. 55-57. 

siderăm astăzi definitorie într-un demers fenomenologic”. 
Lăsînd însă deoparte acest aspect, demersul hegelian 
satisface exigenta minimă a unei gîndiri fenomenologice, şi 
anume modul de a înţelege fenomenul. Căci fenomen nu 
înseamnă, la Hegel, ,aparitie”, manifestare a unui lucru în 
sine, care ar rămîne ascuns în spatele a ceea ce apare 
efectiv. Mişcarea filosofiei hegeliene înregistrează un 
interesant paradox: deşi miza ei principală, precum la toţi 
postkantienii, constă în descoperirea unei gîndiri a „lucrului 
în sine”, şi nu doar a „fenomenului” — aici în sensul kantian 
al termenilor —, ea ajunge să dezvăluie, de fapt, o gîndire 
radicală a fenomenelor ca atare. Pre-fenomenologică în 
litera ei — întrucît se doreşte a fi o gîndire a unui eu absolut, 
in-finit —, această filosofie devine riguros fenomenologică 
prin faptul că este o explicitare de sine a absolutului. 
Caracterul fenomenologic al acestui exerciţiu rezidă nu doar 
în aceea că este unul descriptiv, ci şi în faptul că această 
explicitare scoate la iveală, fără rest, conținuturile latente — 
şi totuşi reale — ale absolutului. Altfel spus, într-un sens ce 
aparţine deja fenomenologiei secolului XX, este în joc o 
arătare de sine (ein Sichzeigen) a unui lucru — absolutul — 
pornind de la sine însuşi, fără ca dincolo de el să rămînă 
ceva care nu se arată. 


Metafizică, modernitate, critică 


Critica metafizicii a devenit cu adevărat sistematică 
abia atunci cînd s-a exersat ca o critică imanentă şi 


77 Guy Planty-Bonjour crede că, din cauza absenței finitudinii, 
fenomenologia hegeliană este una „lipsită de fenomene”. Cf. Guy 
Planty-Bonjour, „Une phénoménologie sans phénomène”, în 
Jean-Luc Marion et Guy Planty-Bonjour (éds.), Phénoménologie 
et métaphysique, ed. cit., p. 78. 

completă. S-a întîmplat astfel în epoca modernă, cel puţin 
din trei motive. 

1) Aşa cum am arătat în capitolele anterioare, meta- 
fizica a devenit un sistem definitiv din punct de vedere 
formal, un corpus şi o istorie conştientă de sine abia în 
modernitate, mai precis în cadrul şcolii lui Christian Wolff 
şi Baumgarten. De aceea, din perspectivă istorică, prima 
critică radicală a metafizicii, completă şi imanentă, îi 
aparţine lui Kant, care beneficiază de sistematizärile filo- 
sofiei de şcoală contemporane lui. 2) Metafizica putea să 
devină o problemă doar pe baza supozitiei conform căreia 
eul este un principiu autoreflexiv şi totalizator, pentru a 
folosi terminologia lui Habermas. Altfel spus, faptul că 
metafizica este percepută ca un întreg reflectă un pathos al 
întregului, propriu doar modernităţii. Mai clar spus, eul care 
se autoinstituie ca principiu al cunoaşterii şi al existenţei 
pune întregul lumii drept corelat al său în propriul act de 
reprezentare. Astfel, posibilitatea de a vorbi cu sens despre 
întregul metafizicii stă în dependenţă de credinţa conform 
căreia este posibil să dobîndim certitudine deplină chiar şi 
cu privire la întregul lumii. 3) Critica metafizicii este în 
acelaşi timp conştientizarea unei crize. Însă modernitatea 
este singura epocă — şi nu doar în sens temporal — care îşi 
conţine propria criză, hrănindu-se efectiv din propria voinţă 
disolutivă. Criza este complet interiorizată sub forma 
criticii. Aşadar critica nu produce vreo criză majoră, ci doar 
este expresia uneia. Exercitiul critic apare mai curînd ca o 
soluţie, sau poate ca sublimare a unei crize, prelungind-o 
totodată prin noile forme sistematice rezultate în urma 
criticii. 

Între metafizică şi modernitate se pot stabili cîteva 
similitudini, corespunzătoare celor trei motive explicate mai 
sus. Amîndouă devin sisteme complete, structuri organizate, 
cu logică proprie, chiar în epoca modernă. Apoi, ambele 

sisteme se constituie pe bazele aceleiaşi presupoziţii care 
defineşte gîndirea modernă: subiectul ca principiu. În sfîrşit, 
cele două structuri se conservă şi totodată se perpetuează 
interiorizînd propria criză, şi făcînd astfel din aceasta o 
constantă, un mod de a gîndi. Desigur că asemănările se 
opresc aici. 


1. Modernitatea ca proiect unitar 


Orice discuţie privitoare la modernitate se confruntă, 
încă de la început, cu o problemă majoră. În esenţă, aceasta 
poate fi formulată astfel: cum este posibilă o dezbatere 
despre o întreagă epocă, deloc unitară în privinţa teoriilor şi 
a ideilor apărute în cadrul ei? Este oare permisă o 
simplificare atât de radicală, încît o mulțime de caracteristici 
ale epocii respective să fie pur şi simplu lăsate deoparte, în 
scopul de a construi un concept general al modernităţii? 

Acestei întrebări i se adaugă alte cîteva, la fel de 
complicate. Care este originea (temporală şi logică) a 
modernităţii: scrierile lui Descartes, umanismul şi tehnicile 
magice ale Renaşterii sau, de ce nu, gîndirea medievală (de 
pildă, transformările suferite, între secolele XII şi XIV, de 
teoria intentiilor, sau, poate, condamnarea unor teze 
medievale de către episcopul Parisului, Etienne Tempier, la 
1277)? Este modernitatea o epocă încheiată, deja depăşită 
de postmodernitate, sau cea din urmă este doar un apendice 
al modernităţii, care se continuă sub noi forme? Este 
modernitatea o epocă împlinită, o perioadă care şi-a 
dezvoltat datele ei de esenţă pînă la ultimele consecinţe, sau 
este un proiect neterminat? Avem de a face cu o unică 
modernitate, sau cu mai multe? Iar în acest din urmă caz, 
cum au comunicat între ele proiectele moderne sau, mai 
simplu spus, ,modernitätile”? Doar cîteva dintre aceste 
întrebări îşi vor afla un răspuns în paginile de faţă. 

Mai întîi, cum este posibilă o discuţie asupra 
modernităţii în genere? Nici una dintre epocile anterioare nu 
a fost atît de mult pusă în discuţie. Nici una nu a făcut o 
temă de reflecţie din propria ei situaţie. Modernitatea este 
singura perioadă (şi paradigmă) care s-a definit constant 
prin deosebirile sale faţă de alte epoci. Este singura care şi-a 
căutat explicit propria identitate şi un chip propriu. De 
aceea, am putea spune că esența modernităţii constă în 
capacitatea de autoreflectie. Modernitatea a avut şi şi-a 
cultivat conştiinţa de sine. 

Modernitatea, apoi, a cultivat extrem de mult noutatea. 
Prezentul se anunță ca noutate în raport cu trecutul, 
ireductibil la acesta, eliberat de sub autoritatea tradiţiei. 
Moderni sunt cei care trăiesc în prezent fără a se ghida după 
istoria trecută. Mai mult, ei sunt mereu în aşteptarea a ceva 
nou, simţurile le sunt orientate spre ceea ce va veni. 
Dimpotrivă, cei care trăiesc ancoraţi în trecut sunt numiţi les 
anciens. Aceştia nu pot exista fără a purta după ei întreaga 
istorie. Exact despre această situaţie este vorba în comedia 
La fausse suivante (Falsa servitoare) a lui Marivaux (1724), 
emblematică pentru mult discutata querelle des anciens et 
des modernes. Servitorul Trivelin îi explică unui camarad, 
Frontin, că „cei vechi” trăiesc clipa doar cărînd după ei o 
istorie veche de „patru mii de ani”. Înțeleptul servitor filo- 
sofează însă mai departe, iar adagiul său a devenit, în timp, 
o trăsătură de manual a modernităţii. Mai modern decît 
orice modern, perorează servitorul, nu e decît copilul care 
stă să se nască, întrucît el nu face decît să vină pe lume. 

E un paradox la mijloc şi, deopotrivă, un imperativ: 
orice modern este depăşit în „modernitate” de cei care vin 
după el. Modernitatea, ca stare de spirit şi ca act, nu durează 
mai mult de o clipă. Se clasicizează, devine tradiţie, se 
învecheşte. Pentru a rămîne mai mult timp modern, trebuie 
să-ți reînnoieşti clipă de clipă contractul cu modernitatea. 

Imperativul existenţial al modernităţii ar putea fi formulat 
astfel: „Sunt nou, deci exist!” J.-F. Lyotard conchide, şi el, 
că pentru a fi modern trebuie să fii mai întîi postmodern, 
după aceea urmînd să devii clasic. Să formulăm mai precis 
acest paradox: modernitatea îşi caută identitatea, dar aceasta 
nu e niciodată deplin configurată, întrucît modernitatea 
posedă şi o nestăvilită atitudine critică, pe care o exercită 
chiar şi asupra ei înseşi. Tot ceea ce ea recunoaşte la un 
moment dat ca fiindu-i propriu este mai apoi pus din nou în 
discuţie. Modernitatea se comportă disolutiv față de ea 
însăşi. Acest paradox ilustrează tendinţa modernităţii de a se 
configura ca „tradiţie antitradiţională””*. 

Cum a apărut această inedită dispunere a omului în 
raport cu lumea şi cu istoria — e greu de spus. Ea a deter- 
minat reflectarea modernităţii în propria ei oglindă şi dubla 
ei raportare: întemeietoare faţă de sine, dar adversativă faţă 
de epocile trecute. Cu ea, asistăm la un fel de personificare 
a modernităţii. Ea s-a instituit, de fapt, ca un nume propriu. 
Important a devenit tocmai faptul de a te numi modern. 
Fiecare modern a lucrat în această direcţie, repetînd gestul 
inaugural al modernităţii. A apărut atunci un nou sentiment, 
cel al distanţei faţă de toată istoria trecută. Pentru ca el să 
devină posibil, a trebuit să apară mai întîi o altă dispoziţie a 
omului, care l-a încredinţat că poate — şi chiar trebuie — să 
instituie cortegiul normelor morale, estetice, culturale, dar 
fără a dispune de sprijin şi imbolduri transcendente. Încă din 
secolul al XVII-lea, modernitatea filosofică şi ştiinţifică a 
realizat această mutație la nivelul presupozitiilor. 


7 Matei Călinescu, Cinci fețe ale modernităţii, traducere de 
Tatiana Pătrulescu şi Radu Țurcanu, Bucureşti, Editura 
Univers, 1995, p. 66. 

2. Paradoxurile modernităţii 


Conflictul cel mai pregnant apare însă între diferitele 
proiecte moderne. Autorii interesați de modernitate au 
observat că există cel putin două modernitäti: social-politică 
şi estetică. Doar prima dintre ele poate fi echivalată cu o 
etapă a istoriei occidentale, în vreme ce cealaltă este mai 
degrabă o stare de spirit ce nu poate fi circumscrisă istoric. 

Modernitatea socială este acea epocă (sau paradigmă) 
în care prevalează raționalitatea de tip instrumental. Este 
vorba despre înţelesul rațiunii ce s-a impus în special prin 
scrierile lui Max Weber, anume „raţiunea în raport cu un 
scop”. Acest înţeles al rationalitätii este pus în legătură de 
către Weber cu declinul religiei şi al metafizicii clasice, 
declin care se anunță ca proces de dezvrăjire a lumii”. 
Dispariţia oricărei forte transcendente, incalculabile, a 
condus la dezvrăjirea lumii. Această situaţie este echiva- 
lentă cu respingerea autorităţii şi a tradiţiei, consecinţa 
firească fiind asumarea fără rezerve a ideii de progres. Cea 
ştiinţei şi tehnicii, orientarea către pragmatism, cultul 
acţiunii si al succesului". Principiul modernităţii sociale 
este acela că orice lucru poate fi dominat prin calcul ra- 
tional. Nu mai există secrete pentru om. Lumea îi stă la 
dispoziţie. Nu trebuie decît să o cunoască, să o domine şi să 
o transforme prin intermediul tehnicii. 

Viaţa modernă este complet instrumentalizată, omul 
devenind o maşină. Nietzsche descrie extrem de elocvent 


7? Cf. Jürgen Habermas, Discursul filosofic al modernităţii. 12 
prelegeri, traducere de Gilbert V. Lepădatu, Ionel Zamfir şi 
Marius Stan, Bucureşti, Editura ALL, 2000, pp. 19-20. 

80 Max Weber, Wissenschaft als Beruf, 5. Aufl., Berlin, Duncker 
& Humblot, 1967, p. 17. 

51 Matei Călinescu, op. cit., pp. 17, 46. 

acest proces: „Fabrica domină. Omul devine un şurub.” Şi 
reia ideea într-un alt loc, în lucrarea Omenesc, prea 
omenesc: „Din nefericire, omenirea utilizează orice element 
individual ca material pentru încălzirea marilor ei maşini: 
dar la ce sunt bune maşinile, dacă toţi indivizii (aceasta 
înseamnă de fapt omenirea) sunt folosiţi doar pentru a le 
întreţine? Maşinile care sunt ele însele scop — aceasta este 
oare umana commedia?”  Analizîndu-şi contemporanii, 
Nietzsche identifică o mare slăbiciune a omului de atunci: 
absenţa unui centru al propriei ființe. Anarhia instinctelor şi 
a pasiunilor reprezintă lipsa oricărui stil. Lipsit de un centru 
al fiinţei sale, omul modern îl caută în afara sa. De aceea 
preferă schimbarea, evenimentul, noutatea. Îşi modifică 
permanent stările sufleteşti, îşi descoperă şi îşi aţiţă mereu 
alte instincte, încă neuzate. Ritmul existenţei sale devine tot 
mai rapid. 

Cît priveşte modernitatea estetică, înțelesurile ei au 
fost dobîndite în special din însemnările lui Stendhal şi 
Baudelaire. Ideile ei directoare sunt: valoarea deosebită con- 
ferită schimbării şi noutăţii, cultul intimităţii, al in- 
ventivităţii, recuperarea imaginaţiei, a inspiraţiei şi a 
simțului estetic, privilegierea tranzitoriului, fugitivului şi 
contingentei, în detrimentul eternității, permanente) şi trans- 
cendentei estetice“. Constiinta estetică se opune nu doar 
transcendentei normelor estetice, ci şi permanentei în 
general (Theodor Adorno, Asthetische Theorie), normelor 
morale universale, precum şi ridicării utilității la rang de 
principiu al vieţii (Octavio Paz, Essays, 2). Într-o zonă a ei, 
arată Octavio Paz, modernitatea estetică e vădit anarhică, 
anume atunci cînd iniţiază o completă dislocare a prin- 
cipiului tradiţiei, aşadar a transmiterii unor conţinuturi prin 


5 Despre modernitatea estetică, a se vedea Jiirgen Habermas, op. 
cit., pp. 26-28, şi Matei Călinescu, op. cit., pp. 19, 45, 50-60. 

apel la autoritate. Astfel, ea produce o mutație la nivelul 
istoricitätii. Aparent, am avea de-a face cu o critică a 
istoriei, adică a apelului la trecut. De fapt, utilizarea istoriei 
devine, de acum încolo, mai complexă. Istoria nu mai 
înseamnă exclusiv trecutul, ci este deschisă spre viitor şi 
progres, aşa cum întîlnim în scrierile lui Fontenelle (1688), 
dar şi la alţi moderni, de la Turgot şi Condorcet pînă la 
Marx. 


3. Conflictul modernitätilor 


Modernitatea, opinează Thierry De Duve, reprezintă 
„perioada din istoria occidentală pentru care arta a fost un 
nume propriu”**. Ea începe exact atunci cînd apare ideea de 
autonomie a artei, deci atunci cînd cea din urmă se vede în 
sfirşit eliberată de orice supunere faţă de social. La rigoare, 
acest eveniment are loc atunci cînd ea ajunge să de- 
numească o clasă de obiecte, specială în felul ei, anume cele 
libere de orice regulă prestabilită (fie aceasta frumosul, 
sublimul sau alte asemenea „Idei“). Dacă lucrul se întîmplă 
încă din secolul al XVIII-lea, cînd începe să fie invocat 
dreptul de a judeca prin sentiment şi gust (după cum susţine 
De Duve), sau abia în secolul următor, cînd arta şi discursul 
asupra ei renunţă cu adevărat — şi ireversibil — la ideea că 
sentimentul estetic izvorăşte dintr-o aşa-zisă natură umană, 
înnăscută şi comună tuturor (cum crede Ernst Behler), e un 
aspect mai puţin relevant. Mai important este cum 
înțelegem bătălia dintre estetic şi social, proporţia lor, 
gradul de adevăr, pretenţiile şi calităţile acestora, bune sau 
rele. 

Modernitatea nu ia naştere printr-o simplă ruptură a 
artei de societate (sau a culturii de societate, după Daniel 


# Thierry De Duve, Au nom de l'art: pour une archéologie de la 
modernité, Paris, Les Editions de Minuit, Paris, 1989. 

Bell). Aceasta este doar consecinţa în plan estetic a unui 
conflict mai adînc. Anume, cel dintre două proiecte mo- 
derne, pe care le-am denumit, pentru simplificare, mo- 
dernitate estetică şi modernitate socială. Disputa lor este 
evidentă în privinţa raportului față de istorie. În cazul mo- 
dernitätii estetice, accentul pus pe viitor şi prezent a condus 
la un fel de retragere din istoria factice. Din contră, atitu- 
dinea creată de modernitatea socială a constat într-o mai 
bună integrare în istorie, sau chiar în realizarea ei, în cazuri 
deloc fericite. Afirmînd autoîmplinirea nelimitată a eului, 
sensibilitatea surescitată şi hedonismul, modernitatea este- 
tică (sau culturală) se opune disciplinei vieţii conduse după 
principiile rationalitätii de tip instrumental (Daniel Bell). 
Lucrurile chiar aşa s-au petrecut din punct de vedere istoric: 
modernitatea estetică s-a dorit de la bun început o replică la 
societatea croită după principiile modernităţii sociale. 
Rostul celei dintîi a fost tocmai acela de a deconstrui ten- 
dinta expansionistă a celeilalte, de a recupera cîteva spaţii 
de libertate, pe scurt, de a diminua intervenţia malefică, 
dominatoare a raţiunii de tip instrumental asupra vieţii 
private. 

Raportul celor două modernitäti este însă complicat. 
Ripostînd modernităţii sociale, reprezentanţii modernităţii 
estetice au făcut-o uneori cu mijloacele adversarului. Să ne 
gîndim, de pildă, că arhitectura modernă a făcut uz de 
aceeaşi formă de raționalitate (instrumentală). Locuirea s-a 
supus modelului maşinal al societăţii, spaţiul urban astfel 
creat fiind, în fapt, într-o perfectă adecvare la datele so- 
cietätii industriale. Actul de abolire a diferenţelor geografice 
şi simbolice ale tradiţiilor premoderne este urmarea univer- 
salismului Luminilor, acelaşi care a produs şi uniformizarea 
raporturilor sociale, observă Chantal Beret. Dar şi în sens 
contrar s-au înregistrat influenţe notabile. Utopiile moderne, 
estetice dar mai ales literare, au orientat imaginaţia umană 


167 


Dosare metafizice 


către un viitor incert şi nebulos, dar au reprezentat şi modele 
ale organizării „raţionale” ale unor societăți moderne. 

Începînd cu secolul al XIX-lea, arta şi literatura au 
devenit excentrice şi anarhice în raport cu orînduirea socială 
(Daniel Bell susține că modernitatea estetică ia naştere din 
ruptura artei şi a culturii de societate). De la Manet, 
Baudelaire, Rimbaud şi Nietzsche, trecînd prin inovațiile lui 
Braque, Picasso, Duchamp, Kandinsky, Apollinaire, Proust 
şi prin manifestul suprarealismului, în primele decenii ale 
secolului trecut, după unii chiar pînă la expresionismul 
abstract al lui Jackson Pollock, la aşa-numitul high 
modernism al lui Joyce, Virginia Woolf şi Faulkner, ba 
chiar, după alţii, pînă la noul roman francez — înregistrăm 
un şir de experimente estetice radicale, destinate eliberării 
de indezirabila maşină dominatoare a celeilalte modernitäti, 
social-politică, economică, industrială. 

Dincolo de particularitätile fiecăreia, cele două moder- 
nitäti prezintă trăsături sau chiar presupoziţii comune. De 
pildă, o pronunţată conştiinţă a timpului şi a istoriei. Pentru 
ambele, imaginea temporală cea mai adecvată este aceea a 
timpului linear, ireversibil, care privilegiază prezentul şi 
viitorul. Trecutul nu mai prezintă un interes deosebit şi nu 
mai are valoare prin el însuşi, ci este privit doar din 
perspectiva viitorului. Desigur că imaginea timpului irever- 
sibil este de origine creştină, dar ea este accentuată acum 
printr-un refuz programatic al eternității, înţeleasă ca o 
structură imobilă. Este interesant faptul că aceeaşi repre- 
zentare a temporalitätii a fost diferit interpretată în cadrul 
celor două modernitäti. Accentul pus pe dimensiunile pre- 
zentului şi viitorului a însemnat refuzul şi chiar ieşirea din 
istorie, în cazul modernităţii estetice, dar o mai bună inte- 
grare în timp şi în istorie, ce a dat naştere societăţii 
capitaliste, în cazul celeilalte modernitäti. Din această 
perspectivă, utopismul modern a fost mai curînd un proiect 

estetic decît unul social. Probabil că utopiile social-politice 
care îşi au fundamentele în cultura modernă au rezultat prin 
contaminarea modernităţii sociale de către cea estetică. 

Un paradox ce apare în acest caz, semnalat de Matei 
Călinescu, se referă la dimensiunea utopică. Aceasta 
presupune dorința omului modern de a transcende istoria, de 
a-şi proiecta speranţele într-un viitor „perfect” şi „fericit”, 
însă exact ,perfectiunea” acestuia nu e altceva decît o 
eternitate rea, un simbol al repetitiei şi nicidecum al dife- 
rentei, deci o părăsire deplină a istoricităţii“*. Or, una dintre 
caracteristicile fundamentale ale modernităţii este conştiinţa 
istorică. Si în acest caz, avem de a face cu un conflict în 
interiorul modernităţii, fapt ce dovedeşte, încă o dată, că 
modernitatea poate fi perfect definită ca paradigmă 
autodisolutivă. 


4. Supozitiile metafizice ale modernităţii 


Dincolo de conflictul modernitätilor, se poate observa 
că discursul filosofic al modernităţii nu este reductibil nici 
la tezele modernităţii sociale, şi nici la cele ale modernităţii 
estetice. Tezele acestea sunt simple consecinţe ale unor idei 
filosofice, mai precis ale unora metafizice. Din acest motiv, 
pentru a dobîndi o perspectivă suficient de clară şi coerentă 
asupra modernităţii, trebuie inventariate presupozitiile ei de 
natură metafizică. În fond, ideile sociale şi estetice ale mo- 
dernitätii nu sunt altceva decît interpretări ale presu- 
poziţiilor ei de natură metafizică. 

Filosofia epocii moderne este mai conservatoare decît 
estetica şi teoria socială. Ea păstrează încă anumite date pe 
care le asumase în trecut, renuntînd mai greu la situaţia 
teoretică şi conceptuală moştenită. Cel mai bun exemplu îl 
reprezintă înţelegerea temporalităţii. Deşi modernitatea 


84 Matei Călinescu, op. cit., pp. 63-66. 


169 


Dosare metafizice 


estetică şi cea socială manifestă o credinţă aproape oarbă în 
consistenţa şi deplina justificare a clipei, în temporalitatea 
finită a vieţii omeneşti, metafizica nu renunţă încă deplin la 
pretenţiile ei mai vechi. Ea mizează încă enorm pe posi- 
bilitatea de a oferi o perspectivă absolută asupra a tot ceea 
ce există, ca şi cum filosoful ar avea acces la perspectiva 
care îi aparţine lui Dumnezeu. În acest fel, deşi meta- 
fizicienii moderni invocă deja finitudinea şi facticitatea 
omului, ei îşi prezintă discursurile filosofice ca şi cum ele ar 
reflecta o complicitate secretă între temporalitatea profană 
şi eternitate. Şi se situează, desigur, mai degrabă în pers- 
pectiva eternității decît în cea a temporalitätii. Pe scurt, 
metafizica păstrează încă unele probleme din trecut, la care 
estetica şi teoria socială nu erau obligate să ofere răspunsuri. 

S-a afirmat adesea că metafizica modernă este o 
filosofie a subiectului. De la Hegel la Heidegger şi cei ce au 
preluat ideile acestuia s-a tot afirmat că presupozitia ce face 
cu putinţă întregul discurs al modernităţii este instituirea de 
sine a subiectului ca temei al întregii existente, Încă din 
secolul al XVII-lea, modernitatea filosofică (şi cea ştiinţifică) a 
realizat această mutație la nivelul presupozitiilor. Această 
nouă atitudine a omului l-a încredinţat că el este singura 
fiintare care poate — şi chiar trebuie — să instituie cortegiul 
normelor morale, estetice, culturale, fără a dispune de 
sprijin şi imbolduri transcendente. 

Observînd că subiectivitatea este principiul „noii epoci”, 
Hegel îi atribuie două determinatii, anume libertatea şi 
reflectia. Acestea dau seama de înțelesurile hegeliene ale 
subiectivitätii: individualismul (adică justificarea particula- 
rității);, dreptul la critică (ce conferă modernităţii privilegiul 
şi datoria de a-şi afla o justificare în ea însăşi), autonomia 
acţiunii (şi totodată responsabilitatea acesteia), filosofia 
idealistă (conform căreia filosofia este o sesizare a ideii care 

se cunoaşte pe sine)“. După Habermas, deşi Hegel iniţiază 
prima critică a modernităţii, scop pentru care apelează la 
presupozitia absolutului, el se comportă duplicitar faţă de 
modernitate: pe de o parte, prin această supozitie el satisface 
nevoia modernităţii de autoîntemeiere; pe de altă parte, prin 
aceeaşi supozitie a subiectului absolut, el vrea să depăşească 
subiectivitatea uzind de metoda filosofiei subiectului 
(autoreflectia), iar astfel atenuează efectele criticii pe care o 
face modernităţii. 

Heidegger oferă şi el o interpretare unitară a meta- 
fizicii moderne, situînd-o pe aceasta ca moment al istoriei 
metafizicii. El crede că epocii greceşti, în care fiinţa fiintärii 
a fost gîndită ca prezenţă, şi epocii medievale, care s-a 
raportat la fiintare ca la o existenţă creată (ens creatum) 
aparţinînd ierarhiei creaţiei, le succedă determinarea fiinţei 
ca reprezentare în epoca modernă. Cunoaşterea presupune 
obiectivarea fiintärilor, punerea-în-fatä (Vor-stellung) a 
acesteia, adică o reprezentare (Vorstellung). Doar astfel su- 
biectul ar putea dobîndi certitudinea cu privire la fiintare, iar 
aceasta din urmă ar deveni obiect. Heidegger observă că în 
metafizica lui Descartes adevărul a fost definit drept 
certitudine a reprezentării. În acest fel, acea fiintare care, 
fiind sigură cu privire la sine, dobîndeşte certitudine asupra 
obiectului, este însuşi subiectul. Acesta este vno-keiuevov 
(sub-jectum), substrat, prin urmare temei*f. În interpretarea 
lui Heidegger, această instanţă este în cadrul modernităţii 
centrul la care e raportată întreaga existenţă, întrucît lumea 


5 Am preluat această sistematizare a ideilor lui Hegel despre 
subiectivitate din Jürgen Habermas, Discursul filosofic al 
modernităţii, ed. cit., pp. 33-34. 

5 Martin Heidegger, „Die Zeit des Weltbildes”, în Holzwege, 
Vittorio Klostermann, Frankfurt am Main, 6., durchgesehene 
Auflage, 1980, p. 104. 

însăşi devine imagine (8i/d)“. Subiectul este acum scena pe 
care fimtarea trebuie să se reprezinte, adică să devină 
imagine: „omul devine reprezentantul ființării în sensul 
obiectului”. Gîndirea modernă este astfel o filosofie a 
reprezentării. 

Filosofia modernă, arată tot Heidegger, privilegiază 
opozitiile. Hegel le-a resimţit ca adevărate sciziuni şi le-a 
pus pe seama unei filosofii care rămîne la nivelul inte- 
lectului. Tot el observa că acest tip de filosofie privilegiază 
condiţionat. Supozitia datului rămîne deci o idee funda- 
mentală a modernităţii, chiar dacă şi-a aflat o critică 
serioasă în chiar acest spaţiu. Această supozitie este 
completată, de altfel, de ideea că eul este act pur, activitate 
ce se produce pe sine în mod liber. Atât în versiunea trans- 
cendentală a filosofiei, cît şi în cea speculativă, eul este 
înţeles ca act şi este determinat prin două atribute ale sale: 
autoreflectia şi reflectia totalizatoare“”. Cel din urmă dintre 
aceste atribute numeşte, de fapt, obsesia sistemului în 
filosofia modernă. Marile naratiuni ale modernităţii, ce 
satisfac idealul plenitudinii, aduc în atenţie o altă supozitie, 
cea a întregului. Totodată, aceste metanaratiuni dovedesc 
că, cel puţin în orizontul metafizicii, modernitatea susţine 
preeminenta identităţii față de diferenţă, chiar dacă mo- 
dernitatea estetică şi cea socială dovedesc un adevărat cult 
al diferenţei. 

Supoziţia subiectului, alături de celelalte presupoziti 
aflate în legătură cu ea, au importante repercusiuni asupra 
unor convingeri elementare aflate la lucru în ştiinţe. Ele 
susțin, de pildă, idealul de obiectivitate al ştiinţei moderne, 


“ Ibidem, p. 88. 

88 Ibidem, p. 89. 

* Jürgen Habermas, Nachmetaphysisches Denken. Philosophische 
Aufsätze, ed. cit., p. 39. 

concretizat prin credinţa în universalitatea metodei, înțeleasă 
ca un set precis de reguli. Acest înţeles al metodei a condus la 
prevalența gîndirii de tip tehnic. Credinţa într-o mathesis 
universalis este strîns legată de acest fapt. Nu mai puţin, 
acelaşi înţeles al metodei a condus la o imensă încredere în 
ştiinţă şi în tehnică („ştiinţa este putere”), precum şi la o 
interpretare mecanică a naturii (şi chiar a raţiunii omeneşti). 
Chiar şi discipline cu un ideal de stiintificitate mult deosebit 
de cel al ştiinţelor naturii au preluat această încredere, poate 
exagerată, în virtuțile metodei. Un exemplu în acest sens îl 
constituie regulile interpretării propuse de către autorii 
moderni care au tematizat chestiuni de hermeneutică. 


Metafizica devine sistem în cadrul filosofiei moderne, 
perioadă în care modernitatea însăşi se configurează ca un 
sistem, ca o structură, este drept că una paradoxală, pentru 
că ea îşi interiorizează propria criză şi se hrăneşte din per- 
manenta tentativă a depäsirii acesteia. Între conceptul siste- 
matic al metafizicii şi cel — nu mai puţin sistematic — al mo- 
dernitätii există împrumuturi teoretice, încrucişări, deplasări 
de sens. Constituirea celor două concepte comportă o miză 
sistematică, iar operaţiile lor constitutive nu sunt doar de 
natură logico-abstractivă, ci îndeosebi de natură istorică. Ele 
sunt concepte cu valoare retrospectivă, formate a posteriori, 
după ce respectivele structuri s-au cristalizat deja şi au de- 
venit realități (ale gîndirii), tinzînd chiar către o vulgarizare 
sub diverse forme ideologice. Sistematizările care îşi anunţă 
pretenţia de a fi definitive conduc aşadar, în mod inevitabil, 
la abordări critice. Acestea apar în momentele tîrzii, şi 
cumva retrospective, ale acelor forme de gîndire. În această 
privinţă, metafizica şi modernitatea împărtăşesc aceeaşi 
soartă. Critica modernităţii, punerea ei totală în discuţie din 

dorința unei depăşiri sistematice i-a determinat pe unii 
autori să vorbească despre postmodernitate (Lyotard, 
Baudrillard etc.), pe alţii despre „sfîrşit al modernităţii” 
(Vattimo), sau „modernitate tîrzie”. Analog, în cazul meta- 
fizicii s-a invocat o gîndire postmetafizică (Habermas), ori 
un veritabil sfîrşit al metafizicii. 

CRITICA METAFIZICII ÎN 
MODERNITATEA TÎRZIE 


Reformularea hermeneutică a ideii de 
fundament 


Ideea de temei, o constantă a metafizicii tradiționale, a 
fost supusă unor critici severe începînd cu filosofia 
kantiană. Aceste critici s-au accentuat, devenind tot mai 
nuantate, în cadrul mai multor curente din ultimele două 
secole, mergînd de la reformularea ideii de fundament, pre- 
cum în cazul întemeierii de tip transcendental (Husserl), 
pînă la negarea radicală a oricărui temei, precum în cazul 
neopragmatismului. Critica metafizicii realizată din pers- 
pectivă pragmatistă îi are ca principali reprezentanți pe 
Richard Rorty, Hilary Putnam, Robert B. Brandom (care 
reiau teme ale pragmatismului clasic: Charles Sanders 
Peirce, William James, John Dewey, George Herbert 
Mead). Toţi aceşti autori critică pretenția concepţiilor 
epistemologice clasice de a întemeia proiectul politico- 
moral al modernităţii. Ei au în comun antifundafionalismul 
(permanent prezent în concepţia pragmatică a adevărului), 
suspectînd pretenţia de a găsi fundamente ultime şi 
infailibile ale cunoaşterii, deduse din aşa-zisa „natură 
raţională” a operaţiilor noastre mentale. Punînd în discuţie 
ideea existenţei unor principii sau reguli raţionale infailibile, 
adecvate unei ordini date, ideale, transcendente, autorii 
pragmatisti asumă totodată failibilismul. 

Una dintre cele mai fructuoase reformulări ale ideii de 
temei este cea pusă la lucru de către filosofia hermeneutică 
a secolului XX, expresie prin care trebuie să înțelegem 
proiectele de ontologie hermeneutică dezvoltate pe baze 
fenomenologice (Heidegger şi Gadamer). Cum este posibilă 
ontologia hermeneutică, şi cum anume pune ea la lucru o 
critică de tip hermeneutic a metafizicii? 

Pretentia de universalitate a metafizicii a primit 
odinioară o temeinică rezolvare prin problema „subiectului” 
metafizicii, care în epoca modernă a fost identificat chiar cu 
eul. Bineînţeles, respectiva exigentä nu dispare nici atunci 
cînd terenul criticii metafizicii ajunge să fie ontologia 
hermeneutică, doar că ea devine acum atributul unor 
instanțe  „hermeneutice”. Bunăoară înțelegerea, atît la 
Heidegger cît şi la Gadamer, este privită ca modul 
fundamental de a fi al omului, iar astfel ca o instanţă onto- 
logică universală. Pentru Heidegger, Dasein-ul însuşi ar fi 
eminamente „hermeneutic”, în temeiul înzestrării sale cu o 
prealabilă înţelegere a fiinţei, una ce trebuie scoasă la 
suprafaţă, adică explicitată clipă de clipă. Ea este mediul — 
solul, elementul, sau universul — în care îşi înfig rădăcinile 
existența omenească şi, o dată cu ea, faptul cunoaşterii. De 
aceea poate fi văzută ca un Geschehen, ceva ce survine în 
noi dincolo de voinţa ori bunul nostru plac. La fel se 
întîmplă cu fenomenul limbii. Îndeosebi în scrierile lui 
Gadamer, acesta apare ca expresia ultimă a universalitätii 
„căutate” în imanenta singularului, idee pe care o găsim 
progresiv introdusă prin conceptele de prezentare 
(Darstellung), apartenenţă (Zugehörigkeit), tradiţie etc. Prin 
toate acestea, apare ca universală însăşi finitudinea fiintärii 
umane, interzicînd accesul către vreo necontrolată „lume de 
dincolo”. Ea exprimă tocmai absența separaţiei dintre 
universal si singular, introducîndu-ne în experienţa 


176 


Critica metafizicii în modernitatea tirzie 


adevărului hermeneutic sub forma bine cumpănită a unei 
medieri totale (totale Vermittlung). 

În primă instanţă, universalitatea conceptelor herme- 
neutice (înţelegere, limbă etc.) poate fi concepută exten- 
sional, în măsura în care fiecare dintre ele impregnează 
toate sferele fiintärii (ale fiintärii văzută ca fenomen, 
„pretenţie de existenţă”). Problema universalitätii con- 
ceptelor hermeneutice anterior menţionate nu este însă pusă 
în mod satisfăcător dacă rămînem exclusiv la perspectiva 
extensională. Căci nu e suficient să spunem că toate 
ființările se caracterizează prin faptul că există în forma 
înţelegerii (ori a limbajului, respectiv a interpretării). Căci 
în astfel de cazuri universalitatea poate să rămînă la statutul 
de simplă generalitate, chiar dacă sub chipul unui gen al 
tuturor genurilor. 

Să dăm un exemplu de tratare extensională, anume cel 
al conceptului de interpretare, aşa cum este el utilizat de 
Nietzsche. Extensiunea maximală şi universalitatea atribuite 
interpretării reprezintă, la el, terenul teoretic al criticii 
metafizicii. Conceptele si supozitile ei sunt dizolvată 
genealogic într-o pluralitate de interpretări aflate în 
permanentă dispută, o relativă stabilitate avînd doar teatrul 
lor de luptă. Nietzsche exprimă aceste idei într-o termino- 
logie hermeneutică: în constituirea oricărui fenomen şi a 
oricărei idei avem de a face cu un proces interpretativ, în 
fond cu interpretări ale altor interpretări. Cu toate acestea, 
se poate argumenta că, în scrierile lui Nietzsche, inter- 
pretarea este nu doar un concept ontic cu extensiune 
maximală, ci un veritabil operator ontologic!. În contextul 
Heidegger-Gadamer al ontologiei hermeneutice, universa- 
litatea înţelegerii, respectiv a limbii nu este doar una 


1 Am susţinut această idee în lucrarea mea Dansul mästilor. 
Nietzsche şi filozofia interpretării, Bucureşti, Humanitas, 2008. 

extensională, iar aceasta întrucît există, pentru ei, o fiintare 
privilegiată — deşi nu în sensul unui principiu —, o fiintare 
care desfăşoară şi totodată închide în sine respectiva 
universalitate. 

Din perspectiva intensiunii, metafizica este constituită 
onto-teologic. Expresia a apărut, la Heidegger, pentru a 
surprinde „modul de lucru” al metafizicii, constînd în insti- 
tuirea unică a fundamentului ca o figură care impregnează, 
sub moduri diferite (principiu şi cauză), atît ontologia cît şi 
teologia. În cadrul ontologiei hermeneutice, această „logică” 
proprie metafizicii a fost radical chestionată, fiind de- 
montată sau revizuită prin mai multe strategii. Cea mai 
importantă rămîne, în fond, chiar demascarea respectivei 
„logici”, ca una care nu doar uzează excesiv de figura 
fundamentului, ci favorizează identicul şi ascunde dife- 
rentele, privilegiază gîndirea captivă în regimul marilor 
opoziții, prezentifică realul pentru a-l pune la dispoziţia 
eului etc. Raţionalitatea hermeneutică s-a dorit a fi anti- 
dialectică, profund afirmativă. 

Ideea de fundament, cu cele două moduri încrucişate 
ale sale — principiu şi cauză (Heidegger) — au primit corectii 
severe. De pildă, s-a spus că temeiul ar trebui gîndit ca un 
non-temei, strategie prin care ar fi suspendată şi fundarea în 
maniera prezenţei. Figura fundamentului ar fi tot mai dificil 
de asumat, deoarece nu există un început absolut al 
discursului şi nici un l’autre du langage (Gadamer). Am 
asista astfel la o „fundare hermeneutică”, apartinînd 
„gîndirii slabe”, sau „ontologiei declinului”, una pusă la 
lucru atunci cînd temeiul nu mai este capabil „să functio- 
neze ca Grund” (Vattimo). Mai departe, orice „origine” ar 
trebui „tăiată”, pentru a o sustrage regimului substantialist 
(scrierea ființei sub o cruce, aşa cum fac Heidegger şi 
Derrida); ideea de semnificat prim ar trebui şi ea recuzată 
(Derrida), principiul raţiunii s-ar vedea dislocat prin 


178 


Critica metafizicii în modernitatea tirzie 


înscenări cu intenţie disolutivă, precum ideile de joc, 
Ereignis, es gibt şi Gabe (donaţie, dar), prin semne grafice 
precum différance („originea non-plină, non-simplä, ori- 
ginea structurantă şi diferantă a diferenţelor”, aşa cum o 
defineşte Derrida, în Marges — de la philosophie), prin 
utilizarea ghilimelelor şi a italicelor — toate, strategii prin 
care numele „propriului” şi ale fundamentului (esenţă, 
origine etc.) ar ajunge, în sfîrşit, să fie gîndite ca nişte con- 
cepte (sau mai degrabă „non-concepte”) „non-pline”. În 
locul ideii de fundament, dominantă în istoria metafizicii, ar 
trebui recunoscută urma: „urma (frace) nu este nici un fond, 
nici un fundament, nici o origine; ci mişcarea diferantei, în 
măsura în care produce cele diferite, în măsura în care ea di- 
ferentiazä, este rădăcina comună a tuturor opoziţiilor con- 
ceptuale” (Derrida). Aşa cum putem observa, toate cele 
menţionate nu sunt altceva decît strategii ale de-pozitivării 
„modului de lucru” al metafizicii. 

Elaborarea istorică a corpus-ului metafizicii, sinuoasă 
şi supusă unor factori întîmplători, prezintă prin ea însăşi un 
caracter hermeneutic. Ea a fost posibilă, la drept vorbind, 
exclusiv prin jocul unor accidente interpretative, ataşabile 
îndeosebi destinului tratatului aristotelic, dar şi întîlnirii de 
ordin hermeneutic a culturii greceşti cu cea latină, apoi a 
acesteia cu cea arabă etc. Descoperirea caracterului istoric 
al metafizicii este datorată criticii istoriciste, apărută la 
sfirşitul secolului al XIX-lea şi debutul secolului XX. Este 
momentul în care istoricitatea începe să fie recunoscută ca 
presupozitie nu doar a cunoaşterii, ci şi a existenţei umane. 
Rațiunea însăşi este istorică, iar din acest motiv finită, 
credea Dilthey. O dată cu Heidegger şi Gadamer, 
istoricitatea devine modul fundamental de a fi al omului. Ea 
este semnul finitudinii radicale, al „aruncării” noastre în 
anumite posibilităţi pe care nu le alegem după bunul nostru 

plac. Mai în adîncime, este şi semnul apartenenţei la o 
tradiţie şi, în consecinţă, la o limbă. 

Dar tot o dată cu Heidegger aflăm că istoricitatea nu 
rămîne doar caracteristica decisivă a omului, ci ajunge să 
definească însăşi structura fiinţei. Să reținem că este vorba 
despre un înţeles al istoricităţii configurat prin contrast cu 
cel teleologic, hegelian. La început un simplu principiu al 
relativizării concepţiilor filosofice despre lume (Dilthey), 
istoricitatea este introdusă în inima metafizicii, ca o 
strategie de a o deconstrui din interior, de a o slăbi, de a 
exhiba finitudinea definitorie fiinţei înseşi (Heidegger). 
Metafizica devine istorică în chiar esenţa ei, iar astfel 
devine finită. Este deschisă astfel calea proiectelor de apro- 
priere a istoriei metafizicii, o activitate filosofică posibilă 
abia atunci cînd este deplin asumată supoziţia sfirsitului ei, 
sub forma împlinirii posibilităţilor sale fundamentale. Un 
exemplu în acest sens este ideea heideggeriană a „depăşirii 
metafizicii”, care, asumînd presupozitia istoricitätii, se do- 
vedeşte un veritabil model de strategie hermeneutică. Astfel 
de strategii de apropriere (Aneignungsstrategien), explicit 
hermeneutice, au fost curînd preluate în studiul istoriei 
filosofiei, terenul lor de aplicaţie cel mai la îndemînă. 

În afara criticii „modului de lucru” al metafizicii, 
ontologia hermeneutică reprezintă o critică, la fel de 
radicală, a obiectelor de cercetare ale celor patru discipline 
ce compun scenariul clasic al acesteia. Fiecare dintre ele 
primeşte cîte o replică, e reconfigurată ori de-a dreptul 
aruncată în secundaritate. a) Ontologia, mai întîi, nu mai 
este asumată ca o construcţie filosofică, ci e privită ca fiind 
deja dată, înscrisă oarecum în însăşi fiinţarea umană. Am 
putea spune că aceasta din urmă prezintă o constituţie 
„ontologică”, iar tocmai acest „mod de a fi” trebuie scos la 
lumină. Nu întîmplător, fiinţa e fenomenul prin excelenţă 
demn de supus cercetării, şi aceasta întrucît este de cele mai 

multe ori într-o stare de ascundere, fără a ascunde însă un 
altceva în spatele său (Heidegger). Ontologia este una 
hermeneutică exact în măsura în care fiintarea Dasein, 
înzestrată cu o prealabilă înțelegere a ființei, are dintot- 
deauna înscrisă în propria fiinţă dispoziţia fundamentală de 
a explicita (de a descrie fenomenologic) această ființă. 
Ontologia mai este apoi una hermeneutică şi întrucît „fiinţa 
care poate fi înţeleasă este limbă”, enunţ ce face referire la 
prezenţa unui element „substanţial” în orice subiectivitate 
(Gadamer). b) Teologia, în al doilea rînd, se vede probabil 
cel mai direct chestionată prin tema nietzscheeană a „morţii 
lui Dumnezeu”. Ontologia hermeneutică renunţă, cel puţin 
la o primă privire, la „ipoteza” Dumnezeu, tocmai în 
numele finitudinii, înţelegîndu-l ca o simplă fiintare, chiar 
dacă una „supremă”, ca o determinatie istorico-interpreta- 
tivă prin care ne-am reprezentat cîndva fiintarea ca atare 
(Heidegger). Faptul nu rămîne fără urmări în hermeneutica 
teologică: este preferat regimul oarecum „slăbit” al textului 
sacru, văzut ca un text oarecare, un ansamblu de jocuri 
sociale şi practici de lectură. Este un text care se apropie tot 
mai mult de situaţia mitului, care, lipsit de un text originar, 
se traduce doar pe sine (Jean Greisch). Astfel, fenomenul 
secularizării are ca efect explozia interpretării, devenită 
independentă de referinţa la „textul prim”. Cu toate acestea, 
în chiar intimitatea criticii teologiei îşi anunţă prezenţa o 
„altă teologie”, mai apropiată apofatismului sau henologiei. 
Totodată, statutul special al textului sacru poate fi 
recunoscut ca atare, căci „lumea” acestui text este cea care 
nu doar devine lumea în care există orice creştin autentic, ci 


? Există şi alţi autori care înţeleg fiinţa ca una ineluctabil aruncată 
în limbaj (Lyotard), ca o urmă lăsată în interiorul limbii 
(Derrida), sau ca una „slabă”, despre care nu se mai poate 
spune nimic, lipsită de atributele tari pe care i le-a conferit în 
trecut metafizica (Vattimo). 

ea este lumea care formează conştiinţa istorică a omului 
occidental (Paul Ricoeur). c) Cosmologia este şi ea complet 
transformată, ca urmare a asumptiilor deopotrivă feno- 
menologice şi perspectiviste. Caracterul mediat al raportării 
omului la fiintärile simplu prezente si la cele instrumentale 
ne introduce direct în ideea conform căreia avem de a face 
cu lucruri ca fiind ceva sau altceva, cu fiintäri întîlnite 
laolaltă cu interpretările lor (structura ca a explicitării). Noi 
înşine conferim sens ființărilor intramundane, doar astfel 
acestea fiind deschise către lumea ca atare (Heidegger). Sau, 
într-un registru oarecum similar, lumea însăşi ni se prezintă 
într-o limbă, aşadar ne vine în întîmpinare cu o mulţime de 
pre-înţelesuri (Gadamer). d) În sfîrşit, egologia reprezintă, 
cel mai probabil, miza cea mai importantă a scenariului 
critic. Eul nu mai poate funcţiona ca un temei al existenţei, 
precum în ipostazele moderne ale metafizicii. Şi nici nu mai 
poate fi văzut ca un „stăpîn” al lumii, pe care ar supune-o 
sistematic prin acte „calculatoare” precum cel al repre- 
zentării ori acela al reflexivităţii. Datorită finitudinii şi 
istoricitätii sale elementare, subiectul îşi pierde orice 
pretenţie de certitudine, fiind asumat ca un „eu posibil”, ca 
unul destinat să-şi proiecteze şi să-şi împlinească propriul 
mod de a fi (Heidegger). El devine un „dialog” ce poate fi 
înţeles nu atît prin raționalitatea de tip tehnic, dominatoare 
şi violentă, cît mai degrabă prin cea practică (Gadamer). În 
fond, abia acum subiectul e gîndit ca in-determinat, in- 
disponibil, de-pozitivat. 


Destructia istoriei ontologiei 


Filosofia heideggeriană debutează cu o aprofundare a 
neokantianismului. Problema care îl interesează în mod 
special pe filosof în primele sale scrieri este aceea de a 
deosebi cu claritate între sfera logică şi faptele psihice. El 
constată că doar astfel poate redeveni însemnată chestiunea 

validității categoriilor. Bineînţeles, Heidegger are în atenţie 
nu numai categoriile logice, ci şi cele cu statut ontologic. În 
teza sa despre Duns Scotus (Die Kategorien- und 
Bedeutungslehre des Duns Scotus, 1916), el face deja un 
pas mai departe față de neokantianism, încercînd să 
realizeze o sinteză între psihologic şi logic, altfel spus între 
istorie şi temporalitate, pe de o parte, şi imuabilitate şi 
validitate, pe de altă parte. Ideea sa este că valoarea 
obiectivă a categoriilor trebuie să îşi afle o întemeiere în 
viaţa conştiinţei, caracterizată prin istoricitate şi tempo- 
ralitate. Aceasta, întrucît „spiritul viu” (expresie pe care o 
foloseşte în aceste prime texte pentru a desemna fiintarea 
umană) este, prin definiţie, spirit istoric”. Cu astfel de 
consideraţii, Heidegger îşi precizează un drum propriu în 
filosofie. Pe de o parte, el evită discursul de tip psihologist 
şi antropologic, în măsura în care pune accent pe validitatea 
şi obiectivitatea categoriilor. În acest fel, dovedeşte că şi-a 
însuşit premisele neokantianismului. Ca şi acesta, el crede 
că subiectul empiric nu poate sta drept fundament al 
filosofiei. Pe de altă parte, ia deja distanţă faţă de filosofia 
neokantianä, considerînd că discursul filosofic nu poate 
urma îndeaproape nici maniera transcendentală de a gîndi. 
Prin urmare, nici eul empiric, nici eul transcendental nu mai 
convin pentru un nou început al filosofiei. 

Istoricitatea „spiritului viu”, despre care Heidegger 
vorbeşte în primele sale texte, va fi numită, ceva mai tîrziu, 
„facticitate a existenţei”. Prin această din urmă expresie el 
vrea să arate că eul pur nu poate constitui un temei veritabil 
al existenţei, ci se originează, la rîndul lui, în existenţa 
factice. Se observă acum influența lui Husserl, cu 


* Gianni Vattimo, Introduction à Heidegger, traduit par Jacques 
Rolland, Paris, Les Editions du Cerf, 1985, pp. 13-15; Otto 
Pôggeler, Drumul gîndirii lui Heidegger, traducere de Cătălin 
Cioabă, Bucureşti, Editura Humanitas, 1998, pp. 16-18. 

teoretizările sale despre conceptul de fenomen şi despre 
întoarcerea către lucrurile înseşi, către concretitudinea 
acestora, precum şi cu analizele dedicate „lumii vieţii”. De 
asemenea, poate fi recunoscută influența lui Dilthey, cu 
dezbaterile sale privitoare la ştiinţele istorice, viaţă şi „spirit”. 
De la acesta din urmă preia deosebirea (chiar contrastul) 
dintre „spiritul viu” şi schemele conceptuale ale metafizicii. 
Să ne amintim că Dilthey teoretizase această chestiune în 
lucrarea Einleitung in die Geisteswissenschaften. Heidegger 
crede acum că aparatul conceptual al metafizicii şi în special 
„modul ei de lucru” au rămas neschimbate în întreaga istorie 
a metafizicii occidentale, de la Platon pînă la Nietzsche. Pe 
scurt, observaţia sa este că fiinţa a fost mereu înţeleasă ca 
prezenţă, presupozitie care a rămas însă neproblematizată, 
deşi ea se află la baza neokantianismului şi a feno- 
menologiei. O dată decis faptul că filosofia trebuie să 
redescopere şi să regîndească problema fiinţei, Heidegger 
pune în chestiune conceptele deja clasice ale metafizicii: 
ființă, realitate, validitate, categorii etc. Astfel, pentru 
tînărul Heidegger, metafizica trebuie să fie o sinteză între 
neokantianism, cu exigenţele lui transcendentale (validitate 
şi obiectivitate) şi filosofia vieţii, ce impune originarea 
logicului în existenţa factică, în viaţa însăşi. Dacă aceasta 
rămîne deocamdată o sarcină a metafizicii, nu trebuie să 
uităm că filosoful îşi propune deja să gîndească radical acel 
fenomen care nu a fost şi nu poate fi redus la categoriile 
metafizicii, anume existenţa în facticitatea ei. 

Aceasta devine chestiunea fundamentală a cursului pe 
care Heidegger l-a ţinut în semestrul de vară al anului 1923, 
intitulat Ontologie. Hermeneutik der Faktizität. În acest 


* Martin Heidegger, „Ontologie. Hermeneutik der Faktizităt“, în 
Gesamtausgabe, Band 63, hrsg. von Käte Brôcker-Oltmana, 
Frankfurt am Main, Vittorio Klostermann, 1988. 

text, filosoful german echivalează viaţa cu Dasein-ul, 
înţeles în facticitatea sa. El pleacă de la evidenţa că 
facticitatea este denumirea folosită pentru a desemna 
caracterul de ființă al Dasein-ului propriu”. Mai departe, îşi 
defineşte cercetarea drept hermeneutică, subliniind că nu 
înţelege prin aceasta din urmă o teorie despre interpretare. 
Utilizarea termenului „hermeneutică” în acest text este cu 
atît mai importantă cu cît el nu apare de multe ori în Sein 
und Zeit şi nici în textele mai tîrzii, deşi noutatea pe care 
Heidegger o aduce în cadrul acestei discipline este unanim 
recunoscută. Hermeneutica este definită acum ca modalitate 
de acces, de înţelegere, de interogare şi de explicitare a 
facticităţii”. Ea este chiar explicitarea facticitätii (die 
Auslegung der Faktizităt). Prin intermediul ei Dasein-ul 
dobîndeşte posibilitatea de a accede la înţelegerea de sine. 
Nu în ultimul rînd, hermeneutica oferă posibilitatea de a 
înţelege înstrăinarea Dasein-ului, căderea acestuia şi putinţa 
de a-i face manifestă Dasein-ului libertatea sa. Din acest 
motiv, Heidegger echivalează înţelegerea la care poate 
accede Dasein-ul cu veghea (Wachsein). Cu privire la ra- 
portul dintre cele două noţiuni centrale ale textului amintit, 
„hermeneutică” şi „facticitate”, este necesar să mai amintim 
că nu avem de a face cu un act de cunoaştere, prin care 
Dasein-ul ar accede la facticitatea existenţei, ci în joc este 
simpla situare a Dasein-ului în cadrul existenţei factice. 
Discursul lui Heidegger este explicit ontologic, nu 
gnoseologic. 

Ca modalități de  explicitare a  Dasein-ului 
(Auslegungsweisen des Daseins), Heidegger numeşte istoria şi 
filosofia. Prin mijlocirea acestora Dasein-ul încearcă să se 


S Ibidem, p. 7: „Faktizităt ist die Bezeichnung für den 
Seinscharakter «unseres» «eigenen» Daseins”. 
ê Ibidem, p. 15. 

înțeleagă pe sine în felul său de a fi”. În istorie, el se 
obiectivează drept „ceea ce a fost” (Gewesenes), iar în 
filosofie ca „faptul de a fi mereu” (Immersosein). Cele două 
moduri de obiectivare a Dasein-ului sunt amintite pentru a 
fi apoi depăşite. În acest sens, Heidegger recurge la datele 
fenomenologiei, înţeleasă ca metodă a cercetării. El adaugă 
însă fenomenologiei dimensiunea istoricitätii, afirmînd că 
hermeneutica trebuie să facă vizibil ceea ce tradiția a păstrat 
ascuns, adică existenţa în facticitatea ei. Cu aceste precizări 
Heidegger ajunge să vorbească explicit despre „destrucţia” 
tradiției. Prin aceasta nu înțelege refuzul tradiţiei sau 
aneantizarea ei, ci o critică istorică prin care este posibilă 
verificarea semnificaţiilor originare ale conceptelor meta- 
fizice*. Pentru Heidegger, hermeneutica îşi poate realiza 
sarcina de a face vizibilă existenţa factică dincolo de 
conceptele metafizicii doar prin intermediul destructiei”. 
Prin destructie Heidegger are în vedere o cercetare de 
tip genealogic, menită să conducă la actul prin care a luat 
naştere metafizica occidentală. Supozitia acestui demers 
este aceea că originea metafizicii a fost ocultată prin 
momentele ei ulterioare. Scopul destructiei este de a 
recupera sensul originar al trecutului, fapt imposibil atâta 
timp cît filosofia utilizează categorii reificate. De pildă, în 
cursul său din 1923, Heidegger supune destrucţiei 
interpretarea fiinţei în filosofia greacă. În alte texte de 


7 Ibidem, p. 65. 

8 Cu privire la intenţia emancipatoare a hermeneuticii facticitätii, 
cf. Jean Grondin, L'universalite de l’herméneutique, Paris, 
Presses Universitaires de France, 1993, p. 144. 

Ibidem, p. 105: „Hermeneutik ist Destruktion”. Putem folosi 
termenul de „destrucție” pentru două concepte utilizate de 
Heidegger: Abbau (în Ontologie. Hermeneutik der Faktizität şi 
Zur Seinsfrage) şi Destruktion (în cursul din 1923 şi în lucrarea 
Fiinţă şi timp). 

tinereţe are în atenţie noţiuni precum spirit, cultură, tradiţie. 
Ideea sa este că tradiţia reifică ori solidifică datele ei 
originare, transformîndu-le în literă moartă. Astfel, ar fi 
necesară redescoperirea elementului viu care îi constituie 
originea. Din această perspectivă, hermeneutica facticităţii, 
care foloseşte destructia ca metodă, se dovedeşte a fi o 
reinterpretare a unor mai vechi interpretări, pentru a 
întrebuința o expresie care se potriveşte la fel de bine 
hermeneuticii lui Nietzsche. Chiar dacă radicală şi aparent 
violentă, destructia debutează prin a fi o cercetare a funda- 
mentului ascuns al metafizicii, pentru a se dovedi în cele din 
urmă mai curînd o căutare a punctului de plecare, a acelui 
mediu în care se înrădăcinează metafizica însăşi, anume 
existenţa factică. Proiectul unei hermeneutici a facticitätii 
decurge în mod firesc din observaţia lui Heidegger conform 
căreia metafizica „tradițională? presupune, fără să 
problematizeze, o permanenţă în timp şi o prezenţă deplină 
a fiinţei, ceea ce implică o disimulare a temporalitätii, a fini- 
tudinii şi a facticităţii omului. Din acest punct de vedere, 
similitudinile dintre Heidegger şi Nietzsche sunt evidente. 
Dacă Nietzsche interpreta filosofia occidentală ca pla- 
tonism, caracterizînd-o prin refuzul temporalităţii în de- 
trimentul eternității şi prin separatia radicală dintre lumea 
inteligibilă şi lumea sensibilă, Heidegger interpretează 
aceeaşi filosofie occidentală ca metafizică a prezenţei şi a 
identităţii, care exclude diferenţa. 

Pentru Heidegger, destructia nu are un sens negativ, ci 
mai degrabă unul neutral Ea nu vizează respingerea unei 


10 Atit în cursul din 1923, cît şi în Fiinţă şi timp, Heidegger 
recurge şi la o destructie a existenţei cotidiene. Despre 
conceptele de Durchschnittlichkeit şi das Man, precum şi 
despre caracterul neutru al cotidianului relativ la existenţa 
autentică şi la cea neautentică, a se vedea Michel Haar, La 

tradiţii, pentru a o înlocui cu alta, nici respingerea filosofiei 
anterioare, pentru a propune în loc altă filosofie. 
Dimpotrivă, ea are un sens pozitiv, întrucît urmăreşte o 
recuperare a elementelor vii ale tradiţiei. Acest fapt rezultă 
cu claritate din paragraful 6 al lucrării Fiinţă şi timp, în care 
este reluată problema destructiei istoriei ontologiei. 
Heidegger pleacă de la ideea că timpul este orizontul 
înţelegerii fiinţei (fiinţa însăşi este temporală). Totodată, 
afirmă că istoricitatea este acea determinatie esenţială a 
Dasein-ului care face ca acesta din urmă să fie, explicit sau 
doar implicit, propriul său trecut. Cu alte cuvinte, Dasein-ul 
nu este acaparat doar de lumea în care el deja se află, ci şi 
de tradiţia căreia îi aparţine. „Aceasta îi preia Dasein-ului 
grija de a se conduce singur, de a se interoga şi de a 
alege”!!. Heidegger discută acum despre tradiţie într-un 
mod asemănător cu dezbaterile sale asupra facticităţii, din 
textele deja amintite. Altfel spus, o înţelege ca element sau 
mediu care face posibile atît înţelegerea de sine autentică a 
Dasein-ului, cît şi acapararea deplină a acestuia de către 
înțelesurile pe care i le livrează tradiția. 


„Tradiţia care ajunge în felul acesta dominatoare în primă 
instanţă şi cel mai adesea face într-o atît de mică măsură 
accesibil ceea ce «transmite», încît mai potrivit ar fi să 
spunem că ea îl ascunde. Ea lasă ceea ce a moştenit în seama 
de-la-sine-întelesului si totodată închide accesul la 
«izvoarele» originare din care şi-au tras seva, în parte în chip 
autentic, categoriile şi conceptele ce ni s-au transmis. Tradiţia 
merge chiar pînă acolo încît face să cadă cu totul în uitare 
faptul că ele au o asemenea provenienţă. Ea face să dispară 


fracture de l’histoire. Douze essais sur Heidegger, Grenoble, 
Éditions Jérôme Millon, 1994, pp. 61-67. 

1 Martin Heidegger, Sein und Zeit, 17. Auflage, Tübingen, Max 
Niemeyer Verlag, 1993, p. 21 ($ 6). 


188 


Critica metafizicii în modernitatea tirzie 


nevoia întoarcerii la surse şi suprimă pînă şi posibilitatea de a 


înţelege că această întoarcere este necesară”!?. 


După Heidegger, este necesar să aflăm condiţiile ele- 
mentare care fac posibilă întoarcerea veritabilă către trecut, 
în sensul asimilării productive a ceea ce transmite tradiția. 
Apoi, este prezentată sarcina destructiei, anume slăbirea 
tradiţiei rigide, solidificate, fapt ce ar face posibilă o reluare 
explicită a întrebării despre sensul ființei. În acest context, 
Heidegger subliniază că destructia trebuie înţeleasă ca avînd 
un scop pozitiv, acela de a determina limitele tradiției, adică 
ontologiei este cel care îl interesează pe Heidegger, ci 
modul în care sunt tratate în epoca sa problemele ontologiei. 
Trecutul este interogat şi interpretat numai în vederea unei 
clarificări a situaţiei prezente a ontologiei. Or, după 
Heidegger, ontologia a gîndit întotdeauna fiinţa ca prezenţă. 
Aceasta este, pentru el, cea mai importantă „constantă” a 
demersului metafizic. 

Revenind asupra înţelesului destructiei, Heidegger 
afirmă că aceasta este văzută drept simplă negare doar 
atunci cînd este judecată exclusiv din punctul de vedere al 
logicii. O asemenea interpretare, pe care o consideră 
eronată, are ca supozitie ideea că destructia urmăreşte re- 
cuzarea rațiunii, conducînd astfel în mod inevitabil la 
nihilism. La fel ca Hegel şi Nietzsche înaintea sa, Heidegger 
recurge la o critică a metafizicii întrucît aceasta se 
întemeiază pe regimul opozitiv al gîndirii, pe absolutizarea 


12 Martin Heidegger, Fiinţă şi timp, ed. cit., p. 41 ($ 6). 

5 Martin Heidegger, Scrisoare despre “umanism”, în Repere pe 
drumul gîndirii, traducere de Thomas Kleininger şi Gabriel 
Liiceanu, Bucureşti, Editura Politică, 1988, p. 327. 

„Acest lucru se petrece numai atunci — dar atunci în mod 
inevitabil şi definitiv, adică fără nici o perspectivă liberă către 
altceva — cînd crezul uzual este instituit în prealabil ca însuşi 
«pozitivul», iar plecîndu-se de la acesta, se judecă apoi în 
mod absolut şi totodată negativ în privința domeniului 
opozitiilor posibile. Într-un astfel de procedeu se ascunde 
refuzul de a expune unei meditații deopotrivă «pozitivul» 
judecat dinainte ca atare, precum şi poziţia şi opoziţia care, 
laolaltă, par să îl salveze. Prin invocarea constantă a logicului, 
se creează impresia că suntem cu totul angajaţi logicului, în 
timp ce gîndirea a fost de fapt renegată”!*. 


În lucrarea Fiinţă şi timp această chestiune nu îşi află 
însă o dezvoltare suficient de elaborată, fapt resimţit chiar 
de Heidegger. Nu întîmplător, el îşi încheie lucrarea prin- 
cipală cu două întrebări care prefigurează „drumul” gîndirii 
sale în textele ulterioare: de ce ființa a fost înţeleasă, în 
cadrul metafizicii, ca simplă prezentä?; de ce a ajuns do- 
minantă această obiectualitate (Verdinglichung)?" 


Depăşirea metafizicii 


Punînd în discuţie datele metafizicii, Heidegger 
observă o constantă a acesteia. Mai întîi, constată că meta- 
fizica s-a dorit a fi întotdeauna o cercetare privitoare la 
fiinţă. Cu toate acestea, ea pleacă mereu de la fiintare, iar 
uneori chiar se opreşte la fiintare, chiar dacă încearcă să o 
gîndească în ființa ei. Apoi, există două chipuri în care 
metafizica îşi reprezintă natura de fiinţă a ființării. Pe de o 
parte, ea îşi reprezintă întregul ființării ca atare, adică 
surprinde trăsăturile sale cele mai generale. Pe de altă parte, 
ea gîndeşte întregul fiintärii stabilind temeiul ei cert, anume 
fiintarea divină. Ea este deci atît ontologie, cît şi teologie, 


14 (idem. pp. 327-328. 
'5 Martin Heidegger, Sein und Zeit, ed. cit., p. 437. 

pe scurt ontoteologie'€. Ideea pe care o exprimă Heidegger 
este aceea că metafizica uită să gîndească fiinţa ca atare, 
preocupîndu-se constant de fiintare. 

Cu privire la „uitarea fiinţei”, el avertizează mai întîi 
că acest fapt ţine de esenţa omului, de modul său de a fi. 


„Datorită faptului că omul, cel care ec-sistă, ajunge să se 
situeze în acest raport — raport în care ființa se destinează pe 
sine însăşi (sich selbst schickt) — asumîndu-şi fiinţa în mod 
ecstatic, adică preluînd-o în grijă, el nu recunoaşte ceea-ce- 
este-cel-mai-aproape (das Năchste) şi se orientează în funcţie 
de ceea-ce-vine-după aceasta (das Ubernăchste). Ba el crede 
chiar că acesta din urmă îi este cel-mai-apropiat. Totuşi, mai 
aproape decît cel mai aproape şi, totodată, pentru gîndirea 
obişnuită, mai departe decît al ei cel mai departe, este 
apropierea însăşi: adevărul ființei”. 


Uitarea ființei sau a adevărului ei aparține, e drept, 
esenței omului, însă nu şi voinţei acestuia. Prin urmare, 
acest fapt ţine chiar de esenţa metafizicii: „adevărul fiinţei 
ca însăşi această deschidere-luminatoare rămîne, pentru 
metafizică, ascuns. Dar această stare-de-ascundere nu este 
un neajuns al metafizicii, ci tezaurul propriei ei bogății, care 
îi este ei înseși refuzat şi, totuşi, păstrat pentru ea” '*. Ideea 
acestui fragment este că „esența metafizicii este altceva 
decît metafizica”. 

Pentru a face sensibilă această idee, Heidegger reia 
reprezentarea filosofiei ca un arbore ale cărui rădăcini sunt 
metafizica, al cărui trunchi este fizica şi ale cărui ramuri 


16 Martin Heidegger, Introducere la “Ce este metafizica? ”, în 
Repere pe drumul gindirii, pp. 360-361. 

17 Martin Heidegger, Scrisoare despre “umanism”, în Repere pe 
drumul gindirii, pp. 313-314. 

'5 Jbidem, p. 313. 

IT Martin Heidegger, Introducere la “Ce este metafizica? ”, în 
Repere pe drumul gindirii, p. 351. 

sunt toate celelalte ştiinţe”. Ca rădăcină, metafizica se 
îngrijeşte de trunchi şi de ramuri, dar nu se extinde în 
direcţia solului. 

„În măsura în care îşi reprezintă întotdeauna fiintarea 
numai ca fiintare, metafizica nu ajunge să gîndească fiinţa 
însăşi. Filosofia nu se adună laolaltă pentru a se aşeza pe 
propriul ei temei. Ea îl părăseşte necontenit, şi anume prin 
mijlocirea metafizicii. Şi totuşi, filosofia nu se desprinde 
niciodată de el. În măsura în care o gîndire porneşte la drum 
pentru a afla temeiul metafizicii, în măsura în care această 
gîndire caută să gîndească adevărul ființei, şi nu să-şi 
reprezinte doar fiintarea ca fiintare, gîndirea a părăsit într- 
un anume fel metafizica. Această gîndire «coboară» — dacă 
e să rămînem la punctul de vedere al metafizicii — în temeiul 
metafizicii. Numai că acel ceva care continuă să apară ca 
temei este pesemne — atunci cînd este cunoscut din el însuşi 
— un Altceva şi un lucru încă nerostit, astfel încît şi esenţa 
metafizicii este altceva decît metafizica”?! 

După Heidegger, metafizica îşi propune deci să 
gîndească fiinţa, dar face acest lucru pornind exclusiv de la 
fiintare. Distincția dintre fiinţă si fiintare — diferenţa onto- 
logică — cade astfel în uitare. „Metafizica rămîne elementul 
prim al filosofiei. Dar ea nu ajunge la elementul prim al 
gîndirii”. Pentru a se ajunge la acest element, metafizica 
trebuie „depăşită”. În acest context, Heidegger vorbeşte 
despre o „gîndire evocatoare a fiinţei înseşi””?. Dacă o astfel 
de gîndire se află „dincoace” de gîndirea proprie metafizicii, 
înseamnă că proveniența ei este chiar acel ceva pe care ea îl 
gîndeşte, adică ființa. 


70 Ibidem, p. 349. 
21 Ibidem, pp. 350-351. 
22 Ibidem, p. 351. 

În expresii precum „uitarea” sau „retragerea” fiinţei nu 
există nici o conotaţie negativă. Uitarea este trăsătura 
proprie fiinţei, ea ţine chiar de modul în care aceasta se 
arată. Prin astfel de afirmaţii, Heidegger încearcă de fapt să 
depăşească un înţeles al fiinţei care constituie, pentru el, o 
constantă a metafizicii occidentale, anume înţelesul fiinţei 
ca prezenţă. 

Heidegger invocă o gîndire care depăşeşte metafizica 
prin aceea că, întorcîndu-se asupra istoriei fiinţei, descoperă 
fondul plecînd de la care istoria fiinţei face să apară esenţa 
sa: das FEr-eignis (apariţia şi revelarea fiinţei proprii). lar 
istoria fiinţei (metafizica) deschide orizontul în care noi ne 
mişcăm”. Această apropriere (Ereignung) a uitării fiinţei 
înseamnă a asuma uitarea ființei ca un destin al metafizicii. 
În acest caz trecutul nu mai este doar Vergangenheit, adică 
suma faptelor deja realizate, ci este chiar istoria fiinţei, 
motiv pentru care el trebuie gîndit ca Gewesenheit (ceea ce 
a fost). În interpretarea lui Heidegger, metafizica poate fi 
văzută ca trecut întrucît ea a intrat deja în sfîrşitul său. Dar 
acest sfîrşit durează de mai multă vreme decît istoria meta- 
fizicii, căci aceasta din urmă ţine de ființa însăşi, de mo- 
durile în care ea se arată. În zilele noastre, arată Heidegger, 
metafizica ajunge la dominaţia absolută sub forma privativă 
a adevărului obiectelor şi al realului. Declinul adevărului 
ființării este vizibil prin faptul că asistăm la manifestarea 
fiinţării şi doar a fiinţării. Declinul adevărului fiintärii este, 
astfel, totuna cu împlinirea metafizicii. Declinul prin 
prăbuşirea (ruina) lumii şi prin devastarea pămîntului este în 
fapt rezultatul metafizicii. Acum, omul nu vrea decît voinţa 
de voinţă, constată Heidegger în marginea profetiilor lui 


3 Martin Heidegger, „Überwindung der Metaphysik”, în 


Gesamtausgabe, Band 7 (Vorträge und Aufsätze), Frankfurt am 
Main, Vittorio Klostermann, 2000, pp. 67-98. 

Nietzsche. La fel ca într-un scenariu gnostic, răul trebuie 
parcurs pînă la capăt înainte de a fi depăşit. Înainte ca ființa 
să se poată arăta în adevărul ei iniţial, arată Heidegger, 
trebuie ca voinţa să fie scindată, lumea să fie răsturnată, 
pămîntul să fie supus devastării, iar omul să fie constrîns să 
nu fie altceva decît muncă. Doar după acest declin se poate 
arăta, după mult timp, durata abruptă a începutului. Pe 
parcursul declinului, totul ia sfîrşit (ia sfîrşit fiintarea în 
orizontul adevărului metafizicii). Acest declin s-a produs 
deja, iar istoria secolului XX o dovedeşte din plin. 

În cadrul metafizicii, scrie Heidegger, omul apare ca 
fiind înzestrat cu facultăţi. Cu alte cuvinte, esenţa sa, natura 
sa sunt deja în ele însele metafizice. Definiţia clasică a 
omului, cea de animal rationale, include şi ipostaza meta- 
fizică ultimă a omului, aceea de vieţuitoare care munceşte şi 
rătăceşte de-a lungul pămîntului devastat. La Descartes, ego 
cogito este ceea ce e prezent, indubitabil, ceea ce pune orice 
lucru în relaţie cu sine, şi ceea ce face ca obiectul să fie un 
Gegen-stand (ceea ce stă în faţa cuiva). „Eu gîndesc” este 
astfel obiectul originar (subiectul ca obiect prim): cogito me 
cogitare. Formele moderne ale ontologiei, anume filosofia 
transcendentală si teoria cunoaşterii, pun problema 
ceea ce e pus în fața noastră). Adevărul devine astfel 
certitudine a obiectelor şi a reprezentării, arată Heidegger, 
ținînd de o metafizică a obiectului, care face posibilă 
dominaţia fiintärii în sensul certitudinii. 

Pe firul acestei interpretări, Heidegger constată că 
există o unitate de principiu între două metafizici moderne 
situate, aparent, la poli opuşi: Hegel şi accentul pus de el pe 
rationalitas, Nietzsche şi descoperirea omului ca 
animalitas, ca subiectivitate a corpului (a impulsurilor, 
nevoilor, afectelor, sentimentelor etc.). Prin ele — şi datorită 
unităţii lor — avem de-a face cu instaurarea subiectivitätii 

absolute ca principiu al lumii şi al cunoaşterii. Pentru 
Heidegger, sfîrşitul metafizicii are loc în momentul în care 
posibilităţile de esenţă ale metafizicii sunt epuizate. Astfel, 
împlinirea (sfîrşitul) metafizicii începe cu metafizica 
hegeliană a ştiinţei absolute, înţeleasă ca spirit al voinţei. lar 
Nietzsche plasează non-adevărul (în sensul de eroare, sau 
aparenţă) ca esență a adevărului. Astfel, interpretează 
Heidegger, subiectul devine o absolută dispoziţie a 
adevărului şi a falsului. Adevărul şi falsul aparțin doar 
voinţei de putere (echivalată astfel cu „dreptatea”). Filosofia 
lui Nietzsche, ca ultimă filosofie a subiectivităţii, vede 
voinţa de putere ca voință de voință. Ea este ultimul 
moment al metafizicii, mai precis acea formă a metafizicii 
în care esenţa sa se vede inversată: atunci cînd metafizica 
devine Weltanschauung, asumînd complet perspectivismul. 
Expresia prin care Nietzsche desemnează acest moment este 
„răsturnarea platonismului”. Aceasta este epoca totalei 
absente a sensului (a se vedea comentariul lui Heidegger, 
„Eterna reîntoarcere a aceluiaşi şi voința de putere”, în 
Nietzsche II): invenţia şi propagarea imaginilor asupra lumii 
duc la extrem caracterul calculabil al punerii-în-fatä (al 
reprezentării) şi al fabricării. Întreaga fiintare devine astfel 
calculabilă şi organizabilă. Această formă este consecinţa 
ultimă a modernităţii. După Heidegger, ea coincide cu 
absenţa totală a adevărului fiinţei. Această absenţă totală a 
sensului lasă cale liberă pentru înstăpînirea utilității ca unic 
criteriu al existenţei. Totalizarea şi sistematizarea sunt 
presupuse a se afla la baza oricărui eveniment. În interiorul 
metafizicii, lumea are caracterul unităţii, pe care o vedem 
deplin la lucru în ipostazierea „lumii adevărate”. Cauza 
nihilismului o reprezintă credinţa în categoriile raţiunii 
(temă analizată în scrierea ,,Nihilismul european”, din 
volumul Nietzsche II). 


195 


Dosare metafizice 


După Heidegger, ființa apare ca temei numai atunci 
cînd este privită din perspectiva metafizicii. Cînd este 
cunoscută „din ea însăşi”, este non-temei, „un Altceva si un 
lucru de nerostit”. Retragerea fiinţei este echivalentă, în 
fond, cu păstrarea tăcerii. Fiinţa însăşi îşi menţine esenţa în 
domeniul tăcerii. Doar în această măsură ea este origine a 
limbii”. Mai există însă o altă uitare, proprie metafizicii. 
Aceasta din urmă este locul în care se produce uitarea care, 
la rîndul ei, se uită pe sine, făcînd imposibilă gîndirea ca 
uitare a ființei”. În scopul de a face inteligibilă ideea că 
fiinţa este altceva decît fiintarea (altfel spus, diferenţa 
ontologică) şi, în consecinţă, faptul că fiinţei îi este esenţială 
ascunderea, fiind astfel altceva decît prezență plină, 
Heidegger încearcă să exploreze negativitatea însăşi, pe care 
o consideră a fi constitutivă fiinţei. Cu privire la adevăr, el 
arată că ne-adevärul este constitutiv esenței adevărului”; de 
asemenea, esenței îi este definitorie ne-esenţa”. În toate 
aceste situaţii este invocat „altul” (adevărului, esenței şi 
ființării), fără ca acest „altul” să fie determinat ca 
exterioritate, ci lucrînd în interior. S-a spus că, dincolo de 
instanţele pe care metafizica le pune în joc, se desfăşoară o 


# Martin Heidegger, Concepts fondamentaux, texte établi par 
Petra Jaeger, traduit par P David, Paris, Gallimard, 1985, pp. 
87-88. Această lucrare, al cărei titlu în limba germană este 
Grundbegriffe, reprezintă cursul ţinut de Heidegger la 
Universitatea din Freiburg în timpul semestrului de vară al 
anului 1941 (publicat în 1981). 

*5 Jean Beaufret, Dialogue avec Heidegger, IV (Le chemin de 
Heidegger), Paris, Les Editions de Minuit, 1985, p. 11. 

* Martin Heidegger, „Despre esenţa adevărului”, în Repere pe 
drumul gîndirii, pp. 150-151. 

” Ibidem, p. 152. 

„economie a negativului”. Aceasta din urmă lucrează în 
favoarea constituirii sensului, adică a adevărului, a esenței şi 
chiar a fiinţei. Astfel pot fi înţelese fragmentele în care 
Heidegger afirmă că nimicul aparţine fiinţei fiintärii, nefiind 
opusul fiintärii”, sau cele în care spune că nimicul trebuie 
înţeles ca fiinţa însăşi“ sau ca „vălul fiinţei””!. Întrucât îi 
aparţine nimicul, fiinţa este „temei abisal”, este Abgrund, şi 
nu simplă prezenţă. Din acelaşi motiv, „fiinţa însăşi este în 
esență finită”?, este o survenire liberă în care nu survine 
nimic, adică un joc lipsit de motiv”. Să constatăm carac- 
terul strategic al acestor enunturi. Departe de Heidegger 
intenţia de a enunta ceva despre realitate, cu atît mai putin 


?8 Expresia îi aparţine lui Jacques Derrida, L'écriture et la différence, 
Paris, Editions du Seuil, 1967, p. 53. Critica metafizicii sub 
forma de(con)structiei pleacă de la descoperirea unui Altul al 
metafizicii (şi al fiinţei: Heidegger, ori al logos-ului: Derrida), 
prezentă încă de la începutul metafizicii (Platon, în dialogurile 
Parmenide şi Sofistul) şi al cărui principiu a fost dezvăluit de 
Kant, într-o manieră mai puţin radicală decît Nietzsche, 
Heidegger şi Derrida). Pentru această chestiune, a se vedea 
François Laruelle, „Marges et limites de la métaphysique”, în 
Encyclopedie philosophique universelle, tome I (L’univers 
philosophique), Paris, PUF, ed. 2, 1991, p. 72. 

# Martin Heidegger, „Ce este metafizica?”, în Repere pe drumul 
gindirii, p. 48. 

30 Martin Heidegger, „Introducere la «Ce este metafizica?»”, în 
Repere pe drumul gindirii, p. 364. 

51 Martin Heidegger, „Postfaţă la «Ce este metafizica?»”, în 
Repere pe drumul gîndirii, p. 289; Martin Heidegger, „Die 
Seinsgeschichtliche Bestimmung des  Nihilismus”, în 
Nietzsche, Band 2, Pfullingen, Neske, 1961, pp. 353-354. 

* Martin Heidegger, „Ce este metafizica?”, în Repere pe drumul 
gindirii, p. 49. 

33 Pentru o dezbatere mai amplă asupra acestei chestiuni, cf. Otto 
Pôggeler, op. cit., pp. 128-129. 

despre nimic ca un lucru real (de aceea obiectia lui Carnap 
este fără obiect). 

Exact acesta este contextul în care poate fi aprofundată 
problema destructiei, pe alte baze decît în Sein und Zeit. În 
textul intitulat Metafizica drept istorie a fiinţei, Heidegger 
arată că destructia, la fel ca fenomenologia şi orice inte- 
rogare hermeneutico-transcendentalä, trebuie reluată si 
gîndită acum din perspectiva istoriei fiinţei“. Destructia 
metafizicii, denumită în textele mai tîrzii „depăşire a 
metafizicii”, are ca primă etapă faptul „de a învăţa să ţinem 
seama de uitarea fiinţei”*5. După Heidegger, acest lucru este 
posibil atunci cînd gîndirea îşi cîştigă o altă provenienţă, 
cînd ea părăseşte tentativa de a reprezenta ființa şi devine „o 
gîndire provocată de ființa însăşi”. Însă ceea ce ei îi revine 
să gîndească este chiar ceea ce a fost deja gîndit. Altfel 
spus, ea trebuie să devină „gîndire rememorativă”"€. Din 
acest motiv, depăşirea metafizicii (die Uberwindung der 
Metaphysik) echivalează cu memorarea, acceptarea si 
aprofundarea (die Verwindung) ființei. Memorarea si 
reinterpretarea istoriei fiinţei, aşa cum este aceasta vizibilă 
în istoria metafizicii — aceasta este sarcina unei gîndiri ce îşi 
propune depăşirea metafizicii. 

Ca istorie a fiinţei, metafizica este şi propria noastră 
istorie, însă nu ca realizare a unui subiect sau a umanităţii în 
întregul ei. Dimpotrivă, istoria fiinţei este cea care deschide 
orizontul în care ne situăm întotdeauna. După Heidegger, 
fiinţa însăşi se uită pe sine (se ascunde) în chiar actul 
dezvăluirii sale. Acesta este înțelesul uitării fiinţei care are 
loc în istoria metafizicii. Aceasta din urmă este uitare a 


* Martin Heidegger, „Die Metaphysik als Geschichte des Seins“, 
în Nietzsche, Band 2, p. 415. 

* Martin Heidegger, „Introducere la «Ce este metafizica?»”, în 
Repere pe drumul gindirii, p. 354. 

3 Ibidem, p. 363. 

ascunderii fiinţei, şi doar astfel ea este înţelegere a fiinţei ca 
prezenţă. 

Vorbind despre depăşirea metafizicii, Heidegger are în 
vedere o posibilitate a gîndirii diferită de cele realizate în 
istoria metafizicii, posibilitate strîns legată însă de această 
istorie. De aceea devine pentru el esenţială asumarea unei 
strategii de apropriere a istoriei metafizicii, aşadar o her- 
meneutică. 

Pornind de la modul în care Heidegger determină 
esența metafizicii occidentale, Derrida observă că ştiinţa, 
gîndirea şi scriitura, aşa cum le percepem noi astăzi, sunt 
determinate prin „închiderea” de care ele aparţin, şi anume 
o epocă istorico-metafizică ce stă sub semnul logocen- 
trismului. Trăsăturile ei definitorii sunt următoarele: deter- 
minarea istorială a sensului fiinţei ca prezenţă (temă dez- 
voltată, de pildă, în De la Grammatologie); credinţa în 
si univoc, în intenţia autorului (aşadar în subiect); dominaţia 
limbajului vorbirii (a cuvîntului şi a sunetului), despre care 
s-a considerat mereu că este garantul absolut al prezenţei 
sensului (fonocentrismul). Platon, de pildă, considera 
scriitura ca fiind un pharmakon, un drog. Astfel, scriitura 
era privită ca fiind malefică. Fiind exterioară memoriei, ea 
ar da naştere doar opiniilor şi aparentei, nu ştiinţei şi 
adevărului (idee susţinută, de pildă în Diseminarea). 
Scriitura, s-a crezut, provoacă instabilitatea sensului. De 
aceea ea trebuia să fie supravegheată, fiind pusă sub 
autoritatea Tatălui, a metafizicianului, a Logos-ului. 


Identitate şi diferenţă 


Hegel ne învaţă că identitatea şi diferenţa trebuie 
gîndite împreună, dacă vrem ca ele să fie bine gîndite. Căci 
diferenţa se poate spune doar în limbajul identităţii, ea 
lucrînd în favoarea identității. Tot ceea ce apare ca diferit 

este de fapt pus la lucru de către identitatea însăşi. 
„Diferenţa este negativitatea care are în sine reflectarea; e 
neantul exprimat prin limbajul identităţii, diferenţa este 
momentul esenţial al identităţii înseşi, care se determină pe 
sine în acelaşi timp ca negativitate a ei înseşi şi diferă de 
diferență”. „Diferenţa în sine este diferența ce se 
raportează pe sine la sine; astfel, ea este negativitatea sa 
însăşi, nu e diferenţa unui alt ceva, ci e diferenţa sa de sine 
însăşi; ea nu este ea însăşi, ci e al său alt ceva. Dar, ceea ce 
diferă de diferenţă este identitatea. Prin urmare, diferenţa 
este ea însăşi şi identitatea”"5. După Hegel, diferenţa în ea 
însăşi, ca „diferenţă simplă”, „nu e diferenţă; ea este 
diferenţă numai raportată la identitate; dar ca diferenţă ea 
conţine, deopotrivă, atît identitatea, cît şi însăşi această 
raportare”. Diferenţa se anunţă, deci, în chiar inima 
identităţii; aceasta din urmă nu poate face nici un pas fără 
ea. Invers, diferența care nu se raportează la identitate nu 
este cu adevărat diferenţă; ea pare a fi constrînsă să utilizeze 
limbajul identității. Dacă „diferenţa este întregul şi propriul 
său moment, întocmai cum şi identitatea este întregul său şi 
momentul său”, acest fapt trebuie înţeles „ca temei originar 
determinat al oricărei activităţi şi automişcări”". Această 
circularitate indică faptul că avem de-a face cu mişcarea în 
el însuşi a întregului. Identicul si diferitul nu pot fi întelesi 
ca opuşi. Diferenţa este trecută prin mişcarea dialectică a 
suprimării, conservării şi sublimării, fiind pusă să 
consfinteascä supremaţia Aceluiaşi. Acelaşi-ul, raţiunea, îşi 
instituie propriul limbaj ca un limbaj absolut. Tot ceea ce 
este enunțat împotriva raţiunii (ca non-ratiune sau diferenţă) 
aparţine de fapt tot rațiunii. 


37 G.W.F. Hegel, Știința logicii, ed. cit., p. 402. 
38 ` 
Ibidem. 
* Ibidem, pp. 402-403. 
“0 (idem. p. 403. 

Dacă raportul între identitate şi diferenţă descris de 
Hegel constituie un punct de reper al acestei probleme în 
cadrul modernităţii, filosofiile modernităţii târzii încearcă să 
identifice cîteva ipostaze non-identitare ale diferenţei, altfel 
spus situaţii în care diferitul (celălalt) este privit în el însuşi: 
în calitate de corporalitate, instinct, afect etc. (Nietzsche); 
ca nebunie (Foucault şi disputa sa interpretativă cu Derrida); 
ca finitudine (Heidegger, Foucault, Deleuze); drept 
contingentä (Rorty); ca inconştient (Freud, Lacan). 
Identitatea — o habitudine constantä a exercitiului metafizic 
— ar trebui tratată de aici încolo ca fiind întru totul suspectă, 
atît din cauza violenţei cu care ea exclude diferenţele de tot 
felul, cât şi din cauza caracterului ei totalizator. În sfîrşit, ar 
trebui suspectat însuşi regimul opozitiv al gîndirii, iar în 
acest scop au şi fost inventati termeni lipsiţi de un opus, ba 
chiar indiferenți față de cuplurile opozitive pe care le-a 
dezvoltat metafizica: Ereignis, différance, pharmakon etc. 

Întrebarea hotärîtoare este atunci următoarea: cum e 
posibil un limbaj care să nu fie cel al rațiunii, al identităţii, 
al necesităţii, al conştiinţei? Altfel spus: cum poate fi 
gîndită diferenţa în ea însăşi? 

Foarte atent la astfel de situaţii este Nietzsche, care 
arată că dialectica este doar „modul de a gîndi al sclavului”. 
Diferenţa nu e altceva decît afirmaţia de sine a unei voințe 
de putere afirmative, care nu are nevoie de un altul pentru a 
se înţelege pe sine. Acest altul este simplă exterioritate, iar 
„munca negativului” este doar modul de a fi al sclavului (al 
voinţei negative, slabe), anume resentimentul. Diferenţa nu 
mai lucrează acum pentru acelaşi, cum se întîmpla în 
scenariul hegelian, ci este „obiect de afirmare şi de 
bucurie””!. 


+! Gilles Deleuze, Nietzsche et la philosophie, Paris, PUF, 1988, 
p. 10. 

Preluînd acest mod de a pune problema, Deleuze se 
opreşte asupra raportului dintre negativitate şi diferenţă, 
observînd că mereu s-a făcut o nedreptate diferenței, care a 
fost subordonată negativului. Motivul constă în dominaţia 
unei gîndiri care îşi are ca normă reprezentarea. Deleuze 
susține că acest raport trebuie inversat, iar diferenţa trebuie 
smulsă din gîndirea de tip reprezentativ. „Negativul este 
întotdeauna derivat şi reprezentat, niciodată originar sau 
prezent; procesul diferenţei şi al diferentierii este prim în 
raport cu cel al negativului si al opoziţiei””. 

Pentru Deleuze, a face dreptate diferenţei este totuna 
cu a da seama de singularitäti. Or, individualul este in- 
divizibil şi incomunicabil. Nu se defineşte prin raport cu 
alte lucruri, nici nu se aseamănă altora. Nu se supune unei 
legi şi nu e repetabil. Individualul nu este nici măcar 
cognoscibil, pentru că nu aparţine stărilor de lucruri identice 
lor înseşi, şi deci nu este semnificant. Deja odată cu gîndirea 
greacă (Parmenide), individualul a fost considerat ca fiind 
de negîndit, ba chiar interzis gîndirii. Motivul nu e greu de 
înţeles: rațiunea poate prinde doar universalul, ceea ce este 
prezent, ceea ce se determină ca identic cu sine şi ca diferit 
de orice altceva, deci ceea ce e identificabil ca unu şi poate 
primi un nume. Astfel, conform acestei gîndiri tradiționale, 
orice determinatie se întemeiază pe o negatie. 

Exact această obisnuintä de gîndire este chestionată de 
către Deleuze, dar şi de alţi autori din secolul XX. În scopul 
de a realiza o mutație în conceperea acestei obisnuinte, 
Deleuze deconstruieşte ideea de sistem şi cea de cod al 
sistemului. Tot ceea ce este general este repetabil, arată el. 
Dacă ar exista un sistem general, închis în el însuşi, atunci 
elementele sale n-ar fi singularitäti, ci elemente particulare 
corespunzătoare unor reguli ale sistemului. Un element ar fi 


“ Gilles Deleuze, Différence et répétition, Paris, PUF, 1993, p. 267. 

doar o aplicaţie a sistemului şi nu ar putea contrazice 
generalul, nici nu s-ar putea abate de la el. Astfel, 
excluderea individualului se face în numele legii generale şi 
a calculului. 

Propunîndu-şi să facă dreptate singularitätilor, Deleuze 
realizează o veritabilă dislocare a modului în care a fost con- 
ceput eul în modernitate. Conform gîndirii moderne, 
conştiinţa realizează sinteza de unificare într-un eu. lar astfel 
singularul dispare, fiind de-a dreptul exclus. Împotriva 
sintezei conştiinţei, Deleuze susține sinteza prin diferenţă. 
Ideea nu e nouă, Nietzsche arătînd deja că voinţa de putere 
este o sinteză a forţelor, dar una prin diferenţă şi diferenţiere, 
mai precis prin putere şi dominație. În varianta lui Deleuze, 
decisive sunt emisiile de singularitäti, auto-unificarea mobilă, 
printr-o distribuţie nomadă. „Singularităţile sunt adevăratele 
elemente transcendentale”, arată el”. Individuatia nu are 
forma eului, căci eul presupune identitatea, sau cel puţin 
continuitatea asemänärilor. După Deleuze, orice factor 
individuant este deja diferenţă, disparitate; individul nu este 
elementul indivizibil, căci el nu încetează să se dividă 
permanent, modificîndu-şi natura (idee ce poate fi regăsită 
şi la Nietzsche). Multiplicitatea internă este aceea a seriilor 
de raporturi diferenţiale, a singularitätilor pre-individuale“. 

Sarcina filosofiei devine cu totul alta decît cea pe care 
a impus-o metafizica tradițională. Unitatea, asemănarea, 
consensul, valoarea comună sunt simple figuri slabe ale 
gîndirii. La fel sunt centralitätile (denuntate şi de către 
Derrida): substanţa, esenţa, fundamentul etc. După Deleuze, 
filosoful trebuie să fie capabil să repereze „singularităţi”, 
raritäti, elemente iraționale, regiuni secrete (un fel de 


8 Gilles Deleuze, Logique du sens, Paris, Les Editions de Minuit, 
1969, pp. 124-125. 
# Gilles Deleuze, Différence et répétition, ed. cit., p. 331. 

„inconştient”), şi nu să fie atent la constante şi motive 
generale. Filosofia nu trebuie să fie o gîndire critică în sens 
kantian (critica, observa Nietzsche, este un simplu inventar 
al valorilor date, deci este o perspectivă a sclavului, la fel ca 
dialectica). Împotriva acesteia, Deleuze (şi înaintea sa 
Nietzsche) preferă o gîndire afirmativă. Totodată, împotriva 
unei gîndiri axate pe temporalitate, Deleuze vorbeşte despre 
o gîndire a evenimentului. Şi în această privinţă Nietzsche 
este un model: motivul eternei reîntoarceri a aceluiaşi era 
ilustrat prin metafora aruncării zarurilor, pentru a fi pusă 
astfel în evidenţă naşterea necesităţii din simplul hazard. 
Pentru Deleuze, gîndirea trebuie să fie fidelă infinitului, dar 
în cu totul alt sens decît vorbea despre infinit metafizica 
tradițională. Această gîndire trebuie să dea seama de 
mişcarea infinită, de viteza infinită, de haosul ca atare. Ea se 
întruchipează în concept, căci acesta din urmă este gîndirea 
însăşi, operînd cu o viteză infinită. Sarcina gîndirii este, 
după Deleuze, dislocarea „indiferenţei”, a certitudinii, a 
obisnuintei, a evidenţei, a ordinii, pentru a descoperi 
„nebunia” gîndirii. Din cauza neputinței gîndirii, filosofia 
trebuie să disloce structurile tradiţionale şi vechile 
obisnuinte, pentru a fi veritabilă. Deleuze surprinde 
specificul acestui mod de a gîndi (prezent şi la Nietzsche) 
prin cîteva formulări metaforice: „gîndirea nomadă”, 
„maşina de război mobilă” pe care nomazii o folosesc în 
lupta împotriva organizării despotice şi birocratice a 
statului, şi care trebuie interpretată ca „discurs nomad”, 
orientat împotriva filosofilor, adevăraţi „birocraţi ai raţiunii 


DER 
pure E 


45 Gilles Deleuze, „Pensée nomade”, în Nietzsche aujourd 'hui?, 
tome 1 (,,Intensités”), Paris, Union Generale d'Editions, 1973, 
pp. 172-174. 

Pozitivitäti, opoziții şi deconstructia lor 


În Anexa la Logigue du sens, Deleuze încearcă să 
recupereze adevărata dualitate platoniciană, care nu este cea 
dintre inteligibil şi sensibil, Idei şi lucruri sensibile, ci 
dualitatea subterană între ceea ce se află sub acţiunea Ideii 
si ceea ce scapă acesteia. Cu alte cuvinte, „nu este distincţia 
dintre Model si copie, ci aceea dintre copii şi simulacre”*. 
În măsura în care lucrurile sensibile participă la Idei, 
primindu-şi fiinţa de la acestea, ele diferă în mod radical nu 
de acestea, ci de simulacre, care sunt nejustificate de nimic. 
Platonismul se bazează pe ideea de asemănare (între copie 
şi model). Copiile sunt imaginile bune, căci ele seamănă 
lucrurilor doar pentru că se aseamănă cu Ideile. Identitatea 
Ideii întemeiază deci statutul copiilor. Dimpotrivă, simula- 
crele prezintă un dezechilibru intern, căci ele nu stau deloc 
sub Idee. Sunt imagini lipsite de asemănare. Se construiesc 
pe o disimilitudine, pe o diferenţă. La Platon, arată Deleuze, 
simulacrele presupun dimensiunile mari şi dificultăţile de 
vedere în cazul acestora, aşadar punctul de vedere dife- 
rential al observatorului, care face parte si el din simulacru. 
Platonismul se străduieşte să stăpînească simulacrele dînd 
credit total copiilor, deci reprezentării. Plecînd de la aceste 
precizări, Deleuze va spune că inversarea nietzscheeană a 
platonismului înseamnă a afirma dreptul simulacrelor între 
modele şi copii, astfel realizîndu-se o subversiune a 
distinctiei model-copie, care „operează întru totul în lumea 
reprezentării”. Simulacrul închide în el o putere pozitivă 
care neagă deopotrivă lucrul originar şi copia sa. Dacă 
există doar simulacre, toate acestea sunt coexistente, non- 
ierarhizabile, o suprapunere a măştilor, „triumful falsului”, 
dar al falsului care nu poate fi numit astfel în comparaţie cu 


* Gilles Deleuze, Logique du sens, ed. cit., p. 10. 
41 Ibidem, p. 302. 

vreun model, o simulare care din acelaşi motiv nu poate fi 
numită aparenţă ori iluzie, ci care este „fantasma însăşi, 
adică efectul funcţionării simulacrului ca maşinărie, maşină 
dionisiacă”*. Aşadar, „este vorba despre Fals ca putere, 
Pseudos”. Simulacrul (falsul etc.) nu devine un nou 
fundament, însă celebrează dispariţia fundamentului, ca 
eveniment pozitiv şi „vesel”. 

Dacă distincţia dintre obiecte şi reprezentările lor este 
dizolvată, rămîn doar simulacrele. În lumea de azi, 
exemplele cele mai potrivite de simulacre sunt reclamele şi 
mesajele TV, care nu trimit la obiecte reale, ci doar la ele 
însele. Despre această chestiune scrie Jean Baudrillard*”, 
care identifică şi sentimentul care poate apărea în această 
situaţie. Acesta este cel al alienării: omul ajunge să trăiască 
sub dominaţia obiectelor, într-o „lume a obiectelor” sau un 
„sistem al obiectelor”, într-o „hiperrealitate”. Totul e trans- 
format în spectacol şi în reprezentaţie. Omul se află sub 
dominația media si a publicităţii, creatoare de false nevoi şi 
de iluzii. Critica acestei „colonizări a sferei publice”, pentru 
a utiliza expresia lui Habermas, nu e deloc lipsită de 
consecinţe. 

Demascarea regimului opozitiv al gîndirii, pe care me- 
tafizica l-a impus în cultura occidentală, şi care s-a înscris 
adînc în modul de a fi al omului occidental, reprezintă o 
miză majoră a filosofiei deconstructiviste. lată ce scrie 
Derrida în această privinţă: „Într-o opoziţie filosofică 
tradițională nu avem o coexistentä paşnică a termenilor 
opuşi, ci o ierarhie violentă. Unul dintre termeni îl domină 
pe celălalt (axiologic, logic etc.), ocupă poziţia dominantă. 
A deconstrui opoziţia înseamnă în primul rînd, într-un 


48 Ibidem, p. 303. 
# A se vedea Jean Baudrillard, Sistemul obiectelor, traducere de 
Horia Lazăr, Cluj, Editura Echinox, 1996. 

E . ; . 5550 
moment particular, a inversa ierarhia” . Acest fenomen se 


petrece şi în imanenta fiecărui concept. Căci conceptul, 
arată Derrida, este o structură a mai multor predicate, dintre 
care unul este central, definindu-se prin opoziţie faţă de 
celelalte; fiecare concept conţine deci un interval şi, în 
consecinţă, o excludere. Prin urmare, fiecare concept este 
paradoxal. În mod tradiţional, se crede însă că centrul unei 
structuri este totodată exterior structurii (a se vedea 
Scriitura şi diferenţa). Fiecare concept e situat într-un joc 
diferenţial cu alte concepte, deci într-un joc al constituirii 
sensului. În filosofie se consideră că există un sens profund, 
ultim, ascuns, fiind neglijat jocul diferenţial al conceptelor. 
Una din convingerile gîndirii filosofice este aceea că putem 
decupa conceptele, ca şi cum ar fi auto-suficiente (aceasta 
nu e altceva decît o prejudecată metafizică). De fapt, ele 
sunt solidare unele cu celelalte. 

Derrida îi aduce o critică lui Hegel, arătînd că sintezele 
duc la închiderea sistemului; Aufhebung nu e altceva decît 
simplă dominație (a se vedea Glas). În acest sens, filosoful 
francez arată că Aufhebung nu înseamnă doar depăşire 
(sinteză), ci şi anulare; el conţine deci o putere decons- 
tructivă. Dar cum poate fi gîndită opoziţia fără sinteză? 
Răspunsul derridean provoacă la a gîndi deconstructia ca 
aporie. Din acest motiv, pariul deconstructiei este acela de a 
scoate în evidenţă negativitatea textului, aporiile sale, poli- 
semiile, scenariile parodice şi ironice (idee pe care o putem 
întrezări şi în textele lui Nietzsche: contradicţiile textului 


fac rizibilà căutarea „intenţiei autorului” d Asistăm la 


* Jacques Derrida, Positions, Paris, Editions de Minuit, 1972, 
pp. 56-57. 

`l Dintre exegetii care discută raportul Nietzsche-deconstructie 
merită amintite mai multe nume: Jean-Michel Rey, Bernard 
Pautrat, Sarah Kofman, Philippe Lacoue-Labarthe, Paul de 
Man, John Sallis etc. Cercetările lor au în comun interesul 

dezintegrarea identităţii şi a prezenţei sensului prin repetiţie 
(iferabilitatea): textul poate fi citit în contexte diferite, care 
dau naştere unor sensuri total diferite, ce pun sub semnul 
întrebării credinţa în identitatea conceptului. Deconstructia 
se afirmă prin înţelegerea textului ca un ansamblu de semni- 
ficanti lipsiţi de un semnificat originar, iar acesta este un 
mod de a traduce la nivel textual ideea absenței funda- 
mentului. Gîndirea — chiar şi cea filosofică — nu este nimic 
înaintea ori în afara limbii, ceea ce înseamnă că esenţa filo- 


pentru problematica limbajului, a stilului, a figurilor retorice 
ale discursului nietzschean. Aflăm astfel că îndeosebi la nivelul 
stilului transpare o structură a diferenţei care lucrează în 
interiorul structurii fiinţei şi sfirşeşte prin a se substitui acestei 
structuri pe care metafizica a favorizat-o, şi doar astfel putem 
vorbi despre o veritabilă deconstructie a edificiului metafizic 
(cf. Bernard Pautrat, Versions du soleil. Figures et systemes de 
Nietzsche, Paris, Seuil, 1971; Pautrat descoperă structura 
diferenţei interpretînd apolinicul şi dionisiacul nu ca opoziţie, 
ci considerînd că apolinicul derivă din dionisiac. Aşadar, 
Nietzsche ar gîndi diferenţa sub forma dionisiacului). Stilul 
este o ierarhizare a pluralitätii, şi astfel o contracarare a 
opoziţiilor artificiale ale metafizicii (Sarah Kofman, Nietzsche 
et la scene philosophique, Paris, Union Générale d'Editions, 
1979, pp. 353 sq.) Scriitura nietzscheeanä, aforistică, „este 
însăşi scriitura voinţei de putere, afirmativă, lejeră, inocentă. 
Scriitură care anulează opoziţia dintre joc şi serios, suprafaţă şi 
profunzime, formă şi conţinut, spontaneitate şi reflectat, 
divertisment şi muncă” (Sarah Kofman, Nietzsche et la 
metaphore, Paris, Payot, 1972, p. 167). Abia acest tip de 
scriitură revendică o nouă artă a lecturii, „necesită ridicarea 
lecturii la înălțimea unei arte”, căci nu mai este posibilă în 
absenţa interpretării, a comentariului, fiecare nouă lectură fiind 
în fapt „o nouă scriitură care deplasează în mod lejer sensul 
celei dintîi”. Se poate spune că, în aceste condiţii, lectura 
transformă deopotrivă cititorul şi textul ca atare. 

sofiei este de factură lingvistică (Bernard Pautrat). 
Momentul major al textului este „semnul”. 

Deconstructia derrideanä nu foloseşte un principiu 
logic superior, exterior sistemului deconstruit, ci utilizează 
chiar principiul pe care ea îl deconstruieşte (de exemplu, 
ideea de cauza). Ea presupune cîteva etape: 1) inversarea 
opoziţiei ierarhice iniţiale (în exemplul ales, schema 
cauzalä); 2) arată că termenii opoziţiei sunt interşanjabili (în 
exemplul dat, cauza şi efectul); 3) provoacă schimbarea pro- 
prietätilor, iar astfel tulbură ierarhia iniţială, deplasînd siste- 
mul initial (de exemplu, efectul este ceea ce face ca o cauză 
să devină cauză, deci el trebuie tratat ca origine; dar, dacă 
atît cauza cît şi efectul pot ocupa poziţia originii, atunci 
„originea” îşi pierde sensul şi privilegiul metafizic cu care a 
fost înzestrată, ea nu mai este originară, ci devine un 
concept ce nu mai poate fi înţeles prin sistemul iniţial, pe 
care îl deconstruieşte; aceasta este faza reconstrucției. Träsä- 
turile ţinute pînă atunci în rezervă, reprimate, excluse, sunt 
eliberate, redescoperindu-şi forţa). 4) forjarea de noi termeni. 
Termenii introdusi de către Derrida, indecidabilii (differance, 
urmă, arhi-scriitură etc.) au menirea să încerce ieşirea din re- 
gimul conceptual binar al metafizicii clasice. Indecidabilii 
vor să slăbească opoziţiile conceptuale, fals (ori relativ) 
ierarhizate. Ei sunt puşi la lucru cu scopul de a arăta că ter- 
menul secundar poate dobîndi prioritate logică în raport cu 
termenul considerat inițial principal, iar raportul se dovedeşte 
astfel pasibil de a fi inversat. Gîndirea e menită astfel să 
renunţe la falsa plenitudine a prezenţei. Aceasta nu înseamnă 
că prezenţa este înlocuită cu vreo formă de absenţă, nici că 
aceşti indecidabili trebuie înlocuiţi prin opoziţia prezentä- 
absenţă. Aşa cum observă Rodolphe Gasché, aceşti termeni 
sunt nişte cvasi-transcendentali”?. 


"7 Rodolphe Gasché, Le tain du miroir. Derrida et la philosophie 
de la réflexion, traduit de l’américain par Marc Froment- 
Maurice, Paris, Galilée, 1995. 

Un astfel de termen este cel de „differance”: pro- 
ducerea faptului de a diferi, jocul sistematic al diferenţelor, 
al spatierii prin care două elemente ajung să se refere unul 
la celălalt. Spatierea este chiar producerea intervalelor fără 
de care termenii nu şi-ar putea îndeplini funcţia de 
semnificare. „Semnificaţia nu se formează astfel decît în 
spaţiul acestei «différance»: al discontinuitätii şi discretiei, 
devierii şi rezervei a ceea ce nu apare”"?. Într-un alt context, 
ideea spatierii e discutată prin analogia între spaţiul scriiturii 
şi scena visului: „Am numit, în altă parte, specificul 
scriiturii, într-un sens dificil al acestui cuvînt, spaţiere: 
diastemă şi devenire-spatiu a timpului, precum şi desfă- 
şurare, într-un loc original, a unor semnificaţii pe care con- 
secutia lineară ireversibilă, trecînd de la un punct de pre- 
zenţă la altul, nu putea decît să tindă să le refuleze şi, într-o 
oarecare măsură, să rateze această refulare. Mai cu seamă în 
scrierea zisă fonetică. Între aceasta si logosul (sau timpul 
logicii) dominat de principiul non-contradictiei, temei al 
întregii metafizici a prezenţei, există o profundă coniventä. 
Or, în orice spaţiere tăcută sau nu numai fonică a 
semnificatiilor, sunt posibile înlănţuiri care nu se mai supun 
linearităţii timpului logic, a timpului conştiinţei sau al 
preconstiintei, a timpului «reprezentării verbale». Între 
spaţiul nefonetic al scriiturii (chiar şi în cea «foneticä») şi 
spaţiul scenei visului, graniţa e nesigură”. 

Conceptul de „differance”, arată Derrida, exprimă 
suspendarea regimului opozitiilor, care nu era altul decît 


5 Jacques Derrida, De la grammatologie; traducere parţială de 
Adriana Babeti şi Delia Sepetean-Vasiliu, în Pentru o teorie a 
textului. Antologie „Tel Quel” 1960-1971, Editura Univers, 
Bucureşti, 1980, p. 113. 

7 Jacques Derrida, „Freud şi scena scriiturii”, în Scriitura şi 
diferența, traducere de Bogdan Ghiu şi Dumitru Țepeneag, 
Bucureşti, Editura Univers, 1998, p. 300. 

principiul dialectic al metafizicii tradiționale, depăşirea 
logicii lui „acelaşi” şi instaurarea unei diferenţe radicale. 
Este un „raport fără raport”, care îi lasă celuilalt neafectată 
alteritatea sa. Cu alte cuvinte, avem de-a face cu un raport 
în care celălalt nu este dominat, nefiind redus la logica lui 
Acelaşi, aşa cum a procedat gîndirea aflată sub semnul 
logocentrismului. Instaurarea unei diferenţe radicale, a 
străinului în chip absolut, face imposibilă invenţia celuilalt. 
Cu alte cuvinte, ea revendică o invenţie care nu e simplă 
descoperire, şi nici nu se mişcă în orizontul condiţiilor de 
posibilitate deja determinate. Conceptul curent de 
„invenție? este unul tehnologic şi antropologic, arată 
Derrida, prin urmare unul onto-teologic. Invenţia ar trebui 
citită mai radical, aşa cum o numeşte termenul latinesc in- 
venire: ca venire a ceva total neaşteptat, aflat în afara 
oricărei reguli de producere şi de funcţionare”. Celălalt, 
atunci cînd este un veritabil altul, poate fi doar o venire din 
exteriorul sistemului de referinţă, un eveniment, o anuntare 
pură (avenement). Inventarea celuilalt poate fi citită în două 
feluri, după cele două moduri ale genitivului: subiectiv, cînd 
îl gîndesc pe celălalt pornind de la lumea mea, de la 
propriile mele reguli; sau obiectiv, cînd Celălalt este el 
însuşi subiect, adică eu constituant, conştiinţă“. Or, 
subiectul şi obiectul, eul, conştiinţa şi inconştientul sunt şi 
ele simple categorii. Din acest motiv, dublul genitiv este şi 
el metafizic, adică logocentric, deci trebuie supus şi el de- 
construcției. Dacă Celălalt nu ţine de regnul posibilului, ci 
este imposibil, atunci invenţia celuilalt este imposibilă. 
Celălalt trebuie doar lăsat să vină, dincolo de orice orizont 
de aşteptare, ca într-un anunţ profetic, precum la Levinas, 


5 Jacques Derrida, „Psyche. Invention de l’autre”, în Psyche. 
Inventions de l’autre, Paris, Editions Galilée, 1987, p. 16. 
* Jbidem, p. 53. 

sau ca a doua venire despre care vorbeşte creştinismul. Însă 
filosofia nu poate accede în mod direct la o astfel de venire, 
motiv pentru care ea trebuie să se limiteze la pregătirea 
pentru venirea celuilalt, prin deconstructia structurilor 
existente, prin deschiderea, demontarea şi destabilizarea 
lor”. 

Un alt concept derridean este cel de „spațiere”. Acesta 
desemnează ,,relatia” spațiului cu el însuşi, „mişcarea” care 
deschide spațiul în care ea survine. El sugerează ideea de „a 
face o excursie”, „a vagabonda”. Bineînțeles, este la origine 
un procedeu tipografic: pauza, spațiul alb, linia dintre 
cuvinte, cratima, prin care se inserează spații într-un text; de 
aici, „intervalul în general”. Putem însă vorbi şi despre „a 
spatia un lucru”, adică a insera intervale în interstitile 
lucrului, a-l dispersa, pentru a-l face să piardă caracterul 
compact şi închis. Astfel, arată Derrida, spatierea lasă 
deschisă diferenţa, dezasamblînd şi disimulînd totodată 
planul adevărului. Spatierea „exprimă articularea spaţiului 
şi timpului, devenirea-spatiu a timpului şi devenirea-timp a 
spaţiului”, ea „este întotdeauna non-perceputul, non- 
prezentul şi non-conştientul”**. Prin aceste afirmaţii Derrida 
trimite către statutul scriiturii, mai precis al arhi-scriiturii, al 
acelei scriituri care nu e opusul vorbirii, ci condiţia logică 
de posibilitate deopotrivă a scrierii şi a vorbirii. Arhi- 
scriitura, văzută astfel ca spaţiere, „nu se poate oferi ca 
atare în experienţa fenomenologică a unei prezențe”, motiv 
pentru care „gîndirea urmei” (expresie preferată aici de 
către Derrida pentru a desemna deconstructia) „nu se va 
confunda niciodată cu o fenomenologie a scrierii” deoarece 


` Ibidem, p. 60. 

58 Jacques Derrida, De la grammatologie; traducere parţială de 
Adriana Babeti şi Delia Sepetean-Vasiliu, în Pentru o teorie a 
textului. Antologie „Tel Quel” 1960-1971, ed. cit., p. 111. 

„Nici o intuiţie nu se poate realiza în locul în care «spaţiile 


albe» îşi asumă într-adevăr importanţa”””. 


Centrul şi marginile 


Deconstructia reabilitează marginile, acele zone 
indeterminate, considerate a fi străine, plasate la marginea 
ontologiei. În istoria filosofiei, acestea erau denuntate si 
excluse pe de o parte, dar integrate în cîmpul filosofiei pe de 
altă parte, pentru a fi dominate de către o centralitate 
metafizică. Astfel, arată Derrida, deconstructia vizează 
redescoperirea coapartenentei dintre centru şi margine“. 

O mişcare întru cîtva asemănătoare întîlnim la Michel 
Foucault, care investighează zonele de margine care, de-a 
lungul timpului, au suportat diverse forme de excluziune din 
partea discursului dominant. Mai mult decît atît, Foucault 
arată şi că aceste zone excluse merită un loc mult mai 
vizibil, căci ele sunt adesea hotărîtoare pentru configurarea 
discursului şi a practicilor dominante ale unei epoci, fără ca 
acest lucru să fie însă uşor observabil. Din punct de vedere 
metodologic, investigația lui Foucault din prima perioadă a 


"7 Este reluată aici problema fenomenologicä a intuitiei care face 
ca obiectul să se dea „el însuşi în persoană”, umplînd vizarea 
particulară a conştiinţei şi realizind o evidență adecvată, 
chestiune care rămînea în mare măsură doar un ideal al 
fenomenologiei husserliene din cauza caracterul adumbrativ 
(perspectivist) al oricărei apariţii a obiectului intentional. 
Desigur că excepţia o reprezintă, pentru Husserl, înseşi trăirile 
conştiinţei, care sunt non-adumbrative (un-abgeschattet), în 
cazul cărora evidenţa adecvată era realmente posibilă. Un 
capitol temeinic asupra originilor deconstructiei se găseşte în 
Rodolphe Gasché, op. cit., pp. 35 sq. 

Explorarea negativităţii gîndirii, dar care nu este o nouă 
centralitate, reprezintă una din lecţiile învăţate de către Derrida 
de la Heidegger, alături de cea a diferenţei ontologice. 

operei sale (storia nebuniei, Naşterea clinicii) este 
cunoscută sub numele de „arheologie”. La fel ca metoda 
fenomenologică pe care Husserl o descrie în Krisis, 
arheologia foucaldianä este orientată vertical, în pro- 
funzime. Despre acel „a priori universal al lumii istorice”, 
despre care vorbeşte Husserl în Krisis şi pe care îl concepe 
ca orizont fenomenologic universal, Foucault crede că el nu 
face posibilă înţelegerea „mutaţiilor” discursului, pentru că 
ar face apel la o istorie teleologică, avînd un sens unic. În 
plus, privirea fenomenologică era, de fapt, propria privire a 
ego-ului, în vreme ce Foucault este interesat de privirea pe 
care o întreagă epocă o are asupra lucrurilor. 

O prima cercetare arheologică are ca obiect istoria 
nebuniei, despre care Foucault spune răspicat că nu trebuie 
confundată cu istoria psihiatriei, care reprezintă doar 
discursul dominant, şi al cărei obiect de studiu este deja 
delimitat prin practica instituţională a psihiatriei. Psihiatria 
nu e decît un monolog al raţiunii asupra nebuniei, care 
apare, din perspectiva raţiunii, ca o maladie mentală. Pentru 
Foucault, arheologia trebuie să descopere originea nebuniei, 
gestul originar care o constituie, dînd cuvîntul nebuniei 
înseși". Metoda arheologică pariază pe discontinuitate, 
împotriva ipotezei continuității, preferată de istoria tra- 
ditionalä (istoria culturii, istoria ideilor, istoria politică etc.). 
Pentru cazul nebuniei, Foucault arată că, dacă istoria 
acesteia ar fi făcută mizînd pe ipoteza continuității, ar trebui 
să presupunem că nebunia este mereu aceeaşi, avînd o 
esență deja dată, neschimbătoare, cu un conţinut deja 
constituit, deci „obiectiv”. În realitate, nebunia este mereu 
alta, ea se constituie fără încetare prin partaj, excludere, 
limitare. Astfel, hotărîtoare devine tocmai istoria partajului 


6l Michel Foucault, Istoria nebuniei în epoca clasică, traducere de 
Mircea Vasilescu, Bucureşti, Humanitas, 1996. 

care constituie nebunia, diferit de la un moment la altul. 
Spre deosebire de istoria tradiţională, care căuta să explice 
totul presupunînd că există un sens unitar şi înglobant, 
arheologia urmăreşte ceea ce este singular şi nou, adică 
evenimentul. Asa cum arată Foucault în Istoria nebuniei, 
„continuitatea nu este decît fenomenul unei discontinuități”. 
„Nebunul” şi „omul normal” sunt construcţii ale omului 
occidental, dependente de o structură care a făcut posibilă 
apariţia personajului care este „nebunul”. Cum a fost 
exclusă nebunia din sfera celor cu sens? Prin ce act violent 
s-a petrecut această excludere? Respingerea nebuniei, pe 
motiv că e iraţională, are loc abia în epoca clasică. Pînă 
atunci ea este acceptată. În Evul Mediu, leproşii sunt izolaţi 
(fiind consideraţi periculoşi), dar nu erau întru totul respinşi, 
ci erau închişi în case aflate la intrarea în oraşe, fiind însă 
păstraţi sub privirile celorlalţi şi trataţi ca obiecte ale milei 
creştine. În 1656, casele cu leproşi sunt transformate în 
internate, iar acest fapt reprezintă o veritabilă „tăietură 
epistemologică”, după Foucault. Ceea ce pînă atunci era 
valorizat ca simplă maladie este privit acum ca fiind ceva 
irațional. Mai tîrziu, nebunii vor lua exact locul simbolic al 
leproşilor. În Renaştere, nebunii erau Lăsaţi să circule liber, 
motiv pentru care putem spune că nebunia nu era încă 
negată, şi nici exclusă. Abia în epoca clasică nebunia nu mai 
este definită prin ea însăşi, ci este concepută din perspectiva 
raţiunii. Or, raţiunea este identificată cu natura umană în 
genere, astfel încît nebunia este acum văzută drept anulare a 
naturii umane. Nebunul este privit şi tratat ca un monstru, 
sau ca un animal. Atunci cînd raţiunea este criteriul ultim al 
sensului, nebunia poate fi pur şi simplu uitată, aşa cum arată 
Foucault în interpretarea sa la Meditafiile metafizice ale lui 
Descartes. De fapt, nebunia nu este opusul rațiunii, ci este 


© Ibidem, pp. 49-51. 

produsul acesteia. Rațiunea consacră drept nebunie tot ceea 
ce nu seamănă cu imaginea de sine a raţiunii. În 
modernitate, nebunul nu mai este privit ca un monstru, ci 
redevine un om bolnav, care trebuie supus medicalizării. 
Această nouă formă de expulzare a nebunului este mai 
subtilă decît precedentele: deşi supus medicalizärii, 
nebunului îi sunt retrase drepturile juridice. Norma care 
dictează este ideea de „om natural”, iar în numele acestei 
norme nebunul trebuie să fie reeducat. 

Alt exemplu este cel al arheologiei privirii medicale 
(din Naşterea clinicii), menită să scoată la iveală 
„mutaţiile” care apar în ordinea discursului şi a practicii 
medicale. După Foucault, trebuie să cercetăm „alt lucru 
decît conținuturile tematice sau modalităţile logice şi să ne 
adresăm acelei regiuni în care lucrurile şi cuvintele nu sunt 
încă separate”. Investigația privitoare la naşterii clinicii 
presupune a face arheologia raportului dintre vizibil şi 
invizibil, „distribuţia originară a vizibilului şi a invi- 
zibilului, în măsura în care ea este legată de distincţia dintre 
ceea ce este enunțat şi acel ceva despre care se tace”**. 
Acest raport, arată Foucault, şi-a schimbat statutul la 
sfirşitul secolului al XVIII-lea, cînd a avut loc „o reorga- 
nizare spaţiului manifest şi secret care s-a deschis atunci 
cînd o privire milenară s-a oprit asupra suferinţei 
oamenilor”. Cu alte cuvinte, trebuie cercetat modul în care 
s-a produs răsturnarea raportului tradiţional dintre vizibil şi 
invizibil. Mai vechea practică a clinicii era în strînsă le- 
gătură cu vechea morală, care interzicea deschiderea 
corpului omenesc, pe motiv că acesta era „templul lui 
Dumnezeu”. După Foucault, o nouă epistemă apare odată cu 


& Michel Foucault, Naşterea clinicii, traducere de Diana Dănişor, 
Bucureşti, Editura Ştiinţifică, 1998, pp. 7-8. 

% Ibidem, p. 8. 

% Jbidem. 

Bichat, care a revoluţionat medicina cu îndemnul său 
„deschideţi cîteva cadavre”, comparabil cu spusa lui 
Nietzsche „Dumnezeu a murit”. Medicina a renunţat atunci 
la vechea ei „gramatică”, aceea care conserva secretul 
corpului omenesc, adoptînd o nouă privire medicală, care 
permite să se vadă ceea ce anterior fusese invizibil. 


Critica reprezentării 


Una din presupoziţiile moderne care au fost puse 
constant în discuţie este cea conform căreia limbajul este o 
reprezentare a realității. Sau, în altă variantă, ce poate fi 
întilnită la Heidegger, este vorba despre ideea conform 
căreia eul (sub-jectum), instituit drept fundament al cunoas- 
terii şi al existenţei, îşi reprezintă fiintarea, transformînd-o 
astfel în obiect (ob-jectum). 

Una din tematizările importante ale acestui concept îi 
aparţine lui Foucault. Identificînd trei episteme în istoria 
culturii, el arată că una dintre acestea, epistema clasică, 
rezidă într-o „analitică a reprezentării”. După cum ştim, 
conceptul de epistemă desemnează sistemul de relaţii care 
descriu practica discursivă a unei epoci, delimitînd între 
ceea ce se poate spune şi ceea ce nu se poate spune în acea 
epocă. Fiecare epocă se defineşte după tipul de discurs 
practicat atunci, şi tocmai acest a priori istoric face posibilă, 
într-o epocă dată, un anumit mod de apariţie a obiectelor şi 
un anumit demers al ştiinţelor. În funcţie de raportul dintre 
semn şi semnificat, precum şi a modului de semnificare, 
Foucault distinge trei episteme“. Prima este cea a 
asemănării, întinzîndu-se din Evul Mediu pînă în secolul al 
XVII-lea. În cadrul acestei episteme, orice lucru putea fi 


% Michel Foucault, Cuvintele şi lucrurile. O arheologie a 
ştiinţelor umane, traducere de Bogdan Ghiu şi Mircea 
Vasilescu, Bucureşti, Editura Univers, 1996. 

văzut ca un semn, fiecare trimitind mereu la un altul, în mod 
vizibil sau ascuns. De pildă, analogia dintre macrocosmos şi 
microcosmos a funcționat ca un model de înţelegere a lumii. 
Pe scurt, această primă epistemă întemeiază discursurile 
despre lume pe asemănarea existentă între lucruri, princi- 
palele figuri ale asemănării fiind convenienta, emulatia, 
analogia şi simpatia. A doua este epistema clasică, durînd 
de la începutul secolului al XVII-lea pînă la sfîrşitul 
secolului al XVIII-lea. În esenţă, acum asistăm la separarea 
cuvintelor de lucruri, operaţia de semnificare nemaifiind 
una naturală, ci una care are loc doar în spaţiul cunoaşterii. 
Importantă devine acum punerea în ordine a lucrurilor, cla- 
sificarea lor şi cunoaşterea lor printr-o metodă universală, 
mathesis universalis, văzută ca ştiinţă a ordinii calculabile. 
Semnele sunt sau idei primare ale raţiunii (în tradiţia 
rationalistä), sau impresii primare ale simţurilor (în tradiția 
empiristă). Prin intermediul unora sau al celorlalte ne re- 
prezentăm lucrurile şi vorbim despre ele. În chip firesc, 
adevărul este acum înţeles ca adecvare a cuvintelor la 
lucruri, prin intermediul reprezentării. După Foucault, în 
epoca clasică cunoaşterea este centrată în continuare pe 
obiect, care nu e altul decît ordinea ideilor, din cauză că 
ideile nu sunt încă privite ca avîndu-şi originea în subiect, ci 
doar ca fiind localizate în acesta. Epoca aceasta este una a 
spectacolului, a reprezentării teatrale (lumea apare ca o 
fabulă, precum la Descartes), întrucît subiectul însuşi se 
înţelege pe sine ca simplu spectator. A treia epistemă este 
cea modernă, de la sfîrşitul secolului al XVIII-lea şi 
începutul secolului al XIX-lea. După cum vedem, această 
periodizare nu corespunde cu modul în care modernitatea 
este circumscrisă în mod obişnuit. După Foucault, mo- 
dernitätii îi este definitorie critica reprezentării, din pers- 
pectiva unei analitici a finitudinii: „cultura modernă poate 
gîndi omul pentru că gîndeşte finitul plecînd de la el însuşi”. 


218 


Critica metafizicii în modernitatea tirzie 


Asistăm acum la o critică a mai vechii metafizici, care 
vorbea cu prea mare uşurinţă din chiar perspectiva 
infinitului. Abia în modernitate omul apare ca subiect finit, 
dar şi ca obiect al ştiinţelor umane. Totodată, arată Foucault, 
ea este epoca istoricitätii, căci istoria ajunge acum să ocupe 
exact locul pe care anterior îl avea mathesis universalis. 
Întreaga realitate este privită din punct de vedere istoric şi 
se scriu numeroase istorii, aproape despre orice. Toate însă 
au un sens universal şi legi universale. 

Ideea de a lega problema reprezentării de modul de 
gîndire al unei epoci o are şi Richard Rorty. În prima sa 
lucrare importantă, Philosophy and the Mirror of Nature, 
acesta dă un verdict radical, cel puţin pentru mediul filo- 
sofic în care autorul era activ: epistemologia modernă este 
de tip reprezentationalist, adică înţelege cunoaşterea ca fiind 
reprezentarea unei realităţi existente în afara minţii noastre. 
De aceea, filosofia modernă se întreabă asupra posibilităţii 
cunoaşterii, investigînd de fapt posibilitatea minții de a 
construi reprezentări. Astfel, filosofia modernă nu e altceva 
decît o teorie generală a reprezentării. Principala ei metaforă 
este cea a minţii „ca oglindă uriaşă ce conţine diverse 
reprezentări — unele corecte, altele nu — studiate prin metode 
pure, neempirice”®’. În momentul apariţiei cărţii, critica 
reprezentationalismului si a fundationalismului a fost inter- 
pretată ca o apropiere a lui Rorty de filosofiile „relativiste” 
(existentialism, hermeneutică, poststructuralism), în detri- 
mentul filosofiilor de care aparținea pînă atunci, considerate 
a fi ştiinţifice în spaţiul anglo-american (pozitivism, empi- 
rism logic, filosofia minţii). În fapt, Rorty investighează 
modul în care au luat naştere reprezentationalismul şi 
fundationalismul modern, realizînd un exerciţiu genealogic 


S Richard Rorty, Philosophy and the Mirror of Nature, Princeton 
University Press, 1979, p. 12. 

de tip nietzschean: invenţia „minţii” de către Descartes, ca 
entitate de sine stătătoare în care se desfăşoară diverse 
procese; discuţia epistemologică în termeni de procese 
mentale (Locke); analiza posibilităţii cunoaşterii prin 
supunerea ei exigenţelor „tribunalului rațiunii pure” (Kant); 
înţelegerea filosofiei ca activitate de întemeiere raţională a 
cunoaşterii (neokantianismul); afirmarea pretențiilor ştiinţi- 
fice ale filosofiei (Russell, Husserl). Rorty vrea astfel să 
arate că fundationalismul şi reprezentationalismul nu sunt 
aspecte naturale ale filosofiei, consubstantiale acesteia, 
eterne, ci ele au apărut la un moment dat, fiind urmarea unei 
evoluţii intelectuale. Ele sunt deci trăsături contingente ale 
filosofiei. Scopul lui Rorty, aşa cum îl exprimă chiar el, este 
„de a submina încrederea cititorului în conceptul de «minte» 
ca entitate asupra căreia ar trebui să avem un punct de 
vedere «filosofic», în noţiunea de «cunoaştere» ca proces 
despre care ar trebui să existe o «teorie» şi care posedă 
temeiuri şi în noțiunea de «filosofie», aşa cum a fost ea 
concepută în posteritatea lui Kant”%. 

Ce tip de filosofie ia locul celei puse în discuţie? Rorty 
mizează pe o filosofie a edificării private şi a construcţiei de 
noi metafore. Cunoaşterea trebuie privită în manieră prag- 
matistă. Justificarea ei este un fenomen social, ce presupune 
consensul (idee susţinută şi de Dewey). Autorii săi preferați 
sunt cei „revoluţionari” (în sensul exprimat de Kuhn), cum 
ar fi Nietzsche, Heidegger, Wittgenstein, Gadamer. Pe cel 
din urmă îl admiră pentru că susţine o concepţie romantică 
asupra subiectului, axată pe ideea de autocreatie prin 
dialogul liber din interiorul unei tradiții. Meritul lui 
Gadamer ar fi deci acela de a considera descoperirea 
faptelor ca fiind doar unul din numeroasele posibile proiecte 
de edificare. 


68 Jbidem, p. 7. 

În lucrarea din 1979, Rorty enunţă deja o opinie de tip 
wittgensteinian asupra limbajului, înţeles ca unealtă, şi nu 
ca reprezentare a realităţii. În lucrarea Contingenţă, ironie si 
solidaritate, Rorty pleacă de la ideea wittgensteiniană a 
jocurilor de limbaj (acestea sunt alternative şi nu putem 
alege între ele prin apel la criterii)”. Această idee se 
distanțează de teza conform căreia limbajul (vocabularul) 
este deja în lume şi trebuie doar descoperit (teză prezentă 
peste tot în metafizica tradiţională). Împotriva ei, trebuie să 
înţelegem că lumea ca atare nu vorbeşte, aşadar nu există un 
vocabular perfect adecvat în care lumea este descrisă fără 
rest, ci doar noi vorbim. Limbajul, arată Rorty, nu este un 
mediu care se interpune între noi şi realitate (teza conform 
căreia limbajul nu este un mediu e preluată de la Donald 
Davidson). În filosofia anterioară, uneori s-a considerat că 
el este un mediu transparent, alteori s-a crezut că este un 
mediu opac al reprezentării ori al exprimării. De fapt, lumea 
nu ni se deschide, ci mai curînd este opacă la descrierile 
noastre. Acestea din urmă au doar funcţia de a contribui la 
construcţia de sine a omului. 

Vocabularele alternative, arată Rorty, sunt asemenea 
unor unelte alternative. Ne întrebăm doar care unealtă este 
eficientă într-o anumită situaţie, şi nu dacă ea corespunde 
realităţii (recunoaştem aici nu doar teoria wittgensteiniană a 
jocurilor de limbaj, ci şi pragmatismul). Uneori voca- 
bularele se stînjenesc reciproc, fiind concurente. Aşa se 
ajunge ca unele să le înlocuiască pe altele mai vechi. Creaţia 
unui vocabular nou este comparată cu inventarea unei noi 
unelte, arată Rorty. 


© Richard Rorty, Contingenţă, ironie şi solidaritate, traducere de 
Corina Sorana Ştefanov, Bucureşti, Editura ALL, 1998, pp. 36, 
45 sq. 

Opoziția faţă de metafizica tradiţională este marcată de 
Rorty prin distincția între metafizician şi ironist. 
Metafizicianul se întreabă care este natura intrinsecă a 
realităţii şi crede că există esențe reale ale lucrurilor, care 
pot fi descrise prin cuvinte. Astfel, el crede că există un 
„vocabular final”, corect, perfect adecvat, în posesia căruia 
ne aflăm în cea mai mare parte. El încearcă să înţeleagă 
corect genurile lucrurilor şi ale cuvintelor, încrezîndu-se 
aşadar în gîndirea de tip categorial. Dimpotrivă, ironistul 
crede în producerea adevărului, şi nu în găsirea lui dat de-a 
gata. Totodată, el mai crede în posibilitatea de substituție a 
vocabularelor si în redescrierea continuă, care este 
hotärîtoare pentru construcţia propriului sine. Metafizicienii 
îşi iau ca model activitatea oamenilor de ştiinţă, în vreme ce 
ironiştii cred că ştiinţa este o activitate oarecare. Atitudinea 
etico-politică a ironistului liberal este solidaritatea, înţeleasă 
ca identificare cu „umanitatea în sine” (imposibilă, după 
Rorty) şi ca îndoială de sine (îndoială față de propria 
sensibilitate în faţa suferinţei celorlalți). Despre cruzime, 
solidaritate şi îndoială de sine Rorty scrie atît direct, cît şi în 
paginile în care interpretează lucrările lui Nabokov şi 
Orwell. 


Sisteme şi metanaratiuni 


Obsesia pentru ideea de sistem, prezentă la mulţi dintre 
filosofii moderni, a primit cîteva serioase corecţii. 
Heidegger, bunăoară, pune această obsesie a modernilor pe 
seama centralitätii pe care o are eul în gîndirea acestei 
epoci. La rîndul său, Deleuze denunţă orice sistem închis, 
arătînd că acesta expulzează singularitätile, transformîndu- 
le în simple aplicaţii ale regulilor sistemului. 

O abordare coerentă a acestei chestiuni descoperim la 
Jean-François Lyotard, cunoscutul teoretician al post- 

modernismului”. Întrebarea de la care porneşte Lyotard este 
următoarea: cum îşi dobîndesc legitimitatea formele şi 


7 După cum ştim, ideea de postmodernism debutează în artă 
(arhitectură, film, critică literară) şi se leagă apoi de mişcările 
sociale din anii "o (cînd începe să fie suspectat universalismul 
politicii şi cunoaşterii de tip occidental). În artă, postmo- 
dernismul reprezintă atât critica modernităţii social-politice (la 
fel ca modernitatea estetică), dar şi depăşirea modernităţii 
estetice prin refuzul atitudinii distructive față de tradiţie 
(reînnoadă dialogul cu tradiţia, pe care o reinterpretează, şi 
redescoperă memoria). Postmodernismul a fost definit iniţial în 
arhitectură (Charles Jencks, Robert Venturi) prin următoarele 
caracteristici: prezenţa dimensiunii lingvistice în arhitectură, 
despre care ajunge să afirme că nu e un limbaj al formelor 
arhetipale, ci sensul rezultă din relațiile cu alte elemente; 
aşadar, se trece de la univalentä la multivalentä. Sub aceeaşi 
etichetă a postmodernismului sunt plasate mai multe formule 
care descriu o realitate culturală polimorfă: „societatea specta- 
colului” (Guy Debord), „era vidului” (Gilles Lipovetsky), 
„epoca individului” (Alain Renaud), „societatea comunicării 
generalizate” (Gianni Vattimo), „sfîrşitul socialului” (Jean 
Baudrillard), „sfîrşitul istoriei” (Francis Fukuyama). Dacă 
acceptăm ideea că termenul de postmodernism se referă la 
fenomenele culturale, iar cel de postmodernitate la fenomenele 
sociale, atunci trebuie să ne întrebăm dacă postmodernismul 
este o doctrină, o idee, o experienţă culturală („sensibilitate 
unificatoare” ce poate fi regăsită în toate formele culturale 
contemporane, aşa cum crede Jiirgen Peper), sau o descriere a 
condiţiei sociale a unei epoci. S-a vorbit, în acest sens, despre o 
societate post-industrială: Alain Touraine şi Daniel Bell, despre 
trecerea de la principiul „muncă şi capital” la principiul 
„cunoaşterea teoretică” (cf. David Lyon, Postmodernitatea, 
traducere de Luana Schidu, Bucureşti, Editura Du Style, 1998, 
p. 37). Apoi, s-a mai afirmat că trăim într-o societate de 
consum a capitalismului tîrziu (David Lyon), în măsura în care 
totul e supus regulii consumismului, devenit un stil de viaţă 

(„suntem ceea ce consumăm”); la rîndul său, Jean Baudrillard 
arată că trăim într-o societate de consum deoarece consumul 
este principalul mijloc de dominare (al luptei de clasă, în 
termeni marxisti). Zygmunt Bauman identifică o trecere de la 
„muncă” la „consum” şi de la „fabrică” la „magazin”, precum 
şi faptul că asistăm la un război de independenţă faţă de spaţiu, 
la globalizarea datorită noilor media şi la modificarea 
percepției spaţiului (de la panoptikon la baza de date: spaţiul 
cibernetic se suprapune peste cel teritorial). O descriere 
integratoare găsim la Gianni Vattimo. După acesta, 
postmodernismul constă în acceptarea nihilismului (disoluția 
valorilor supreme, despre care vorbea Nietzsche), dar şi 
identificarea ființei cu valoarea (conform interpretării lui 
Heidegger la Nietzsche), identificată de Vattimo cu valoarea de 
schimb. lată care sunt trăsăturile postmodernismului, după 
Vattimo: a) adevărul devine unul istoric (precum la Kuhn); la 
fel fiinţa, experienţa şi valoarea dobîndesc un caracter istoric; 
adevărul este doar un şir de metafore solidificate (Nietzsche); 
fiecare dintre noi aparține propriei tradiţii istorice; b) avem de- 
a face cu o „gîndire slabă”, constînd în „slăbirea” fiinţei (res- 
pingerea trăsăturilor „tari” ale gîndirii, ale adevărului, ale 
legilor morale, ale canonului estetic); c) critica fundamentului 
metafizic şi antifundationalismul în ştiinţă; anarhismul 
epistemologic (Paul Feyerabend: „merge orice”); ştiinţa este 
doar unul dintre discursurile concurente; realitățile măsurate şi 
dominate ştiinţific sunt locale (nu mai reprezintă modelul 
oricărei realităţi), d) disoluția subiectului; e) consumarea 
modernităţii din interiorul ei, prin ducerea la ultimele 
consecințe a  presupoziţiilor ei; f) postmodernismul ca 
paradigmă hermeneutică a raţiunii (ontologie hermeneutică); g) 
realitatea devine un colaj de poveşti şi fragmente (care 
înlocuiesc metanaratiunea modernă); h) societatea comunicării 
generalizate (un nou Babel al societății comunicării); societatea 
transparentă (a se vedea şi Lyotard: „trebuie să deschidem 
băncile de date”). Cf. Gianni Vattimo, Sfirşitul modernităţii. 
Nihilism şi hermeneutică în cultura postmodernă, traducere de 
Ştefania Mincu, Constanţa, Editura Pontica, 1993. 

metodele de cunoaştere ştiinţifică? Prin termenul de legiti- 
mitate trebuie să înţelegem modul în care sunt prescrise 
condiţiile (regulile) care atestă că un enunţ este ştiinţific. La 
Platon, problema  legitimării ştiinţei a fost identică 
problemei legitimării „legislatorului”. De aceea, genul de 
limbaj numit „ştiință” se află în raport cu genurile de limbaj 
„etică” şi „politică”. Statutul actual al cunoaşterii ştiinţifice 
este urmarea faptului că ştiinţa modernă şi-a creat propria 
formă de legitimare prin excluderea legitimărilor de tip na- 
rativ, cele care definesc ce anume poate fi spus şi făcut în 
perimetrul unei culturi. Ştiinţa a încercat să le excludă încă 
din secolul al XVIII-lea prin impunerea unui joc de limbaj 
denotativ”!. În realitate, cunoaşterea ştiinţifică nu e totuna 
cu întreaga cunoaştere. Deşi se opune legitimării de tip na- 
rativ, ştiinţa se legitimează şi ea tot narativ atunci cînd ne 
întrebăm care este rostul ei în societate (la ce este bună 
stiinta?). În modernitate există o alternativă între două tipuri 
de cunoaştere: pozitivistă (care îşi găseşte aplicarea în 
tehnică) şi critică (hermeneutică sau reflexivă), care îşi pune 
problema valorilor şi a scopurilor. Această distincţie, arată 
Lyotard, nu mai corespunde dinamismului cunoaşterii post- 
moderne”. 

Concepţia despre sine se modifică şi ea în această 
epocă. Sinele e „prins într-o textură de relaţii mai complexă 
şi mai mobilă ca niciodată. El este situat întotdeauna (...) în 
«noduri» ale circuitelor de comunicare, oricît de infime ar fi 
ele. (...) situat în posturi prin care trec mesaje de natură 
diversă”. „Atomii sunt plasați în noduri de relaţii 
pragmatice, dar ei sunt şi deplasati de către mesajele care îi 


7! Jean-François Lyotard, Condiţia postmodernă. Raport asupra 
cunoaşterii, traducere de Ciprian Mihali, Bucureşti, Editura 
Babel, 1993, p. 15. 

"7 Ibidem, p. 35. 

Ibidem, p. 37. 

străbat, într-o mişcare continuă. Fiecare partener de limbaj 
este ținta unei «mutări» care îi provoacă o «deplasare», o 
alterare, de orice fel ar fi ele, şi aceasta nu numai în calitate 
de destinatar şi de referent, ci şi ca destinator””?. Asistăm 
deci la atomizarea socialului în reţele de jocuri de limbaj, 
problema fiind doar cea a instituţiilor care impun reguli jo- 
curilor de limbaj, acţionînd ca nişte filtre. Ele prescriu ce 
anume poate fi spus şi privilegiază anumite clase de 
enunturi şi anumite moduri de a spune. Dar şi într-o 
instituţie regulile se impun prin deplasarea limitelor unei 
instituţii mai vechi, impunerea unei limite fiind rezultatul 
unor strategii de limbaj elaborate înăuntrul sau în afara 
instituţiei”. 

Cunoaşterea nu se limitează la ştiinţa propriu-zisă, 
formată din enunturi denotative. După cum arată Lyotard, 
ea este alcătuită şi dintr-un savoir-faire, un savoir-ecouter 
etc., adică din acele competenţe care depăşesc criteriul strict 
al adevărului, extinzîndu-se asupra criteriilor de eficienţă, 
de justiţie, de fericire, de frumuseţe etc. Savoir este acel 
ceva care determină o persoană să susţină atît enunturi de- 
notative „bune”, cît şi enunturi „prescriptive” bune, enunturi 
„evaluative” bune etc. Subiectul nu e altceva decît suma 
competenţelor sale. 

Există o afinitate a cunoaşterii (savoir) cu tradiţia, căci 
cunoaşterea tradițională a mizat pe forme narative, pe 
transmiterea de povestiri. Cunoaşterea era înţeleasă ca 
formare individuală (Bildung), sau cultură. Forma narativă 
admite pluralitatea jocurilor de limbaj. În definitiv, legătura 
socială se formează prin toate jocurile de limbaj, nu doar 
prin cel ştiinţific (denotativ). 


74 Ibidem, pp. 38-39. 
75 Ibidem, p. 40. 
76 Ibidem, p. 42. 

Care sunt însă naratiunile prin care se legitimează 
ştiinţa? Aceasta din urmă face apel la o naraţiune politică şi 
la una filosofică. După Lyotard, naraţiunea politică, 
întrupată de idealurile Revoluţiei franceze, este cea a elibe- 
rării treptate a umanităţii din sclavie (şi a desființării do- 
minatiei de clasă). Cunoaşterea trebuie acum să devină 
accesibilă tuturor, contribuind la realizarea idealului eman- 
cipator. Narațiunea filosofică este perfect întruchipată de 
filosofia speculativă a lui Hegel, pentru care cunoaşterea 
este principalul mijloc al conştiinţei de sine a spiritului. Ea 
este o „„metanaraţiune rațională”, iar subiectul care „po- 
vestește” este un „metasubiect”. Ambele naratiuni au un ca- 
racter teleologic. Totodată, ambele justifică şi alte naratiuni 
subordonate lor, motiv pentru care Lyotard le numeşte 
„metanaraţiuni”. 

După al doilea război mondial înregistrăm o tot mai 
mare neîncredere în metanaratiuni. Ele îşi pierd forța de 
legitimare a ştiinţei. Ştiinţa se împarte în numeroase specia- 
lizări, crede Lyotard, fiecare avînd propriul mod de 
legitimare, propriile proceduri, propriul joc de limbaj, in- 
comensurabile cu ale celorlalte ştiinţe (Kuhn). În locul 
adevărului (al verificării) devine important gradul de 
performanţă (care este un criteriu pragmatic). Performa- 
tivitatea nu e altceva decît optimizarea raportului dintre 
intrările (input) şi ieşirile (output) unui sistem. Societatea ar 
putea fi astfel reprezentată ca o maşină. Discursurile 
totalizatoare sunt văzute acum drept „teroriste”. În locul lor 
apare fragmentul, „micronaraţiunea”, iar atitudinea adecvată 
este ironia. Ştiinţa îşi pierde autoritatea, nemaifiind 
considerată unica sursă a sensului. Motivul e acela că ea nu 
mai este concepută ca fiind infailibilä. Nu există nici un 
secret ştiinţific. Orice discurs poate sta alături de toate 
celelalte, idee pe care o putem regăsi şi la Richard Rorty. 

După Lyotard, ne situăm în interiorul unor rețele flexi- 
bile ale jocurilor de limbaj. Suntem prinşi în jocurile noastre 
de limbaj locale, care diferă de la un moment la altul şi de la 
o activitate la alta (cunoaşterea este locală). Nu există un 
consens al jocurilor de limbaj. De aceea, stilul postmodern 
este colajul. Textualitatea îşi modifică şi ea statutul: dispare 
graniţa dintre cunoaştere, lume, text şi interpretare. Asistăm 
la o redefinire şi o reinterpretare continue. Resortul legi- 
timării cunoaşterii este acum puterea. Noutatea rezultă fie 
din realizarea unei noi mutări într-un joc al competenţelor 
egale, fie prin schimbarea regulilor jocului”. 


De la „moartea lui Dumnezeu” la 
„dincolo de fiinţă” 


Anunţul nietzschean al „morţii lui Dumnezeu” se 
doreşte a fi descrierea precisă a unui eveniment semnificativ 
al istoriei europene, marcată de fenomenul nihilismului. În 
esenţă, acesta constă în faptul că valorile şi idealurile lumii 
europene şi-au pierdut eficienţa. Însă acest eveniment este 
mult mai vechi, el ţinînd de o structură de profunzime, de o 
logică definitorie pentru modul de a fi al omului european. 
Anunţul privitor la moartea lui Dumnezeu constată pră- 
buşirea unei întregi lumi şi identificarea temeiului ei, care 
este nimicul. Aceasta este „lumea adevărată”, prin care a 
fost mereu justificată realitatea, care a fost astfel înţeleasă 
ca „lume aparentă”. Nietzsche vorbeşte despre istoria 
acestei „erori”, una care cuprinde toate instanţele care au 
ocupat, pe rînd, locul central al metafizicii, acela de temei al 
existenţei: Ideile, Dumnezeu, imperativul moral, progresul, 
fericirea, cultura şi civilizaţia. 


7 Ibidem, p. 90. 

Ce anume presupune evenimentul acesta aflăm cu 
ajutorul a trei metafore”. „Cum am putut să bem marea?”, 
se întreabă nebunul care face anunţul respectiv. Dispariţia 
mării simbolizează negarea infinitului, a prezenţei sale în 
lumea finită. „Cine ne-a dat buretele pentru a şterge întregul 
orizont?” Orizontul simbolizează limita, cuprinderea lu- 
crurilor într-un cîmp în care îşi dobîndesc conturul, deter- 
minatia şi forma. Dispariţia orizontului semnifică negarea 
acestui cîmp. În istoria metafizicii, rolul ei l-a jucat aşa- 
numita „lume adevărată”, a cărei ultimă ipostază în cadrul 
modernităţii este eul, cu diversele sale ipostaze. În absenţa 
orizontului constrîngător, omul ajunge să fie el însuşi 
măsura tuturor lucrurilor. În sfîrşit, nebunul se mai întreabă: 
„Ce-am făcut cînd am desprins pămîntul acesta din lanţul 
soarelui său?” În Republica lui Platon, Soarele este un 
analogon al Iden Binelui şi, prin extensie, al Dumnezeului 
creştin. De aceea, în istoria metafizicii el a simbolizat mereu 
temeiul ultim al întregii ființări. Dispariţia sa eliberează 
pămîntul de necesitatea de a fi justificat printr-o „lume 
adevărată”, iar astfel pămîntul îşi devine suficient sieşi. 
Comentînd această chestiune, Eugen Fink conchide că 
tematizarea morţii lui Dumnezeu are drept consecinţă faptul 
că filosofia lui Nietzsche poate fi privită ca un proiect 
cosmologic. 

Percepția morţii lui Dumnezeu o poate avea doar cel 
care a experimentat prin propria viaţă sentimentul divinului, 
chiar şi sub forma absenței acestuia. Anunţul nietzschean 
prescrie şi posibilitatea apariţiei unor „noi zei”. Ideea este 
sugerată în acelaşi aforism din Știința voioasă. Nebunul 
care anunță moartea lui Dumnezeu este conştient de 
tragismul anunţului său. „încotro ne îndreptăm noi? (...) Nu 
rătăcim ca printr-un neant nesfirsit? Nu ne adie golul în 


78 KSA 3, pp. 480-482 (SV, $ 125, p. 130). 

față? Nu s-a făcut mai frig? Nu vine mereu noaptea şi încă 
mai multă noapte?” Dispariţia soarelui aduce cu sine 
noaptea. Cum şi în ce lumină mai pot fi văzute acum 
lucrurile? Cum ne mai putem orienta? Oare omul este 
suficient de pregătit pentru a fi el însuşi sursa de lumină a 
întregii ființări? „Nu este oare dimensiunea acestei fapte 
prea mare pentru noi? Nu trebuie să devenim noi înşine zei 
pentru a părea cel puţin demni de ea?” Răspunsul la 
întrebările nebunului este exprimat prin figura supraomului. 
Înainte de venirea supraomului, nebunul face anunţul epocal 
în lumina palidă a unui felinar, care nu e altceva decît 
„lumina de avarie” graţie căreia e văzută dispariţia „lumii 
adevărate”. Doar că dispariţia ca atare nu poate fi încă 
suportată, întrucît omul încă nu se poate orienta singur în 
această lume, singura existentă. De aceea, nebunul devine 
sceptic: „La urmă el îşi azvîrli felinarul pe jos, astfel încît se 
sparse în bucăţi şi se stinse. «Vin prea devreme, spuse apoi, 
nu mi-a sosit încă timpul. Această faptă uriaşă mai este încă 
pe drum şi umblă — nu a pătruns încă pînă în auzul 
oamenilor. ( Ja", 

După Heidegger“, anunţul nietzschean al „morţii lui 
Dumnezeu” presupune conştientizarea inversiunii „valorii” 
tuturor valorilor precedente. Valorile considerate a fi 
Supreme” îşi pierd acest statut, locul lor fiind luat de cele 
privite în trecut ca fiind „slabe”. Or, principiul acestei 
inversiuni este voința de putere. În interpretarea lui 
Heidegger, aceasta este voința pură şi absolută care se vrea 
pe sine (voinţa de voinţă). Moartea lui Dumnezeu survine 
atunci cînd locul lui este ocupat de altă instanţă. Iar „locul” 
pe care-l ocupă în istoria metafizicii este cel al eficienţei 


TT Ibidem. 

TT Martin Heidegger, „Nietzsches Wort «Gott ist tot»”, în 
Holzwege, 6., durchgesehene Auflage, Frankfurt am Main, 
Vittorio Klostermann, 1980, pp. 205-263. 

cauzale şi al conservării lumii create. Acest loc rămîne 
vacant. Atunci cînd în modernitate omul s-a instituit ca ego 
cogito, a cărui ultimă ipostază este voinţa de putere, 
deicidul a devenit inevitabil. În această privință, 
interpretarea lui Heidegger se bazează pe un fragment din 
Știința voioasă ($ 125): „Unde a plecat Dumnezeu? (...) 
Noi l-am ucis — voi si eu! Noi toţi suntem ucigaşii lui!” 
Nebunul care anunţă moartea lui Dumnezeu unor oameni 
lipsiţi de credinţă strigă neîncetat: „ÎL caut pe Dumnezeu!” 
Heidegger sugerează că acesta ar putea fi începutul 
remediului. Motivul e uşor de înţeles. Nietzsche atacă o 
anumită imagine asupra lui Dumnezeu, total inadecvată, şi 
anume cea făurită de om. 

În secolul XX, modelul criticii nietzscheene nu a 
rămas fără urmări. Critica teologiei raţionale revine adesea 
în atenţie, scopul ei principal fiind cel de a înlătura 
înţelegerea lui Dumnezeu ca simplu concept, aşadar ca idol, 
pentru a pune în evidenţă o experienţă originară a divinului. 
Pentru Heidegger, bunăoară, Dumnezeul filosofilor este o 
simplă fiintare, o determinatie istorică prin care fiinţa a fost 
reprezentată ca fintare supremă. Tot în spațiul 
fenomenologiei, autori precum Michel Henry, Emmanuel 
Lévinas ori Jean-Luc Marion, pentru a numi doar cîțiva 
dintre cei mai cunoscuţi, încearcă să coboare la rădăcinile 
teologiei, pentru a pune în evidenţă însăşi posibilitatea ca 
divinul să se arate, să devină fenomen. În maniere diferite, 
Levinas şi Marion încearcă să recupereze transcendenta 
absolută a lui Dumnezeu, dincolo de tradiţia care, în istoria 
metafizicii, l-a înţeles pe Dumnezeu ca simplu concept sau 
ca imagine, reducîndu-l astfel la categoriile minţii umane. 


81 KSA 3, pp. 480-482 (SV, $ 125, pp. 129-131). O variantă 
anterioară a anunţului „morţii lui Dumnezeu” poate fi găsită 
într-un paragraf din Călătorul şi umbra sa. Cf. KSA 2, pp. 590- 
591 (OPO, 1/2, $ 84, p. 398). 

Levinas, bunăoară, arată că Celălalt nu e totalizabil, căci 
totalitatea este mereu a Aceluiaşi. Împotriva ontologiei, care 
se mişcă permanent în orizontul totalității, ar trebui să 
înţelegem că suntem expuşi exterioritätii Celuilalt, trans- 
cendentei sale, şi doar astfel acesta rămîne un absolut. 
Netotalizabil, Celălalt este infinit. Într-un alt registru, 
Derrida pune în analogie deconstructia cu teologia apo- 
fatică, sondînd condiţiile de posibilitate a ceea ce, prin 
definiţie, este însuşi imposibilul, incalculabilul, indeter- 
minatul. În sfîrşit, în orizontul hermeneuticii biblice, expan- 
siunea faptului interpretării se leagă de explorarea regimului 
slăbit al textului sacru, care poate fi văzut la fel ca orice alt 
text, aşadar ca ansamblu de jocuri sociale şi practici de 
lectură, el apropiindu-se astfel de regimul mitului, care, 
lipsit de un text originar, se traduce permanent pe sine". 


Critica subiectului 


1. Eul ca multiplicitate 


Nietzsche este primul filosof care pune sistematic în 
discuţie toate ipostazele eului pe care gîndirea modernă le-a 
considerat a fi centrale. Eul transcendental, conştiinţa de 
sine, spiritul, eul monadic, sufletul, eul absolut etc., toate 
aceste „centralităţi” metafizice ale modernităţii sunt pentru 
el problematice. „Nu există nici «spirit», nici rațiune, nici 
gîndire, nici conştiinţă, nici suflet, nici voinţă, nici 
«adevăr»: toate sunt ficțiuni inutilizabile”®. După cum 
vedem din paragraful „Cum a devenit în sfîrşit lumea ade- 
vărată o fabulă”, din Amurgul idolilor, odată cu mo- 
dernitatea „lumea adevărată? s-a repliat înăuntrul 


82 Cf. Jean Greisch, L'âge herméneutique de la raison, Paris, Les 
Editions du Cerf, 1985, p. 28. 
5 KSA 13, 14 [122], pp. 301-302 (VP, $ 480, p. 316). 

subiectului, ca unitate sintetică a acestuia. În modernitate, 
subiectul a devenit principiul diferenţei dintre cele două 
„lumi” („adevărată” şi „aparentă”), aşa cum în Evul Mediu 
principiul ei era Dumnezeu. 

În gîndirea modernă, eul este cel mai adesea conceput 
ca unitate logică, ca şi cum ar fi identic în toate actele sale. 
Îndoiala, înţelegerea, voinţa, imaginaţia, simtirea, deci 
principalele acte ale eului enumerate de către Descartes, ar 
avea în comun eul cugetätor, un veritabil nucleu al lor, 
perfect unitar şi identic siesi®*. Iar pentru Kant, repre- 
zentările prin care luăm cunoştinţă de diversul sensibil sunt 
unificate sintetic de către eu, perfect identic siesi, echivalat 
cu intelectul“”. Pentru Nietzsche, unificarea prin sinteză este 
o simplă înşelătorie. Identitatea şi unitatea eului, imaginate 
de modernitate, reprezintă modelul exemplar după care noi 
construim, printr-o falsificare, iluzia identităţii şi a unităţii 
lucrurilor. În acelaşi fel apar toate iluziile „datului”. După 
Nietzsche, credinţa în eu se află la baza credinţei în 
clasice şi moderne derivă de aici. Amt logica, dar şi 
metafizica subiectului caută justificarea ultimă a identităţii 
(a „cazurilor identice”). 

„Subiectul: aceasta este terminologia credinței noastre 
într-o unitate subiacentă tuturor momentelor diferite ale 
sentimentului maxim de realitate (...). «Subiectul» este 
ficţiunea potrivit căreia o multitudine de stări identice în noi 
ar fi efectul unui singur substrat: dar noi suntem cei care am 


# René Descartes, Meditaţii despre filozofia primă, traducere de 
Constantin Noica, în Două tratate filozofice, Editura 
Humanitas, Bucureşti, 1992, pp. 247-259. 

* Immanuel Kant, Kritik der reinen Vernunft, ed. cit., pp. 136- 
141 (Critica rațiunii pure, ed. cit., pp. 128-135). Cf. şi Gilles 
Deleuze, La philosophie critique de Kant, 3-e édition, PUF, 
Paris, 1994, p. 25. 

creat «identitatea» acestor stări; identificarea şi ajustarea 
acestora constituie faptul real, iar nu identitatea ( — aceasta 
trebuie mai degrabă contestată — TTT. 

După Nietzsche, aşa-zisa „certitudine nemijlocită” a 
„Sinelui” este iluzorie, iar presupusa unitate a eului 
cugetător ascunde în fapt o luxuriantă multiplicitate”*”. 
Cuvintele sunt cele care ne ispitesc să credem în subiect. 
Gramatica nu e altceva decît o involuntară „metafizică 
popularä”*, care ne-a creat obisnuinta de a nu putea con- 
cepe un act în el însuşi, fără a presupune un subiect al 
acţiunii. Astfel trebuie înţeles principiul cartezian al eului 
cugetător. Din cauza habitudinii gramaticale, ne închipuim 
existenţa eului întrucît ne vedem obligaţi să concepem 
existența unui actant al procesului gîndirii. Deşi noi 
observăm doar procesul, ne imaginăm că există un subiect 
al său, din care acesta izvorăşte, o cauză a sa, aşadar „ceva 
care gîndeşte”*”. Apoi, printr-o a doua interpretare, echi- 
valăm acest „ceva” cu eul ca atare. Toate obisnuintele meta- 
fizicii derivă din regulile gramaticii. După Nietzsche, noi 
transpunem inconştient aceste obisnuinte de folosire a 
limbajului în idei de natură metafizică. 

Deşi necesară vieţii, credinţa în subiect este o simplă 
ficţiune: „o credinţă poate reprezenta o condiţie vitală şi, cu 
toate acestea, să fie falsă”. O dată ce obisnuinta „gra- 
maticală” de ordin general s-a înrădăcinat în noi, uzăm de 
ea în cele mai diverse registre. În cazul lui „eu gîndesc”, ne 
servim de cunoştinţele anterioare, comparînd starea actuală 


5 KSA 12, 10 [19], p. 465 (VP, $ 485, p. 319). Despre subiect ca 
„aparenţă” tratează şi Gianni Vattimo, Dincolo de subiect., ed. cit., 
p. 41. 

837 KSA 5, p. 29 (BR, $ 16, p. 23). 

88 KSA 3, p. 593 (SV, $ 354, p. 230). 

® KSA 5, p. 31 (BR, $ 17, pp. 24-25). 

7 KSA 11, 38 [3], p. 598 (VP, $ 483, p. 318). 

a „gîndirii” cu alte stări reţinute în memorie. Abia prin 
această comparaţie stabilim ce este, de fapt, starea prezentă 
a „gîndirii”. Procesul este deci indirect. Din această cauză, 
„eu gîndesc” nu poate fi o „certitudine nemijlocită”, aşa 
cum credea Descartes, şi cu atît mai puţin un principiu 
metafizic. 

Eul este deci mediat, fiind secundar în raport cu 
procesul gîndirii, a cărui falsificare (sau interpretare) este. 
Acesta reprezintă un puternic argument împotriva înţelegerii 
cartesiene a ego-ului. Alt argument este cel al pluralitäti. 
După Nietzsche, există o pluralitate de euri, care nu au în 
comun un eu generic, substanţial şi unitar. Ideea pluralitätii 
este însă mult mai radicală: eul este în el însuşi multiplu. El 
este o pluralitate de afecte, instincte, pulsiuni, sentimente, 
nevoi, pe scurt, voințe de putere. Deşi plural, subiectul este 
în acelaşi timp un ansamblu organizat, unul exclusiv de 
natură corporală. Pornind de la el, noi inventăm unitatea sub 
forma unei iluzorii ordini substanţiale, pe care o considerăm 
a fi originară, deci prealabilă multiplicitätii forţelor. Corpul 
este exemplul cel mai elocvent al pluralitätii. În el, multiplul 
e manifest. Ideea surprinsă aici reprezintă una din criticile 
cele mai severe la adresa filosofiei anterioare, care adesea a 
devalorizat corpul, considerîndu-l secundar şi precar exact 
din cauza pluralismului său, căruia filozofii i-au căutat 
diverse substitute şi remedii. Dimpotrivă, Nietzsche crede 
că „fenomenul corpului reprezintă fenomenul mai bogat, 
mai clar, mai inteligibil: a-l situa la început din punct de 
vedere metodic fără a decide în privinţa semnificației sale 
ultime”. 

„De-a lungul firului conducător pe care-l reprezintă 
corpul, se prezintă o multiplicitate extraordinară; din punct 


” KSA 5, p. 29 (BR, $ 16, pp. 23-24). 
” KSA 12, 5 [56], pp. 205-206 (VP, $ 489, p. 321). 

de vedere metodologic este permis să fntrebuintäm 
fenomenul mai bogat, care poate fi studiat mai bine, ca fir 
conducător pentru înţelegerea fenomenului mai sărac”. 

Corpul este modelul oricărei ordini graţie structurii 
sale desäviîrsite, motiv pentru care trebuie luat ca „fir 
conducător”. „Corpul omenesc este o structură mult mai 
perfectă decît un sistem de idei şi sentimente, ba chiar 
superioară unei opere de artă —— "7. 

Pentru Nietzsche, ego cogito este o simplă falsificare, 
o interpretare a procesului corporal, care este de fapt 
inconştient şi automat. El nu rezultă prin activitatea unui 
aşa-zis „subiect”. Eul nu este substratul neschimbător al 
pluralităţii corporale a instinctelor, nevoilor, afectelor, senti- 
mentelor, adică a vointelor de putere, ci este chiar „o plura- 
litate de forte personale din care ba una, ba alta trece în 
prim-plan în calitate de ego”. Din acest motiv, subiectul 
„nu este ceva dat, ci o plăsmuire asociată, un artificiu de 
fundal". 

Interesat şi el de singularitäti şi diferenţe, Deleuze 
pune în discuţie modul în care gîndirea modernă a discutat 
despre eu şi despre principiul sintezei. Postulînd faptul că 
sinteza de unificare într-un eu este realizată de conştiinţă, 
modernitatea exclude singularitätile. După Deleuze, singura 
formă de sinteză este cea prin diferenţă. Filosoful francez 
este adeptul unei „gîndiri nomade”, una care surprinde 
distribuțiile şi auto-unificările nomade ale singularitätilor 
fără a le falsifica prin presupunerea unui principiu sintetic 
exterior. Or, exact acest din urmă lucru are loc atunci cînd 
gîndirea modernă instituie eul ca principiu. Presupunînd 
identitatea, sau cel puţin continuitatea asemănărilor, eul nu 


?3 KSA 12, 2 [91], p. 106 (VP, $ 518, p. 335). 
°% KSA 11, 25 [408], p. 119. 

% KSA 9, 6 [70], p. 211. 

% KSA 12, 7 [60], p. 315 (VP, $ 481, p. 317). 

poate fi modelul adecvat al individuatiei. Fiecare individ 
este plural, divizibil, conţinîndu-şi deci în sine diferenţa. 
Multiplicitatea internă este aceea a seriilor de raporturi 
diferenţiale, a singularitätilor pre-individuale”. 

Înțelegerea sinelui ca o reţea complexă poate fi 
întilnită atît în cadrul neopragmatismului american, 
bunăoară la Rorty, cît şi în mediul postmodern continental, 
cum ar fi în teoretizările lui Lyotard. Pentru Rorty, sinele 
este o colecţie de stări mentale (convingeri, dorințe, dispo- 
ziţii), şi nu un receptacol al tuturor stărilor. Prin această idee 
este de fapt criticat modelul tradiţional al sinelui, înţeles ca 
un „ochi interior”, înzestrat cu funcţia de a inspecta toate 
stările interioare. Sinele nu este o esenţă, un punct central de 
întîlnire a unor acte interioare. După Rorty, sinele este doar 
„O reţea de convingeri şi dorinţe care se tes permanent de la 
sine, fără intervenţia unui «maestru tesätor»” (Eseuri 
filosofice I: Obiectivitate, relativism şi adevăr). O impor- 
tantă funcţie în organizarea internă a sinelui o au meta- 
forele, graţie cărora iau naştere noi jocuri de limbaj şi are 
loc redescrierea de sine. La Rorty, metafora ocupă locul 
care îi era alocat adevărului în teoria reprezentationalistä 
clasică. Pe urmele lui Nietzsche şi Freud, Rorty susţine 
ideea contingentei sinelui. Modelul acestei concepţii asupra 
sinelui este cel al autocreatiei poetice, atît de prezent în 
romantism. 

Lyotard analizează şi el pluralitatea imanentă ego-ului, 
realizînd astfel o critică a subiectului cartezian. Probei 
îndoielii universale nu îi rezistă eul cugetător, ci fraza şi 
timpul”. „Eu mă îndoiesc” şi celelalte „fraze prime” 
presupun limbajul, adică totalitatea frazelor posibile într-o 


” Gilles Deleuze, Différence et répétition, ed. cit., p. 331. 
* Jean-François Lyotard, Le différend, Paris, Les Éditions de 
Minuit, 1984, pp. 93-94. 

limbă dată. După autorul francez, afirmaţia conform căreia 
o frază este primă presupune, de fapt, seria temporală a 
frazelor în care aceasta se prezintă ca fiind primă. „Eu mă 
îndoiesc” presupune nu doar limbajul şi operatorul serial 
(succesiunea), ci şi o frază anterioară de care se leagă, mo- 
dificînd regimul după care aceasta îşi prezintă universul. 
Acelaşi univers care era asertat devine acum problematic. 

În acelaşi registru poate fi plasat demersul lui 
Habermas, care face o genealogie a filosofiei moderne a 
subiectului. Trăsătura principală a acesteia este, după el, 
autoreflectia. Graţie acesteia din urmă (adică puterii de a ne 
reprezenta propriile reprezentări, de a gîndi asupra 
propriilor gînduri) conştiinţa e înţeleasă ca o conştiinţă de 
sine. După Habermas, ieşirea din filosofia subiectului nu 
poate urma proiectul nietzschean al criticii rațiunii, nici 
continuările sale pe linia metafizicii sau prin teoria puterii 
(Foucault). Filosofia conştiinţei trebuie înlocuită printr-o 
paradigmă a înţelegerii (proprie subiecților capabili de 
limbaj şi acţiune). Care este mecanismul de formare a 
sinelui? Habermas face apel la noţiunea wittgensteiniană de 
urmare a unei reguli. Or, regulile presupun limbajul şi 
intersubiectivitatea. Limbajul este mediul acţiunii co- 
municative, iar fără el nu s-ar putea realiza înţelegerea re- 
gulilor şi nici consensul alethic. Iar asumarea de reguli nu 
este un act privat, ci public. Relaţia interpersonală se 
constituie în manieră lingvistică: „Atunci cînd eul împli- 
neşte un act de limbaj, participanţii intră într-o relaţie 
interpersonală” (Discursul filosofic al modernității). 

Habermas propune reconstrucția conceptului de 
rațiune, văzînd rațiunea comunicativă ca alternativă la 
rațiunea instrumentală. El consideră că filosofia nu îşi mai 
poate asuma sarcina de a fi un tribunal al raţiunii pure, ci 
trebuie să devină o formă de intervenţie socială. Ea are 
funcţia de emancipare comunicativă, spre deosebire de 

epistemologia clasică, dominată de raționalitatea de tip 
instrumental (acţiunea în raport cu scopuri). În baza acestor 
consideraţii, Habermas realizează o critică a obiectivis- 
mului, prin tematizarea raportului dintre cunoaştere şi 
interese. Astfel, adevărul propoziţiilor trebuie legat de 
intenţiile vieţii trăite în acord cu binele, şi nu de cores- 
pondenta cu realitatea exterioară. Lumea nu se reduce la 
conceptul ştiinţific de realitate fizică, Habermas folosind 
conceptul husserlian de Lebenswelt. Acesta din urmă este 
utilizat pentru a susține că realitatea socială este o 
construcţie ale cărei trăsături sunt chiar cele ale actelor de 
comunicare: aptitudinile individuale, cunoaşterea modurilor 
de raportare la situaţii, practicile dobîndite în societate, 
convingerile, asumarea unui orizont moral, cadrele 
interpretative transmise, adică limbajul şi cultura (Teoria 
acțiunii comunicative, Il). În esenţă, Lebenswelt este chiar 
„locul transcendental în care se întîlnesc cel care vorbeşte şi 
cel care ascultă”. 


2. Sinele în chestiune 


O chestionare poate chiar mai radicală a eului, menită 
să-i reveleze acestuia propriile sale limite, poate fi regăsită 
în gîndirea care se mişcă în perimetrul religiei si al 
experienţei religioase. Pus în faţa propriei sale finitudini, eul 
poate descoperi dispoziţii radicale care îi permit să se ridice 
deasupra condiţiei sale obişnuite, sau se poate simţi chemat 
să realizeze o formă de comuniune cu transcendentul. Să 
amintim cîteva analize de acest fel. 

Primul exemplu este cel al lui Kierkegaard. În Fărime 
filosofice, el porneşte de la ideea că intelectul (gîndirea) 
vrea să descopere ceea ce nu poate fi gîndit, iar astfel se 
izbeşte de necunoscut, adică de zeu. Prin urmare, ne- 
cunoscutul apare aici ca limită, ca granița la care gîndirea 
ajunge mereu, ca diferitul absolut la care gîndirea nu are 

acces. „Intelectul ni l-a adus pe zeu cît se poate de aproape 
şi totuşi la fel de îndepărtat”. Această diferenţă absolută, 
care este în fapt chiar păcatul, nu poate fi păstrată. Ea poate 
fi însă parcursă de către om doar dacă Zeul îi este învăţător. 
Căci zeul îl învaţă pe om conştiinţa păcatului, venind în 
întîmpinarea sa din iubire. Învățătorul este ocazia şi condiţia 
pentru înţelegerea adevărului, scrie filosoful danez. 
Paradoxul revelează faptul că intelectul este absurdul. 
Atunci intelectul se dă la o parte, făcînd loc credinței ®. 
Paradoxul constă în faptul că veşnicul şi istoricul se 
unesc!”!. Iar paradoxul este chiar Christos. Trecerea de la 
existența neautentică la cea autentică presupune un salt, o 
alegere reflectată care angajează omul în totalitatea sa, con- 
versiunea religioasă (decizia radicală este aceasta: pentru 
Dumnezeu sau împotriva sa). Dar, arată Kierkegaard, 
decizia se ia într-o clipă, iar clipa hotărîrii este o nebunie. 
Clipa (kairos) este o sinteză între timp şi eternitate. Zeul se 
arată incognito; ia chip de slugă tocmai pentru că el este 
absolut altul, dincolo de închipuirea omenească!”?. Întrucît 
învăţăcelul (omul) se găseşte în ne-adevăr, adevărul este 
primit din afara fiinţei sale (deci nu se descoperă nici prin 
reamintire, precum la Platon, nici ca autoconstituire în 
istorie, cum credea Hegel). De la neadevăr la adevăr este un 
salt. De aceea clipa este hotärîtoare. Insistenta asupra con- 
ceptului de clipă reprezintă o critică la adresa tezei 
continuității timpului, aşa cum apărea ea la Hegel, pentru 
care clipele sunt doar momente ale temporalizării absolu- 
tului. Nu e vorba despre adevărul-certitudine (al filosofilor), 
ci adevărul este însuşi Dumnezeul lui Abraham şi Isaac 


” Soren Kierkegaard, Fărime filosofice, traducere de Adrian 
Arsinevici, laşi, Editura Synposion, 1994, p. 62. 

1% Jbidem, p. 68. 

IT Jbidem, p. 77. 

102 (idem. pp. 80-81. 

(Dumnezeul revelatiei), un Dumnezeu al paradoxului, al 
absurdului. Adevărul este deci experienţă trăită. 

Mutatia spirituală a omului aflat în starea căderii este 
posibilă prin intermediul angoasei. Există o angoasă a 
libertăţii, ca angoasă în faţa posibilului, a viitorului (alt mod 
de a trăi nimicul). Apoi, angoasa poate apărea ca o 
conştientizare a despărțirii omului de eternitate (angoasa în 
faţa faptului de a fi aruncat în lume), iar pe seama ei apare 
nostalgia eternității (transformarea, prin credinţă, a timpului 
în eternitate). Apoi, există angoasa ca ametealä a spiritului 
în faţa neantului, care exercită o putere de atracţie per- 
manentă. „Angoasa poate fi asemănată cu ameteala. Cel al 
cărui ochi ajunge să privească în jos în hăul căscat ameteste. 
Care să fie pricina? Amt ochiul, cît şi prăpastia; căci dacă nu 
s-ar fi uitat în jos... Tot aşa este şi angoasa, amefeala 
libertăţii, care survine cînd spiritul vrea să instituie sinteza, 
la care libertatea scrutează în jos în propria-i posibilitate, 
agätindu-se de finit şi ţinîndu-se de el. În această ametealä 
se präbuseste libertatea”. După Kierkegaard, sinele este o 
sinteză, dar nu de tip hegelian, ci o sinteză ca paradox, în 
care elementele opuse sunt accentuate. „Sinele este un 
raport care se raportează la sine însuşi sau este acel ceva din 
raport prin care raportul se raportează la el însuşi; sinele nu 
este raportul, ci faptul că raportul se raportează la sine”. 
Realizarea sinelui, adică a sintezei, reprezintă o sarcină a 
omului. Or, sinteza nu se poate realiza decît cu concursul 
divinului: „Raportîndu-se la sine însuşi şi voind să fie el 
însuşi, sinele se întemeiază în mod transparent în puterea 
care l-a instituit”. 


1% Søren Kierkegaard, Scrieri I (Conceptul de anxietate), 


traducere de Adrian Arsinevici, Timişoara, Editura Amarcord, 
1998, p. 99. 

Omul este o sinteză suflet-trup, infinit-finit, eternitate- 
timp, posibilitate-necesitate, libertate-necesitate. lar eşe- 
curile realizării sinelui trebuie privite ca forme ale 
nihilismului. Ele sunt descrise de Kierkegaard ca ipostaze 
ale disperării'%. Originea disperării este raportul greşit 
(sinteza eronată), dar şi faptul de a nu fi conştient de 
propriul sine, de sarcina de a avea un sine. Există o 
disperare pentru ceva anume (eul se detestă pe sine pentru 
că n-a reuşit să devină acel lucru), dar şi o disperare pentru 
sine (a voi să fii tu însuţi). Apoi, există o disperare a 
finitului (lipsa infinitului) şi o disperare a infinitului (lipsa 
finitului, precum în romantism, unde asistăm la evadarea în 
imaginaţie şi la absenţa limitei). Totodată, există o disperare 
a necesităţii (totul e necesar, determinat; există o disperare a 


nu se realizează niciodată, sinele fiind neîmplinit: melan- 
colia, fantasticul, dorinţa). În definitiv, nihilismul aparţine 
omului disperat care încă n-a făcut saltul în credinţă. 
Kierkegaard sugerează că depăşirea nihilismului presupune 
o destructie a tradiţiei, adică a lăsa deoparte secolele care ne 
despart de creştinismul originar. În anumite dispoziţii 
existenţiale, omul se află în clipa privilegiată a deciziei: sau 
se predă disperării, sau face saltul în credință. În această 
decizie, omul ajunge să nu se mai afle în faţa nimicului, ci 
în faţa lui Dumnezeu. Această situaţie poate fi echivalată cu 
depăşirea nihilismului. 

O serioasă punere în chestiune a statutului eului 
întîlnim în fenomenologia franceză orientată către teologie, 
din a doua jumătate a secolului trecut. Levinas este un 


104 Søren Kierkegaard, Boala de moarte, traducere de Mădălina 
Diaconu, Bucureşti, Humanitas, 1999. 

exemplu strălucit.  Refuzînd neutralitatea demersului 
totalizant al ontologiei, gînditorul francez surprinde maniera 
în care eul este expus transcendentei Celuilalt'®. Deşi 
scenariul rămîne unul fenomenologic, asistăm la o radicală 
mutație în cîmpul fenomenologiei. Celălalt nu mai este 
constituit de către ego prin actele sale intentionale, ci, 
dimpotrivă, Celălalt este cel care îmi revelează propriul 
sine, care este astfel chemat să-şi afle adevărul. În fapt, 
Celălalt nu mai e subsumabil sinelui, deşi mă interpelează 
într-o proximitate anterioară identităţii de sine a eului meu. 
Tocmai pentru că nu e subsumabilă logicii identității şi a 
totalității, relaţia cu Celălalt scapă ontologiei, trimitind către 
„altceva decît a fi”. Acelaşi-ul este pus sub semnul întrebării 
de către Celălalt, este „deposedat” de falsa lui identitate de 
sine. Structura fundamentală a subiectivitätii este responsa- 
bilitatea faţă de celălalt. Responsabilitatea este o relaţie 
asimetrică: sunt responsabil față de celălalt fără să aştept 
ceva în schimb. 

Jean-Luc Marion se opreşte asupra aceleiaşi relaţii 
dintre om şi transcendenta divinului. După el, subiecti- 
vitatea umană poate fi înţeleasă numai dacă asumăm ideea 
distanţei dintre Dumnezeu şi om. Hölderlin a arătat foarte 
bine că „intimitatea relaţiei dintre Dumnezeu şi oameni 
creşte pe măsura distanţei dintre ei”!%. Această distanță 
trebuie conservată (nu trebuie „umplută” cu diverşi idoli), 
forma cea mai adecvată fiind cea a imitatiei lui Dumnezeu. 
Aşa cum crede Marion, retragerea divinului poate fi 
surprinsă mai adecvat în evenimentul liturgic al proslăvirii, 
în care eul se abandonează pe sine în favoarea lui 


105 Emmanuel Lévinas, oralitate şi infinit. Eseu despre 


exterioritate, traducere de Marius Lazurca, Iaşi, Polirom, 1999. 

1% Jean-Luc Marion, Idolul şi distanța, traducere de Tinca 
Prunea-Bretonnet şi Daniela Pălăşan, Bucureşti, Humanitas, 
2007. 

Dumnezeu. Înțelegerea acestuia nu poate fi pe cale con- 
ceptuală, ci doar prin credință (necesită actul iubirii, 
renunțarea la lumea vizibilă şi trecerea către invizibil, 
imitarea actului christic, singurul care a dat sens distanţei 
divine). Astfel, individul devine persoană prin iubire şi prin 
libertatea deciziei morale. O primă redefinire a subiec- 
tivitätii are loc în lucrarea Reductie şi donaţie, unde su- 
biectul apare ca interpelat (cel care trebuie să răspundă unui 
apel)!%. Marion arată că această figură a subiectului este 
total diferită de subiectul filosofiei moderne, dar chiar şi de 
Dasein-ul heideggerian: apelul este anterior mie însumi, iar 
astfel cul este deposedat de forma sa nominativă (eul nu mai 
este nici transcendental, nici constituant; totodată, Dasein ar 
trebui văzut ca fiind mai curînd Da decît Sein, aici-ul unde 
fiinţa se arată ca un oaspete, şi nu ca un stăpîn). Este un 
„subiect fără subiectivitate”, „mine-le”: apelul (chemarea) 
mă solicită să o identific, să o recunosc, fără a şti însă care 
este sursa ei (tocmai indeterminarea acesteia este aici 
importantă). Eu sunt de la început deja-interpelat, arată 
Marion; interpelarea este deci prealabilă oricărui subiect. 
Alt termen important, utilizat în lucrarea Fiind dat, este cel 
de adonat: conştiinţa darului face imposibilă conceperea 
unui sine autarhic, care nu datorează nimic nimănui şi care 
se constituie singur pe sine'%. Trebuie să ne supunem 
evenimentului darului ca unuia perfect contingent, despre 
care nu ştim nimic. Aceasta este şi noua structură a 
fenomenelor (numite de către Marion „saturate”): ele nu 
sunt constituite de către un ego, ci acesta se găseşte în faţa 


107 Jean-Luc Marion, Réduction et donation. Recherches sur 
Husserl, Heidegger et la phénoménologie, Paris, Presses 
Universitaires de France, 1989. 

1% Jean-Luc Marion, Fiind dat. O fenomenologie a donatiei, 
traducere de Maria-Cornelia şi loan L Ică jr, Sibiu, Deisis, 
2003. 

unor fenomene care se arată de la sine, devenind martorul 
lor. Eul se caracterizează astfel prin receptivitate şi pasi- 
vitate. Eul este constituit de către fenomen, care îl depăşeşte 
în întregime, şi nu invers. În loc de „eu gîndesc” e mai 
adecvat să vorbim despre „eu simt”, „eu sunt afectat” (ideea 
aceasta conţine o raportare la Kant: trebuie să susţinem 
primatul sensibilităţii asupra intelectului). Asistăm astfel şi 
la o depăşire a intenționalităţii, în locul ei apărînd surpriza, 
pura revendicare a unui răspuns. Donatia este limitată de 
finitudinea adonatului, a cărui unică funcţie este de a primi 
ceea ce se donează de la sine. Acest nou subiect nu mai este 
unul metafizic, şi nici nu ocupă locul central pe care l-a avut 
subiectul de tip metafizic. 

